
PREDGOVOR 


"Spavali smo dosta i javi je doba." 

S. S. Kranjčević 


Ovdje prevedeno Jeronimovo djelo nikako nije lagan ni 
jednostavan spis. Zaista traži veći napor da se kako dolikuje 
razumije i da nas pouči. Čak posjeduje neka mjesta koja nisam 
uspio u cjelini niti shvatiti. Prava je teškoća kod razumijevanja 
u tome što Jeronim u svome djelu najuže povezuje Jonu i 
Krista. U Joninu životu i djelovanju nastoji nazreti i spoznati 
najavu Kristove osobe i njegova djela. Jeronim se svojski trudio 
da gotovo do sitnica poveže proročku knjigu i evanđelje. 
Osobno mi je bilo teško svaki put ustanoviti da li Jeronim 
razmišlja o Joni ili Isusu ili istovremeno o jednome i drugome. 
Doista treba vrsno poznavati evanđeoski i proročki tekst da se s 
korišću može slijediti Jeronimovo izlaganje. 

Jeronimova je knjiga stranicama malena. Ali je potrebno 
imati na umu da i Jonino proroštvo obuhvaća tek četiri kraća 
poglavlja. Jasno je da sam se u ovome radu mogao zadržati 
samo na prijevodu i pojašnjenju prevedenoga djela. Tada bi 
ova knjiga bila neznatnijega opsega. Kratkoće se knjige ne 
bojim niti stidim jer ne mislim da je opširnost u načelu vrlina. I 

kratko djelo može biti veliko i duboko. Ipak sam ovaj spis 
dobrano proširio. Učinih to stoga da pružim što obilatije 
pojašnjenje Jeronimovu izlaganju i da čitatelju ponudim nešto 
više izvornoga Jeronimova štiva. 

Kada sam već dobar dio posla obavio uočio sam da mu, 
pravo govoreći, nisam bio posve dorastao. Nedostajaše mi važni 
radni preduvjet: poznavanje hebrejskoga jezika koji se češće 
pojavljuje u Jeronimovu obrazlaganju. Unatoč spomenutome, 
nadam se da nisam odveć unakazio Jeronimov spis. Ipak ću se 
teško unaprijed upustiti u sličan pothvat. 

Siguran sam da svatko neće s oduševljenjem prihvatiti 
svako Jeronimovo tumačenje. Suvremena se egzegeza dobrim 
dijelom udaljila od Jeronimove. To, u najmanju ruku, pret¬ 
postavljam. Ovdje ipak treba kod rasuđivanja imati na pameti 
da je Jeronim u zapadnome kršćanstvu prvi ili vjerojatno prvi 
počeo sustavno i cjelovito razglabati Stari zavjet. On je utaba¬ 
mo stazu i prokrčio put. Tako je obavio najteži dio posla. 
Poslije Jeronima lakše se koraca. Bilo bi pak kobno da se sada 
jedino ponavlja što je on tvrdio. U svakome slučaju vjerujem da 
nas Jeronim sa svojim spisom može makar donekle rasaniti i 
upozoriti da se puna java samo drugdje stječe. 

Makarska, 11. VIII. 1995. 

M. Mandac 

UVOD 




Prvo poglavlje 
PROROK JONA 

O Joni i njegovu djelu također govorimo niže kada je 
riječ o svim starozavjetnim prorocima. Tada naznačujemo i 
suvremene autore koji su nam pomogli uočiti pitanja vezana uz 
toga proroka i njegovu knjigu. Isti su nam autori pri ruci i 
ovdje. Ovdje ih ne bilježimo da izbjegnemo ponavljanje. Sada 
ćemo najprije dijelom istaknuti što novi istraživači iznose kada 
pišu o Joni i njegovu spisu, a potom ćemo kratko predstaviti 
Jeronimov rad na tom starozavjetnome proroku. 

1. - Jona i njegov spis 

O životu proroka Jone pouzdani su podaci zaista škrti. 
Sve što sa sigurnošću znamo o njemu navodi se u 2 Kr 14,25. 
Tu piše da je Jona Amitajev sin i da potječe iz Gat-Hefera. 
Jonino se rodno mjesto također spominje u Jš 19,13. Mjesto je 
pripadalo Zebulonovu plemenu. Smjestilo se nekih pet 
kilometara sjeveroistočno od Nazareta i tako nalazilo u 
Sjevernome kraljevstvu. Jona je vjerojatno ukopan u selu gdje 
se rodio. Živio je i djelovao za kralja Jeroboama II. koji je 
preminuo oko g. 748. prije Krista. Jonino se ime redovito 
korijenski izvodi iz riječi “golub”. Jonin se otac zvao Amitaj. 

To se ime nigdje ne spominje osim u 2 Kr 14,25 i Jon 1,1. 
Kasnija je židovska predaja Jonu poistovjetila sa sinom 
sareptske udovice. Znamo da ga je u život vratio prorok Elizej. 
Tu su predaju spominjali i neki crkveni Oci. Očito je riječ o 
židovskoj neprovjerenoj priči. 

Jonina je knjiga izvorno napisana hebrejski. Stručni ljudi 
kažu da joj je jezik lijep i jasan. Slog je dotjeran i uglađen. 
Knjiga se doima otmjeno i punom ljepote. Pisac se izražava 
živahno i s pravom neprisiljenošću. Nema dvojbe da se i Jonina 
knjiga spominje na mjestu gdje Sirah govori o “dvanaest 
proroka” (Sir 49,10). Jonina knjiga nije jezično teška. Ipak je 
u njoj drugih poteškoća oko kojih se vode ozbiljne rasprave. 
Barem ćemo se nekih dotaknuti. 

Drevni tumači nisu osjećali nikakvu poteškoću tvrditi da 
je sam prorok sastavio knjigu u kojoj se govori o njemu i 
njegovu poslanju. Noviji se tumači pitaju za sastavljača spisa i 
vrijeme njegova nastanka. Više nitko ne otklanja poteškoću. 
Svatko je vidi ako je i različito rješava. Danas se ustaljuje 
mišljenje da je knjiga nastala poslije Jonine smrti. Egzegeti se 
razlikuju kada pobliže određuju to vrijeme. Razni razlozi 
nukaju egzegete na pretpostavku da Jona nije mogao osobno 
napisati knjigu o sebi i svome poslanju. Ponajprije, u knjii 
nigdje ni ne piše daju je sastavio Jona. Što više, stalno se o Joni 
govori u trećemu licu. Čak bi donekle bilo neobično da sam 
Jona o sebi govori onako ironično, satirički pa i zajedljivo. 
Vjerojatno bi o sebi govoridfs nešto više blagosti i pažnje. 
Posebice jezik kojim je knjiga pisana upućuje na to da nije 
mogla nastati u doba kada je Jona živio i djelovao nego dosta 
kasnije. Možda se i temeljna poruka u knjizi najbolje ne uklapa 
u Jonino vrijeme. Pouka je spisa univerzalnost spasenja. Njome 
se pisac suprostavlja pretjeranome nacionalizmu koji dobrim 
dijelom obilježuje Jonino razdoblje. Ni neki se podaci u djelu 
ne mogu najbolje uklopiti u zbiljsko Jonino vrijeme. U Jon 3,3 
piše da je Niniva bila velika “tri dana hoda”. Danas egzegeti 
misle da se to odnosi na gradski promjer i tvrde da je Niniva iz 

Jonina vremena jamačno bila površinom manja. U Jon 3,6 
spominje se "ninivski kralj". Izričaj odudara od općeg 
svetopisamskoga izražavanja. U Bibliji se redovito kaže 
“asirski kralj”. Tako postupaju i vanbiblijska vrela. Također je 
čudan podatak u Jon 4,11. Tu se veli da je u Nini vi bilo “sto 
dvadeset tisuća ljudi koji ne znaju razlikovati desno i lijevo”. 
Egzegeti pod tim podrazumijevaju nejaku djecu i zaključuju da 
bi Niniva u ono vrijeme morala imati milijun stanovnika što 
smatraju nevjerojatnim. Iz svega, dakle, proizlazi da je Jonina 
knjiga morala nastati kasnije nego je Jona živio. U pitanje kad 
se zapravo pojavila ne ulazimo jer to dosta različito rješavaju i 
naj pozvanij i stručnjaci. 

Pred tumače je također iskrslo pitanje da li cijeli današnji 
tekst Jonine knjige potječe od iste ruke. Nekoć su tumači 
Jonina djela tu oklijevali. Neki su držali da Jonina knjiga nije 
jedinstveno već složeno djelo. Tu su činjenicu različito 
razjašnjavali. U najnovije doba postignuta je jednodušnost. 
Egzegeti drže da djelo uistinu potječe od iste ruke. Jedino je 
iznimka molitva zabilježena u Jon 2,3-10. Taj bi dio mogao 
biti naknadno dodan. 

U novijoj se egzegezi autori pitaju u koju književnu vrstu 
ide Jonina knjiga. Vjerojatno je na to pitanje najteže 
odgovoriti. Ovdje jedino naznačujemo što se kod toga redovito 
kaže. Neki Joninu knjigu uzimlju za izvještaj o povijesnome 
događaju. Drugi je smatraju alegorijom ili parabolom gdje je 
osnovno nauk i smisao djela. Ostalo bi bio kostur i okosnica. 
Razumije se da bi sada trebalo točno utvrditi što je alegorija, a 
što parabola. Osim toga, ni alegorija ni parabola ne moraju po 
sebi biti bez povijesne pozadine. To samo stoga dodajemo da 
se zamijeti teškoća pitanja. Pitanje ne smatramo suvišnim jer se 
svako djelo tumači po zakonima svoje vrste. Pitanje pak vrela u 
Joninoj knjizi posve izostavljamo. O poruci djela govorimo 
kada je riječ o svim prorocima. Posebice bi trebalo ispitati 
nazočnost Jonina spisa u Novome zavjetu. U tu bi svrhu trebalo 
izraditi zaseban rad. 

2. - Jeronimova knjiga 

Već smo u prvoj knjizi s nekoliko redaka istaknuli 
važnost i značenje Jeronimova rada na Joninu proroštvu. Jedva 
da rečenome imamo što novo dodati. Smatra se da ovo 
Jeronimovo djelo ulazi u ono najbolje što je Jeronim napisao 
kao biblijski tumač. Sami smo se osvjedočili da je već Jeronim 
doticao i na svoj način riješio razna pitanja koja Jonine tumače 
zanimaju stoljećima. Nije rijetkost da suvremeni tumači 
spominju Jeronimovo mišljenje bez obzira da li ga prihvaćaju 
ili odbacuju. 

Vjerojatno Jeronim u povijesti egzegeze pripada među 
prve egzegete koji su shvatili da je tumačenje biblijskih knjiga 
zaseban književni rod. Ali to ne znači da na takvu egzegezu ne 
utječu tumačenja svjetovnih pisaca kada pojašnjavaju profane 
spise. Radni je postupak sličan. Ipak ga se Jeronim nije držao 
slijepo. Pisao je vlastita djela. 

Ovo Jeronimovo djelo nije lagano štivo. Ima rečenica 
koje su doista duge i zato ponešto nejasne. Naročita poteškoća 
- rekosmo - dolazi otuda što Jeronim katkada istodobno 
razmišlja o Kristu i Joni pa je teško ocijeniti na koga se kazano 
točno odnosi. Jeronim je svoje djelo pisao zimskih mjeseci 
godine 396. i 397. 

Drugo poglavlje 


KOMENTARSK1 PROSLOVI 

Neposredni povod za ovo poglavlje sam je Jeronim. On 
na početku svoga tumačenja gdje razjašnjuje proroka Jonu 
napominje vlastite radove već dogotovljene i posvećene drugim 
prorocima. Želeći kazati nekoliko riječi o tim spisima posao 
smo protegnuli na ostale Jeronimove slične knjige. Tako je 
nastalo naše poglavlje. Ovdje ćemo prevesti proslove s kojima 
je Jeronim uvodio čitaoca u svoje biblijske komentare. Zna se 
da su ti predgovori pravo vrelo iz kojega crpemo nužne 
podatke za poznavanje Jeronimova života i rada. Pred sam 
ćemo se prijevod Jeronimovih stranica kratko zaustaviti s 
nekoliko bilježaka gdje kanimo progovoriti o biblijskome 
piscu ili spisu kojemu je Jeronim napisao tumačenje. 

I. - Izaijino proroštvo 

1. - Opća riječ 

Iz Jeronimova uvodnoga razmišljanja o Izaiji najprije 
ističemo načelo gdje Jeronim gotovo aksiomski kaže da je 
“nepoznavanje Pisama nepoznavanje Krista”. To, drugim 
riječima, znači da je poznavanje Krista poznavanje Pisama i 
poznavanje Pisama poznavanje Krista. Povezanost se Krista i 
Pisama jedva bolje od toga dade istaknuti. Pisma govore o 
Kristu, a Krist omogućuje da se potpuno razumiju Pisma. 

Jeronim beskrajno cijeni Izaijino proroštvo. Misli da “to 
Pismo” u sebi “sadrži sva Gospodnja otajstva”. Jeronim 
izrijekom spominje Izaijinu najavu Isusova djevičanskoga 
rođenja, njegova čudesa, smrt, silazak u podzemlje i uskrsnuće. 
Jeronimu nije promaknulo da se već u Izaiji nalazi nagovještaj 
kako će Isus biti “Spasitelj svih naroda”. Zanimljivo je 
Jeronimovo mišljenje da se kod Izaije susreću iznimne tvrdnje 
glede “prirode, ćudoređa i logike". Bilo bi zaista korisno iz 
Jeronimovog izlaganja koje slijedi utvrditi što je točno mislio 
pod tri navedena pojma. 

2. - Jeronimov proslov 

Jedva sam 1 pred nešto više vremena dovršio dvadeset 
knjiga - tu sam rastumačio dvanaest 2 proroka - kao i tumačenja 
Danijela, a ti me, Kristova djevice Eustohijo, 3 siliš prijeći na 
Izaiju i tebi vratiti što sam obećao tvojoj svetoj majci Pauli 4 dok 
je živjela. Sjećam se da sam isto obećao i veoma učenome 
tvome bratu Pamahiju. 5 Ti si mu osjećajem jednaka, ali ga 
nazočnošću nadjačavaš. Tako tebi i njemu preko tebe vraćam 
što sam dužan. Pokoravam se Kristovoj zapovijedi kada kaže: 
“Istražujte Pisma!” (Iv 5,39). Također reče: “Tražite pa ćete 
naći” (Mt 7,7). Inače bih čuo s Židovima: “Lutate jer ne 
poznate Pisma ni Božju istinu” (Mt 22,29). Po apostolu Pavlu, 
Krist je Božja snag i Božja mudrost. 6 Zato tko ne zna Pisma, ne 


1 Tekst smo preveli iz PL, 24, 17A-22A. 

2 Riječ je o “malim” prorocima. 

3 Eustohija je Paulina kćer. Bila je vrsna Jeronimova učenica i znanstvena 
suradnica. Poslije Pauline smrti vodila je ženski betlehemski samostan. 
Preminula je oko g. 418. - O raznim osobama govorimo u šestome pog¬ 
lavlju. 

4 Paula je umrla 26. siječnja g. 404. 

5 Pamahije nije bio Eustohijin brat. Jeronim ga tako zove jer je oženio 
Eustohijinu sestru. 

6 Usp. 1 Kor 1,24. 

pozna Božju Snagu ni Božju Mudrost. Neznanje je Pisama 
nepoznavanje Krista. 

Pomognut pomoću tvojih molitava jer danju i noću 
razmišljaš o Božjemu zakonu i hram si Duha Svetoga povest ću 
se za ocem obitelji koji iz svoje riznice iznosi novo i staro. 7 
Slijedit ću zaručnicu 8 koja veli u Pjesmi nad pjesmama: 
“Poslužila sam te, moj rođače, novim i starim” (Pj 7,13). Tako 
ću izlagati Izaiju da poučim kako je on i prorok i evanđelist i 
apostol. Izaija sam o sebi i ostalim evanđelistima kaže: “Kako 
li su lijepe noge onih što naviještaju dobro i najavljuju mir” 
(Iz 52,7). I njemu govori Bog kao apostolu: “Koga ću poslati i 
tko će poći tome narodu?” Izaija je odgovorio: “Evo, ja ću; 
mene pošalji” (Iz 6,8). 

Neka nikome ne pane na pamet da kratkom napomenom 
želim sažeti bitnu poruku Izaijina spisa kada to Pismo sadrži 
sva Gospodnja otajstva. Tu se najavljuje Emanuel koji će se 
roditi od Djevice, ali i vršitelj sjajnih djela i čudesa. Naviješta se 
da će Mesija umrijeti, biti ukopan i uskrsnuti iz podzemlja. 
Najavljuje se Spasitelj svih naroda. Što pak kazati o onome što 
se odnosi na prirodni nauk, ćudoređe i logiku? 9 U Izaijinu je 
djelu prisutno što god je u Svetim pismima: sve što može kazati 
ljudski jezik i prigrliti smrtnički um. Sam Izaija svjedoči o tim 
tajnama. Reče: “Dat će vam se motrenje svega kao riječi 
zapečaćene knjige. Kada je dadu onome koji pozna slova, reći 
će se čitaj! On će odgovoriti: ne mogu jer je zapečaćena. 
Knjiga će se dati i onome koji ne pozna slova. Reći će se: čitaj! 
On će odgovoriti: ne poznam slova” (Iz 29,11-12). Prema 
tome, ako ovu knjigu dadeš poganskome narodu koji ne pozna 
slova, kazat će: ne mogu čitati jer nisam naučio svetopisamska 
slova. Ako je dadeš pismoznancima i farizejima koji se hvale 


7 Usp. Mt 13,52. 

8 Jeronim navodi prema LXX. 

9 Nije posve sigurno da tu treba čitati logica. Žao nam je što pri radu nismo 
imali kritičko izdanje. 

da poznaju Kraljeva slova 10 odgovorit će: ne možemo čitati jer 
je knjiga zapečaćena. Zašto im je zapečaćena? Jer nisu 
prihvatili onoga kojega je Otac opečatio. 11 On ima Davidov 
ključ: “On otvara i nitko ne zatvara; on zatvara i nitko ne 
otvara” (Otk 3,7). 

Proroci nisu kao Montan 12 koji sanja s nerazumnim 
ženama govorili u bunilu 13 da ne bi razumjeli što govore i da, 
poučavajući druge, sami ne bi shvaćali što kazuju. Na 
montaniste se odnosi što Apostol reče: “Ne razumiju što 
govore niti što tvrde” (1 Tim 1,7). Proroci su kao i Salamon 
koji kaže u Izrekama: “Mudrac shvaća što govori iz svojih 
usta” (Izr 16,23). Tako su i proroci znali što su rekli. Proroci 
su zaista bili mudri. To ne možemo nijekati. I Mojsije je, 
upućen u svu mudrost, govorio Gospodinu, a Gospodin mu 
odgovarao. I o Danijelu je rečeno tirskome proroku: “Zar si 
mudriji od Danijela?” (Ez 28,3). I David bijaše mudar. Hvalio 
se u psalmu: “Očitovao si mi što je neprovidno i skriveno kod 
tvoje mudrosti” (Ps 50,8). Kako pametni proroci ne bi - kao 
da su nerazumne žene - bili upućeni u ono što su govorili? 

Na drugome Apostolovu mjestu također čitamo: 
“Duhovi su proroka podložni prorocima” (1 Kor 14,32). 
Stoga je u njihovoj moći kada će šutjeti, a kada govoriti. Ako 
se to nekome čini slabim, neka i ovo počuje od Apostola: 
“Neka govore dva ili tri proroka. Ostali neka rasuđuju. Ali ako 
bi kome tko sjedi došla objava, neka prethodni umukne” (1 
Kor 14,29). Budući da je u vlasti 14 Duha koji govori preko 


10 Drugdje Jeronim umjesto rex što znači “kralj” veli lex, a to je “zakon”. 
Zato smo tu nesigurni. Lako je pomiješati lex i rex. I ovdje bi dobro 
došlo kritičko izdanje. Na početku proslova za Hošeu piše lex. 

11 Usp. Iv 6,27. 

12 O Montanu i montanizmu govorimo zasebno u ovoj knjizi: usp. pogl. 6., 
br. 16. 

13 Riječ ekstaza može značiti “ushit”, ali također i “ludilo”. 

14 Smisao nam je mjesta dijelom nejasan. Ni tekst nije siguran. 

proroka šutjeti ili govoriti kojim razlogom oni mogu 
premučati? 

Proroci su, dakle, razumjeli što su govorili. Zato je sve 
ispunjeno mudrošću i pameću. Do proročkih ušiju nije 
dopirao zrak tjeran glasom već je Bog govorio u njihovoj duši. 
To je u skladu s onim što kaže drugi prorok: “Anđeo je u 
meni govorio” (Zah 1,9). Isto tako: “Izgovara u vašim srcima 
Abba, Oče” (Gal 4,6) i “poslušat ću što u meni govori 
Gospodin Bog” (Ps 84,9). 

Radi kazanoga poslije povijesne istine 15 sve se treba uzeti 
za duhovno. 16 Tako moramo razumjeti Judeju i Jeruzalem, 
Babilon i Filistejce, Moab 17 i Damask, Egipat i presušeno more, 
dolinu gledanja i Tir pa i promatranje četveronožaca. Svemu 
smo dužni istražiti smisao. Izaija je poput pametnoga graditelja 
Pavla 18 stavio temelj koji nije drugi osim Krista Isusa.Potrebit 
je ogroman trud i napor ako se želi razjasniti cijeli Izaijin spis. 
Tu su se znojili umovi naših predaka. Mislim na Grke jer je 
među Latinima pravi muk. Izuzetak je mučenik svete 
uspomene Viktorin 19 koji bi mogao kazati s Apostolom: 
“Mada sam nevješt govoru, nisam i mudrosti” (1 Kor 11,6). U 
smislu je izdanja napisao četiri sveska o ovome proroku: do 
pustinjskoga motrenja četveronožaca. Origen je sastavio 
trideset. 20 Od njih se ne može naći šesta knjiga. Spominju se i 
drugi Origenovi spisi o gledanju četveronožaca. Dvije su 
knjige za Grata, 21 ali se drže krivotvorinama. Tu je također 


15 To je naznaka za doslovnu egzegezu. 

16 To je osnovni zakon duhovne egzegeze. 

17 Moab se prostirao istočno od Mrtvoga mora. Usp. L. HEIDET, Moab, DB, 
4. 1138-1178. - Kada se pojave skraćeni naslovi ili kratice, razjašnjenje 
treba potražiti u bibliografiji ili među kraticama na kraju knjige. 

18 Usp. 1 Kor 3,10. 

19 Riječ je o Viktorinu Ptujskome. Jeronim napominje da Viktorinov 
latinski nije bio baš sjajan. O Viktorinovu radu vidi J. QUASTEN, 
Patrologia, 1,635. 

20 O Origenovu radu vidi J. QUASTEN, Patrologia, 1, 327. 

21 Tu ne znamo o čemu je riječ. 

dvadeset i pet homilija te Stromati koje možemo nazvati 
Izvacima. 22 Euzebije Pamfilijev 23 objavio je petnaest svezaka s 
povjesnim tumačenjem. Didim - u njegovu smo prijateljstvu 
nedavno uživali - od mjesta gdje piše “svećenici, utješite, 
utješite moj narod, govorite Jeruzalemovu srcu” (Iz 40,1) pa 
do konca spisa objavio je osamnaest svezaka. 24 Apolinar je na 
vlastiti način tako sve rastumačio da je sve prošao, ali kroz 
stanovite točke i stanke. Čak s velikim sažecima prelazi 
razdaljine puta. Stoga stječemo dojam da ne čitamo toliko 
razglabanje koliko naslove za poglavlja. 25 

Navedeno nas upozorava na veliku poteškoću. Naši 
Latini imaju razmažene uši. Muka im je kada treba razumjeti 
Sveta pisma. Oni jedino uživaju u vještu izlaganju. Neka mi 
oproste budem li dugo govorio o Izaiji koji je po broju redaka 
jednak ili opširniji od dvanaestorice proroka. 26 Na nekim sam 
mjestima izostavio Septuagintu i raspravljao o hebrejskome 
tekstu. Tome je to razlog što je mnogo toga s ostalim slično ili 
jednako. 27 Nisam htio uvećavati knjige tumačenja kada i onako 
jednostavnim pojašnjenjem 28 prelaze mjeru kratkoće. Ali već 
pristupimo namjeri. 


22 Usp. J. QUASTEN, Patrologia, 1,329. 

23 O radu Euzebija Cezarejskoga vidi J. QUASTEN, Patrologia, II, 341. 

24 O Didimovu radu vidi J. QUASTEN, Patrologia, II, 92. 

25 O Apolinarovu radu vidi J. QUASTEN, Patrologia, II, 381. 

26 To su “mali” proroci. 

27 Jeronim želi kazati da se LXX i hebrejski tekst uglavnome podudaraju. 

28 Podrazumijeva se: ako se tumači samo hebrejski tekst. 

II. Jeremijino proroštvo 


1. - Opća riječ 

Zanimljivo je da Jeronim u svome prdgovoru proroka 
Jeremiju naziva “evanđeoskim mužem”. Naziv se doima 
neobično lijepim. Jeremija je, doduše, živio davno prije pojave 
evanđelja, ali je sav njegov rad i djelovanje priprava na 
evanđelje. Jeremija je sigurno i svojim osobnim načinom 
življenja najavio evanđelje. 

U Jeronimovu proslovu zapažamo kako je Jronim 
svjestan ogromnosti pothvata kada se želi razglabati biblijske 
knjige. Kod toga je posla uvijek premalo izraza. Stoga se 
Jeronim trudi da mu rad barem bude bogat smislom. U 
Jeronimovoj pristupnoj besjedi također treba uočiti živu želju 
da utvrdi autorstvo biblijskoga spisa kada to s bilo koje strane 
predstavlja kakvu poteškoću. 

2. - Jeronimov proslov 

Pošto izložismo 1 dvanaestoricu proroka, te Izaiju, 
Danijela i Ezekijela na koncu ruku stavljamo na Jeremiju. 
Tumačenja Jeremije posvećujem tebi, brate Euzebije 2 da 
evanđeoskoga čovjeka povežeš s evanđelistom Matejem 3 kojega 
sam na tvoj poticaj pred puno godina razjasnio u strogome 
smislu. 4 Jeremijin je spis iznimno opširan i na mnogim se 
mjestima iznosi čista povijest. Zato upozoravam tvoju 
razboritost da u ovome djelu ne tražiš široko tumačenje. To se 
u prvome redu odnosi na ono što je već kazano kod drugih 


1 Tekst smo preveli iz PL, 24,17A-22A. 

2 Odnosi se na Euzebija Kremonskoga o kojemu smo govorili u drugoj 
knjizi posvećenoj Jeronimu. 

3 Jeronim ima pred očima svoje tumačenje Matejeva evanđelja. To je naša 

druga knjiga o Jeronimu. 

4 Jeronim time naznačuje da je Matejevo evanđelje potanko razglabao. 

proroka ili se samo po sebi razumije. Tako ću kušati pisati 
pisarovom rukom da ništa ne nedostaje glede smisla kada 
mnogo nedostaje s obzirom na riječi. Pripremit ću ti pređu, 
tkaninu i vezivo da sam otkaš najljepšu haljinu kako nas ne bi 
samo mogao slušati već i druge poučavati. 

Baruhova knjiga 5 koja se objavljuje s općim Septua- 
gintinim izdanjem kod Hebreja se ne nalazi. Ni krivotvoreno 6 
Jeremijino pismo 7 nisam smatrao nužnim da se tumači. 
Jeremiju obrazlažem po redu. Red je zbog pisarskih pogrešaka 
pobrkan. Mnogo nedostje i to donosim iz hebrejskih vrela i 
nadopunjam da dobiješ novoga Proroka iz staroga i pravoga 
umjesto iskrivljenoga i lažnoga. Ne obazirem se na opadačko 
bjesnilo koje ne ocrnjuje samo naše riječi već i slogove naših 
riječi. Smatraju da zato nešto znaju ako ogovaraju tuđa djela. 
Tako je nedavno ustao neki ocmjivač koji smatra kako treba 
prekoriti moja tumačenja Pavlove Poslanice Efežanima. On u 
dubokome snu neukosti ne pozna zakone tumačenja. U njima 
se iznose mnoga različita mišljenja s prešućenim ili kazanim 
autorskim imenima. Prepušta se čitateljevoj slobodnoj volji 
rasuditi što kao najtočnije treba odabrati. 

Već sam u prvoj knjizi istoga djela rekao u predgovoru 8 
da ću iznositi svoje ili tuđe mišljenje te ću navoditi razjašnjenja 


5 Egzegeti ne znaju na kojemu je jeziku izvomo pisana Baruhova knjiga. 
Jeronim svjedoči da u njegovo doba taj starozavjetni spis nije bio u 
židovskome kanonu. Usp. E. PHILIPPE, Baruch, DB, 1, 1475-1484; J. Le 
MOYNE, Baruch, DBS, 8,724-736; V. HAMP, Baruch, LThK, 2(1958), 18- 
19; H. H. MALLAU, Baruch, TRE, 5,269-276. 

6 Za “krivotvoren” Jeronim je napisao grčku riječ. O njoj vidi A. BLAISE, 
Dictionnaire, 682 i A. BAILLY, Dictionnaire, 2169. 

7 Jeremija nije napisao pismo koje mu je pripisano. Teško je kazati kojim je 
jezikom izvomo pismo pisano. Možda je napisano hebrejski u Babilonu. 
Također je moguće da je pisano grčki u Aleksandriji. U LXX se to pismo 
vodi kao zasebni spis. Vulgata ga uzima za šesto poglavlje Baruhove 
knjige. O svemu potanje vidi E. LUCCHESI-PALL1, Jeremias, LThK, 
5(1960), 893-895; L. A. IRANYI, Jeremia, NCE, 7, 869-870; A. ROBERT, 
Jirimie, DBS, 4, 849-857. 

8 Odnosi se na proslov za tumačenje Poslanice Efežanima. 

drevnih pisaca, ali i svoja. To njegov 9 preteča Grunije 10 nije 
zapazio i nekoć je nastojao trgati. 11 Odgovorio sam mu s dvije 
knjige 12 gdje je uklonjeno što on, drugoga ocrnjujući, iznosi 
kao tobože svoje. Sveske protiv Jovinijana 13 mimoilazim. 
Njemu je žao 14 što se u njima djevičanstvo pretpostavlja braku, 
brak ponovljenoj ženidbi i dvostruki brak višekratnome. 15 Taj 
se veoma glupi i škotskim utjecajima preterećeni čovjek 16 ne 
sjeća da smo kazali u istome djelu: “Ne osuđujemo one koji 
opet stupaju u brak. Isto vrijedi i za one koji sklapaju treći 
brak pa i osmi ako je to moguće. Još nešto više izričem: i 
pokajanoga bludnika prihvaćam. Što je jednako dopušteno, 
mora se na tezulji mjeriti istom zdjelicom.” 17 


9 Odnosi se na Pelagija. 

10 Jeronim ima pred očima Rufina Akvilejskoga. Njega naziva Grunnius. 
Nije teško vidjeti svezu toga nadimka i riječi grunnio. Riječ doslovce 
znači “roktati”. 

11 Tu se Jeronim tuži da se njegovo djelo napalo istrganim navodima. 

12 Odnosi se na djela u kojima se Jeronim spori s Rufinom. Djela smo 
predočili u prvome radu o Jeronimu: usp. M. MANDAC, Sveti Jeronim, 
56-59. 

13 O njima smo govorili u prvoj knjizi: usp. M. MANDAC, Sveti Jeronim, 
48-52. 

14 Odnosi se na Pelagija. 

15 Po Jeronimu, na prvome je mjestu po ćudorednoj vrijednosti djevi¬ 
čanstvo i celibat. Potom dolazi brak pa udovički stalež. Novi se brak ili 
brakovi dopuštaju, ali ne savjetuju. 

16 Pelagije potjecaše iz Britanije. 

17 To je navod iz djela Protiv Jovinijana. 

Neka pročita 18 obranu 19 istoga djela 20 koje je pred 
mnogo godina protiv njegova učitelja 21 veselo primio Rim. 22 
Tada će uočiti da vrijeđa tuđim riječima. Toliko je neuk da ne 
posjeduje niti vlastite kletve nego se protiv nas služi bijesom 
već ukopanih neprijatelja. Međutim, već moramo pristupiti 
naumljenu poslu. 


18 Odnosi se na Pelagija. 

19 Tako Jeronim naziva svoju Ep 48. Za ovu smo je knjigu preveli u cjelini: 
vidi u 5. poglavlju broj II. 

20 Riječ je o spisu Protiv Jovinijana. 

21 Jeronim Jovinijana drži Pelagijevim učiteljem. 

22 Jeronim tu naznačuje da su u Rimu s veseljem primili njegovu Ep 48. 

III. - Ezekijelovo proroštvo 


1. - Opća riječ 

Ovdje zapravo pred sobom imamo proslov koji je 
Jeronim stavio pred svoju prvu komentarsku knjigu za Eze- 
kijela. Tu se zadržavamo jer iz ovoga rada ne želimo posve 
izostaviti ni Ezekijela. U Jeronimovu nas predgovoru nadasve 
dirnuo način kako je on doživio zauzeće Rima. Taj je događaj 
bolno odjeknuo u Jeronimovoj duši. Jeronim je uistinu visoko 
cijenio i ljubio Rim. Vidi se da je pad Rima držao rušenjem 
jednoga cijeloga svijeta i utmućem silnoga svjetla. 

Moramo također dodati da su nas na Jeronimovoj 
stranici zaprepastile riječi s kojima je popratio smrt svoga 
negdašnjega prijatelja Rufina Akvilejskoga. Unatoč tome, na 
istome mjestu blago s apostolom Pavlom smrt naziva snom iz 
kojega se čovjek lako budi. 

2. - Jeronimov proslov 

Kada sam dokončao 1 osamnaest svezaka gdje sam 
tumačio Izaiju, želio sam prijeći na Ezekijela kako sam to često 
obećao tebi Kristova djevice Eustohijo i tvojoj majci Pauli, 
svete uspomene. 2 Htjedoh proročkome spisu dati - kako se 
kaže - zadnju ruku. Ali mi, eto, iznenada javiše da su prilikom 
zauzeća Rima 3 umrli Pamahije 4 i Marcela 5 .Također usnu 6 veći 
broj braće i sestara. 


1 Prevedeni se tekst nalazi u PL 25, 15A-17A. 

2 Paula je umrla 26. I. 404. 

3 To se zbilo u kolovozu g. 410. 

4 Umro je g. 410. 

3 Umrla je početkom g. 411. 

6 Apostol u 1 Sol 4,13 naziva “usnulima”. 

To me toliko uzrujalo i zaprepastilo da danima i noćima 
nisam o ničemu drugom razmišljao doli o izbavljenju svih: 
sebe sam smatrao zarobljenikom jer su sveti zasužnjeni. 7 Nisam 
prije mogao otvoriti usta dok ne saznah nešto pouzdanije i dok 
sam sav u brizi lebdio između nade i očaja. Sebe sam mučio 
nevoljama drugih. Bilo se utrnulo najsjajnije svjetlo svih 
zemalja. Čak je odrubljena glava Rimskoga carstva. Tako je - 
reći ću istinitije - u jednome gradu propao cijeli svijet. 8 

Kada se to zbilo “zanijemio sam i bio ponižen; stao sam 
pred dobrim i moja se bol obnovila, ali se u meni stoplilo moje 
srce i vatra razgorjela u mome razmatranju” (Ps 38,4). Mislio 
sam da se ne smije zanemariti niti ova misao: “U tuzi je 
pripovijedanje mučna glazba” (Sir 22,6). 9 

Ti za ovim trajno žudiš. I brazgotina se polako navlači 
na veliku ravnu, škorpiona pak između Encelade 10 i 
Porfiriona 11 pritišće sicilijska zemlja. 12 Jednom je mnogoglava 
hidra 13 protiv nas prestala pištati. Došlo je vrijeme da više ne 
moramo odgovarati na krivovjerne zasjede već se posvetiti 
svctopisamskome izlaganju. 

Pristupam proroku Ezekijelu. Židovska predaja 
potvrdjuje koliko je težak. Kod Židova se nikome tko nije 
navršio dob za svećenićku službu - to je trideset godina - ne 
dopušta čitati početak Postanka, Pjesme nad pjesmama kao ni 
početak i kraj Ezekijelove knjige. To je zato da do savršena 
znanja i otajstvenih shvaćanja dopre puna dob ljudske naravi. 
Ako ovo djelo po Gospodnjemu milosrđu dovedem do kraja 


7 Jeronim vjerojatno ima pred očima kršćane. 

8 Lijepo latinski zvuči: “In una Urbe totiis orbis interiit." 

9 Navod je prema Vulgati. 

10 Encelad spada među gigante koji su napali na Olimp. Atena ga je 
sahranila ispod Etne. 

11 Porfirion je također gigant iz grčke mitologije. 

12 To se odnosi na Rufina Akvilejskoga koji je zbog najezde barbara otišao 
na Siciliju i tu preminuo g. 411. 

13 Hidra je vodena zmija i mitska neman. 

prijeći ću na Jeremiju 14 koji u svojim Tužaljkama u liku 
Jeruzalema četverostrukim alfabetom oplakuje četiri svjetske 
rane. 


14 Mi slijedimo redoslijed uobičajen u Biblijama. 

IV. - Danijelovo proroštvo 


1. - Opća riječ 

Pristupajući tumačenju Danijelova proroštva Jeronim je 
napisao priličito dug predgovor. Tu se dotaknuo brojnih 
poteškoća vezanih uz to starozavjetno djelo. Posebice je vodio 
računa o mjestima koja je iz Danijelove knjige navodio 
znameniti Porfirije kada je napadao kršćanstvo. Porfirijevo je 
stajalište poznato: Danijel nije prorok; on ne proriče već o 
dogođenome govori kao o budućemu. Jeronim je kako valja 
tvrdnju opovrgao. 

Jeronim drži da je Danijel među prorocima na izniman 
način govorio o Kristu. Danijel je s ostalima zabilježio da će 
Mesija doći, ali je uz to naznačio “u koje će vrijeme doći”. 
Danijela je, misli Jeronim, resila iznimno velika vjera. 

2. - Jeronimov proslov 

Svoju je dvanaestu 1 knjigu Porfirije 2 napisao protiv 
proroka Danijela. Nije prihvatio da je taj spis sastavio onaj čije 
se ime nalazi u natpisu nego čovjek koji je živio u Judeji u 
doba Antioha koji se naziva Epifan. 3 Porfirije isto tako tvrdi 4 
da Danijel nije zapravo proricao buduće nego pripovijedao 
prošlo. Nadalje veli: što god je rekao do Antioha prava je 
povijest, ali je lažno ako je o nečemu poslije toga nagađao jer 
buduće nije znao. 


1 Prevedeni se tekst nalazi u PL, 25, 491A-494B. 

2 Porfirije se u zasebnome spisu suprostavio kršćanstvu. 

3 O njemu vidi F. VlGOUROUX, Antiochus IV Žpiphane, DB, 1,693-700. 

4 Porfirijevo stajalište utvrđuju: L. VAGANAY, Porphyre, DTC, 12, 2568- 
2569; A. M. DUBARLE, Daniel, DBS, 8,737. 

Porfiriju su najbolje odgovorili: cezarejski biskup 
Euzebije 5 s tri sveska - osamnaestim, devetnaestim i dvade¬ 
setim; potom Apolinar 6 s velikom knjigom - dvadeset i šestom; 
i dijelom Metodije 7 prije njih. Nama nije nakana odgovarati na 
protivnikove objede. Za to bi bila potrebna duga rasprava. 
Kanimo svojima, tj. kršćanima, razjasniti što je Prorok rekao. U 
predgovoru spominjemo da o Kristu nije nijedan prorok kao 
Danijel otvoreno govorio jer on ne piše samo da će Krist doći, 
što mu je zajedničko sa svim prorocima, već i to u koje će 
vrijeme doći. Redom navodi kraljeve, nabraja godine i 
nagoviješta najočevidnije znakove. 

Porfirije je vidio da se sve to zbilo. Nije mogao zanijekati 
dogođeno. Svladala ga je povijesna istina. Stoga je zapao u 
takvo ocrnjivanje da je o onome što je kazano kao buduće o 
Antikristu za kraj svijeta zbog stanovite sličnosti s događajima 
tvrdio da se dogodilo u doba Antioha Epifana. Njegov je 
napad svjedočanstvo za istinu. Tolika je bila vjera u rečeno da 
se nevjernicima čini kako prorok nije proricao budućnost nego 
pripovijedao minulo. 

Ipak gdje god se pri razjašnjavanju Danijelova spisa 
pruži prilika nastojat ću točno odgovoriti na Porfirijevu 
objedu. Jednostavnim ću se obrazlaganjem suprostaviti filozof¬ 
skoj vještini pa i svjetovnoj zlobi s kojom Porfirije nastoji 
uništiti istinu. Suprostavit ću se i stanovitim opsjenama s 
kojima se trudi zamračiti presjajno oči nje svjetlo. 

Tebe Pamahije koji si nadasve željan pouke 8 i tebe 
Marcela koja si jedinstveni primjer rimske svetosti i koji ste 
povezani vjerom i srodstvom molim da svojim molitvama 
pomognete moje pokušaje kako bi Gospodin i Spasitelj za 
svoju parnicu na moja usta odgovorio svojom mišlju. On kaže 
proroku: “Otvori svoja usta i ja ću ih napuniti” (Ps 80,11). 

5 To je glasoviti crkveni pisac. 

6 To je Apolinar Laodicejski. 

7 To je crkveni otac Metodije Olimpski. 

8 Jeronim je to izrazio grčki. 

Također nas, ako nas izvedu pred suce i na sud, opominje da 
ne razmišljamo što ćemo odgovarati. 9 Koliko li pak više može 
svoje bojeve vojevati protiv protivnika koji hule te pobijediti u 
svojim slugama? Radi toga hebrejski izričaj 10 koji mnogi 
psalmi imaju u naslovima i što je Septuaginta prevela kao “za 
kraj” radije znači “za pobjedu”. Akvila 11 je to preveo 
“onome koji daje pobjedu,” 12 a Simah 13 s “trijumf i 
palma”. 14 

Još nešto moramo znati. Porfirije nam između ostaloga iz 
Danijelove knjige ovo spočitava: ta se knjiga ukazuje krivom i 
Židovi je ne posjeduju 15 već je izmišljotina grčkoga govora jer 
priča 16 o Suzani 17 sadrži mjesto gdje Danijel kaže starješinama 
kako od “trišlje” dolazi “rasjeći” dok od “hrasta” dolazi 
“piliti”. 18 Ta pak etimologija bolje odgovara grčkome nego 
hebrejskome jeziku. Tome su istim odgovorom odgovorili 
Euzebije i Apolinar. Rekli su da se u hebrejskome tekstu ne 
nalaze priče 19 o Suzani, Belu 20 i zmaju 21 već da su dio 
proroštva Habakuka, Jošuina sina, iz Levijeva plemena. Tako 


9 Usp. Lk 12,11-12. 

10 Jeronim je napisao hebrejsku riječ. 

11 Jedan je od biblijskih prevodilaca. 

12 Navedeno je na grčkome. 

13 Simah je biblijski prevodilac. 

14 Tu piše grčki. 

15 O pitanjima koja Jeronim dotiče u svezi s Danijelovom knjigom vidi E. 
PHILIPPE, Daniel , DB, 2, 1266; J. DANIĆLOU, Daniel, RAC, 4, 578-579; 
A. M. DUBARLE, Daniel, DBS, 8,736-739. 

16 Tu i nešto niže Jeronim upotrebljava riječ “priča” (fabula ). Ali to ne znači 
da time dotičnim mjestima odriče autentičnost. Usp. J. FORGET, Jćrdme, 
DTC, 8,911-912; E PHILIPPE, Daniel, DB, 2,1266. 

17 Usp. E PHILIPPE, Daniel, DB, 2, 1266; M. McNAMARA, Daniel, NCE, 4, 
633; Susanne, DB, 5, 1888-1889; J. T. MARSHALL, Susanna, DoB, 5, 
630-632. 

18 Usp. L. VAGANAY, Porphyre, DTC, 12,2526. 

19 Vidi bilješku 16. 

20 Usp. F. VIGOUROUX, Bel, DB, 1, 1556-1560; M. McNAMARA, Daniel, 
NCE, 633; E PHILIPPE, Daniel, DB, 2,1266. 

21 Usp. H. LESETRE, Dragon, DB, 2, 1503-1504. 

prema Septuagintinim prevodiocima i stoji u naslovu Beline 
priče. Piše: “Bio je neki čovjek svećenik, imenom Danijel, 
Abdin sin, uzvanik Babilonskoga kralja.” Sveto pak pismo 
svjedoči da je Danijel s tri mladića potjecao iz Judina plemena. 
Zato i sami, kada smo pred više godina preveli Danijela, ta 
viđenja obilježismo znakom obela 22 naznačujući da se ne 
nalaze u hebrejskoj Bibliji. Čudim se što mi određena 
čangrizala spočitavaju kao da sam ja skratio Danijelovu knjigu 
kada Origen, Euzebije, Apolinar te ostali crkveni ljudi i grčki 
učitelji priznaju - kako rekoh - da tih viđenja nema kod Židova 
i da nisu dužni Porfiriju odgovarati za ono što ne posjeduje 
nikakvi autoritet Svetoga pisma. 23 

Jednako upozoravam čitaoca da Danijela Crkve ne čitaju 
prema Septuaginti već prema Teodocionu 24 koji je zapravo bio 
nevjernik nakon Kristova dolaska. Ipak neki kažu da je 
Teodocion bio ebionit. Teodocion je Židov tuđega roda. 25 
Međutim i Origen je u općem izdanju 26 stavio asteriske na 
Teodocionovo djelo. Time je naznačio da je dodano 
nedostajalo. Za uzvrat neke je retke popratio obelima. Time je 
istaknuo što je suvišno. 

Budući da to izdanje s asteriscima i obelima čitaju sve 
Kristove Crkve - kod Grka, Latina, Sirijaca i Egipćana - neka 
oproste zavidnici moga rada što sam htio da imamo svoje što 
Grci i čitaju u Akvilinu, Teodocionovu i Simahovu izdanju. 
Ako Grci u tolikome bogatstvu učenosti ne preziru radove 
židovskih pregalaca zašto latinsko siromaštvo prezire čovjeka 
kršćanina? Ako se njegov rad ne sviđa, makar se mora 
prihvatiti želja. 


22 Usp. L. BIGOT, Daniel , DTC, 4,61. 

23 Usp. L. BIGOT. Daniel, DTC, 4, 61; F. CAVALLERA, Saint Jčrdme , II, 
Louvain-Paris, 1922, 124. 

24 Usp. Thdodotion, DB, 5, 2171-2172. 

25 Usp. Thiodotion, DB, 5, 2171-2172. Teodocion je zapravo bio prozelit. 

26 Mislimo da se odnosi na znamenitu Heksaplu. 

Zaista je već vrijeme da navedemo riječi samoga 
Proroka. Ne ćemo ih po svome običaju sve navoditi 27 niti sve 
razjašnjavati kako smo činili kod dvanaestorice proroka. 
Tumačit ćemo kratko i u razmacima samo ono što je nejasno 
da mnoštvo bezbrojnih knjiga kod čitatelja ne prouzroči 
dosadu. 

Da se pak mogu razumjeti posljednji Danijelovi dijelovi 
nužno je poznavati mnogovrsnu grčku povijesnu znanost. Tu 
imam na pameti: Sutora Kaliničkoga, Diodora, 28 Jeronima, 
Polibija, 29 Posidonija, 30 Klaudija, Teona i Andronika s nazivom 
Alipije. Porfirije kaže da ih je i on osobno slijedio. Ali tu je i 
Josip 31 kojega i sam navodi te nadasve naš Uvije, 32 Pompej 
Trog 33 i Justin. Svi oni kazuju povijest zadnjega viđenja i 
poslije Aleksandra do Cezara Augusta opisuju sirijske i 
egipatske ratove koje su vodili Seleucije, 34 Antioh 35 i 
Ptolomejci. 36 

Nekada smo prisiljeni sjetiti se svjetovnih spisa i nešto 
navesti što smo nekoć ispustili. To pak nije iz naše samovolje 
već je - reći ću - najpreča nužnost. Tako ćemo dokazati da se 
ono što su pred mnogo stoljeća prorekli sveti proroci nalazi u 
grčkim i latinskim spisima kao i kod drugih naroda. 


27 Jeronim će brzo uočiti nedostatak toga postupka. 

28 Vjerojatno je riječ o grčkome povjesniku koji je oko g. 30. prije Krista 
napisao opću povijest od početaka do Cezarova galskoga rata. 

29 Preminuo je oko g. 120. prije Krista. 

30 Riječ je o značajnome povijesnome piscu. Umro je g. 51. poslije Krista. 

31 Odnosi se na Josipa Flavija, židovskoga povjesnika. 

32 Umro je g. 16. poslije Krista. 

33 Bio je galskoga podrijetla i živio u prvome stoljeću prije Krista. 

34 Usp. Sćleucus, DB, 5, 1580. 

35 Usp. F. VIGOUROUX, Antiochus, DB, 1,687. 

36 Usp. F. VIGOUROUX, Ptolćmće, DB, 5,846. 


30 



V. - Hošeino proroštvo 


1. - Opća riječ 

Djelo proroka Hošeje veoma je zreo i dovršen spis. U 
njemu je produbljen starozavjetni proročki nauk. Hošea je 
unaprijedio starozavjetnu vjersku misao. Razumije se da ni on 
nije napisao neku sustavnu knjigu. Hošein je spis prije svega 
proročki navještaj. 

Hošea se svesrdno trudio spoznati Boga. To je smatrao 
osnovnim u životu pojedinca i cijeloga naroda. Hošea se tužio 
da Izrael ne posjeduje istinsko znanje o Bogu. To su nadasve 
skrivili svećenici. Nisu poučavali narod iako im je to osnovna 
zadaća. Hošea to svećenicima gorko spočitava. Ali treba 
istaknuti da Hošea nema pred očima nikakvi teoretski ni 
spekulativni nauk o Bogu. Za nj je zapravo taj nauk 
poznavanje i opsluživanje Božjih zapovijedi koje se prije svega 
odnose na društveni život gdje mora vladati pravda, red i 
poštivanje drugih ljudi. Poznavati Boga, po Hošei, znači čuti 
Božji glas i ispuniti njegovu volju. Tako se spoznaja 
poistovjećuje s poslušnošću. 

Hošea predbacuje svome narodu što slijedi druge 
narode. Jedino žudi za vremenitim blagostanjem i bogatstvom. 
Da to postigne ne preza od nepoštenja ni od nepravde. Ipak je 
Hošea naročito izoštrio jezik kada je govorio protiv bogoslužja 
svoga vremena. Kakvoća je toga bogoslužja bila najniže vrste. 
Pokazivala je duhovno Izraelovo odmetništvo. Bogoslužje je 
postalo prazni ukras i vanjština bez nutarnje vrijednosti i 
sadržaja. Stalo se nekako pretvarati u magiju. Izrael je počeo 
vjerovati da već sami vanjski obred postiže nužni učinak. 
Hošea misli da je poganstvo izopačilo židovsko bogoslužje. 
Bogoslužje je postalo obredna molitva za ovozemno obilje. 
Ranijih je stoljeća bilo mogućnost najužega sjedinjenja između 
Boga i naroda. Sada je postalo pokazatelj koliko se narod 

udaljio od Boga. Stoga ni Bog nije s narodom. Narod je 
zaboravio Boga. Zato će i Bog otići od naroda. 

Hošea je prvi prorok koji je odnos između Boga i Izraela 
izrazio lijepom i smionom bračnom slikom. Bog je za Izraela 
zaručnik i muž, a Izrael je Božja zaručnica i žena. Hošea ističe 
da kod toga Bog ostaje vjeran. Ne krši zadanu riječ pa i onda 
kada je Izrael nevjeran i preljubnički. Sliku će sa ženidbom 
preuzeti Izaija, Jeremija, Ezekijel i kasnije sam sveti Pavao. 

Izrael je često prekršio savez utanačen s Bogom. Bio je 
vjeroloman. Hošea govori o novome savezu koji će donijeti 
budućnost. Tada će se Izrael oporaviti i popraviti. Steći će 
iskonsku i mladenačku vjernost. Tada će zavladati trajni mir i 
vječno sjedinjenje s Bogom. Taj će konačni savez počivati na 
pravu, pravednosti, ljubavi i potpunoj odanosti. Hošea sebe drži 
vjesnikom Božje ljubavi i dobrote. Najavljuje Mesiju iz 
Davidova potomstva. S njime će nastupiti sretno i 
blagoslovljeno doba. 1 

2. - Jeronimov proslov 

Kada tumačimo 2 sve proroke treba nam nazočnost Duha 
Svetoga da ih pojasnimo objavljenjem onoga čijim su 
nadahnućem napisani. Kod Izaije i u Otkrivenju čitamo o 
zapečaćenoj knjizi. 3 Ukoliko je zapečaćena ne mogu je čitati 
pismoznanci i farizeji koji se hvale da poznaju zakonska 
pisma. Nitko se nije mogao naći tko bi bio sposoban razotkriti 
otajstva knjige doli “lav iz Judina plemena” (Otk 5,5). Njega 


1 U svezi s Hošeinim proroštvom pregledali smo ove autore: A. GELIN, 
Osće, DBS, 6, 926-940; B. HESSLER, Osee, LThK, 7(1962), 1260-1261; J. 
K. SOLARI, Osee, NCE, 10, 805-806; A. CLAMER, Osće, DTC, 11, 1629- 
1652; L. FILLION, Osće, DB, 4, 1906-1921; O. C. VVHITEHOUSE, Hoshea, 
DoB, 2, 425-427; J. JEREMIAS, Hošea, TRE, 15, 586-598; D. J. 
McCARTHY -R. E M. O. CARM, Hošea, NJBC, 217-219. 

2 Prevedeni se tekst nalazi u PL, 25, 815A-820B; CCL, 76, 1-5. 

3 Usp. Iz 29,11 i Otk 5,1. 

je “opečatio” (Iv 6,27) Bog Otac. Koliko je tek potrebno kod 
tumačenja proroka Hošeje moliti Gospodina i s Petrom reći: 
“Razjasni nam tu usporedbu” (Mt 13,16). Uostalom, na 
koncu spisa o nejasnosti svjedoči i sam koji je knjigu napisao. 
Veli: “Tko je uman da to razumije i kada razumije da to i 
spozna?” (Hoš 14,10). Ipak navod ne smijemo shvatiti kao 
nemogućnost nego kao naznaku za teškoću u smislu 
evanđeoske izreke: “Što misliš: tko je vjerni i razboriti sluga 
kojega je Gospodin postavio nad svojom obitelji?” (Mt 24,45). 

Tko se pak neće spotaknuti već na početku knjige i reći: 
Hošei se, prvome od svih proroka, zapovijeda da oženi 
raspuštenu ženu, a on ne protuslovi? Čak ni ne hini kako neće. 
Tako bi se bar pričinilo kako protiv svoje volje vrši što je 
sramotno. Naprotiv! Rado izvršava naređenje: kao da je za tim 
žudio i kao da se kaje što je dugo živio u čistoći! Međutim, 
čitali smo da su se sveti ljudi, po Božjoj naredbi, odrekli i 
poštenijega što je bez grijeha. 

Mojsije se šalje faraonu i postavlja za vođu izraelskoga 
naroda. Ipak odgovara iz poniznosti, a ne zbog slabosti: “Nađi 
drugoga koga ćeš poslati” (Izl 4,13). Jeremija kaže daje dijete 
kako ne bi morao koriti grešni Jeruzalem. 4 Ezekijelu se 
zapovijeda da od svake vrste žita i sjemenja pod lugom umijesi 
jedan kruh te ga ispeče na ljudskoj izmetini. 5 On odgovara: 
“Gospodine, nipošto, jer nikada u moja usta nije ušlo nečisto” 
(Ez 4,14). 

Hošea je čuo od Gospodina: “Uzmi bludnu ženu” (Hoš 
1,2). Ipak ne nabire čelo, bljedoćom ne očituje tugu i 
izmijenjenim rumenilom lica ne pokazuje čednost. On hiti u 
bludilište i na postelju dovodi raspuštenicu. Ne uči je čistoći 
koja pristaje supruzi već potvrđuje da je sam raskalašen i 
rasipan. Tko se, naime, združi s raspuštenicom, s njom postaje 
“jedno tijelo” (1 Kor 6,16). Kada smo to čuli što možemo 


4 Usp. Jer 1,6-7. 

5 Usp. Ez 4,9-12. 

drugo reći osim proročku riječ: “Tko je pametan da to 
razumije i razuman da to shvati?” (Hoš 14,10). Stoga i sami 
moramo kazati s Davidom: “Otvori oči moje i promatrat ću 
tvoj zakon” (Ps 118,18). Neka nas kralj uvede u “svoju 
ložnicu” (Pj 1,3). Neka kod čitanja Staroga zavjeta od nas 
ukloni zastor koji je postavljen pred Mojsijeve oči. 6 Gospodin 
je rekao: “Oče, u ruke tvoje predajem svoj duh i, to govoreći, 
izdahnuo” (Lk 23,46). Potom se hramski zastor rasporio i 
razotkrile se sve židovske tajne. 

Izvor što je tekao iz Davidove kuće ušao je u more 
samoće. Istinski je Elizej solju svoje mudrosti začinio neplodne 
i smrtonosne vode i učinio ih životvomima. 7 Drvo od vješala 
osladilo je Maru iz Zakona, a Mara znači gorkost , 8 Shvaćamo 
tko je patrijarh Juda 9 koji je izabran za kralja. Nije neobično 
što je taj sveti čovjek prišao Tamari 10 kao raspuštenici. Ne 


6 Usp. Izl 34,33; 2 Kor 3,13. 

7 Elizej je bio prorok. Jerihonski su ga stanovnici molili da očisti njihove 
izvore. On je to učinio moleći se Bogu i posluživši se solju kao znakom. 
Usp. B. McGRATH, Elisae, NCE, 5,278-279; E MANGENOT, Elisće, DB. 2, 
1690-1696. 

8 Kada su Židovi kod izlaska iz Egipta prešli Crveno more, prvi put su se 
zaustavili kod mjesta koje su nazvali Mara. Riječ korijenski znači biti 
gorak. Tako su mjesto prozvali jer je voda koju su ondje zatekli bila 
gorka. Nije se mogla piti. Gospodin je Mojsiju pokazao drvo kojim će 
gorku vodu preinačiti u slatku i tako učiniti pitkom. Usp. L. 
GROLLENBERG, Mara, LThK, 6(1961), 1369; A. MOLJNJ, Mara , DB, 707- 
711. 

9 Juda je patrijarh i praotac židovskoga Judina plemena. Bio je odlučan, 
plemenit i snažan. U obitelji je imao važnu ulogu iako nije bio 
prvorođenac. Juda je Jakovljev četvrti sin s Liom. Sam je imao pet 
sinova. S Tamarom je imao Faresa i Žaru. Mesijansko koljeno ide preko 
Faresa. Usp. A. S. PEAKE, Judah, DoB, 2,792-794; J. SCHARBERT, Juda, 
LThK, 5(1960), 1150-1151; R. BARRET, Juda, NCE, 8, 1-2; A. 
LEGENDRE, Juda, DB, 3, 1755-1756. 

19 Tamara nije bila Židovka nego Kananejka. S patrijarhom Judom rodila je 
Faresa i Žaru. Spominje se u Isusovu rodoslovlju. Usp. J. A. SALBIE, 
Tamar, DoB, 4, 676; H. JUNKER, Thamar, LThK, 10(1965), 10; Thamar, 
DB, 5, 2143-2144. 

čudimo se zašto je Samson 11 čije ime znači sunce ljubio 
Dalilu 12 koja se prevodi kao siromašna. Zbog nje su ga 
ismijali, a on je prilikom smrti uništio mnoštvo protivnika. 
Također se ne čudimo zašto je pravedni čovjek Salmon 13 rodio 
Boza 14 s raspuštenom Rahabom. 15 Božje pak krilom svoga 
ogrtača pokrio Rutu Moabićanku. 16 Nju je koja je ležala do 
njegovih nogu prenio u začetak evanđelja. 17 Koji je razlog što 
David koji imaše više žena nije za nasljednika svome vladanju 
postavio nikoga drugoga doli onoga koga je rodio od 
Betsabeje? 18 To je zato da se vidi kako Bog ne drži samo do 
raskalašenih žena već i do preljubnica. Stoga čitamo i kod 
ovoga Proroka da se najprije sjedinio s bludnicom, a potom 
združio s preljubnicom. Bog mu je rekao: “Opet idi, ljubi 
ženu koju ljubi prijatelj - ili koja ljubi zlo - i koja je 
preljubnica” (Hoš 3,1). 


11 Samson je zadnji među velikim židovskim sucima. Usp. K. BUDDE, 
Samson, DoB, 4, 377-381; J. GAMBERONI, Samson, LThK, 9(1964), 301- 
302; J. MORIARITY, Samson, NCE, 12, 1011; Samson, DB, 5, 1434-1435. 

12 O Dalili vidi E. PALIŠ, Dalila, DB, 2, 1208-1209. 

13 O Salmonu vidi H. A. REDPATH, Salmon, DoB, 4, 354-355; J. 
GAMBERONI, Salmon, LThK, 9(1964), 271; Salmon, DB, 5, 1379. 

14 Boz je Salmonov i Rahabin sin. Oženio je siromašnu tuđinku. Na popisu 
je Kristovih tjelesnih predaka. Usp. E. PALIŠ, Booi, DB, 1, 1849.1851; H. 
GROSS, Boaz, LThK, 2(1958), 549. 

15 Rahabu Pismo otvoreno naziva bludnicom. Njoj je Jošua u Jerihon 
poslao uhode prije napada na grad. Rahaba se udala za Salmona i s njime 
rodila Boza. Stoga se spominje u Kristovu rodoslovlju. Usp. L. FILLION, 
Rahab, DB, 5, 933-936; A. S. AGLEN, Rahab, DoB, 4, 193-194; V. HAMP, 
Rachab, LThK, 8(1963), 961. 

16 Ruta je bila Moabićanka. Oženio ju je Boz. Imali su sina Obeda koji je 
Davidov predak. Usp. L. FILLION, Ruth, DB, 5, 1273-1274; H. A. 
REDPATH, Ruth, DoB, 4, 316; J. SCHILDENBERGER, Ruth, LThK, 
9(1964), 124-125. 

17 Usp. Mt 1,5. 

18 O Betsabei vidi E. PALIŠ, Bethsabee, DB, 1, 1712-1713; F. BUCK, 
Bethsabee, NCE, 2, 375. 

Ta je žena ona bludnica i preljubnica koja je u evanđelju 
suzama oprala Gospodnje noge, kosom ih osušila i počastila 
pomašću svoje vjeroispovijesti. Apostoli su se - najviše izdajica 
- rasrdili što se pomast nije prodala i njezin utržak izdao 
siromasima za hranu. Zato je Gospodin odgovorio: “Što 
dosađujete ženi? Meni je učinila dobro djelo jer ćete siromahe 
uvijek imati uza se, ali mene nećete uvijek imati” (Mt 26,10- 
11). Da pak ne pomislimo kako je ta žena učinila nešto 
neznatno te se “istinski nard” (Iv 12,3), tj. najvjernije 
pomazanje, odnosi na nešto drugo, a ne na Crkvu, Isus nam 
daje priliku za razumijevanje. 

Velikoj vjeri obećaje veliku nagradu. Reče: “Uistinu i 
zaista vam kažem: gdje god se, po cijelome svijetu, bude 
propovijedalo ovo evanđelje, reći će se njoj za uspomenu da je 
ona to učinila” (Mt 26,13). O toj bludnici Gospodin reče 
Židovima: “Zista vam kažem: bludnice vam i porezni 
utjerivači prethode u Božjemu kraljevstvu” (Mt 21,31). Vi 
niste htjeli primiti Sina kućnoga domaćina i gospodara 
vinograda koji je on sam zasadio. Ta je pak bludnica ljudski 
primila dva snažna mladića, dvojicu uhoda. Jednoga sam 
poslao obrezanju, drugoga narodima. Bludnica ih je brižljivo 
sakrila, popela na krov i pokrila lanenim nitima. 19 Progonstva 
su je udarala. Oprana u krštenju 20 promijenila je boju i od 
crnine prešla u bjelinu. 

Nije čudno što spominjemo sve te činjenice kada su se 
zbile kao pralik Gospodina Spasitelja i Crkve sastavljene od 
grešnika. Sam Gospodin veli po ovome istome Proroku: 
“Govorit ću prorocima: ja sam umnožio viđenja i proroci su o 
meni slikali sliku” (Hoš 12,10) da se kao slika na me prenese 
sve što se prorocima naređuje da učine. 


19 Usp. Jš 2,3-6. Ali također usp. Mt 21,33-45. 

20 Jeronim je napisao riječ baplisma. Riječ znači “pranje”, “uronjenje”, ali i 
“krštenje”. Odabrali smo krštenje radi konteksta. 

Mojsijeva je žena bila Etiopljanka. Radi nje Aron i 
Marija 21 - židovsko tjelesno svećenstvo i proroštvo koje služi 
slovu - mrmljaju i vrijeđaju Boga. Ona pak govori u Pjesmi 
nad pjesmama: “Crna sam i lijepa, kćeri jeruzalemske” (Pj 
1,4). Ali ako tvrdimo da se doista sve navedeno zbog toga 
zbilo da bude slikom, onda je i Jeremija, opasan pojasom - 
ženskim odjevnim predmetom - do Eufrata 22 otišao posred 
bezbrojnih naroda: Asiraca i Kaldejaca koji su kao narodi 
veoma neprijateljski prema Židovima. Ondje je sakrio svoj 
pojas. Kada se nakon duga vremena vratio, našao ga je 
istrunula. Nije više bio za nikakvu uporabu. 23 Međutim, kako 
je Jeremija mogao otići tako daleko kada je Jeruzalem bio 
opkoljen? Uokolo su bili podignuti zakloni, jarak, opkop i 
bedemi. Kada je Jeremija htio izići iz Anatota, 24 svoga seoca 
koje se nalazi na trećem miljokazu od grada, na vratima je 
uhićen i doveden pred prvake. Išiban je kao izdajnik i bačen u 
zatvor. 

Ako je prethodno slika jer se nije moglo dogoditi, tada je 
i ovo slika 25 jer bi bilo najsramotnije ako se zbilo. Međutim, ti 
ćeš kazati da ništa nije sramotno što Bog zapovijeda. I mi 
kažemo da Bog ništa ne naređuje osim što je časno. Ako bi 
naredio sramotno, ne bi učinio časnim što je sramotno. On 
naređuje što je odlično. 

O gornjem sam govorio opširnije na početku da najprije 
razjasnim najteže pitanje. Potom ću, pošto uz Božju pomoć 
prođoh hrid stavljenu na sami početak, pohititi onome što je 
sigurnije. Uostalom, znam, predragi Pamahije, 26 da su mnogi 


21 Marija je Mojsijeva i Aronova sestra. Usp. H. LESETRE, Marie, DB, 4, 776- 
777; H. A. REDPATH, Miriam, DoB, 3, 396; O. SCHILLING, Mario, LThK, 7 
(1962), 43. 

22 O toj znamenitoj rijeci vidi E. BEURL1ER, Euphrate, DB, 2, 2046-2050. 

23 Usp. Jer 13, 1-11. 

24 O lome mjestu vidi A. LEGENDRE, Anathoth, DB, 1,550-552. 

25 Riječ je o Prorokovoj ženidbi. 

25 Pamahija često susrećemo u svome radu. 

crkveni pisci ispustili spomenutu poteškoću, a kušali su djelo 
obrazložiti. Tu je među Grcima Apolinar Laodicejski 27 koji je 
u mladosti o Hošei i ostalim prorocima sastavio mala 
tumačenja. Više je dotaknuo smisao nego ga razglobio. 
Kasnije su Apolinara molili da cjelovitije piše o Hošei. 

Ta je knjiga prispjela u naše ruke, ali ni ona zbog 
prevelike kratkoće ne može čitatelja dovesti do jasnoće. Origen 
je o Hošei napisao malo djelo. Dao mu je naslov Zašto je u 
Hošei spomenut Ejraim. Tu je Origen htio pokazati da se 
odnosi na neke krivovjemike što god se govori protiv njega. 
Sastavio je i drugi svezak kojemu nedostaje početak i kraj. 28 
Također sam čitao iznimno dugu Pierijevu 29 propovijed koju je 
na dan bdjenja Gospodnje muke naizust i probranom riječju 
održao o početku ovoga proroka. I Euzebije Cezarejski u 
osamnaestoj knjizi Evanđeoskog dokazivanja 30 ponešto 
raspravlja o proroku Hošei. 

Pred otprilike dvadeset godina na zamolbu sam svete i 
časne tvoje punice ili čak tvoje majke Paule - ono je tjelesni, a 
ovo duhovni naziv jer Paula je uvijek gorjela ljubavlju prema 
samostanima i Pismima - bio u Aleksandriji. Vidio sam Didima 
i često ga slušao. Didim je bio najučeniji čovjek svoga 
vremena. Zamolio sam ga da dovrši što Origen nije učinio i 
napiše tumačenje Hošeine knjige. Didim je na moju molbu o 
Hošei sastavio tri knjige, o Zahariji pet. 31 O Zahariji je Origen 32 


27 Usp. J. QUASTEN, Patrologia, II, 381. 

28 Jeronim je zabilježio grčki naslov prvoga Origenovoga djela. Za drugo 
grčki naznačuje da je “bez početka i nedovršeno”. O Origenovim spisima 
vidi G. BARDY, Origene , DTC, 11, 1499. 

29 Usp. J. QUASTEN, Patrologia , I, 377-378; G. FRITZ, Pierius, DTC, 12, 
1744-1746. 

30 Jeronim je grčki naveo Euzebijev spis. O Euzebiju vidi J. MOREAU, 
Eusšbe, DHGE, 15, 1444; J. QUASTEN, Patrologia, II, 334-335. 

31 Usp. J. QUASTEN, Patrologia, II, 92. 

32 Spis je izgubljen. 

napisao samo dva sveska. Jedva je, počevši od početka 
proroštva, protumačio trećinu: do prizora s četveropregom. 

Kazano sam rekao da znaš koje sam imao preteče na 
polju ovoga proroka. Nisam ih - kako neki od mojih prijatelja 
stalno šapuću - u svemu slijedio. To tvojoj razboritosti 
priznajem jednostavno, a ne oholo. Sve to kazah da reknem 
kako sam više bio rasuđivač predšasničkih djela nego tumač. 
Htio sam istaknuti što mi se o pojedinostima čini te što sam 
uzeo od židovskih učitelja kojih je jedva jedan ili dva. Već su 
takvi i kod Židova rijetke ptice. Svatko, naime, teži za užicima i 
novcem. Svatko se smatra učenim ako po liječničkim 
daščarama ozloglasuje nečija djela. Međutim, već je vrijeme da 
navedemo Prorokove riječi i razjasnimo što je napisano. 

VI. - Joelovo proroštvo 


1. - Opća riječ 

Ima nekoliko istaknutih pojedinosti u Joelovoj knjizi. To 
je svakako proročki nagovještaj da će se na kraju Božji Duh na 
zaseban način udijeliti svekolikome Božjemu narodu. To će 
ujedno biti znak potpunoga i konačnoga spasenja. Joel 
propovijeda da se svatko može bez razlike spasiti. Bog u 
povijesti djeluje slobodno. Njegov je konačni cilj nepromjenjiv 
i jamačno će se obistiniti. Bog kako ga naviješta Joel bitno se 
razlikuje od poganskoga poimanja božanstva. Bog oprašta 
raskajanome grešniku i kaznom prijeti dobrome ako se iskvari. 
Joel predviđa da će se Bog, kada dođe njegov dan, konačno 
obračunati sa svim svojim neprijateljima. Potom će nastupiti 
novo doba kada će za Božji narod nastupiti vječni spokoj i 
smirenje. 1 

2. - Jeronimov proslov 

Redoslijed 2 dvanaestorice proroka nije isti u Septuaginti 
kao i u hebrejskome izvorniku. Sedamdesetorica ih 
prevodilaca ovako raspoređuje: drugi je Amos, treći Miheja, 
četvrti Joel, peti Obadija, šesti Jona, sedmi Nahum, osmi 
Habakuk, deveti Sefanija, deseti Hagaj, jedanaesti Zaharija, 
dvanaesti Malahija. Židovi pak poslije Hošeje koji je u obojih 
prvi kao drugoga čitaju Joela, trećega Amosa, četvrtoga 
Obadiju, petoga Jonu, šestoga Miheju, sedmoga Nahuma, 


1 O Joelu i njegovu djelu vidi: H. GROSS, Joel, LThK, 5(1960), 982-983; J. 
MORIARITY, Joel, NCE, 7, 1002-1003; R. PAUTREL, Joel, DBS, 4, 1098- 
1104; V. ERMONI, Joel, DB, 3, 1583-1590; Joel, DB, 3, 1582-1583; L. 
DENNEFELD, Joel, DTC, 8, 1489-1495; J. JEREMIAS, Joel, TRE, 17, 91- 
97; G. G. CAMERON, Joel, DoB, 2,672-676; E. D. MALLON, Joel, NJBC, 
399-403. 

2 Prevedeni se tekst nalazi u PL, 25, 947A-950A; CCL, 76, 159-160. 

osmoga Habakuka, devetoga Sefaniju, desetoga Hagaja, 
jedanaestoga Zahariju, dvanaestoga Malahiju koji je i 
posljednji. Budući da smo zajedno nabrojili sve proroke 
jednoga te istog sveska, čini nam se korisnim za svakoga grčki 
i latinski zabilježiti njihovo korijensko značenje. 3 

Hošea znači “onaj koji spasava”. 4 To možemo izraziti 
riječju spasitelj. Joel znači “onaj koji počinje”. To je začetnik. 
Amos znači “onaj koji nosi”. To se latinski kaže nositelj. 
Obadija je “sluga Gospodnji”, tj. Gospodnji rob. Jona dolazi 
od riječi “golub”. Ime Miheja sastoji se od dvaju dijelova. Na 
latinskome jeziku glase: “tko je kao“ ili “tko je poput”. 
Nahum dolazi od utjeha dok Habakuk znači “onaj koji grli” 
ili “koji se bori”. Sefanija znači “onaj kojega je Gospodin 
sakrio”. Hagaj kao riječ možemo prevesti radostan ili svečan. 
Zaharija znači Gospodnja uspomena, a Malahija moj vjesnik. U 
posebnim ćemo pak radovima razjasniti u kojemu smislu sve to 
treba razumjeti. 

Preostala su još četiri proroka da ispunimo broj šesnaest. 
To su: Izaija, Ezekijel, Jeremija i Danijel. Oni znače slijedeće: 
Izaija 5 znači Gospodnje spasenje; Ezekijela 6 možemo nazvati 
Gospodnja snaga ili Gospodnja vlast ; Jeremija 7 znači od 


3 Jeronim je napisao grčku riječ koja znači istinsko ili pravo značenje neke 

riječi. Usp. A. BAILLY, Dictionnaire, 923. 

4 Jeronim za imena koja tumači navodi temeljne grčke riječi koje 
izostavljamo zbog njihova mnoštva. 

5 Egzegeti kažu da Izaija znači “Jahve je spasenje” odnosno “Jahvino 
spasenje”. Usp. G. A. SMITH, lsaiah, DoB, 2, 485; J. ZIEGLER, lsaias, 
LThK, 5(1960); W. HILL, Isaia, NCE, 7,665. 

6 Ime Ezekijel korijenski može značiti “Božja snaga”, “Bog čini močnim” i 
“Bože, osnaži”. Usp. E PHILIPPE, tzčchiel, DB, 2,2149; W. ZJMMERLI, J. 
ZIEGLER, Ezechiel, LThK, 3(1959), 1327. 

7 Ime Jeremija različito se tumači. Može značiti: “Jahve utemeljuje”, “Jahve 

uzdiže”, “onaj koga je Bog uzdigao”, “onaj koga je Jahve uspostavio”. 
Ali također može značiti “onaj koga je Jahve odbacio”. To je zadnje 
tumačenje malo vjerojatno. Usp. V. ERMONI, Jćrimie, DB, 3, 1257-1258; 
S. HERRMANN, Jeremia, TRE, 16, 568; F. NOTSCHER, Jeremias, LThK, 
5(1960), 893. 

Gospodina uzvišeni, a Danijel 8 Gospodin mu je prosudio. Tako 
je s navedenim. 

Moj Pamahijje! 9 Ti se sa svim umijećem boriš protiv 
đavla. Stoga te usrdno molim da s Mojsijem, dok mi ratujemo 
protiv Amalečana, 10 digneš ruke prema Gospodinu i s 
molitvama svladaš izraelske protivnike. Tek što izidosmo iz 
Egipta i pošto je u Hošei potopljen faraon, prijeđosmo Crveno 
more. Sada se, nakon prostrane pustinjske osame, moramo 
mučiti teškim trudom da uspijemo doći do sedamdeset palmi i 
do apostolskih vrela. 

Ako se čak pojavi škorpion 11 i pokuša raniti ranom kao 
lukom, ti si suputnik i iscjelitelj otrovnih ujeda. Pribavi nam 
duhovnu silu. 12 Ovo što obećasmo svetoj i časnoj tvojoj 
roditeljici Pauli 13 uzmi prvi kao baštinik. Što smo radi 
nadarenosti ili učenosti učinili manje od tvoga očekivanja, 
podupri prijateljskom naklonošću. Ne gledaj kod nas na snagu 
nego na volju. 


8 Danijel korijenski može značiti: "Bog je moj sudac”, “Bog je moj 
branitelj”, "Bog sudi”, "Bog je moćan”, “Bog je sudac”. Usp. E. PHILIPPE, 
Daniel, DB, 2, 1247; J. LEBRAM, Daniel, TRE, 10,769; F. DINGERMANN, 
Daniel, LThK, 3(1959), 150. 

9 Pamahiju posvećujemo zasebni ulomak u ovoj knjizi: vidi 6. poglavlje 
br. 18. 

10 O njima vidi J. THOMAS, Amalicite, DB, 1,428-432. 

11 O škorpionu vidi H. LESETRE, Scorpion, DB, 5, 1533-1535. 

12 O tome možemo jedva što kazali. Tek spominjemo da je postojao narod 
koji se nazivao Psili. Bio je poznat kao krotitelj zmija. Usp. A. BAILLY, 
Dictionnaire, 2175. 

13 Pamahije je oženio Paulininu kćer. 

VII. - Amosovo proroštvo 

1. - Opća riječ 

Amos se rodio i živio u mjestancu Tekoa. Ono se nalazi 
južno od Jeruzalema i jugoistočno od Betlehema gdje se rodio 
Krist. Stanovnici su se mjesta pretežno bavili stočarstvom. I 
Amos je bio pastir: čovjek jednostavan i priprost. Jeronim ističe 
da je Amos neupućen u vješto izražavanje, ali se to ne odnosi 
na vjersko znanje koje potjecaše od Duha Svetoga. Egzegeti 
obično kažu da Amos korijenski znači “onaj koji nosi”, tj. 
“nositelj”. Jahve je podupirao i “nosio” Amosa. Jeronim pak 
drukčije razjašnjuje Amosovo ime. Kaže da ono znači 
“udaljeni narod”. Inače u Bibliji samo Amos ima to ime. 
Istina je, doduše, da se i Izaijin otac zvao Amos, ali se njegovo 
ime drukčije pisalo. Ime Izaijina oca Jeronim jednako tumači 
kao i noviji tumači: ono znači “jaki”. 

Iz Amosove proročke propovijedi izdvajamo nekoliko 
naznaka. Amos je kao pastir i čovjek sa sela o Bogu mislio i 
govorio jednostavno i ljudski. Isticao je da Bog upravlja 
zvijezdama, daje kišu, stupa i hoda po nebeskim visinama. Od 
Boga potječe zemljina plodnost. Netko bi se mogao sablazniti 
nad tim pučkim izričajima o Bogu i pomisliti da Amos nije 
razlikovao Boga i prirodu. Ali je Amos zaista dobro vidio da 
Bog nije neka neosobna prirodna sila. On je po ljudsku 
govorio o Bogu. Na taj je način htio izraziti da je Bog osoba s 
kojom čovjek osobno kroz molitvu, bogoslužje i razmatranje 
dolazi u razgovor i odnos. To je pravi smisao Amosovih čestih 
i raznolikih antropomorfnih izričaja kazanih o Bogu. 

Amos drage volje govori o tome da se Bog iznimno 
prisno vezao s Izraelom. Postoji blisko zajedništvo između 
Boga i njegova odabranoga naroda. Bog se trajno, svekoliko i 
milosno zauzimao za vlastiti narod. I to pokazuje da Amos 
Boga smatra osobom s kojom se uspostavlja dodir. Amos 
naviješta jednoga Boga. Ipak njegov monoteizam posjeduje 
vlastitu boju i posebnu značajku. Po Amosu, samo Bog koji je 

jedan može na svijetu uspostaviti ćudoredni red. Jedino on 
može zajamčiti opću pravednost i punu ravnopravnost među 
narodima. 1 

2. - Jeronimov proslov 

Prorok Amos 2 dolazi poslije Joela. Treći je među 
proročkom dvanaestoricom. On nije onaj o kome čitamo da je 
otac Izaije proroka. Taj se prvim i zadnjim slovom svoga 
imena bilježi s alef i sade. U prijevodu znači jaki ili snažni. 
Prorok se pak bilježi s ain i sameh. U prijevodu znači udaljeni 
narod. Obojici su zajednička srednja slova ment i vau. Mi pak 
ne posjedujemo naročito obilje samoglasnika niti židovsko 
dvostruko slovo s. Kod nas se spomenuta kao i druga imena 
čine općima. Kod Židova se razlikuju različitošću svojih 
sastavnica i svojim vlastitostima. 

Ovaj je prorok kojega sada držimo u rukama bio iz 
mjesta Tekoe. Udaljeno je šest tisuća koraka 3 južno od svetoga 
Betlehema koji je rodio Spasitelja svijeta. U produžetku se ne 
nalazi nikakvo seoce kao ni seoske kuće što sliče pećinama, a 
Afričani ih nazivaju kolibama. Tu se prostire ogromna pustinja 
što seže do Crvenoga mora te perzijskih, etiopskih i indijskih 
međa. Na suhome i pjeskovitome tlu uopće ne niče nikakav 
usjev. Posvuda su pastiri da zemljinu neplodnost nadomjeste 
mnoštvom ovaca. Prorok Amos bio je iz toga pastirskoga 
broja. Nevješt je govoru, ali ne i znanju. U Amosu je govorio 
isti Duh Sveti koji je govorio preko svih proroka. Zato ga 
prevodimo s hebrejskoga. 


1 O Amosu vidi: E. PANNIER, Amos , DTC, 1, 1117-1120; A. GEL1N, Amos, 
DTC, Tables, I, 141-142; E. PHILIPPE, Amos, DB, 1, 511-518; Amos, DB, 

1, 518; J. K. SOLARI, Amos, NCE, 1,453-454; L. MARKERT, Amos, TRE, 

2, 471-487; M. L. BARRĆ, Amos, NJBC, 209-216; L. MONLOUBOU, 
Amos, DBS, 8, 706-724; G. J. BOTTERWECK, Amos, LThK, 1(1957), 447- 
448. 

2 Prevedeni se tekst nalazi u PL, 25, 989A-990A; CCL, 76. 

3 O toj mjeri vidi E. BEURLIER, Mille, DB, 4, 1089-1090. 

VIII. - Obadijino proroštvo 

1. - Opća riječ 

Sudbinu svoga rada na Obadiji pripovijeda sam Jeronim. 
Tek što je u Rimu završio učenje u posebnome je spisu 
rastumačio Obadijino kratko proroštvo. Držao je da je za to 
spreman jer je u školi naučio kako se pojašnjuju i razglabaju 
tekstovi. Pravo govoreći, na taj ga je posao potaknula silna 
ljubav za Svetim pismom i “otajstvena spoznaja” koja se u 
njemu krije. Jeronim kaže da je “u svojoj mladosti” 
posredstvom “alegorijskoga” načina tumačio proroka. Tada 
je jedino tako i mogao jer se kao učenik uputio samo u taj 
egzegetski postupak. Učitelji koje je imao alegorijskim su 
obrazlaganjem tumačili pjesnike da im sačuvaju trajnu 
vrijednost. Ali je Jeronim uvidio svoj nedostatak. Shvatio je da 
alegorija mora počivati na “povijesti”. To izrijekom kaže. 
Alegorija inače postaje nepouzdana i proizvoljna. 

Jeronim zapravo želi reći da u doba svoje mladenačke 
obrade Obadijina teksta još nije poznavao hebrejski i zato nije 
bio sposoban kako je nužno pojasniti proroka. Jeronim je 
svoju prvu knjigu o Obadiji uništio. Danas je više ne 
posjedujemo. Sadašnje je tumačenje Jeronimov zreli rad na 
proročkome spisu. 

Kratka Obadijina stranica od svega dvadeset i jednog 
retka ima svoju duhovnu i poučnu vrijednost. Obadija ističe da 
izraelska povijest nije uvijek ni sjajna ni blistava. Ima svojih 
najrazličitijih padova i posrtaja. Vjernik bi mogao doći u 
iskušenje da se pita da li Bog ostaje vjeran svojim obećanjima. 
Obadija baš to uči i ističe. Izrael može biti nevjeran, ali je Bog 
nepokolebljiv i stalan u svojoj vjernosti prema Izraelu. Bog 
ništi svaku ljudsku oholost, uznositost i taštinu. Ohol čovjek 
gubi sve kod Boga. Bog pomaže i uzdiže ponizne. Ljudska 
mudrost nije u cijeni pred Bogom. 

Bog pobjeđuje svako zlo i nevolju. Njegovoj se moći ne 
može ništa oduprijeti. Zlo nije u stanju Boga spriječiti da 
ostvari spasenje. Obadija naviješta Božje kraljevstvo koje će se 
sigurno obistiniti. Posebice ističe da će se svaki tlačitelj uništiti. 
Pravda će pobijediti jer je Bog hoće i želi. Potlačeni će na kraju 
biti pobjednici. Božjemu sudu ne može nitko umaknuti jer je 
Bog svemoguć. Bog će uništiti i kazniti sve koji čine zlo. To su 
osnovne poruke Obadijina proroštva. 1 

2. - Jeronimov proslov 

“Dok bijah malen, 2 govorio sam kao malen, mislio kao 
malen. Pošto postadoh muž, odložio sam što bijaše djetinje” (1 
Kor 13,11). Ako Apostol 3 napreduje i svaki se dan, 
zaboravljajući minulo, napreže za onim što je pred njim; ako, 
po zapovijedi Gospodina Spasitelja, drži plug za ručice i ne 
gleda za leđa, 4 koliko više ja koji još nisam dospio do dobi 
Kristove mjere 5 zaslužujem oproštenje jer sam u svojoj 
mladosti - izazvan žarom i ljubavlju prema Pismima - 
alegorijski rastumačio proroka Obadiju, a nisam poznavao 
njegovu doslovnost. Moj je duh plamtio za otajstvenom 
spoznajom. Čitao sam, doduše, da je sve moguće onima koji 
vjeruju, 6 ali nisam znao da su duhovni darovi različiti. 7 
Poznavao sam svjetovnu književnost i stoga mislio da mogu 


1 Općenito o Obadiji vidi: P. E. BONNARD, Abdias, DBS, 8, 693-701; E. 
PHILIPPE, Abdias, DB, 1,20-23; J. De KERNAeRET, Abdias, DTC, 1,22- 
23; M. STENZEL, Abdias, LThK, 1(1957), 11; J. MORIARlTY, Abdias, 
NCE, 1, 13-14; E: D. MALLON, Obadiah, NJBC, 403-405. 

2 Prevedeni se tekst nalazi u PL, 25, 1097A-1100A; CCL, 76, 349-351. 

3 Usp. Fil 3,13. 

4 Usp. Lk 9,63. Orač mora trajno gledati pred sebe kako bi brazda bila ravna. 
Usp. H. LESETRE, Charrue, DB, 2,602-605. 

5 Usp. Ef 4,13. 

6 Usp. Mt 21,21-22. 

7 Usp. 1 Kor 12,4-11. 

čitati zapečaćenu knjigu. 8 Bio sam lud. Dvadeset i četiri starca s 
kadionicama i citarama u rukama i četiri živa bića, puna očiju, 
ustaju sa svoga prijestolja, ispovijedaju neznanje te pjevaju 
slavu Janjetu i izdanku Jesejeva korijena. 9 Ja pak mišljah kako 
mogu što vjerujem makar se u mojoj ruci nije zbivala Božja 
riječ niti sam mogao kazati: “Stekoh razumnost od tvojih 
zapovijedi” (Ps 118,104). Nisam držao na pameti niti ono 
evanđeosko blaženstvo: “Blaženi čista srca jer oni će gledati 
Boga” (Mt 5,8). Nije ni ugljen, uzet s oltara, još očistio moje 
usne. 10 Još vatra Duha Svetoga nije uklonila zabludu staroga 
neznanja, a odvažno sam rekao Gospodinu: “Evo me, mene 
pošalji" (Iz 6,8). 

Nadah se da se skriva u kakvome kovčežiću što sam 
napisao. Bio sam za oganj odredio tu prvu smionost svoga 
neznatnoga dara. Međutim, odjednom mi iz Italije donese 
primjerak neki mladićak s toliko godina koliko sam ja imao 
kada sam ono pisao. Hvalio je moje djelce. Priznajem: čudio 
sam se što, ma kako netko loše pisao, ipak nađe čitatelja koji 
mu nalikuje. Onaj je pripovijedao, ja se crvenio. On je do neba 
uznosio tobožnja otajstvena značenja, a ja saginjah glavu kako 
bih spriječio da se vidi moj stid. 

Što dakle? Zar osuđujemo što smo kao mladi ljudi u igri 
činili? Nipošto! Znamo, naime, da se za Božji šator jednako 
prinosi zlato i kozje dlake. 11 Čitamo da se u evanđelju više 
hvale dva novčića siromašne udovice nego bogataško 
bogatstvo. 12 I onda dadosmo što smo imali. Tako je i sada. 
Ako smo pak malo uznapredovali, Gospodinu vraćamo 
njegovo: “Po njegovoj sam milosti što jesam” (1 Kor 15,10). 


8 Usp. Otk 5,1. 

9 Usp. Otk 4,1-14. 

10 Usp. Iz 6,8. 

11 Usp. Izl 25,1-9. 

12 Usp. Mk 12,41-44. 

Ne krijem da sam se ovih trideset godina na njegovu poslu 
znojio od truda. 

Otac je blag. Smjesta prima sina povratnika. Ne čeka da 
netko otvori vrata. Sam sinu izlazi ususret, sprema prsten i 
haljinu. Makar rođeni brat zavidi i povratnika naziva 
bludnikom i rasipnikom, zbog njegova spasenja na nebu 
odzvanja suzvučje anđeoskoga veselja i radost svih moći. 13 

To je, moj Pamahije, 14 ono vrijeme što je slađe od ovoga 
svjetla. Onda završismo govorničku školu. Mučila nas je 
različita čežnja. Tada smo ja i veoma dragi Heliodor 15 naumili 
zajedno boraviti u sirijskoj kalcidijskoj pustinji. Ali je izašlo na 
javu što sam kanio sakriti. Opet kročim drevnim putovima i, 
ako se dade, ispravljam zgrčene kovrčice slova. Bio sam dijete. 
Još nisam znao pisati. Ruka mi je podrhtavala, zglobovi se 
tresli. Sada - ako se u ničemu nisam usavršio - barem 
posjedujem onu Sokratovu: znam da ne znam. 16 Ali i tvoj 
Tulije 17 kaže da mu je kao mladiću štošta promaklo nepotpuno 
i nezrelo. Ako je on iz usporedbe sa staračkim iskustvom to 
mogao kazati i o knjigama za Herniju i o govorničkim spisima 
koje osobno smatram najsavršenijima, koliko ću s više slobode 
i ja priznati daje onaj spis djelo djetinje pameti, a ovo sazrele 
vremešnosti. Isto se dogodilo Septimiju Tertulijanu s knjigom 
Protiv Marciona 1 * i Origenu s Tumačenjem Pjesme nad 


13 Usp. Lk 15,11-32. 

14 O Pamahiju je riječ - naznačismo - na posebnome mjestu u ovoj knjizi. 

15 O Heliodoru govorimo u pogl. 6. br. 8. 

16 Sokrat je umro g. 399. poslije Krista. 

17 Riječ je, jasno, o Marku Tuliju Ciceronu i njegovim spisima. 

18 O tome Tertulijanovu spisu vidi: B. ALTANER - A. STUIBER, Patrologie, 
154; J. QUASTEN, Patrologia, I, 516-518. 

pjesmama 19 kao i Kvintilijanu u njegovih dvanaest knjiga s 
naslovom Govornička pouka. 10 

Navedeno bjelodano pokazuje da je svaka dob u svome 
savršena i mora se prosuđivati u skladu s brojem godina. 
Međutim, već je vrijeme da prijeđem na Obadijin početak i uz 
pomoć tvojih molitava - tebi posvećujem ovaj svezak - 
preplovim uzbibano more i navorane vrtložine vijeka. 


19 O tome djelu vidi B. ALTANER - A. STUIBER, Patrologie , 202; J. 
QUASTEN, Patrobgie, 1,326. 

10 Riječ je o rimskome piscu Marku Fabiju Kvintilijanu koji je umro go¬ 
dine 100. U spomenutome djelu uči kako valjano treba obrazovati dobra 
govornika. 

IX. - Jonino proroštvo 

Ovdje iznosimo tek nekoliko zapažanja koja suvremeni 
tumači vežu uz Jonino djelo. Jona je kušao duboko razmišljati 
o Božjemu milosrđu i opraštanju. Božje je milosrđe najšire i 
beskrajno. Odnosi se na svakoga čovjeka i ne vodi računa 
kojemu narodu pripada. Svaki se čovjek može pokajati za 
svoje opačine. Bog želi da se svaki grešnik skruši. U tome 
sklopu Jona nastoji povezati Božju pravednost i milosrđe jer se 
čini da se to dvoje posve isključuje. Jona propovijeda daje Bog 
u svome milosrđu slobodan. To milosrđe nitko, strogo 
govoreći, ne može zaslužiti. Milosrđe je najveća milost. Bog 
svoje milosrđe i dobrotu pokazuje prema svima. 

Tu nema razlike između Jone, ninivskih stanovnika i 
poganskih mornara na lađi kojom putuje Jona. Bog ne gleda 
tko je tko. Jona zapravo želi pokazati da Bog oproštenje dijeli 
svima. Tome je jedini uvjet da se grešnik pokaje u srcu. Božja 
je ljubav prema svakome čovjeku zadnji razlog njegova 
milosrđa i oproštenja. 

Bitna značajka Jonina djela također je vjerski 
univerzalizam. To je ključ za spis i njegova osnovna pouka. 
Time se Jona odvaja od židovskoga partikularizma. Brojni su 
Židovi samo čekali čas kada će Bog uništiti sve druge narode 
da bi isključivo njima bilo dobro. Židovi su, dakle, držali da 
spasenje pripada samo njima. Jona ruši tu predrasudu i 
uskogrudost te ističe da je spasenje za sve. Nacionalizam je u 
vjeri poguban i pogibeljan. Bog se u svojoj providnosti brine 
za cijeli svemir i čitavo čovječanstvo. On će svoj spasenjski čin 
ostvariti čak ako se Izrael opire njegovoj volji i namjeri. 
Štovati Boga može svatko i posvuda. Mornari s lađe nisu 
morali poći u Jeruzalem prikazati žrtvu. Prinijeli su je na 
brodu. Stanovnici Ninive obavljaju pokoru kao i Židovi: poste, 
mole se i ostavljaju grijeh. 

Unatoč svojoj otvorenosti i univerzalizmu Jona ni 
trenutka ne zaboravlja povlastice i istaknuti položaj svoga 
naroda. To je za nj očevidna i neprijeporna činjenica. Izrael 
posjeduje objavljenu istinu. Nju treba raširiti po cijelome 
svijetu. Istina pripada svima. Stoga se Izrael ne smije uznositi i 
biti ohol narod. On je samo posrednik Božje istine za svekoliki 
ljudski rod. 1 

Jeronimov proslov donosimo, razumljivo, u okviru 
njegova čitavoga spisa. 


1 Od suvremenih tumača u svezi s Jonom pred očima smo imali ove: A. 
FEUILLET, Jonas, DBS, 5, 1104-1131; A. R. CERESKO, Jonah, NJBC, 
580-584; B. HESSLER, Jonas, LThK, 5(1960), 1113-1115; J. M. LANE, 
Jona, NCE, 7, 1094-1095; J. M. LANE, Jona, NCE, 7, 1093-1094; A. 
VOGTLE, Jonaszeichen, LThK, 5(1960), 1116-1117; J. JEREMIAS, 
’ Iiuvas, ThW, 3, 410-413; E. KON1G, Jonah, DoB, 2, 744-753; Jonas, 
DTC, Tables, II, 2676-2677L. DENNEFELD, Jonas, DTC, 8,1497-1504; H. 
J. ZOBEL, Jona, TRE, 17,229-234; A. CONDAMIN, Jonas, DAFC, 2,1546- 
1559; Y. M. DUVAL, Jonas, DS, 8, 1264-1267; V. ERMONI, Jonas DB, 3, 
1605-1613; V. ERMONI, Jonas, DB, 3, 1304-1608. 


51 



X. - Mihejino proroštvo 


1. - Opća riječ 

Ne bi se moglo kazati da je Mihej svojom riječju 
naročito nov i izvoran među prorocima. Mihej je redoviti 
starozavjetni prorok. Ipak nije nikakvi oponašatelj koji se 
drugoga drži slijepo i za njim ide. Što je u Božje ime imao 
kazati, rekao je na svoj način. Miheja je najviše zaprepastilo i 
uznemirilo što je izraelski narod zaboravio i odbacio pravu 
vjeru u Boga. Nije sačuvao skromnu vjeru koja je odlika 
iskrenoga vjernika. Kazne dolaze na Izrael zbog njegovih 
grijeha i teških prijestupa. Izrael se više ne sjeća saveza 
sklopljenoga s Bogom. Radi toga se Bog udaljio od naroda. 
Narod je stekao krivu sigurnost u svoje ovozemno dobro i zato 
je izgubio izvorno povjerenje u Boga. Misli da mu Bog nije 
više potreban. Bezbožnost je i izopačenost obuzela narodne 
vođe. To se jednako odnosi na društvene i duhovne prvake. 

Mihej je žestoko žigosao društvenu nepravdu. Bogati i 
moćni varaju, kradu i tlače siromašne i bijedne. To je veliki 
grijeh jer su maleni često dobri, ćudoredni i nositelji spasenja. 
Miheji je nadasve stalo do društvene pravednosti i ljudskoga 
međusobnoga poštivanja i ljubavi. Njega vrijeđa što zakon 
svojom zamršenošću ništi i guši priprostoga čovjeka i 
siromaha. Mihej snažno brani ugrožene, podjarmljene i 
iskorištavane niže društvene slojeve. Na strani je ljudi sa sela u 
njihovim patnjama i neimaštini. Zanimljiv je osnovni razlog na 
koji se poziva Mihej kada brani i štiti malene i napadnute. 
Tada se ne poziva na ljudsko dostojanstvo pojedinca niti na 
pojedinčevu ulogu u društvu. Njemu tada pred očima lebdi 
misao o Božjemu narodu. Mihej uči da svakoga treba poštivati 
jer je svatko dio Božjega odabranoga, svetoga i pozvanoga 
naroda. 

Mihej nije svoj naraštaj ostavio bez nade. Posve je jasno i 
razgovjetno najavio Mesijin dolazak. Zanimljivo je da je 


52 



naznačio kako će Mesija doći iz Betlehema koji je “najmanji 
među Judinim kneževstvima” (Mih 5,1). Očito je sve što je 
maleno naročito Miheji ležalo na srcu. Stoga je Jeronim zaista 
imao pravo što je uz Miheju vezao vrlinu poniznosti. 1 

2. - Jeronimov proslov 

Sada 2 želim kazati u pero tumačenje o Miheji koji je u 
redoslijedu proročke dvanaestorice po Septuagintinim 
prevodiocima treći, a po hebrejskome rasporedu šesti. Tu 
dolazi iza Jone koji je poslije Obadije. Tako je Amos treći, a 
Joel drugi nakon Hošeje koji je kod svih prvi. 3 Mihej, dakle, 
koji se, tako reći, nalazi u srcu niza mora sadržavati duboka 
otajstva. Riječ Božja koja stalno silazi do proroka, sišla je i do 
Miheja. 

Mihej u prijevodu znači poniznost : 4 On je iz Morešeta 5 
što je sve do danas jedva oveće selo uz palestinski grad 


1 Općenito o tome proroku usp. V. ERMONI, Michće, DB. 4, 1064-1067; A. 
GEORGE, Michđe, DBS, 5, 1252-1263; W. NOWACK, Micah , DoB, 3,359- 
360; J. MORIARITY, Michea , NCE, 9, 799-800; L. LABERGE, Micah, 
NJBC, 249-254; A. CLAMER, Michće, DTC, 10, 1652-1668; O. 
SCHILLING, MicMas, LThK, 7(1962), 390-391. 

2 Prevedeni se tekst nalazi u PL, 25, 1151C-1154A; CCL, 76. 

3 Razlog zašto Miheja u hebrejskome rasporedu zauzima šesto mjesto, a 
kod Septuaginte treće nije lako utvrditi. Čini se da su Sedamdesetorica iz 
povijesnih pobuda Miheju povezali s Amosom i Hošejom. Djelovali su u 
isto doba. Ipak je redoslijed u hebrejskome izdanju - po svemu se čini - 
drevniji. Jeronimu se dopada jer Miheju stavlja “u srce” redoslijeda. 
Time se upozorava da očito mora “sadržavati duboka otajstva”. 

4 Inače suvremeni tumači misle da Miheja doslovno znači “tko je kao 
Jahve”. 

3 Morašet nije više poznat. Izgubio mu se svaki trag. Izravno se spominje 
samo u Mih 1,14. Ali Jeremija Miheju naziva “Morešaninom” (Jer 26,18). 
Morešet se nalazio jugozapadno od Jeruzalema. Usp. Moraslhi, DB, 4, 
1268; Morćschet-Gath, DB, 4, 1279-1280; W. J. BEECHER, Moresheth- 
Gath, DoB, 3,436-439; H. HAAG, Moreseth-Gath, LThK, 7(1962), 629. 

Eleuteropolis. 6 Morešet na našemu jeziku znači baštinik. 1 
Lijepo je, dakako, što je tu poniznost 8 koja je među krepostima 
poglavita. Rađa se iz nade u Gospodnju baštinu. Ali ovdje nije 
riječ o poniznosti koja potječe iz svijesti o grijesima već o vrlini 
koja se broji među kreposti. Tako se veli: “Ponizite se pod 
moćnom Božjom rukom da vas uzvisi u posjetno vrijeme” (1 
Pt 5,6). 9 Isto tako piše: “Tko se ponizi, bit će uzvišen” (Lk 
18,14). Jednako čitamo: “Čovječje se srce uzdiže prije 
uništenja, a prije slave ponizuje” (Izr 16,18). Stoga i Gospodin 
kaže: “Učite se od mene jer sam srcem blag i ponizan” (Mt 
11,29). 

Kod nas se djeci nadijevaju imena od želje. Nekako su 
stanoviti predznak kreposti. Evo nekoliko takvih imena: 
Pobjednik, Čisti, Pobožni i Dobri. Kod Grka su imena 
Sofronije 10 i Euzebije. 11 Tako općenite riječi postaju vlastita 
imena. Isto je i kod Židova 12 s imenima: Mihej, Obadija, 
Zaharija i s ostalim sličnim imenima. Roditelji djeci daju imena 
po riječima za kreposti. 


6 Taj se grad nalazio 37 kilometara jugozapadno od Jeruzalema. Izvorno se 
zvao Bath Guberin ili Bethagabra. Biblija ga ne spominje. Židovski je 
naziv izmijenio Septimije Sever oko g. 200. 

7 Danas egzegeti kažu “posjed”, “baština”. 

8 Ta se tvrdnja slaže s onim što Jeronim redovito govori o poniznosti. Usp. 
P. ADNĆS, HumiliU , DS, 7,1158. 

9 Treba zapaziti da se izričaj “posjet” u 1 Pt 5,6 odnosi na paruzijski 
Kristov dolazak. 

111 Jeronim je napisao grčki. 

11 Jeronim je napisao grčki. 

12 Zaista treba imati na umu veliku razliku u vrednovanju imena kod 
drevnoga poimanja i našega sadašnjega. Za minula vremena ime je u sebi 
sadržavalo bit svoga nositelja, ali i njegovu temeljnu ulogu. Otuda 
potreba da se dozna nečije ime. Jasno je da danas ime više nema tu ulogu. 
Postalo je nekako sporedno. Po sebi o imenovanome ne govori ništa 
osnovno. 

XI. - Nahumovo proroštvo 


1. - Opća riječ 

Sud o teološkome značenju i vrijednosti Nahumove 
proročke knjige nije među znanstvenicima jednodušan. 
Razumije se da najveći dio stručnih egzegeta prizna da je 
Nahum vrstan kao prorok i kao propovjednik. Neki mu 
zamjeraju da je pretjerano odan i privržen svome narodu. 
Gotovo bi bio narodski isključiv. Ne bi nikoga ni ništa vidio 
doli svoje vlastito pleme. Taj je sud sigurno preoštar, netočan i 
nepravedan. Ipak i u njemu ima dio istine. Nahum jedva ikada 
ikakav prijestup predbacuje židovskome narodu. Sva je 
Nahumova misao usredotočena na pad i uništenje Ninive. On 
je glasnik toga uništenja. 

Razlog ninivskome padu svakako je idolopoklonstvo 
koje se uvriježilo kod Ninivljana. Niniva se trajno protivila 
Božjemu nacrtu i njegovim providonosnim naumima. Bila je 
puna nepravde i okrutnosti. Htjela je silom i oružjem vladati 
nad svim drugim narodima. Zato je Bog oborio Ninivu. 
Njezina je oholost bila veliki grijeh. Niniva je nastojala 
iskorijeniti Izrael. Pad pak Ninive bjelodano pokazuje da Bog 
ravna poviješću i događajima. Nije jedino gospodar prirode i 
Izraela već isto tako svih naroda. U provedbi svojih nakana 
Bog se ne služi samo Izraelom već svakim drugim narodom 
koji za to odabere. U biti Nahumu je stalo istaknuti da Bog 
svoju svemoć primjenjuje pravedno. Božja je vlast neogra¬ 
ničena i opća. Pred njom je svaka ovozemna sila ništavilo. Bog 
gospodari narodima. 1 


1 Općenito o Nahumu i njegovu spisu vidi: J. HASPECKER, Nahum, LThK, 
7(1962), 779; L. FILLION, Nahum, DB, 4, 1462-1469; A. GEORGE, 
Nahum, DBS, 6, 291-301; A. CLAMER, Nahum, DTC, 11, 4-16; W. 
DIETRICH, Nahum, TRE, 23,737-742; A. R. S. KENNEDY, Nahum, DoB, 3, 
473-477; J. MORIARITY, Nahum, NCE, 10, 198-199; I. NOWELL, Nahum, 
NJBC, 258-261. 

2. - Jeronimov proslov 

U redoslijedu 2 dvanaestorice proroka, po Sedamde- 
setorici prevodilaca, Nahum dolazi poslije Jone jer su, očito, 
obojica prorokovali o istome gradu. U Joni, naime, piše: 
“Došla je riječ Gospodnja Joni, Amitajevu sinu, govoreći: 
ustani i pođi u Ninivu, veliki grad i propovijedaj u njemu” 
(Jon 1,1). Kod Nahuma je ovo početak: “Teret Ninivi: knjiga 
viđenja Nahuma, Elkošanina” (Nah 1,1). Prema tome, obojica 
su otkala proroštvo o asirskome glavnome gradu Ninivi koja se 
sada zove Ninive. 3 Međutim, u hebrejskome izdanju poslije 
Jone dolazi Mihej, a Miheja slijedi Nahum. Nahum u prijevodu 
znači tješitelj. 4 Već su, naime, Asirci 5 u ropstvo odveli deset 
plemena za vladavine judejskoga kralja Ezehije. 6 Također se 
sada za njegove vlasti protiv Ninive motri viđenje na utjehu 
odvedenoga naroda. Ta utjeha nije mala ni onima koji su već 
robovali Asircima kao ni ostalima koje su pod Ezekijinom 
vlašću isti neprijatelji zasužnjili. Utjeha je da čuju kako su 
Kaldejci 7 nadvladali Asirce. To će se pokazati u nastavku ove 
knjige. 

Ako se pođe od hebrejskoga Niniva 8 na našemu jeziku 
znači lijepa. I ovaj s svijet naziva lijepim. Zato Grci kažu 
svemir. 9 Grčka riječ znači ukras. Moramo pak znati da je 
slikovito rečeno o svijetu sve što se sada tvrdi protiv Ninive. 


2 Prevedeni se tekst nalazi u PL, 25, 1231A-1232B; CCL, 76, 525-526. 

3 Jeronim je napisao Ninus. Redovito se za to piše Nin ili Ninive. 

4 Egzegeti korijensko značenje Nahumova imena vežu uz ove pojmove: 
utjeha, tješitelj, okrepa, milosrđe, smilovanje, milost, osnaženje. 

5 O Asiriji i njezinim stanovnicima vidi E. PANNIER, Assyrie , DB, 1, 1148- 
1169. 

6 O tome kralju vidi E MANGENOT, Šzćchias , DB, 2,2141-2148. 

7 O Kaldejcima vidi E PANNIER, Chaldće, DB, 2,505-509. 

8 Korijensko značenje za naziv Niniva nije jasno. Usp. E. PANNIER, Ninive, 
DB, 4,1626; A. H. SAYCE, Niniveh, DoB, 3,553. 

9 Jeronim je napisao grčku riječ KOCT(lOS. 

Stoga riječ “teret” 10 Septuaginta 11 kao i Akvila 12 prevode 
“breme”. Kod Hebreja piše “ogromni teret”. To je stoga što 
Ninivi protiv koje je viđenje i koju pritišće ne dopušta ni podići 
šiju. 

Zbog onoga što je dodano - “Nahum Elkošanin” - neki 
misle da je Elkošanin 13 Nahumov otac koji je po židovskoj 
predaji i sam bio prorok. Ali u Galileji do danas postoji seoce 
Elcesi. Maleno je. O njemu se jedva po ruševinama drevnih 
zgrada naziru tragovi. Vodič ga je i meni pokazao. 

Istodobno moramo svratiti pozornost i na to da je ova 
težina ili teret ili breme prorokovo viđenje. 14 Prorok ne govori 
u bunilu 15 kao što buncaju Montan, Priska i Maksimila. 16 Što 
on prorokuje “knjiga je gledanja” čovjeka koji razumije što 
kazuje i koji u svome narodu oblikuje viđenje koje tereti 
neprijatelje. 

Proroštvo se, Paulo i Eustohijo, po anagoškome 
tumačenju odnosi na svršetak svijeta kao utjeha za svete: neka 
sve što vide u svijetu prezru kao prolazno i propadljivo i neka 
se pripreme za Sudnji dan gdje će Gospodin biti osvetnik 
protiv svih istinskih Asiraca. 


10 Upotrebljena je riječ s više značenja. 0 njoj vidi A. BLAISE, Dictionnaire, 
60 (assumptio). 

11 Jeronim je naveo Septuagintinu grčku riječ: Xf)|l|J.a. O riječi vidi A. 
BAILLY, Dictionnaire, 1187. 

12 Jeronim je napisao Akvilinu grčku riječ: appa. O riječi vidi A. BAILLY, 
Dictionnaire, 270. 

13 Naznaka Elkošanin nije jasna. Pomišljalo se da bi to bilo ime Nahumova 
oca. Ipak se sada drži da je to naznaka za mjesto gdje bi se Nahum rodio 
ili živio. Biblija mjesto ne spominje. 

14 Tom se pripomenom prvenstveno ističe nadahnutost Nahumova djela. 

15 Jeronim je napisao grčku riječ koju čujemo kao ekstaza. Riječ ima više 
značenja. Tako čak znači i “ludilo”. To smo već ranije istaknuli. 

10 To su glavni predstavnici montanističkoga pokreta koje malo duže 
obrađujemo i u ovoj knjizi. Usp. naše šesto poglavlje br. 16. 

XII. - Habakukovo proroštvo 


1. - Opća riječ 

Redovito se kaže kako je ključ u Habakukovu navještaju 
tvrdnja da pravednik živi od vjere. To je središte Habakukove 
propovijedi. Prvednost se pred Bogom postiže vjerom u Boga. 
To vrijedi za svakoga čovjeka. Pravednost o kojoj je riječ 
poistovjećuje se sa životom. Inače se Habakuk tužio na 
nepravdu u svome narodu. Osuđivao je svaku oholost i 
bahatost, a uzvisivao poniznost. Habakuk je jasno vidio da je 
najpreča dužnost duhovnih vođa obnoviti ćudoređe u narodu. 
U protivnome, narod će propasti. Habakuk se također zanimao 
za podrijetlo zla. Pitao se kako Bog pripušta zlo i kako 
opakome dopušta tlačiti dobroga. Unatoč svemu, Habakuk je 
bio potpuno osvjedočen da je Bog gospodar svakoga stvorenja 
i cijele povijesti. 1 

2. - Jeronimov proslov 

Prije 2 svega nam, među biskupima veoma učeni 
Kromacije, 3 treba znati da se kod Grka i Latina iskrivljeno čita 
prorokovo ime Ambacum. 4 Prorok se među Židovima naziva 
Abakuk i u prijevodu 5 znači zagrljaj. To se istaknutije dade na 


1 Općenito o Habakuku vidi: E. COTHENET, Habacuc, DBS, 8, 791-811; E. 
PHILIPPE, Habacuc, DB, 3, 373-381; S. R. DRIVER, Habakkuk, DoB, 2, 
269-273; L. BIGOT, Habacuc, DTC, 6, 2007-2011; D. J. MOELLER, 
Habacuc , NCE, 6, 875-876; O. SCHILLING, Habakuk, LThK, 4(1960), 
1295-1296; A. R. CERESKO, Habakkuk, NJBC, 261-264; E. OTTO, 
Habakuk, TRE, 14,300-306; A. STROBEL, Habakuk, RAC, 13,203-226. 

2 Prevedeni se tekst nalazi u PL, 25, 1273A-1276A; CCL, 76, 579-580. 

3 O Kromaciju govorimo u poglavlju 6. br. 10. 

4 Jeronimova je primjedba na mjestu. 

5 Tumači kažu da Habakuk korijenski znači “držati u rukama”, “zagrliti”. 
Mislimo da Jeronimu pred očima također lebdi slika kada se netko s 
drugim zagrli da se pohrve. 

grčki prevesti riječju koja znači grljenje. 6 Potom treba znati da 
ondje gdje Sedamdesetorica prevodilaca, Simah i Teodocion 
rabe riječ “breme”, 7 tj. “težina”, u hebrejskome piše massa 
što Akvila prevodi teret. O tome smo cjelovitije raspravljali kod 
proroka Nahuma. Riječ se massa nikada ne stavlja u naslov 
osim kada je viđenje nešto teško, puno tereta i napora. Stoga je 
nužno da se u ovome proroštvu nalazi stanovita tegoba: kao što 
je kod Nahuma viđeno bilo breme teško za Ninivu, asirijski 
grad, tako i u ovome proroštvu moramo tražiti kome je na teret 
što se očituje proročkome viđenju. U svesku dvanaestorice 
proroka od četvorice trojica imaju na početku naslov breme. 6 
To su: Nahum, Habakuk i Malahija. Zaharija je pak po sredini 
i potkraj djela stavio takva dva naslova. Jedan od njih glasi: 
“Breme Gospodnje riječi u zemlji Hadrah 9 i Damasku, 10 
njegovu počivalištu” (Zah 9,1). Drugi je na kraju: “Teret 
Gospodnje riječi nad Izraelom” (Zah 12,l). n 

Uz pomoć je tvojih molitava knjiga o Nahumu već izašla. 
O Zahariji i Malahiji bit će rasprave ako me posluži život. Sada 
nam je u rukama Habakuk koji se naziva Grljenje jer ga 
Gospodin ljubi. Čak je možda dobio ime onoga koji grli, tj. 
onoga koji se bori jer ide s Bogom u rat i bitku i - da se tako 
izrazim - zagrljaj. Nitko se kao Habakuk nije tako smionim 
glasom odvažio pozvati Boga na raspravu o pravednosti i Boga 


0 Jeronim je napisao grčku riječ koju naši rječnici obično ne navode. Ona 
znači “grljenje”, ali i “shvaćanje”. Usp. A. BA1LLY, Dictionnaire, 1530. 

7 Jeronim je napisao grčku riječ. 

8 Jeronim je napisao grčku riječ. 

9 To se ime u cijeloj Bibliji nalazi samo u Zah 9,1. Otuda se vidi daje riječ o 
predjelu i mjestu. Usp. E. PANNIER, Hadrach, DB, 3, 394-395; W. J. 
BEECHER, Hadrach , DoB, 2,276. 

10 O tome gradu vidi A. LEGENDRE, Damas, DB, 2, 1213-1231; R. JANIN, 
Damas , DHGE, 14,42-47; H. HAAG, Damaskus, LThK, 3(1959), 132-154; 
J. F. WHEALM, Damascus, NCE, 4, 622-624. 

11 Na spomenutim mjestima u Vulgati piše onus (“teret”, “breme”). 

pitati zašto u ljudskim djelima i u tijeku 12 ovoga svijeta postoji 
tolika zbiljska nepravda. 

Rekao je: “Tebi ću vikati podnoseći nasilje, a ti nećeš 
izbaviti? Zašto si mi pokazao nepravdu i zašto gledati napor? 
Zakon se gazi i do kralja ne dolazi suđenje jer bezbožni 
nadjačava pravednika. Stoga se oblikuje pokvareno suđenje” 
(Hab 1,2-4). Vidiš da je ta riječ preuzeta i da na neki način 
huli: na taj način svoga Stvoritelja zvati na sud!? Krhki sud 
nasuprot lončara 13 iznosi zašto se ovo ili ono tako dogodilo!? 

Uostalom i slijedeće treba zapaziti: prorokovo je viđenje 
teret odnosno breme. Već rekosmo da je ono nešto teško. Što 
gleda, shvaća protiv Montanova 14 pokvarenoga učenja. 15 
Prorok ne govori kao luđak niti iznosi nepametnu riječ kao 
nerazumne žene. 16 Radi toga i Apostol naređuje da šute koji su 
prethodno govorili ako se nekome nešto objavi dok drugi 
proriču. 17 Smjesta dodaje: “Bog nije Bog nesloge već mira” 
(1 Kor 14,32). Otuda se razabire da onaj tko s voljom šuti i 
drugome pruža priliku govoriti, može govoriti i šutjeti kada 
hoće. Onaj pak tko govori u bunilu, 18 mimo svoje volje, ne 
zadržava u svojoj vlasti niti da šuti niti da govori. 

Nauči pak - kada već od mene donekle na silu tražiš da ti 
razjasnim povijest kako bi ti to poslužilo kao neke stepenice i 
stube da se domognemo višega - da je proroštvo upereno 
protiv Babilona i kaldejskoga kralja Nabukodonosora. 19 


12 Jeronim je napisao grčku riječ koja znači “javni, društveni život”, ali i 
“politički sustav”. 

13 Bog je od gliba zemaljskoga sazdao tijelo prvoga čovjeka. Otuda 
usporedba s lončarom. Usp. H. LESETRE, Potier, DB, 5, 577-581. Ipak ne 
mislimo da Jeronim proroku predbacuje hulu. 

14 Riječ je o začetniku montanizma. 

15 Jeronim je upotrijebio riječ dogma. 

16 Odnosi se na Montanove pomoćnice. 

17 Usp. 1 Kor 14,29-33. 

18 Jeronim je upotrijebio riječ “ ecstasis ” koja može značiti "ushit", ali i 
“ludilo”. Već smo to napomenuli. 

19 O njemu vidi E. PANNIER, Nabuchodonosor, DB, 4, 1437-1444. 

Prethodno je Nahum kojega slijedi Habakuk proricao protiv 
Ninive i Asiraca koji su opustošili deset plemena koja se zvahu 
Izrael. Tako Habakuk proriče protiv Babilona i Nabuko- 
donosora koji su uništili Judu, Jeruzalem i Hram. I da znadeš 
da je Habakuk živio u ono vrijeme kad su već dva plemena 
koja su se zvala Izrael bila odvedena u ropstvo, može te poučiti 
Danijel kojemu je s doručkom poslan Habakuk u lavlju 
jamu. 20 Međutim, ta se pripovijest ne čita kod Hebreja. Prema 
tome, bilo da se taj izvještaj prihvati ili ne prihvati, oboje je za 
nas: ako se prihvati, knjiga Habakukova nastaje kada se 
događaj zbio; ako se ne prihvati, Prorok opisuje što zna da će 
se zbiti. 


20 Usp. Dn 14,33-39. 

XIII. - Sefanijino proroštvo 


1. - Opća riječ 

Oznaka Sefanijina djela nije iznimna i osebujna 
izvornost. Sefanija nije zabilježio ni rekao nešto što bi bilo 
posve novo i naročito uočljivo i upadno. Ipak u njegovu spisu 
ima vlastitih naglasaka i posebnih istaknutosti. Sefanija je 
razmišljao nad vrtlogom i uskomešanošću ljudske povijesti. 
Učio je da su ljudska zbivanja u krajnjoj raščlambi u Božjoj 
vlasti i njegovoj svemoćnoj ruci. Bog ne stoji po strani niti je 
izdvojen iz ljudske povijesti. On se u nju prisno upliće. Bog je 
s čovjekom i čovječanstvom. 

Sefanija napada nagib svoga naroda kad svoju čistu vjeru 
u Boga natrunjuje tuđim utjecajima. Izrael treba čuvati čisto 
svoje vjersko vrelo. Sefanija gleda krivim okom i oštro osuđuje 
svaku bogoslužnu izopačenost u svome narodu. Čista se vjera 
pretače u čisto bogoslužje. 

Zanimljivo je da Sefanija šuti o Mesijinoj osobi, ali 
propovijeda da je Mesija posrednik spasenja. To će se spasenje 
protegnuti na sve narode. Svi će spoznati pravoga Boga i 
njemu se klanjati. Sefanija posebnu ulogu priznaje malenima i 
poniznima. Oni su jezgra konačnoga mesijanskoga naroda. To 
je glasoviti izraelski sveti “ostatak” koji je baštinik i nosilac 
spasenja. 

Glavna je poruka Sefanijinoga djela nagovještaj 
Jahvinoga dana. Cijeli je Sefanijin spis usredotočen na taj dan 
koji će uskoro svanuti. I to je Sefanija dijelom preuzeo od 
svojih predšasnika. Ali je o Božjemu danu, kada će se suditi 
čitavi svijet, Izrael pa i svekoliki svemir Sefanija progovorio 
puno jasnije, otvorenije i sigurnije nego itko prije njega. Sve je 
prethodno o tome kazano iznimno duboko obradio i 

produbio. Uistinu se smije kazati da je Sefanija prorok 
Jahvinoga dana. 1 

2. - Jeronimov proslov 

Paulo 2 i Eustohijo! Prije nego prijeđem na Sefaniju koji 
je deveti u redoslijedu dvanaestorice proroka, čini mi se kako 
moram odgovoriti onima koji smatraju da me teba ismijati jer 
muške ostavljam po strani i uglavnom pišem za vas. Kada bi 
dotični znali da je Hulda 3 prorokovala dok su muški šutjeli, a 
Debora 4 koja je bila sudac i proročica nadjačala Izraelove 
neprijatelje dok se Barak 5 strašio te da su Judita i Estera kao 
pralik Crkve 6 uništile protivnike, a Izraela koji je hrlio u 
propast izbavile iz pogibelji, nikada iza mojih leđa ne bi u 
rodinu liku savijali ruku. Šutim o Ani i Elizabeti kao i drugim 
svetim ženama koje sjajno Marijino svjetlo zastire kao što 
zvijezde zastiru plamičke. 

Sada pristupam poganskim ženama da spomenuti vide 
kako svjetovni umnici obično vode računa o duhovnim, a ne 
tjelesnim, razlikama: Platon 7 Aspaziju 8 uvodi u raspravu; Safa 9 


1 Općenito o Sefaniji i njegovoj knjizi vidi: A. PETER, Sophonia, LThK, 
9(1964). 887; D. J. MOELLER, Sophonia, NCE, 13, 438-439; L. FILLION, 
Sophonie, DB. 5. 1837-1845; J. A. SELB1E, Zephaniah, DoB, 5, 974-977; 
A. CLAMER, Sophonie, DTC, 14, 2367-2379; T.P. WAHL, Zephaniah, 
NJBC, 255-258. 

2 Prevedeni se tekst nalazi u PL, 25, 1337B-1338B; CCL, 76. 

3 O njoj vidi Holda, DB, 3,727. 

4 O njoj vidi E PALIŠ, Dđbora, DB, 2, 1331-1334; A. VOGEL, Debora, LThK, 
3(1959), 183; J. MORIARITY, Debora, NCE, 4,693. 

5 O njemu vidi E. PALIŠ, Barac, DB, 1,1443-1446; M. REHM, Barak, LThK, 
1(1957), 1235. 

6 Posebice se sv. Ciprijan trudio u navođenju znamenitih žena iz Staroga 
zavjeta da u njima raspozna nagovještaj Crkve. 

7 Riječ je o velikome grčkome filozofu. 

8 Vjerojatno je riječ o Periklovoj ženi. 

9 To je glasovita pjesnikinja. Rodom je iz Militene na otoku Lezbu. Živjela 
je u šestome stoljeću prije Krista. 

se bilježi s Pindarom 10 i Alcejem; 11 Temista 12 se posred 
najsjajnijih Grka bavi filozofijom; Komeliji, majci Graha, 13 tj. 
vašoj majci divi se sav puk grada Rima. Kamead 14 je bio 
iznimno učen među filozofima i najprotančaniji među 
učiteljima govomištva. Obično je izazivao pljesak kod konzula 
i u Akademiji. 15 Ipak se nije stidio u privatnoj kući, slušajući 
gospodaricu, raspravljati o filozofiji. Što kazati o Katonovoj 16 
kćeri, a Brutovoj 17 ženi kada je njezina vrlina razlog da se 
toliko ne divimo ustrajnosti njezina oca i muža!? Grčka je i 
latinska povijest puna kreposnih žena koje bi zaslužile cijele 
knjige. 

Budući da je drugo moj posao, na kraju je proslova 
dovoljno da kažem kako se uskrsli Gospodin najprije ukazao 
ženama. 18 One su apostolima bile apostoli 19 da se zastide 
muški što ne traže onoga kojega je već našao krhkiji spol. 


19 Pindar je veliki lirski pjesnik. Preminuo je oko g. 441. prije Krista. 

11 Alcej je lirski pjesnik. Živio je u sedmome stoljeću prije Krista. 

12 Riječ je o ženi koja se spominje u epikurejskim filozofskim krugovima. 

13 Riječ je o majci Tiberija i Gaja Graha. 

14 Kamead je grčki filozof. Preminuo je oko g. 125. prije Krista. 

15 Akademija je prvotno naziv za vrt u blizini Atene. Vrije nosio ime 
mitskoga junaka Akadema. Tu je Platon podigao školu. Kasnije se riječ 
akademija tijekom povijesti različito upotrebljavala. 

16 To je Katon Stariji. 

17 To je Cezarov ubojica. 

18 Usp. Mt 28,9-10. 

19 Jeronim je upotrijebio riječ apostola. 

XIV. - Hagajino proroštvo 


1. - Opća riječ 

Hagajino je proročko poslanje vezano uz podizanje 
razorenoga jeruzalemskoga Hrama koji je bio duša i srce sve¬ 
kolikoga židovskoga naroda. Bez njega se ne da zamisliti ni 
vjerski ni društveni život među Židovima. Kralj Cir dopustio je 
zasebnim zakonom da se židovski prognanici vrate u domo¬ 
vinu. Vrijeme je progonstva i sužanjstva isteklo. Neki su se Ži¬ 
dovi zaista i vratili u zavičaj. Društveni im je vođa bio Zoroba- 
bel, kraljev vazal i satrap. Veliki je svećenik bio Jošua. Uz po¬ 
moć su kralja Čira počeli obnavljati Hram. Najprije su podigli 
oltar da mogu prinositi žrtve. Čak su položili i temelje za 
Hram. 

Tada je došlo do zastoja pa i prekida na radovima. Tome 
je bilo više razloga. Samaritanci su se usprotivili ponovnome 
podizanju Hrama. Optužili su povratnike kod kralja Arta- 
kserksa. Isticali su da se kane osamostaliti. Neće htjeti plaćati 
porez. Udružit će se sa Sirijom i Egiptom protiv Artakserksa. 
Zato je taj kralj obustavio radove na Hramu. Ali su i drugi 
okolni neprijatelji prijekim okom gledali hramsku obnovu. I 
sami je vraćeni narod zapao u malodušje i nehaj. Bila je 
providonosna uloga proroka Hagaja da sve poduzme kako bi 
započeti i obustavljeni obnoviteljski rad opet oživio. To se 
dogodilo za vladanja kralja Darija koji je bio sklon Židovima. 
Dopustio je da se Hram gradi. Sam je sudjelovao u troškovima. 
Čak je molio da se u Hramu žrtva prikaže za nj i njegovu 
obitelj. Židovi su cijenili i voljeli toga vladara. 

Hagaj je u svome životu potrošio sve snage da se 
podigne jeruzalemski Hram. Želio je da se u njemu bogoslužje 
obavlja u skladu s propisima iz Zakona. Po Hagaju, Hram je 
jedino mjesto gdje se vrši dopušteno bogoslužje. Ipak Hagaj 
Hram nadasve cijeni zato jer drži daje mjesto gdje Bog prebiva 
na zemlji. Moglo bi se kazati da Hagaj posjeduje naročitu 

vjersku misao o Hramu. Podignuti je Hram za buduća stoljeća 
središte vjere izraelskoga naroda. Narod zapada u sve vrste 
poteškoća ako je nemaran prema Hramu. 

Hagaj je rado isticao da sudbina židovskoga naroda ovisi 
o njegovu odnosu prema Bogu. Bog se odvraća od naroda ako 
narod griješi, ali ga blagoslivlje kada mu je odan i privržen. 
Narod je dužan dati Bogu što mu pripada. Hagaj je prihvatio 
mesijanske navještaje koji su vezani uz slavnu Davidovu kuću. 
Čak je navijestio da će se na kraju vremena spasenje protegnuti 
na sve. Po Hagaju, židovski je narod zajednica kojom ravna 
Bog i gdje se život odvija u skladu sa Zakonom. 1 

2. - Jeronimov proslov 

Druge 2 godine perzijskoga kralja Darija, 3 Histapova sina, 
dovršila se sedamdeseta godina hramskoga razorenja. Tako je 
prorekao Jeremija. 4 Tome je svjedok i prorok Zaharija koji, 
nastavljajući svoje viđenje druge godine istoga kralja 24. dana 
jedanaestoga mjeseca sabata, 5 u nastavku piše: “Dokle ćeš, 
Gospodine vojska, otklanjati smilovanje prema Jeruzalemu i 
Judinim gradovima na koje si se rasrdio? Ovo je sedamdeseta 


1 Općenito o Hagaju i njegovu djelu vidi: E. PH1LIPPE, Aggće, DB, 1, 266- 
270; H. W. WOLFF, Haggai, TRE, 14, 355-360; C. STUHLMUELLER, 
Aggai, NCE, 1, 201-202; J. SCHILDENBERGER, Aggđus, LThK, 1(1957), 
188; A. DEISSLER, Aggie, DBS, 8,701-706; A. DURAND, Aggće, DTC, 1, 
564-565; G. A. COOKE, Haggai, DoB, 2, 279-291; A. CODY, Haggai, 
NJBC, 349-351. 

2 Prevedeni se tekst nalazi u PL, 25, 1387B-1388C; CCL, 76. 

3 Riječ je o Dariju I. Preminuo je g. 486. prije Krista. O njemu vidi: F. 
VIGOUROUX, Darius l er , DB, 2, 1299-1306; E. A. BALLMANN, Darius I, 
NCE, 4,648. 

4 Usp. Jer 25, 1-38. 

5 Sabat je u židovskoj godini jedanaesti mjesec. Ima trideset dana. 
Obuhvaća drugi dio današnjega siječnja i prvi dio veljače. Usp. Sabath, 
DB, 5, 1290. 

obljetnica” (Zah 1,7.12). Spomenimo i Ezru 6 koji je samo 
sagradio oltar i položio hramske temelje. Tada se posao 
zaustavio zbog pisama kralja Artakserksa. 7 Ezra izvješćuje: 
“Tada se zaustavio rad na Božjoj kući u Jeruzalemu i nije se 
radilo do druge godine perzijskoga kralja Darija” (Ezr 4,24). 

Potom Ezra dodaje: “Proricaše pak prorok Hagaj i 
Adonov 8 sin Zaharija. Proricali su u ime lxraelova Gospodina 
za Judejce koji su bili u Judeji i Jeruzalemu. Tada ustadoše 
Salatielov sin Zorobabel 9 i Josadakov sin Jošua. 10 Počeli su 
zidati Božji hram u Jeruzalemu. Uz njih su kao pomoćnici bili 
Božji proroci” (Ezr 5,1-2). 

Među Rimljanima je za to vrijeme vladar bio Tarkvinije 
Obijesni." Sedmi je od Romula. Bio je u dvadeset i sedmoj 
godini vladanja. Njega će za osam godina protjerati Brut. 12 
Potom će do Julija Cezara 13 republikom upravljati konzuli 
četiristo šezdeset i četiri godine. 

Spomenuto, Paulo i Eustohijo, kazasmo da smjesta od 
samoga naslova znate u koje vrijeme proricaše Hagaj. Također 
treba znati da su u doslovnome smislu bili veliki dusi Hagaj i 
Zaharija kada su zapovjedili da se usprkos naredbe kralja 


6 O Ezri vidi F. VIGOUROUX, Esdras, DB, 2, 1929-1932; N. J. McELENEY, 
Esra, NCE, 5.779; H. SCHNEIDER, Esdras , LThK, 3(1959), 1101-1102; W. 
SCHNEEMELCHER, Esra, RAC, 6,595-612. 

7 O Artakserksu vidi H. LESETRE, Artaxerxes I er , DB, 1, 1039-1042; E. A. 
BALLMANN, Artaxerses, NCE, 1,917-918. 

8 Potanje o njemu u DB, 1, 215 (Addo, 4). 

9 O Zorobabelu vidi H. LESETRE, Zorobabel , DB, 5, 2547-2550; M. REHM, 
Zerubbabel , LThK, 10(1965), 1355-1356; J. A. SELBIE, Zerubbabel, DoB, 
5, 978-979. 

10 O njemu vidi J. A. SELBIE, Jeshua , DoB, 2, 602; V. ERMONI, Josui, DB, 
3, 1688-1689; J. SCHARBERT, Josue, LThK, 5(1960), 1145; N. J. 
McELENEY, Josue, NCE, 7, 1124-1125. 

11 Bio je zadnji rimski kralj. Umro je oko g. 494. prije Krista. 

12 Taj je Brut bio među prvim konzulima. 

13 Preminuo je g. 44. prije Krista. 

Artaksersa i svega okolnoga neprijateljskoga pučanstva koje je 
branilo gradnju Hrama, ipak Hram gradi. Hagaj i Zaharija 
narediše u ne maloj vjeri da Zorobabel i Josadakov sin Jošua 
kao i narod koji je bio s njima više slušaju proroke nego 
zapovijed kralja koji zabranjuje. 

XV. -Zaharijino proroštvo 


1. - Opća riječ 

Prorok Zaharija djeluje poslije židovskoga povratka iz 
Babilonskoga ropstva. Upotrijebio je svu svoju moć i snagu da 
se opet sagradi nekoć razoreni Hram. Zaharija je govorio o 
teokratskome uređenju Izraela. Razmišljao je i o budućem 
Mesijinu kraljevstvu kada će se u punini očitovati značenje 
Jeruzalema za cijeli ljudski rod. Jeruzalem je u središtu sveopće 
povijesti. Na kraju će se svi narodi okrenuti prema njemu. 1 

2. - Jeronimov proslov 

Monah 2 Sizinije, 3 naš brat, a tvoj 4 sin na izmaku mi je 
jeseni dostavio pismo tvoje uvišenosti. Čitajući ga uživao sam 
što se osjećaš zdravim, što se sjećaš mene i sve braće 5 koja na 
svetim mjestima služe Gospodinu. Ti od “nepoštena blaga” u 
mjestima njihova osvježenja “sebi stvaraš prijatelje” (Lk 16,9) 
i spremaš vječne šatore da možeš reći s Davidom: “Kako su. 
Gospodine moći, ljupki tvoji šatori! Čeznuo sam i duša mi je 
iznemogla od žudnje za tvojim stanovima” (Ps 83,2-3). Ako, 


1 O Zahariji i njegovu djelu vidi: J. SCHARBERT, Zacharias, LThK, 
10(1965). 1299-1301; C. STUHLMUELLER, Zacharias, NCE, 14, 1103- 
1105; L. FILLION, Zacharie, DB, 5, 2517-2526; 2116-2517; W. NOWAK, 
Zachariah, DoB. 5. 967-970; A. CLAMER, Zacharie, DTC, 15, 3648-3670; 
A. CODY, Zechariah, NJBC, 352-359. 

2 Prevedeni se tekst nalazi u PL, 25, 1415D-1418; CCL, 76, 747-748. 

3 Sizinije je bio đakon sv. Egzuperija, biskupa u gradu koji se sada zove 
Toulouse. Koncem g. 405. doputovao je u Palestinu. Za Jeronima je 
donio nekoliko pisama i milostinju za samostane. Usp. J.N.D. KELLY, 
Jerome, 264-265. 290-291; F. CAVALLERA, Jirdme, I, 152.299.307. 

4 Odnosi se na Egzuperija o kojemu govorimo na zasebnome mjestu u ovoj 
knjizi. Vidi šesto poglavlje br. 6. 

5 To su samostanci. 

naime, “vrabac 6 nalazi sebi dom i grlica 7 gnijezdo gdje će 
staviti svoje grliće” (Ps 83,4), zašto ne bi ti koji si Gospodnji 
svećenik i koji na koncu svijeta gaziš u tijesku kako bi žednim 
narodima udijelio vino Kristove krvi slobodno izjavio i rekao: 
“Moje srce i moje tijelo kliču živome Bogu: blaženi koji 
borave u tvojoj kući” (Ps 83,3)? Čujem o tebi da u suznoj 
dolini, na mjestu koje je Bog odredio za bitku da pobjednicima 
udijeli krunu u svome srcu upriličuješ uspone. Čujem da kročiš 
od kreposti do kreposti. Nasljeduješ Gospodnje siromaštvo da s 
njime postaneš bogat i da na te osloni glavu te se svakoga dana 
primi, pohodi, nahrani, odjene. Čujem da naročito plamtiš od 
čitanja Svetih pisama. 

Nakanio sam ti posvetiti stanoviti darčić svoje neznatne 
darovitosti. Kada sam doveo do kraja započeto tumačenje 
dvanaestorice proroka, nisam htio poduzeti posao napustiti već 
sam prvenstveno posvetio tvome imenu što sam bez tebe 
kazivao u pero. Drago mi je što veoma tajanstveni spis proroka 
Zaharije - među dvanaestoricom je i najduži - moram 
razjašnjavati u vrijeme kada obrazlaganje radi žurbe onoga 
koji se vratio ne dopušta nikakvo oklijevanje. Htio ili ne htio 
prisiljen sam ovo što ću ti poslati kazivati barem noću, u 
unosne i ukradene sate. 

Ori gen 8 je o ovome proroku napisao dva sveska: od 
početka do trećega dijela u knjizi. I Hipolit 9 je objavio 
tumačenja. Također je na moju zamolbu Didim 10 sastavio 
knjige razjašnjenja. Njih je s ostale to o Hošei meni posvetio. 
Međutim, kod svih je pojašnjivanje bilo slikovito. Jedva su se 
imalo dotaknuli povijesti. Osobno želim nasljedovati onoga 
kućnoga domaćina koji “iz svoje riznice iznosi novo i staro” 


6 O vrapcu u Bibliji vidi H. LES&TRE, Passerau, DB, 4, 2174-2176. 

7 O grlici u Bibliji vidi H. LESĆTRE, Tourterelle , DB, 5, 2294-2296. 

8 Djelo je izgubljeno. 

9 Usp. J. QUASTEN, Patrologia, 1,433. 

Usp. B. KRAMER, Didymus von Alexandrien, TRE, 8, 742. 

(Mt 13,52) kao i zaručnicu iz Pjesme nad pjesmama kada 
kaže: “Poslužih te, moj nećače, novim sa starim” (Pj 7,13). 
Tropologiju sam naših pisaca pomiješao s hebrejskom 
povjesnošću da gradim na stijeni, a ne na pijesku 11 i da 
postavim čvrst temelj: onaj koji je, kako sam piše, položio 
graditelj Pavao. 12 

Tvoja dobrohotnost neće prigrliti našu učenost koja je 
nikakva ili mala nego našu volju koja ti je sklona. Tako ćeš nas 
i na drugo pozvati i osokoliti da trčimo dugim svetopisamskim 
poljem. Ako ima ljudi kojima sam prije obećao tumačenje i 
ovih i drugih spisa, neka oproste nevjerojatnoj mojoj ljubavi 
prema tebi. Neka drže da sam za njih načinio sve što sam tebi 
napisao. “Ljubav je dobrostiva; ljubav ne zavidi, ne traži što je 
njezino” (1 Kor 13,4-5). Već je pak vrijeme da, navevši 
Zaharijine riječi, jedra tumačenja razapnemo za Duha Svetoga. 


11 Usp. Mt 7, 24-27. 

12 Usp. 1 Kor 3,10. 

XVI. - Malahijino proroštvo 


1. - Opća riječ 

Redovito se iz Malahijina djela ističu kao izvorne i njemu 
svojstvene samo neke tvrdnje i neka učenja. Malahija je za 
budućnost nagovijestio posebnoga Božjega glasnika koji će 
kao preteča i prethodnik na izniman način utirati put da se 
može navijestiti Božja riječ. Isto tako Malahija je imao zasebno 
stajalište prema nerazrješivosti bračne sveze. Također je barem 
dijelom izvoran kada govori o žrtvi koja se žrtvuje Bogu. 

Malahija je štošta predbacivao žrtvama koje su se Bogu 
prinosile u jeruzalemskome Hramu. On ih nije napadao i 
kudio kao žrtve. Samo je držao da se prikazuju na način koji 
nije dostojan Boga. Žrtve su prikazivali ljudi koji su gotovo 
izgubili vjeru. Stoga je hramsko bogoslužje postalo tegotno i 
mučno. Malahija mu je htio vratiti dušu i iskonsko značenje. 
Tvrdio je da Bog ima pravo da mu se svugdje prikazuje žrtva. 
To traži Božja uzvišenost i čast. Malahija naviješta da će doći 
vrijeme kada će ljudi cijeloga čovječanstva na svim mjestima 
Bogu prinositi čistu i neokaljanu žrtvu. 

Zato će je Bog milostivo, milosrdno i blagonaklono 
primiti. Upravo zbog te buduće žrtve Malahija napada 
nedostatke žrtvovanja u Hramu. 1 


1 Općenito o Malahiji i njegovu djelu vidi: V. ERMONI, Malachie, DB, 4, 
604-610; R. PAUTREL, Malachie, DBS, 5, 739-746; A. C. WELCH, 
Malachi, DoB, 3, 218-222; E. TOBAC, Malachie , DTC, 9, 1745-1760; B. 
HESSLER, Malchias, LThK, 6(1961), 1321-1322; C. STUHLMUELLER, 
Malachia, NCE, 9, 99-101; A. CODY, Malachi, NJBC, 359-361. 

2. - Jeronimov proslov 

Nakanismo 2 tumačiti zadnjega među dvanaestoricom 
proroka: Malahiju. Septuaginta 3 je Malahijino ime prevela 
“njegov anđeo” i kazala: “Teret 4 Gospodnje riječi nad 
Izraelom u ruci njegova anđela.” Umjesto toga u hebrejskome 
čitamo Malachi što se ispravnije i jasnije prevodi anđeo, tj. moj 
vjesnik , 5 Kod toga, iako tako neki drže, ne smijemo misliti da 
je s neba sišao anđeo i uzeo ljudsko tijelo da Izraelu kaže što je 
Bog zapovijedio. Ako treba tumačiti imena te iz njih utvrđivati 
povijesnu zbilju, a ne duhovno shvaćanje, tada nije čovjek ni 
Hošea koji znači spasitelj ni Joel koji znači Gospodin Bog ili 
začetnik. Ljudi ne bi bili ni ostali proroci nego anđeli odnosno 
Gospodin i Spasitelj. Tako, naime, zvuče njihova imena. 

Uostalom, kada izuzmemo Septuagintu, drugi su 
prevodioci Malahijino ime preveli onako kako se čita 
hebrejski. Židovi pak smatraju da je Malahija svećenik Ezra 6 
jer sve što sadrži Ezrina knjiga spominje i ovaj prorok. Kaže: 
“Svećenikove će usne čuvati znanje i zakon će se tražiti iz 
njegovih ustiju jer je on anđeo Gospodina vojski” (Mal 2,7). 

Vrijeme i naslov uistinu odgovaraju. Kazali smo o 
psalmima: kada nemaju naslova, mora se vjerovati da pripadaju 
onima čijim se imenima pripisuju prethodni psalmi. Prema 
tome, dužni smo misliti da je Malahija, to jest 7 Ezra, živio 


2 Prevedeni se tekst nalazi u PL, 25, 1541B-1544A; CCL, 76, 901-902. 

3 Po Septuaginti, Malahija je opća imenica koja znači “anđeo”. 

4 Ranije smo upozorili na poteškoću izričaja. Vidi pri tumačenju Nahumova 
proroštva bilješke 10-12. 

5 Korijensko značenje redovito se ovako razjašnjuje: “glasnik”, “poslanik”, 
“Jahvin poslanik”, “Jahvin navjesnik”. 

® Tu predaju donosi targum. 

7 Taj nam “to jest” nije posve jasan. Ipak vidi bilješku koja neposredno 
prethodi. 

poslije Hagaja i Zaharije koji su proricali za Darijeva 8 vladanja. 
Ezrina knjiga nema naslov jer sama zamjenjuje naslov. Iz nje 
saznajemo kako je za vladanja perzijskoga kralja Artakserksa 
sam Artakserkso 9 Ezri - Ezra je sin Seraje 10 i ostalih koji se 
spominju do mjesta gdje piše “sin Pinhasa , 11 Eleazarova 12 sina, 
sina svećenika Arona” - po ruci njegova Gospodina Boga 
ispunio svaku njegovu molbu. S Ezrom su se sedme godine 
kralja Artakserksa vraćali u Jeruzalem i u Jeruzalem vratili u 
petome mjesecu. Vratili su se neki od izraelskih sinova: 
svećenički sinovi, levitski sinovi, pjevači, vratari i hramske 
sluge . 13 Riječ je o sedmoj kraljevoj godini jer se Ezra prvoga 
dana prvoga mjeseca počeo uspinjati iz Babilona i prvoga dana 
petoga mjeseca došao u Jeruzalem . 14 

Dragi Minerve i dragi 15 Aleksandre! Vas ne veže toliko 
krv koliko vjera. O prethodnome sam vam ukratko progovorio 
u predgovoru da poduzeti rad na prorocima ne napustim već 
da se napregnem iznimnim naporom. Sada navodim 
Malahijine riječi. To činim najprije prema hebrejskoj istini, a 
potom prema Sedamdesetorici prevodilaca. Pripomognut 
pomoću vaših molitava razjasnit ću što slijedi. 

Origen je o ovome spisu napisao tri sveska . 16 Ali se 
uopće nije dotaknuo povijesti već je po svome običaju uronjen 
u alegorijsko tumačenje. Ezru uopće nije spomenuo. Smatrao 


8 Kralju Danju već smo posvetili bilješku: usp. treću bilješku za Hagajino 
proroštvo. 

9 Artakserksu već posvetismo bilješku: usp. sedmu bilješku za Hagajino 
proroštvo. 

10 Usp. Saraius, DB, 5, 1477. 

11 Usp. Phinćes, DB, 5, 319-320. 

12 Usp. E. PALIŠ, Žleazar, DB, 2,1649. 

13 Usp. F. VIGOUROUX, Nathineens, DB,4, 1485-1488. 

14 Usp. Ezr7, 1-10. 

15 Riječ je o dvojici monaha iz Galije. Dopisivali su se s Jeronimom. Bili su 
braća. Tražili su da im Jeronim rastumači 1 Sol 4, 15-17 i 1 Kor 15,51. 

16 O tome se spisu zametnuo svaki trag. 

je da je knjigu napisao anđeo u skiadu s onim što čitamo o 
Ivanu: “Evo šaljem svoga anđela pred tvojim licem” (Mt 
11,10). Mi to nikako ne prihvaćamo da ne budemo prisiljeni 
pristati na pad duša s neba. 17 Inače ne znam da sam o ovome 
proroku čitao druga obrazlaganja. Iznimka je kratka 
Apolinarova 18 knjižica koja se pak ne smije nazvati tumače¬ 
njem već bilješkama za tumačenje. 19 


17 Jeronim ima pred očima znamenitu hipotezu o predegzislenciji duša. 

18 Usp. J. QUASTEN, Patrologia, II, 381. 

19 Za odnos između Malahije i Ezre treba pogledati stručne autore navedene 
u prvoj bilješci za ovoga proroka. 

XVII. - Poslanica Galaćanima 

1. - Opća riječ 

Jeronim s pravom bitnu poruku Poslanice Galaćanima 
između ostaloga vidi u Pavlovu učenju da je s evanđeljem 
nastupilo doba vjere i milosti, a prestalo starozavjetno razdoblje 
Zakona. Milost stječe vjera. To je nemoguće starozavjetnim 
odredbama. Znamo da su ljudi koji su među Galaćanima bili 
skloni židovstvu uporno i nepopustljivo tražili da i kršćani 
opslužuju osnovne židovske propise kao što su primjerice 
subotnji počinak i obrezanje. Mislili su da je to nužni preduvjet 
za opravdanje. Apostol se tome žestoko odupro. Isticao je da 
pred Bogom postajemo nevini po vjeri u otajstva Kristova 
života. Jeronim je jasno vidio tu osnovnu tvrdnju Pavlove 
poslanice. 

2. - Jeronimov proslov 

Tek je prošlo 1 nekoliko dana što sam protumačio 
Pavlovu Poslanicu Filemonu. Opet ostavivši mnogo započeta 
prelazim na Poslanicu Galaćanima. Ali, evo mi nenadano stiže 
pismo iz Grada 2 i javlja da je časna Albina 3 duh vratila 
Gospodnjoj nazočnosti, a sveta Marcela 4 ostala bez zajedništva 
s majkom te sada, Paulo i Eustohijo, još više čezne za vašom 
utjehom. To se pak zbog silnih prostranstava 5 između mora i 
kopna ne može obistiniti. Stoga bih neočekivano zadobivenu 
ranu htio iscijeliti barem svetopisamskim lijekom. Meni je 
poznat Marcelin žar. Znam njezinu vjeru i koji plamen ima 


1 Prevedeni se tekst nalazi u PL, 26, 331B-336A. 

2 To je Rim. 

3 Albina je Marcelina majka. 

4 Marcela nam je poznata iz prve knjige o Jeronimu: usp. M. MANDAC, 
Sveti Jeronim, 178-179. 

5 To su prostranstva između Rima i Svete zemlje. 

stalno u srcu da nadjača ženski spol, zaboravi ljudsko i uz zvuk 
timpana 6 božanskih spisa preplovi Crveno more ovoga vijeka. 
Kad sam bio u Rimu nikada me nije došla vidjeti u takvoj žurbi 
da ne bi nešto pitala o Pismima. Pri tome ne bi smatrala 
ispravnim što bih na Pitagorin način odgovorio. Kod nje nije 
važio autoritet koji ne bi provjerilo rasuđivanje. Marcela je sve 
ispitivala i sve vagala bistrom pameću. Tako sam shvatio da mi 
ona nije toliko učenica koliko sudac. Ovaj će posao njoj 
odsutnoj biti nadasve drag. Vama će koje ste tu - smatram - biti 
koristan. Pristupam djelu koje prije mene nisu obavili pisci 
našega jezika, 7 a i među Grcima ih je tek malo to učinilo kako 
je zahtijevalo dostojanstvo sadržaja. 

Inače veoma dobro znam da je Gaj Mario Viktorin 8 koji 
je, kada sam bio mladić, u Rimu poučavao u govomištvu 
objavio Tumačenja Apostola. Ali kako je bio zauzet 
proučavanjem svjetovne književnosti, uopće nije poznavao 
Sveta pisma. Razumije se da niti učen čovjek ne može dobro 
raspravljati o onome što mu nije poznato. Jesam li, dakle, ja lud 
ili preuzet jer obećajem što Mario nije mogao? Nipošto! Posve 
suprotno. Meni se čini da sam u tome oprezniji i strašljiviji. 

Osjećajući slabosti svojih sila slijedio sam Origenova 
tumačenja. 9 Taj je čovjek s obzirom na Pavlovu Poslanicu 
Galaćanima napisao pet Tumačenja u doslovnome smislu 
riječi. Također je kratkom riječju pri obrazlaganju iste 
poslanice dovršio desetu knjigu svojih Stromata. Uz to je 
sastavio i razne propovijedi kao i kratke bilješke. Već bi i samo 
to bilo dosta. Mimoilazim Didima 10 kojega nazivam Vidiocem. 


6 O tome instrumentu vidi J. PARISOT, Tambour, DB, 5, 1982-1986. 

7 Ipak je Ambroziaster tumačio Pavlove poslanice. Usp. M. G. MARA, 
Patrologia, III, Marietti, 1978, 172. Usp. u ovoj knjizi 6. pogl. br. 1. 

8 O njemu je riječ na zasebnome mjestu ove knjige: usp. u šestome 
poglavlju br. 14. 

9 Usp. J. QUASTEN, Patrologia, 1,322-327.339. 

10 Usp. J. QUASTEN, Patrologia, II, 94. 

Također preskačem Apolinara Laodicejskoga 11 koji je nedavno 
napustio Crkvu. Izostavljam i staroga krivovjernika 
Aleksandra 12 i Teodora Heraklejskoga. l3 Svi su oni o istome 
ostavili neka kraća tumačenja. Da sam od spomenutih uzeo 
ponešto, nastalo bi nešto što se nikako ne bi smjelo prezreti. 
Reći ću naprosto ovo: sve sam spomenuto pročitao i veći dio 
zadržao u svojoj glavi. Pozvavši pisara u pero sam kazivao 
svoje ili tuđe. Nisam držao na pameti ni slijed ni riječi pa ni 
smisao. 14 Dar je, dakako, Gospodnjega milosrđa ako zbog naše 
neupućenosti ne propadne što su drugi dobro kazali i da ono 
što se vlastitima sviđalo ne naiđe na odbijanje kod tuđinaca. 

Sada kratko sažimam glavnu poruku ove Poslanice. U 
predgovoru upozoravam na to da je isti sadržaj u Pavlovoj 
Poslanici Galaćanima kao i poslanici koju je napisao 
Rimljanima. Ipak je među njima razlika u tome da se Pavao u 
Poslanici Rimljanima služio višim razmišljanjem i dubljim 
dokazima. U Poslanici Galaćanima, tako reći, piše kao za one 
koje u nastavku naziva “nepametni Galaćani” (Gal 3,1) i 
ljudima koji su “jako nerazumni” (Gal 3,3). Posegnuo je za 
takvim govorom jer je više korio nego poučavao te je opće 
tvrdnje izricao općim govorom da ga mogu i “nepametni” 
(Gal 3,1) shvatiti. 

Tako će na pravi put autoritet pozvati one koje razum 
nije mogao privoljeti. Ipak nema nijednoga Apostolova govora 
niti u pismu niti kada je nazočan da se on u njemu ne trudi 
poučiti kako su tereti drevnoga Zakona stavljeni na stranu. 
Učio je da je sve dokinuto što je prethodilo u pralikovima i 
slikama kao što su: subotnji počinak, tegoba obrezanja, 
slavljenje prvoga mjesečnoga dana, 15 proslava triju godišnjih 


11 Usp. J. QUASTEN, Patrologia, II, 381. 

12 Ne znamo tko je taj. 

13 Usp. £ AMANN, Thdodore d'Heraclće, DTC, 15,232. 

14 Jeronim želi istaknuti svoju nezavisnost u radu. 

15 Usp. F. VIGOUROUX, Calendes, DB, 2,63. 

svečanosti te sitničavost glede jela kao i svakodnevna pranja što 
se iznova onečiste. Dokinuto je kada je nastupila evanđeoska 
milost koju ne postiže krv od žrtava nego vjera vjernikove 
duše. Drugdje je dijelom - kako bi mu se to pitanje nametnulo 
dok drugo radi - i usput o tome raspravljao i to jedva doticao. 
Ali se u ovim dvjema poslanicama - rekoh - na zaseban način 
obrađuje prestanak drevnoga Zakona i uvođenje novoga. 

Ovo je pak vlastito Poslanici Galaćanima: Pavao je ne 
piše onima koji su među Židovima povjerovali u Krista i koji 
su mislili kako moraju opsluživati očinske bogoslužne 
propise. 16 Tu Apostol piše ljudima koji su između pogana 
prigrlili vjeru u evanđelje pa opet otpali. Prestrašio ih je 
autoritet nekih koji su tvrdili da su Petar, Jakov i sve judejske 
Crkve Kristovo evanđelje pomiješale sa starim Zakonom. Čak 
su govorili da i sami Pavao jedno čini u Judeji, a drugo 
propovijeda narodima. Isticali su da zaludu vjeruju u 
Raspetoga ako smatraju da se mora zanemariti što tobože 
opslužuju apostolski prvaci. 

Pavao zbog navedenoga tako oprezno kroči sredinom 
između obojega da ne izda evanđeosku milost ukoliko je 
pritisnut teretom i autoritetom predaka, ali također da ne bude 
nepravedan prema pretšasnicima dok naglašava milost ako bi 
išao krivudavo i nekako skriveno kroz redove. Tako je koračao 
da Petra pouči glede njemu povjerenoga puka iz obrezanja. 
Ako bi se odjednom udaljio od ranijega načina života, narod bi 
se sablaznio i ne bi vjerovao u Križ. Pavlu je povjereno 
propovijedanje poganima. Pravedno je da on kao istinu brani 
što Petar hini zbog uviđavnosti. 17 


16 O tome vidi F. VIGOUROUX, Calendes, DB, 2, 63; A. BLAISE, 
Dictionnaire, 124. 

17 Poznat je spor između Jeronima i sv. Augustina glede Gal 2, 11-21. Na to 
smo se osvrnuli već u prvoj knjizi: usp. M. MANDAC, Sveti Jeronim 
Dalmatinac, 91-100. 

Spomenuto uopće nije razumio opaki Porfirije 
Batanetski. 18 On nam u svojoj knjizi protiv nas predbacuje da 
je Pavao prekorio Petra što ne kroči ravnim putem kada 
naviješta evanđelje. Porfirije je htio Petra optužiti za krivnju 
zablude, a Pavla za drskost. Općenito je optuživao zbog 
hinjena učenja ukoliko se crkveni prvaci međusobno ne slažu. 
Toga smo se - kako ste molili - maločas kratko dotaknuli: u 
kojem je smislu ono bilo kazano. Punije ćemo razjasniti kada 
dođem do toga mjesta. 19 Međutim, već je vrijeme da navedemo 
same Apostolove riječi i sve podrobno razglobimo. 


18 O tome Porfirijevu nadimku vidi L. VAGANAY, Porphyre, DTC, 12,2555. 

19 Odnosi se na Gal 2, 11-21. 

XVIII. - Poslanica Efežanima 


1. - Opća riječ 

Jeronim u svome proslovu, uz ostalo, napominje da sv. 
Pavao u Poslanici Efežanima razmatra “otajstvena značenja” i 
“tajne nepoznate” svim ranijim “stoljećima”. Tako je već i 
on zapazio dubinu te Apostolove poslanice gdje je sve 
zgusnuto i prebogato smislom. Jeronim dodaje i to da Pavao u 
Poslanici Efežanima razlaže “teška” i “duboka pitanja”. 
Nema dvojbe da se taj Apostolov spis doima sažetkom 
svekolikoga njegova razmišljanja i propovijedanja. Poput 
Jeronima o Poslanici Efežanima redovito misle i ostali tumači 
svih vremena do danas. 

2. - Jeronimov proslov 

Ako nešto 1 postoji, Paulo i Eustohijo, što pametna 
čovjeka drži u ovome životu i što mu savjetuje da ostane 
smirena duha sred svjetskoga pritiska i vihora mislim da je na 
prvome mjestu razmatranje i poznavanje Pisama. Mi se od 
ostalih živih bića nadasve time razlikujemo što smo razumno 
živo biće 2 i što možemo govoriti. Sav se pak razum i govor 
nalazi u božanskim knjigama. Po njima upoznajemo Boga i 
doznajemo zašto smo stvoreni. Radi toga se čudim da je bilo 
ljudi koji su se osobno odali neradu i snu te ne žele naučiti što 
je sjajno. Čak smatraju da treba koriti ljude koji se trude oko 
spomenutoga. Takvima bih mogao dosta strogo uzvratiti - te ih 
ukratko otpustiti uvrijeđene ili umirene - da je puno bolje čitati 
Pisma nego čeznuti za uvećanjem i gomilanjem blaga. 


1 Prevedeni se tekst nalazi u PL, 26, 467C-472C. 

2 To je znamenita ljudska odrednica: animal rationale. 

Kazat ću ono što bih postigao i pred najnepravednijim 
sucem: meni se sviđa moj spokoj i samoću držim ugodnijom 
od svake glasovitosti. Kao što osobno ne kudim i ne osuđujem 
što oni čine, tako moraju i oni meni ostaviti moje trice. Jesam li 
malo učen? Što te se to tiče? Čitaj učenijega! Ako s grčkoga ne 
prevodim kako treba na latinski, čitaj Grke ako znaš taj jezik. 
Ako si samo Latin, ne sudi o badava darovanome i poklonjenu 
konju - kako kaže pučka izreka - ne zaviruj u zube. Da li te 
vezane ruke vučem na sud jer naše ne pišeš? 

Mene će čitati tko je od mene neukiji. Ako ti možda 
napišeš svoje izreke, Tulije 3 će im se diviti! Da li je od pisanja 
Tertulijan odvraćao blaženoga mučenika Ciprijana, Ciprijan 
Laktancija, 4 a Laktancije Hilarija? Drugi sitniš koji u svojim 
knjigama o meni brblja prešućujem. Kada ne bi postojalo 
maleno, veliko ne bi moglo odskakati. Ne kaže se prvo ako ne 
dolazi drugo i treće. Ne uzlazimo do najvišega ako se ne 
penjemo po nižemu. Stoga vas koje ste tu kao i svetu Marcelu - 
jedinstveni udovički uzor - usrdno zaklinjem da moja djela 
olako ne dajete klevetnicima i zavidnicima. Sveto ne dajite 
psima i pred svinje ne stavljajte biserje. 5 

Budući da se ne mogu povesti za dobrim, čine jedino što 
mogu: zavide. Smatraju da su time učeni i naobraženi ako 
druge ogovaraju. Takvima, molim, odgovorite da sami upru 
perom te povežu - kako se kaže - tri riječi. Neka se malo 
oznoje i sami sebe iskušaju. I neka iz vlastitoga truda nauče 
opraštati trudbenicima. I same znate da ste me natjerale na ovaj 
posao tumačenja jer sam se protivio i opirao. Od mladosti 
nisam nikada prestao čitati ili pitati učene ljude o onome što 
nisam znao. Nisam kao većina sama sebe imao za učitelja. 
Nekoć sam najviše iz toga razloga otišao u Aleksandriju 


3 

4 

5 


Tu, kao i u nastavku, Jeronim ironizira. Tulije je Ciceron. 

O njemu zasebno govorimo u ovoj knjizi. Usp. u šestome poglavlju br. 


11 . 


Usp. Mt 7,6. 

posjetiti Didima i njega pitati glede svih sumnja koje sam imao 
u Pismima. Ipak je nešto posebno pisati vlastita djela primjerice 
o škrtosti, vjeri, djevičanstvu, udovicama i o svakome predmetu 
svjetovnu učenost povezati s navodima tu i tamo pronađenima 
u Pismima. Jedno je kićenu raspravu hvaliti općim mjestima, a 
posve drugo zalaziti u prorokov i apostolov smisao, razumjeti 
zašto su pisali, kojim su razmatranjem ukrijepili svoje mišljenje, 
što je u Starome zakonu vlastito za Idumejce, 6 Moabićane, 7 
Amonite, 8 Tirane, Filistejce, 9 Egipćane i Asirce odnosno u 
Novome zavjetu za Rimljane, Korinćane, Galaćane, Filipljane, 
Solunjane, Židove, Kološane i za Poslanicu Efeianima koju 
sada držimo u rukama. Prava je nužnost da sve ima različite 
razloge, sadržaje i povode. To traže različitosti mjesta, vremena 
i ljudi za koje su poslanice pisane. 

Blaženi Ivan piše u svome Otkrivenju sedmerim Crk¬ 
vama. 10 U svakoj od njih kudi posebne mane i hvali naročite 
kreposti. Jednako postupa i sveti apostol Pavao. U pojedinim 
Crkvama liječi nanesene rane, ali sve oči ne vida jednom 
pomašću kako čini loš liječnik. 

Na vašu smo zamolbu već pred nekoliko dana kazali što 
nam se čini o Poslanici Galaćanima. Sada prelazimo na 
Poslanicu Efeianima. To je Apostolovo središnje pismo kako 
redoslijedom tako i smislom. Nazivam ga središnjim ne zato 
što dolazi nakon prvih i što prethodi zadnje već onako kako se 
srce živoga bića nalazi po sredini. Tako možete razumjeti u 
koje je poteškoće i kako duboka pitanja poslanica umiješana. 


6 Usp. A. LEGENDRE, Idiunćens, DB, 3,833-837. 

7 Usp. Moabite, DB, 4, 1178. 

8 A. LEGENDRE, Ammonites, DB, 1,494499. 

9 F. VIGOUROUX, Philistins, DB, 5,286-300. 

10 Usp. Otk 4,4. 

Apostol je pisao Efežanima koji štuju Dijanu, 11 ali ne 
onu koja lovi i drži luk te je opasana nego mnogosisu Dijanu. 
Tako je nazivaju Grci “mnogosisom” 12 da već samim kipom 
lažu kako je Dijana hraniteljica svih žena i svega života. Pavao 
je pisao glavnome azijskome gradu u kojemu tako vladaše 
idolopoklonstvo i opsjene magičkih umijeća da je Demetrije 13 
kazao: “Hram će se velike božice Dijane smatrati za ništa. 
Veličina će se one uništiti koju štuje cijela Azija i čitavi svijet” 
(Dj 19,27). 

Pavao je u Efezu boravio tri godine, danju i noću. Tu je 
propovijedao da se lako osvoje hramovi manjih gradova kada 
se uništi kula idolopoklonstva. Samo Pismo izvješćuje kako je 
Pavao, propovijedajući Efežanima, kazao: “Zato bdijte 
sjećajući se da tri godine noću i danju nisam prestajao svakoga 
od vas sa suzama opominjati. Sada vas preporučam Bogu i 
riječi milosti onoga koji je moćan da gradi i da vam udijeli 
baštinu među svim svetima” (Dj 20,31-32). 

Onima je bilo potrebno da ih Apostol preporuči Bogu 
koje dugo vrijeme držaše đavolska zabluda i koji su znali da 
postoje stanovite duhovne sile. Također su neku sličnost 
božanstva spoznali u utrobama, kod augura 14 i u prori¬ 
canjima. 15 Stoga im Pavao opet veli: “Radi toga vas ovoga 
dana pozivam za svjedoke da sam osobno čist od svake krvi. 
Nisam se sustezao da vam navijestim svekoliku Božju volju” 
(Dj 20,27). Na istome mjestu kaže: “Nisam ništa izostavio od 
onoga što vama koristi, a da vam ne navijestim i ne učim javno 
i po kućama” (Dj 20,20). Pavao je čitao u Ezekijela da će se 


11 O Dijani vidi E BEURLIER, Diane, DB, 2, 1405-1409. 

12 Jeronim je to napisao grčki. 

13 O njemu vidi E. LEVESQUE, Dćmćtrius , DB, 2,1364-1365. 

14 Usp. F. VIGOUROUX, Augures, DB, 1,1234-1235. 

15 Usp. H. LES&TRE, Divination , DB, 2,1443-1448. 

od stražara, iz ruku onoga koji nije narodu dojavio 
neprijateljski dolazak tražiti krv građana. 16 

Spomenuo je da je Efežanima nagovijestio potpunu 
Božju volju i sve što će im koristiti da se oslobodi od njihove 
krvi. Da pak znate kako su se oni koji povjeravaše u Efezu 
podlagali đavolskim opsjenama i vještinama čaranja piše u 
istim Djelima apostolskim gdje se kaže: “A mnogi od onih 
koji su se bavili vraćanjem donosili su knjige te ih spaljivali na 
očigled sviju. Kada proračunaše njihovu vrijednost, ustanoviše 
da su vrijedile pedeset tisuća srebrenika. Tako se riječ 
Gospodnja silno nastavila širiti i pokazivati svoju moć” (Dj 
20,19-20). 

Sve smo to stoga iznijeli da pokažemo zašto je Apostol 
upravo u ovoj poslanici nagomilao otajstvena značenja i tajna 
otajstva nepoznata vjekovima i zašto je učio o sili svetih i 
suprotnih moći. Učio je što su zlodusi, kolika im je snaga, što 
su bili ranije te kako su srušeni i uništeni poslije Kristova 
dolaska. Pavao o njima kaže: “Nama se nije boriti protiv tijela 
i krvi nego protiv knezova i vlasti, protiv ravnatelja ovih tmina, 
protiv nebeskih zlih duhova” (Ef 6,12). Na drugome mjestu 
veli: “U Efezu ću ostati do Pedesetnice. Otvorena su mi široka 
i djelotvorna vrata, ali su i protivnici mnogi” (1 Kor 16,8-9). 

I ostao je u Efezu do Pedesetnice. To je vrijeme radosti i 
pobjede kada ne sagibamo koljena već se, uskrsli s 
Gospodinom, uzdižemo do nebeskih visina. Pavao je ostao jer 
su mu bila otvorena vrata i to ne sitna već velika vrata da, 
svladavši i nadjačavši jakoga njegovu kuću zauzme, opljačka i 
razori 17 te odvede “zarobljeno roblje” (Ef 4,8). Protivnik je 
okupio čete svojih pomoćnika i svom se vojskom borio protiv 
Apostola, ali je svladan. 


16 Usp. Ez 33,6. 

17 Usp. Mt 12,20. 

Kakvi su pak Efežani najbolje će se iz spomenutoga 
potvrditi. Ivan je imao obznaniti otajstvo davnoga Gospod¬ 
njega rođenja. Prislonio se na Isusov bok i potok učenja crpio 
iz najčišćega izvora. 18 Tako su i Efežani nahrupili na vrat Pavla 
na odlasku. Svojim su poljupcima i zagrljajima pokazali da s 
njime posjeduju istu riznicu znanja. Suzama su posvjedočili 
čežnju za učiteljem. 19 

U proslovu ističem da znate ovo: Origen je napisao tri 
sveska o ovoj poslanici. I mi smo ga dijelom slijedili. Također 
su neka manja tumačenja objavili Apolinar i Didim. Iz njih 
smo zaista samo nešto malo uzeli. Kod toga smo nešto po 
vlastitome nahođenju dodali ili oduzeli da upućeni čitalac 
odmah od početka vidi da li je ovo djelo naše ili tuđe. 


18 Usp. Iv 13,25. 

19 Usp. 20,37. 

XIX. - Poslanica Titu 


1. - Opća riječ 

Iz Jeronimova teksta što slijedi posebice svraćamo 
pozornost na onaj dio gdje on oštro kudi i kori ljude koji su se 
neodgovorno i proizvoljno odnosili prema Svetome pismu. 
Takvi Stari zavjet prekrajaju po svoju. Čak su se usudili 
raspršiti evanđelja. Isti umjesto apostolskih poslanica stvaraju 
svoje vlastite. Iz vjerodostojnih poslanica brišu što se protivi 
njihovu učenju dok neke u cjelini otklanjaju. Možemo 
zamisliti koliko je takav stav prema Pismu srdio i vrijeđao 
Jeronima koji je Pismo smatrao zaista svetim i nezamjenjivim. 

2. - Jeronimov proslov 

Povjerenja 1 nisu dostojni koji su poništili pravu vjeru. 
Govorim o Marcionu, 2 Bazlidu 3 i svim drugim krivovjemicima 
koji komadaju Stari zavjet. Ipak bismo ih donekle podnosili 4 
da su ruke zaustavili makar na Novome zavjetu i da se nisu 
usudili ozlijediti evanđeliste ili apostole -kako se sami razmeću- 
Krista, Sina dobroga 5 Boga. Ali oni su rasuli Kristova evanđelja 
i apostolske poslanice nisu učinili poslanicama Kristovih 
apostola već svojima. Zato se čudim kako za se smiju svojatati 
kršćansko ime. O poslanicama iz kojih su izbacili sve što se 
protivilo njihovu učenju šutim. Za neke su mislili da ih u 
cjelini treba odbaciti. To su: obje Timoteju, Hebrejima i Titu 
koju sada kušamo rastumačiti. Kada bi bar kazali razloge zašto 


1 Prevedeni se tekst nalazi u PL, 26, 589B-590C. 

2 Posvećujemo mu zasebni ulomak u knjizi. Vidi šesto poglavlje br. 13. 

3 Bazilida spominjemo na posebnome mjestu u knjizi: usp. 6. pogl. br. 3. 

4 Ta je popustljivost ponešto čudna. 

5 Gnostici su držali da je Bog Novoga zavjeta dobar. Drukčije su se 
izražavali o Bogu Staroga zavjeta. 

ih odriču Apostolu, 6 nastojali bismo nešto odgovoriti što bi 
možda zadovoljilo čitatelja. Budući da krivovjemom vlašću 
izjavljuju i vele da je ova poslanica Pavlova, a ona da nije, neka 
shvate da ih zaista pobija ista vlast u čije se ime oni ne crvene 
krivo postupati. Tacijan, 7 enkratitski vođa, i sam je zabacio 
neke Pavlove poslanice, ali je držao da se posebice ova, tj. Titu, 
mora smatrati Apostolovom. Tacijan je odbacio tvrdnju 
Marciona i ostalih koji se u tome s njime slažu. 

Paulo i Eustohijo! Apostol, dakle, piše iz Nikopolisa 8 koji 
se nalazi na akcijskoj obali. Grad je sada veći dio vašeg 
posjeda. Pavao piše svome učeniku Titu i sinu u Kristu. Ostavio 
ga je na Kreti da pouči Crkve. Naređuje mu da sam dođe u 
Nikopolis jer će na Kretu poslati Artema 9 ili Tihika, 10 jednoga 
od dvojice. Pavao je govorio o svojoj brizi za sve Crkve. On je 
putovao od Jeruzalema do Ilirika i utvrđivao Kristovo 
evanđelje. Stoga je bilo pravedno da ne pristane na to da 
Krećani ostanu bez njegove i Titove nazočnosti. Kod njih je 
najprije niknulo idolopokloničko sjeme. Bilo je pravedno da 
im umjesto sebe i Tita pošalje Artema ili Tihika da ih njihovo 
učenje i utjeha ojača. 


6 Pitanje autorstva Poslanice Hebrejima trajna je egzegetska poteškoća. 

7 Tacijana zasebno spominjemo: usp. 6. pogl. br. 20. 

8 Usp. E. BEURLIER, Nicopolis, DB, 4, 1619-1620. 

9 Usp. H. LESETRE, Artimas, DB, 1, 1043-1044. 

10 Usp. Tychique, DB, 5, 2337. 

XX. - Poslanica Filemonu 


1. - Opća riječ 

Jeronim u predgovoru dugo raspreda o autentičnosti, 
nadahnutosti i kanonicitetu toga kratkoga Pavlova pisamca. 
Osnovni je prigovor toj poslanici bio da se u njoj ništa ne 
nalazi što bi tražilo nadahnuće Duha Svetoga. Protivnici su 
mislili da je Poslanici Filemonu jedina svrha stanovita briga o 
tijelu. Jeronim je uzvratio da se nadahnuće po sebi ne protivi 
takvoj skrbi. Briga za tijelo ne “tjera” Duha Svetoga. Jeronim 
ne vidi zašto bi Pavlova želja da dobije zaboravljenu 
“kabanicu” (2 Tim 4,13) dokidala Apostolovu nadahnutost. 

2. - Jeronimov proslov 

Oni 1 koji ne dopuštaju da se među Pavlove poslanice 
broji ona koja je napisana Filemonu kažu da Apostol nije ni 
uvijek ni sve rekao dok je Krist u njemu govorio. 2 Uostalom, ni 
ljudska slabost ne bi mogla izdržati jedno te isto trajno 
djelovanje Duha Svetoga. Isto tako potrebe se ovoga tijela ne 
ispunjuju uvijek uz Gospodnju nazočnost. Pri tome se misli na 
postavljanje doručka, blagovanje, glad, zasićenje, probavu, 
nadomještanje potrošenoga. Prešućujem drugo što brižljivo i 
nategnuto ističu da potvrde kako se kroz određeno vrijeme 
Pavao ne bi usudio kazati: “Više ne živim ja. Zaista u meni živi 
Krist” (Gal 2,28). Tu je i ovo: “Zar tražite primjer Krista koji 
u meni govori?” (2 Kor 13,3). 

Osporavatelji kažu: kakav je to Kristov primjer kada 
čujemo: “Sa sobom, kada dođeš, ponesi ogrtač 3 koji sam 


1 Prevedeni se tekst nalazi u PL, 26, 635D-638D. 

2 Usp. 2 Kor 13,3. 

3 Takvim se ogrtačem služio putnik ako je kišilo ili bilo hladno. Usp. H. 
LES&TRE, Manteau, DB, 4,663-665; A. BLAISE, Dictionnaire, 589. 

ostavio u Troadi kod Karpa” (2 Tim 4,13)? 4 Spominju i ovo 
mjesto iz Poslanice Galaćanima: “Kamo sreće da se uškope 
koji vas uznemiruju” (Gal 5,12). I u ovoj istoj poslanici piše: 
“Istodobno mi pripremi konačište” (Flm 22). Ali to se nije 
dogodilo samo apostolima već i prorocima. Zato se veli da je 
često napisano: “Gospodnja je riječ došla Ezekijelu” (Ez 
22,1-23). To pak vrijedi za bilo kojeg drugoga proroka. 

Međutim, poslije izrečenoga proroštva, ponovno se, 
vraćajući se u se, od proroka postaje običan čovjek. Izuzevši 
Gospodina našega Isusa Krista, Duh Sveti nije ostao u nikome. 
Ivan Krstitelj je primio ovaj znak: znat će 5 da je onaj taj na 
kome vidi sišla i ostala Duha Svetoga. To pokazuje da Duh 
Sveti silazi na mnoge, ali je upravo to vlastita Spasiteljeva 
obilježba što Duh ostaje u njemu. Na temelju kazanoga i 
drugoga osporavatelji tvrde da poslanica napisana Filemonu 
nije Pavlova ili, ako je Pavlova, da ne posjeduje ništa što bi nas 
moglo izgraditi. 

Odbacili su je mnogi prethodnici jer je napisana samo da 
preporuči, a ne da pouči. Drugi, naprotiv, brane 6 njezin pravi 
autoritet. Kažu: nikada je ne bi po cijelome svijetu prihvatile 
sve Crkve da se nije vjerovalo kako pripada apostolu Pavlu. Po 
istome zakonu oni ne bi morali prihvatiti niti Drugu Timoteju 
niti Poslanicu Galaćanima. Iz njih su i sami iznijeli primjere 
za ljudsku slabost: “Kada dođeš sa sobom ponesi kabanicu 
koju sam ostavio u Troadi kod Karpa” i “kamo sreće da se 
uškope koji vas uznemiruju.” Dade se mnogo toga naći što je 
Pavao opuštenije i gotovo svakodnevnim govorom rekao 
Rimljanima i drugim Crkvama. 


4 O kršćaninu Karpu vidi Carpus, DB, 2, 311. 

5 Usp. Iv 1,33. 

6 Usp. C. TOUSSAINT, Phildmon, DB, 5,263; P. BENOIT, Philčmon, DBS, 7, 
1208; J. H. BERNARD, Phildmon, DoB, 3, 832-833; E. ROB1N, Philđmon. 
DTC, 12, 1400; J. FORGET, Jćrdme, DTC, 8,935-936. 

To se naročito odnosi na poslanicu Korinćanima kojima 
Apostol kaže: “Drugima govorim ja, ne Gospodin” (1 Kor 
7,12). Budući da te poslanice sadrže nešto takvo, ne bi se 
smjele smatrati Pavlovima ili ako se prihvaćaju treba prihvatiti i 
Poslanicu Filemonu: primanje dolazi na temelju istoga 
prosuđivanja. 

Protivnici se i naprosto jako varaju ako misle da je grijeh 
jesti, pripremiti gostinjsku sobu, prikupiti odjeću i ako tvrde da 
se Duh Sveti odalečuje ako malo služimo tjelesnim potrebama. 
Apostol kaže: “Ne žalostite Duha Svetoga u kojemu ste 
zapečaćeni za dan otkupljenja” (Ef 4,30). Prorok spominje 
koja djela žaloste Duha Svetoga. Redom nabraja mnoge 
opačine i grijehe. Na kraju bilježi: “Svime si me time 
žalostio.” 7 Zar je pružanje čaše hladne vode, pranje nogu, 
žrtvovanje teleta i spremanje ručka grijeh kada znamo da su 
neki zbog tih djela posinjeni za Božje sinove? 

Sada nije trenutak na sve odgovarati jer nismo sve ni 
naveli što oni obično ističu. Ako oni drže da zajedno ne ide 
veliko i malo moraju poput Valentina, 8 Marciona 9 i Apelesa 10 
uvesti jednoga Stvoritelja za mrava, crva, komarca i skakavca, a 
drugoga za nebo, zemlju more i anđele. Zar nećeš radije kazati 
da oštroumnost koju zamjećuješ u velikome pripisuješ istoj 
moći i u malome? 

Budući da spominjemo Marciona, neka barem nauče od 
njega kao pisca da Poslanica Filemonu pripada Pavlu. Što se 
tiče ostalih Pavlovih pisama ili ih nije prihvaćao ili je u njima 
nešto promijenio odnosno pokvario. Makar na Poslanicu 
Filemonu nije smio staviti ruku. Njezina ju je kratkoća branila. 


7 Tu nismo uspjeli utvrditi navod. Inače se uz Ef 4,30 redovito veže Iz 
63,10. U PL kao navod stoji Thren 5,22. 

8 O Valentinu govorimo na zasebnome mjestu u ovoj knjizi: usp. 6. pogl. 
br. 22. 

9 O Marcionu vidi posebni ulomak u ovoj knjizi. Vidi 6. pogl. br. 13. 

10 Usp. G. BAREILLE, Apelles, DTC, 1,1455-1457. 

Dok drugi poslanicu kude zbog kratkoće čini mi se da 
pokazuju osobitu neukost. Ne shvaćaju koliko je kreposti i 
mudrosti u pojedinim izrekama. Sve ćemo to po vašoj molitvi i 
uz poticaj samoga Duha Svetoga kojim je spomenuto napisano 
kušati na vlastitim mjestima razjasniti. Ali, ako se prezire 
kratkoća, neka se prezre Obadija, Nahum, Sefanija i ostali koji 
se broje među dvanaest proroka. U njima je tako divno i veliko 
što se iznosi da ne znaš da li bi se kod njih divio govornoj 
kratkoći ili misaonoj veličini. 

Da su to razumjeli oni koji odbacuju Poslanicu 
Filemonu, nikada ne bi prezreli kratkoću koja je kao 
evanđeoska ljepota zapisana umjesto razvučenih bremena u 
Zakonu. Gospodin na zemlji govori kratko i dovršeno. 11 
Međutim, već treba navesti same Apostolove riječi koje 
započinju načinom koji slijedi. 


11 Usp. Rim 9.28. 

Treće poglavlje 


JERONIM OVI PROSLOVI 
VLASTITIM BIBLIJSKIM 
TU MA ČENJIMA 

Već smo u prvoj knjizi o Jeronimu 1 kratko svratili 
pozornost na neke njegove proslove. Svi su Jeronimovi uvodi 
doista velike vrijednosti kada se od njega samoga žele dobiti 
neposredni i pouzdani podaci o njegovu radu, životu i učenju. 
Uglavnom je Jeronim uvriježio predgovore u kršćansko 
teološko pisanje. Za to je možda imao više poticaja. Ovdje 
spominjemo proslove u Lk 1,1-4 i na početku starozavjetne 
Sirahove knjige. Jeronim je za proslov rabio riječi: praefatio, 
prologus i prooemium. Nije teško zapaziti da su dvije zadnje 
grčkoga podrijetla. Osvjedočeni smo da je Jeronim dobrano 
pridonio da se ta dva grcizma ustale u kršćanskome latinskome 
rječniku. 

U ovome se radu, za koji nemamo prave pomoći s bilo 
koje strane i koji sastavljamo esejistički, omeđujemo na 
proslove s kojima je Jeronim započinjao razglabati knjige 
obaju zavjeta. 2 Jeronim se već kao rimski učenik uputio u taj 


1 Usp. M. MANDAC, Sveti Jeronim Dalmatinac. - Sam čitalac lako zapaža 
povezanost ovoga poglavlja s porethodnim. 

Najprije navodimo izdanja gdje se nalaze pregledani proslovi. Potom 
bilježimo stranice na kojima su otisnuti. Biblijske knjige skraćujemo po 

znanstveni postupak. Već je tada bez dvojbe zapazio veliko 
značenje komentara pomoću kojih su profani tumači otimali 
zaboravu i nerazumijevanju slavna klasična djela. Vjerojatno je 
Jeronim upravo te komentare imao pred očima kada je na 
jednome mjestu spomenuo “zakone” koji važe za 
“tumačenja”. Jedan od tih “zakona” i naznačuje. Veli da 
tumačitelj u svome obrazlaganju donosi “razna mišljenja”. 
Kod toga “autore” s njihovim “imenima” nekada prešućuje, 
a nekada spominje. Potom Jeronim ističe da spada na 
“čitatelja” koji čita tumačenje “odlučiti” što će u raznolikosti 
kao “najbolje odabrati”. 3 

Razumije se da je komentarski “zakon” koji Jeronim 
izrijekom navodi po sebi vrijedan i razuman. Ali je Jeronim s 
njime i sam imao neprilike. Često “čitalac” njegova tumačenja 
nije bio dovoljno upućen pa je mišljenje koje bi Jeronim 
istaknuo kao moguće ili bi ga čak osobno odbacio pripisao 
upravo Jeronimu i tako su nastajali sporovi. Držimo da se isto 
dogodilo i velikome Jeronimovu učitelju Origenu. Što je 
navodio kao tuđe mišljenje uzelo bi se za njegov nauk. To 
spomenusmo da se vidi kako tumač ne griješi ako kod raznih 
mišljenja kaže i svoje. 


Vulgatinu načinu. Ovo su izdanja: PL, 24 (izd. 1863.); 25 (izd. 1884.) i 
26 (izd. 1884.); Corpus christianorum, sellies tatina (= CCL), 76; Sources 
chrđtiennes (= SC), 242 i 323. Mjesta su ovo: In Os: PL, 25, 815A-820B; 
CCL, 76, 1-5; In JI: PL, 25, 947A-950A; CCL, 76, 159-160; In Am: PL, 
25; 989A-990A; CCL, 76; In Ab: PL, 25, 1097-1100A; CCL, 76, 349-351; 
In Jn; PL, 25, 1117B-1120B; CCL, 76, 377-379; SC, 323, 160-169; In 
Mic: PL, 25, 1151C-1154A; CCL, 76; In Nh: PL, 25, 1231A-1232B; CCL, 
76, 525-526; In Hab; PL, 25, 1273A-1276A; CCL, 76, 579-580; In Sph; 
PL, 25, 1337B-1338B; CCL, 76; In Ag: PL, 25, 1387B-1388C; CCL, 76: 
In Zc; PL, 25, 1415D-1418C; CCL, 76, 747-748; In Mh: PL, 25, 1541B- 
1544A; CCL, 76, 901-902; In Is: PL, 24, 17A-22A; In Jr: PL, 24, 705A- 
708A; In Dn: PL, 25, 491A-494B; In Mt: PL, 26, 15A-22A; SC, 242, 60- 
71; In Gal: PL, 26, 331B-336A; In Eph: PL, 26, 467C-472C; In Tit: PL, 
26, 589B-590C; In Phl: PL, 26, 635D-638D. - To je poglavlje već 
objavljeno u SB, 35(1995), 91-101: tu je, na žalost, naslov krivo otisnut. 
3 In Jr PL, 24, 707A. 

Jeronim svjedoči 4 da ga je od rane “mladosti” obuzeo 
silni “žar” i “čeznuće” za Svetim pismom. Upravo je gorio 
od nastojanja da se domogne “spoznaje” pohranjene u Bibliji. 
Jeronim tu spoznaju označuje “otajstvenom”. Znamo da 
kazuje istinu. Tek što je dokončao svoje rimsko učenje u 
Trieru je pronašao Hilarijeva biblijska izlaganja i osobno ih 
prepisao za vlastitu knjižnicu. Dok je boravio u kalcidijskoj 
pustinji tražio je od zapadnih prijatelja da mu pošalju 
Reticijeva pojašnjenja Pjesme nad pjesmama. Jeronim na 
jednome mjestu kaže da ga je spomenuti mladenački žar za 
Pismima držao “trideset godina”. Pojašnjavajući Pisma 
Jeronim nije bio lijen, spor ili mlitav. Sam priznaje da je “trčao 
dugim poljem” biblijskih knjiga. Da bi se oboružao 
“dostojnim” znanjem koje je neophodno kada se tumače 
Pisma, Jeronim ponavlja da nije žalio proliveni “znoj”. Na 
tome se “velikome poslu” i “trudu” beskrajno “znojio”. 
Unatoč tome, skromno ispovijeda da mu je “učenost” zapravo 
“nikakva” ili “mala”. Jednom se nimalo nije stidio kazati da 
je nakon svega ipak osobno i životno spoznao sokratovsku 
izreku kako napokon “zna da ne zna”. 

Jeronim se prosudbom osvrće i na vlastitu duhovnu 
“nadarenost”. Bez stida i srama prizna da je u tome pogledu 
“osjećao slabost svojih sila”. Sebi na području umnosti nije 
dopuštao “bahatost” niti je imao preveliko “pouzdanje” u 
oštrinu svoje pameti. Zato je “od mladosti” bio pun 
poštovanja prema “pređima” i “pretečama” koji su 
neštedimice u znanosti trošili svoju “oštroumnost”. Jeronim je 
vodio brigu o radovima ljudi koji su pisali “prije njega”. Od 
rane dobi nije “nikada prestao čitati učene ljude”. Stalno je 
učene “pitao što nije znao”. Jeronim iskreno primjećuje da 
nije “poput većine ljudi” za “učitelja” htio imati “samoga 


4 In Ab: PL, 25, 1097A-1098B; CCL; 76, 349-350; In JI: PL, 25, 948B; CCL, 
76, 160; InJn: PL, 25, 1119B-1120A; CCL, 76, 379; SC, 323, 166; In Zc: 
PL, 25, 1418B; CCL, 76, 748; In Is: PL, 24, 20B; In Mr. PL, 26, 20C; SC, 
242; 70; In Gal: PL, 26, 332B. 

sebe”. Jeronim je zaista puno čitao i “najveći dio” pročita¬ 
noga “sačuvao u svojoj pameti”. 5 

Bez pretjerivanja se smije kazati da je Jeronim vrsno 
poznavao kršćanske pisce koji su pred njim tumačili biblijske 
knjige što ih je i sam izlagao. Po sjećanju nabrajamo autore 
koje kao čitane Jeronim spominje u svojim predgovorima. To 
su: Origen, Apolinar, Didim, Euzebije Cezarejski, Euzebije iz 
Emese, Pijenje, Teofil Antiohijski, Mario Viktorin, Viktorin 
Ptujski, Teodor Heraklejski, Hilarije i Fortunacijan. Sam taj 
popis pokazuje zaista široku teološku i biblijsku Jeronimovu 
naobrazbu. Jeronim je jednako čitao grčke i latinske crkvene 
pisce. Nije se zaustavljao ni pred kojim razdobljem. Možemo 
dodati da se najveći dio onoga što je čitao tijekom vremena 
izgubilo. Često je jedino Jeronim sačuvao uspomenu na djela 
koja je spomenuo. Ali on nije čitao samo kršćanske pisce. 
Izrijekom kaže da je učio i od “židovskih učitelja”. 6 Mislimo 
da je po tome izniman u svekolikome ondašnjem kršćanstvu. 
Možda je samo Origen posezao za židovskim vrelima. Drugi su 
uglavnom zaboravili židovski jezik pa se nisu ni mogli služiti 
židovskim spisima. Jeronim je i Pismo prevodio sa židovskoga. 

Jeronim je jasno uočio da se Biblija oblikovala tijekom 
opće ljudske povijesti. Zato postoje sveze između Pisma i općih 
ljudskih zbivanja. Otuda je Jeronim zaključio kako i “svjetovni 
spisi” mogu pomoći da se valjano razjasni sveti tekst. Jeronim 
kaže da “krajnja nužnost” traži poznavanje svjetovnih djela i 
da to nije zahtjev nikakvoga hira ni “vlastite volje”. Bez 
znanja se djela koja su pisali grčki i latinski pisci, ali isto tako 
autori “drugih naroda”, 7 ne da kako dolikuje osvijetliti svaki 
biblijski dio. Jeronim se dosta često u svojim proslovima sjeća 
profanih pisaca koji su mu pomogli pri njegovim biblijskim 


5 In Os: PL 25, 820AB; CCL, 76, 5; In Is: PL, 24, 20B; In Ml: PL, 26, 20B- 

22A; SC, 242, 66-70; In Gal: PL, 26, 332B-333A; In Eph: PL, 26,469C. 

6 In Os: PL, 25,820B; CCL, 76,5. 

7 In Dn: PL, 25,494AB. 

komentarima. Nama su oni uglavnom nepoznati. Stoga ih ni 
ne spominjemo po imenu. 8 

Jeronim je dobro znao da ni najveća učenost nije 
dovoljna da netko valjano tumači svete knjige. U tu je svrhu 
najprije potrebito čisto “srce”. Samo je čovjeku takva srca 
obećano da će “gledati Boga”. Jasno je da Jeronim kod toga 
polazi od Mt 5,8. Na istome se mjestu 9 i u istu svrhu također 
poziva na Iz 6,6-7. Jeronim ističe da “ugljen sa žrtvenika” 
mora egzegeti “očistiti usne” kako bi dostojno tumačio Božju 
riječ. Nema dvojbe da su i za Jeronima “srce” i “usne” slika i 
usporedba. Izražavaju čovjekovu nutrinu i umnu djelatnost. 
Inače znamo da je Jeronim svoja djela kazivao pisarima u pero. 
Trebale su mu čiste “usne” da iz čista “srca” reknu valjano 
tumačenje. 

Jeronim je gotovo u svim svojim proslovima usrdno 
tražio od onih kojima je dotično djelo posvećivao da se za nj 
mole kako bi dobro obavio poduzeti posao. Tu njegovu želju 
ne uzimamo za stilski način govora. Jeronim je cijenio molitvu 
i znao koliko mu je nužna za komentarski rad. Jeronim je 
jasno izrazio za koju će se svrhu moliti njegovi znanci i 
prijatelji. To je zato kako bi “zavrijedio” da se Duh Sveti 
udostoji “doći” k njemu. Jeronim se ufao da će ga Božji Duh 
nadahnuti kojim će načinom razjasniti Pisma. Stoga sam sebe 
sokoli da “razvije jedra tumačenja” da ih može puniti dah 
Duha Svetoga. 10 

Jeronim je u Bibliji našao mjesta iz kojih je zaključio da 
je Krist naredio istraživati Pisma. On želi “poslušati 41 te 
“Kristove zapovijedi". U tu svrhu Jeronim navodi Gospodnju 
riječ: “Istražujte Pisma” (Iv 5,39). Jednako citira: “Tražite pa 
ćete naći” (Mt 7,7). Te su naredbe sudbonosne. Tko ih ne 


8 In Dn: PL, 25; 494A. 

9 1 n Ab: PL, 25, 1097AB; CCL, 76, 349. 

10 In Zc\ PL, 25, 1418B; CCL, 76, 748; In Jn. PL, 25, 1117B; SC, 323, 160; 
CCL, 76, 377; In Phl: PL, 26, 638C. 

provede u djelo “luta“ jer “ne pozna Pisma ni Božju istinu”. 
Tu se Jeronim oslanja na Mt 22,29. U nastavku se poziva na 
Pavlovu tvrdnju da je “Božja istina” koju treba naći da ne 
budemo u zabludi Krist koji je “Božja mudrost” (1 Kor 1,24). 
Po Jeronimu, treba istražiti Pisma da se upozna Krist jer samo 
se tako stječe puna Božja istina i njegova sva mudrost. Jeronim 
dodaje da “ne pozna Božju moć i njegovu mudrost tko ne 
pozna Pisma”. Tu uspostavlja svoju osnovnu tvrdnju: 
“Nepoznavanje Pisama, nepoznavanje je Krista”. Jeronim bi 
htio da Gospodin u njegovim tumačenjima i na “njegova 
usta” u obrazlagnju pruži “svoju misao”. Pisma su Kristova 
“parnica”. Jeronim u poslu želi biti sluga i obaviti svoj 
“službenički dug”. 11 

I te kako je Jeronim bio svjestan 12 da nije lako tumačiti 
Bibliju. Držao je da je Pismo “zapečaćena knjiga". Njezinu je 
čitaču “pred očima veo“. Jedva se može naći uman čovjek 
koji će svojim silama shvatiti Pismo. Treba da mu se “kod 
čitanja” s Pisma skine “zastor”. Jeronim najprije navodi 
Hošeino mjesto: ”Tko je pametan da to shvati i kada shvati da 
to razumije?” (Hoš 14,10). Potom s psalmistom vapi: “Skini 
veo s mojih očiju” (Ps 118,18). 

Otajstvenu svetopisamsku knjigu ne može svatko s 
razumijevanjem i korišću čitati. Jeronim ističe da se to bez 
dvojbe odnosi na “puk” koji se naziva “narodima”. To je 
uobičajeni način govora kojim se označuju pogani bez razlike 
na jezik i narodnost. Ti narodi ne poznaju “slova” s kojima je 
napisana “knjiga” koju zovemo Biblijom. Poganski narodi 
nisu “naučili svetopisamska slova”. Zato ne mogu “čitati” 
Pismo. Oni mogu poznavati hebrejski i grčki alfabet, ali im 
samo to ne omogućuje da sa shvaćanjem čitaju Pismo. Za 


11 In Is: PL, 24, 17B; In Mt PL, 26, 17B; SC, 242, 62; In Dn : PL, 25, 492A. 

12 In Os : PL, 25, 815A-817B; CCL, 76 1-2; In Ab: PL, 25, 1097AB; CCL, 76, 
349. 

njegovo čitanje nije presudno znanje hebrejskih i grčkih slova. 
Poganima je Pismo zatvoreni i zapečaćeni spis. 13 

Po Jeronimu, u mnogo povoljnijem položaju nisu ni 
Židovi. Ipak prizna da oni u svojim rukama “drže proroke”. 
Unatoč tome, ne razumiju proročka djela. To je 
“razumijevanje” u vlasti kršćana. Židovi se “razmeću” da 
poznaju Pisma. U biti ih ne razumiju. Ona su i za njih 
“zapečaćena knjiga”. Biblija je pred Židovima zatvorena jer 
“nisu prihvatili Krista”. 14 Jeronim sve to izvodi iz Iz 29,11-12. 

Pogani ne poznaju Krista. Židovi su ga odbacili. Zato ni 
jedni ni drugi ne mogu čitati Pisma koja za njih ostaju pod 
pečatom. Osim Krista nema “nikoga” tko “može razotkriti 
otajstva” sadržana u Pismu. Samo on “ima ključ” za to djelo. 
Jeronim 15 kao potporu svoje tvrdnje navodi Iv 6,27 gdje piše 
da je Krista “opečatio Bog Otac”. Sigurno želi reći da jedino 
Isus ima moć tumačiti Pisma. Pisma govore o Kristu. Zato ih 
on može tumačiti. Jeronim izrijekom kaže 16 da je Gospodin 
“nadahnuo proroke”. On je u njima kao “u svojim slugama 
već unaprijed zabilježio crte buduće istine”. Prorok je Kristov 
“pralik”. Radi toga “nitko” od Krista “ne može biti bolji 
tumač njegova pralika”. Primjerom iz Mt 12,38-41 Jeronim 
pokazuje kako se Isus poziva na Jon 1,17 i 2,1 i tako tumači 
Pismo. 

Ovdje na trenutak ostavljamo neposredno Jeronima i s 
nekoliko navoda nešto potanje osvjetljujemo svezu između 
Krista i Biblije. Na putu u Emaus učenicima koji su izgubili 
nadu jer sami u prošlome vremenu kažu da su se bili “nadali” 
(Lk 24,21) Isus pojašnjuje Pisma. Evanđelist ističe daje kod 
toga “počeo od Mojsija te, slijedeći sve proroke, protumačio 
što se na njega odnosilo u svim Pismima” (Lk 24,27). Učenici 


13 In Is: PL, 24, 19A. 

14 In Jn: PL, 25, 1120B; CCL, 76, 379; SC, 323, 379; In Is: PL, 24, 19AB. 

15 In Os: PL, 25, 815A; CCL, 76, 1; In Is: PL, 24, 19AB. 

16 In Jn: PL, 25, 1120B; CCL, 76, 379; SC, 323, 168. 

su, nakon Isusova biblijskoga razlaganja, izjavili da je u njima 
“gorjelo srce” dok im je “putem govorio i tumačio Pisma” 
(Lk 24,32). U Iv 5,47 Gospodin veli da je “Mojsije o njemu 
pisao”. Na križu je kazao da je žedan kako bi se “ispunilo 
Pismo” (Iv 19,28). U 1 Kor 15,3 Pavao za otajstva Kristova 
života i smrti s iskonskim Vjerovanjem naznačuje da se sve 
zbilo “suglasno Pismima”. Navedena smo mjesta usput 
istaknuli da se možda jasnije vidi što je Jeronim imao na 
pameti tvrdeći da jedino Krist ima svetopisamski ključ. 

Po sebi valjda ne bi trebalo izdvojeno ni pribilježiti daje 
Jeronim prihvatio opći crkveni stav o biblijskoj nadahnutosti. 
Naveo je da su “svi proroci napisani na poticaj Duha 
Svetoga”. Isti je Duh “govorio” u svim prorocima. Koji put 
Jeronim kaže da je Pismo nastalo uz pomoć Duha ili Božje 
milosti. Također naznačuje da Božja riječ uvijek “silazi do 
proroka”. Jeronim je jednako kazao da je Krist “nadahnuo 
proroke”. 17 

Razmišljajući o svetopisamskoj nadahnutosti Jeronim 
ističe da kod toga ne smijemo imati pred očima “zrak” koji 
“glas” tjera do “ušiju” svetih pisaca. Kod nadahnuća “Bog 
govori u duši” nadahnutih “proroka”. 18 Jeronim je uporno 
isticao da proroci nisu govorili u ekstazi. Upotrijebili smo istu 
riječ kao i Jeronim. Riječ je izvorno grčka. Korijenski znači 
vansebnost ili nesvijest ili ludilo. Sam Jeronim kaže da “mimo 
svoje volje govori” tko govori kada se zatekne “u ekstazi”. 
Čovjek “u ekstazi” nipošto “ne zadržava vlast” kada će 
“šutjeti, a kada govoriti”. Radi toga Jeronim naglašava da sveti 
pisac ne “govori u ekstazi”. Ne “govori” kao “bespametni” 
čovjek. Ne oblikuje “glas bez razuma”. Jeronim bilježi da 
Duhom nadahnuti ostaje “slobodan”. Takav “može kada 


17 In Os: PL, 815A; CCL, 76, 1; In Am : PL, 990A; In Jn : PL, 25, 1120; SC, 
323, 166; CCL, 76; 377-379; In Mic: PL, 25, 1151; In Is: PL, 24, 20A; In 
Mt: PL, 26, 17A; SC, 242, 60; In PM. PL, 26, 638C. 

18 In Is: PL, 24, 20A. 

hoće govoriti, a sposoban je i šutjeti”. Sveti pisac “razumije 
sve što kazuje”. Što u “viđenju motri, shvaća”. Po Jeronimu, 
proroci “poučavaju druge”, ali “i sami razumiju što ostale 
uče”. 19 

Iz prethodnoga Jeronim veoma razložito zaključuje da je 
svekoliko Pismo “puno mudrosti i razumnosti” jer su njegovi 
autori “shvaćali što su govorili”. Jeronim je iskreno bio 
udivljen pred veličinom, uzvišenošću i obiljem “smisla” koji 
se nalazi u Bibliji. Za nj se Biblija ukazuje knjigom koja 
sadržava “duboka otajstva”. 20 

Jeronim je u svoja biblijska razmatranja upleo znamenitu 
izreku o čovjeku kao “razumnome biću”. 21 Tome dodaje da 
se razumnošću “najviše razlikujemo od ostalih životinja”. Uz 
to kao biljeg za čovjeka napominje činjenicu što “možemo 
govoriti”. Drugim riječima čovjeku je među ovozemnim živim 
stvorenjima vlastita razumnost i govor. Jeronim pak vjeruje da 
se “sva razumnost i riječ” nalazi u “božanskim knjigama”. 
Time kani reći da božanski spisi “sadrže” razumnost koja 
nužno treba čovjeku i riječ s kojom će kako treba govoriti. To 
znači da čovjek obistinjuje svoju bit jedino uz pomoć Božje 
objavljene riječi u kojoj se nalazi sva mudrost. 

Jeronim je, razumljivo, u vlastitim proslovima spominjao 
egzegetske postupke kojih se držao u svome radu. Tu je o 
njima kazao malo da bismo ih ovdje duže obrađivali. Tek 
recimo da naznačuje doslovni smisao, alegoriju, tipologiju, 
povijesno tumačenje, duhovni smisao i anagoško razjašnjenje. 
Budući da je Bibliju nadahnuo Duh Sveti jasno je što Jeronim 
drži da se u njoj kao jedinstvenome djelu posvuda nalazi 
duhovni smisao. Duh Sveti je nadahnjivao što je duh, smisao i 


19 In Nh: PL, 25, 1232AB; CCL, 76, 526; In Hab: PL, 25, 127AB; CCL, 76, 
76, 580; In Is: PL, 24, 19B. 

20 In Is: PL, 24, 20A; In Mic: PL, 25, 1151C; In Phl: 26, 638C. 

21 In Eph: PL, 26, 467C-468C. 

značenje. Jeronim kaže da se u Pismu “sve mora shvatiti 
duhovno”. Svugdje moramo tražiti “smisao”. 22 

Istina je da se Jeronim u raznim komentarima kao tumač 
znao zaustaviti na “povijesnome tumačenju”. Ali se i tada 
trudio u nj “s vremena na vrijeme umiješati cvijet duhovnoga 
shvaćanja”. 23 Donosimo i jedan primjer Jeronimova tumačenja 
“sukladno anagogiji”. Čitamo ga u predgovoru za Nahumovu 
knjigu. Nahum je imao zadaću utješiti naraštaj kojemu je 
pripadao. Utjeha je temeljna poruka Nahumova proroštva. 
Jeronim upozorava da se to također dade “anagoški” shvatiti. 
Utjehu koju naviješta Nahum treba povezati sa “svršetkom 
svijeta”. Kršćani “utjehu” starozavjetnoga proroštva uzimaju 
za se. Pomoću nje nadilaze i svladavaju “sve što motre u 
svijetu”. Prorok ih tješi i uvjerava da je sve na zemlji 
“prolazno i propadljivo”. Sve je kršćanima poziv da se 
“pripreme za Sudnji dan”. Tu će “protiv svih istinskih 
Asiraca” pravi “osvetnik biti Gospodin”. 24 

Iznimnom jednostavnošću i skoro priprosto Jeronim 
sažima 25 nakanu svakoga biblijskog tumača. Riječ je o tome da 
tumač “pronikne u smisao” koji je svome djelu htio dati 
svetopisamski pisac. Egzeget se trudi “razumjeti zašto su 
pisali” biblijski autori. Traži “razlog” koji je svete pisce 
potaknuo “kazati svoje mišljenje”. Pri tome je nužno voditi 
računa o “različitostima” glede “mjesta, vremena, ljudi i 
pobuda” koji stoje na “izvorima” različitih spisa. Navedeno 
pokazuje da je Jeronim svjestan biblijske ukorijenjenosti u 
okolnosti u kojima su nastajale različite svetopisamske knjige. 
Biblija se pojavila u ljudskome vremenu i našoj povijesti. 


22 ln Is: PL. 24,20B. 

23 ln Mt: Ć.BONN A RD,Sainr Jirome, Commentaire sur saint Matthieu, I, SC, 
242, Pariš, 1977, 70. - Usp. M. MANDAC, Sv. Jeronim: Tumačenje 
Malejeva evanđelja, Makarska 1996,93. 

24 1« Nh: PL, 25, 1232B; CCL, 76, 526. 

25 1« Eph: PL, 26,470A. 


102 



Jeronim se na poseban način trudio da u svojim 
komentarskim proslovima kratko obuhvati poruku i nauk djela 
koje će tumačiti. U tu svrhu kao primjer napominjemo 
predgovor komentaru Izaijina spisa. Jeronim čitaoca 
upozorava da se Izaijina knjiga ne može sažeti u “kratki 
govor”. Tome je razlog jednostavan. To starozavjetno Pismo u 
sebi “sadrži sva Gospodnja otajstva”. Jeronim nabraja rođenje 
od Djevice kao i to da je Gospodin izvršio sjajna čudesa i 
znamenja. Uz to drži da je Izaija prorekao da će Krist umrijeti, 
biti ukopan i uskrsnuti iz podzemlja te biti Spasitelj svih 
naroda. Jeronim zaključuje da se u Izaijinu djelu nalazi sve što 
donose ostala Pisma. Tu je “sve što može reći ljudski jezik i 
shvatiti smrtnička pamet”. Sve to “sadrži taj svezak”. 26 

Zaustavimo se s nekoliko natuknica i kod Jeronimova 
predgovora 27 Poslanici Galaćanima. Jeronim kaže da je Pavao 
u svakome svome “govoru” koji je zabilježio u “pismu” ili 
održao “nazočan” nadasve nastojao kršćane “naučiti” da su 
“djela drevnoga Zakona dokinuta”. Jeronim kod toga izravno 
navodi proslavu subote, obrezanje, čašćenje prvoga mjesečnoga 
dana, propise o jelu, dnevna obredna pranja i tri velike 
židovske svetkovine. Starozavjetni je Zakon prestao kada je 
nastupila “milost”. Jasno je da Jeronim ima na pameti 
“milost” koja je “evanđelje”. Smjesta dodaje da se “milost” 
ne postiže time što se prinosi “krv” starozavjetnih “žrtava”. 
Milost stječe “vjera duše koja vjeruje”. Pavao je tu osnovnu 
novozavjetnu zasadu “dijelom i drugdje” iznio. Ta mu se 
misao nametala “dok je drugo radio”. Nekako je dolazila “sa 
strane”. Pavao ju je “donekle doticao”. U Poslanici 
Galaćanima kao osnovno “na poseban način obrađuje i 
utvrđuje” prestanak “staroga Zakona” i “uvođenje novoga”. 
Jeronim kaže da isto treba reći o Poslanici Rimljanima. Teško 


26 In Is: PL, 24, 18A-19A. 

27 In Gal\ PL, 26, 333C-334A. 

da se to Jeronimovo mišljenje dade osporiti. Uistinu mu se ne 
može ništa zamjeriti. 

Sažimljući Poslanicu Efeianima Jeronim ističe da 
Apostol u njoj obrazlaže što je “nadasve tajnoviti smisao” u 
kršćanskoj vjeri. Tu Pavao razglaba “otajstva koja su bila 
nepoznata” svim ranijim “vjekovima”. Brojni kasniji tumači 
ponavljaju isto. Inače Jeronim drži da je Poslanica Efeianima 
“središnja Apostolova poslanica”. Ona je to “redoslijedom”, 
ali još više svojim “sadržajem”. Poslanica se zbog svoga 
mjesta bavi iznimno “teškim” i “dubokim pitanjima”. 28 Ni te 
se primjedbe ne odriču egzegeti. 

Maloj Poslanici Filemonu 29 Jeronim je u iznimno 
dugome uvodu uporno i oduševljeno branio nadahnutost, 
autentičnost i kanonicitet. Osnovni je prigovor poslanici bio da 
u njoj nema ništa duhovno ni poučno. Tu bi samo bila riječ o 
stanovitoj brizi za “potrebe” ovoga našega neznatnoga i 
sitnoga “tijela”. To pak ne bi tražilo nadahnuće. Jeronim je 
uzvratio da je smiješno i neosnovano “tvrditi” da Duh Sveti 
smjesta “odlazi ako nešto malo stojimo na usluzi tjelesnim 
potrebama”. Uostalom, tu poslanicu “ne bi nikada sve Crkve 
čitavog svijeta prihvatile da se nije smatralo da pripada 
apostolu Pavlu”. 

Jeronim je bio svjestan opsežnosti biblijskih knjiga. Znao 
je da svakome “nedostaje riječi” da može Bibliju razjasniti. 
Ipak je želio da u poduzetome obrazlaganju “ništa ne 
ponestane s obzirom na smisao”. 30 Tumačenju je zadaća 
pronaći značenje tumačenoga djela. Jeronim je nastojao svoje 
komentare pisati dotjeranim i skladnim “tijekom”. 31 Očito je 
da pod tim podrazumijeva stil. U svakome slučaju, Jeronim je 


28 I/i Eph: PL, 26, 470B^71C. 

29 In Phl: PL, 26, 635-638D. 

30 In Jr: PL, 24, 705A. 

31 I nMr. PL, 26, 22A; SC, 242,70. 

bio uvjeren da je sve “dao što je imao”. 32 Sebi nije ništa 
pridržao. Istina je da neki patrolozi misle kako Jeronimovo sve 
nije puno. Naš nas je rad osvjedočio u suprotno. Uostalom, od 
ogromnoga je Jeronimova komentatorskoga pothvata obrađen 
uistinu neznatni dio. 

Razumije se da nas nipošto ne čudi kada Jeronim trajno 
naglašava kako neprestano treba “čitati Pisma”. To je 
“kudikamo bolje” nego se naprezati da se “uvećava i 
nagomilava bogatstvo”. 33 Svijet je pun svakojakih “nevolja” i 
“vrtloga”. Mudar čovjek “u ovome životu” samo tako 
uspijeva zadržati “ravnotežu” ako se posveti “razmišljanju o 
Pismima” i ako želi steći njihovo “znanje”. Svakako Jeronim 
smatra da je to u poteškoćama “prvo pomagalo”. 34 Ovaj je 
život “Crveno more”. Preko njega se može “preploviti” ako 
nas prati zvuk “timpana božanskih svezaka”. Pismo je kao 
“lijek” sposobno zacijeliti svaku “ranu” 35 koju nam nanese 
ovozemni vijek. 

Možda zaslužuje naznačiti Jeronimovu dosta kritičnu 
napomenu 36 kojom je popratio Habakukove riječi iz Hab 1,2- 
4. Naveo ih je već u proslovu. Jeronim veli da se prorok 
“usudio” na tome mjestu kao “nitko” drugi samoga Boga 
“pozvati na raspravu” o “pravednosti”. Habakuk je pred 
Boga stavio pitanje “zašto se u ljudskim odnosima i u tijeku 
ovoga svijeta događa u zbivanjima ogromno bezakonje”. 
Jeronim to pitanje smatra “presmionom riječi” koja bi “na 
neki način” bila riječ čovjeka koji “huli”. Jeronim dodaje da 
se navodom u Hab 1,2-4 zapravo “vlastiti Stvoritelj poziva na 
sud”. Jasno je da je taj postupak rasprava koju vodi “lomljivi 
sud protiv lončara”. Pita “zašto se tako ili tako zbiva” što se 


32 I n Ab: PL, 25, 1098A, CCL, 76, 350. 

33 I n Eph: PL, 26,469A. 

34 In Eph: PL, 26.467C. 

35 In Cal: PL, 26, 331B. 

36 In Hab: PL, 25, 1273C-1274A; CCL, 75, 579-580. 

događa. Nema dvojbe da se Jeronim zbog Post 2,7 u svome 
predgovoru služi usporedbom “suda” i “lončara”. Bog je 
čovjeka sazdao od “praha zemaljskoga” (Post 2,7). Jeronim 
također zna da u Iz 45,9 piše: “Jao onome tko raspravlja sa 
svojim Stvoriteljem, a sud je među glinenim sudovima. Kaže li 
glina lončaru: što radiš?” Ovdje moramo navesti i ovu Božju 
riječ: “Evo, kao ilovača u ruci lončarevoj i vi ste u mojoj ruci” 
(Jer 18,6). 

U pozadini se Jeronimova razmatranja jednako nalazi 
Pavlova izreka u Rim 9,20. Jasno je da bi tek pomno čitanje 
Jeronimova komentara 37 za Hab 1,2-4 pružilo puno 
razjašnjenje njegova navedenoga suda o Habakukovu mjestu. 
U svakome smo slučaju sigurni da Jeronim proroku ne 
spočitava “hulu” makar riječi na početku Habakukova 
proroštva “nekako” tako zvučile. 

Jeronimovi su proslovi puni najrazličitijih podataka. Mi 
smo zaista naveli samo neke. Razumije se da je Jeronim 
drukčije pisao komentare nego se danas pišu. Premda je pisao 
znanstveno, ipak mu je prva i neposredna nakana bila duhovno 
dobro njegova čitatelja. Razjašnjavao je Pismo da se čitatelj 
može njime korisnije i plodnije hraniti. Tako je Jeronim prije 
svega i posvuda duhovni pisac. Uopće ga nije zanimala puka 
učenost. 


37 In Hab: PL, 1275A-1277A. 

Četvrto poglavlje 
PROSLOV ZA SLAVNE MUŽEVE 


1. - Opća riječ 

Još se jednom 1 zaustavljamo s nekoliko riječi kod 
Jeronimova djela Slavni muževi. 2 Značenje je toga spisa zaista 
ogromno. I do Jeronima se ponešto znalo o kršćanskim 
piscima, poglavito istočnima. Oni koji su pisali latinski, bili su 
gotovo nepoznati. Jeronim je po prvi put napisao knjigu u 
kojoj je potanje i sustavno progovorio o kršćanskim piscima s 
Istoka i Zapada. Stoga je to njegovo djelo istinski rođendan za 
pisanje kršćanske teološke literature. Tako se u kršćanstvu 
pojavila prva patrologija. Jeronim je sa svojim spisom želio 
samim kršćanima pokazati da se s pravom mogu ponositi s 
vlastitim piscima. Pogani i na tome području moraju poštivati 
kršćansku zajednicu. 

Jeronimovo djelo ima stanovite nedostatke i propuste. 
Već je sv. Augustin zamjerio Jeronimu što u knjizi nije odvojio 
krivovjeme i pravovjerne pisce. Jeronimovi podaci nisu uvijek 
posve točni. Jeronim ponekad zna biti površan i možda 
pristran. Koji put radi prebrzo. Uza sve to, njegovo je djelo 
istinski izvor za svaku patrologiju do danas. 


1 Već smo u prvoj knjizi govorili o tome djelu: usp. M. MANDAC, Sveti 
Jeronim , 69-70. 

2 Djelo se nalazi u PL, 23, 631A-760A. 

2. - Jeronimov proslov 

Ti me, Dekstere, 3 sokoliš da poput Trankvilija 4 
redoslijedno obradim crkvene 5 pisce: da ono što je on učinio 
nabrajajući sjajne odličnike svjetovne književnosti, ja učinim s 
našima, tj. da sve koji su od Kristove muke do četrnaeste 
godine cara Teodozija 6 nešto o Svetim pismima povjerili 
uspomeni ukratko obradim. To su isto među Grcima načinili 
ovi: Peripatetik Hermip, 7 Antigon Karistije, 8 učeni čovjek Satir 9 
i glazbenik Aristoksen 10 koji je između svih najučeniji. Od 
Latina navodim: Vara, 11 Santru, 12 Neposa, 13 Higina 14 i 
Trankvilija čiji nam primjer iznosiš kao poticaj. Međutim, moj 
položaj ne sliči njihovu. Oni su mogli otvoriti drevne povijesti i 


3 Prevedeni se tekst nalazi u PL, 23, 631A-634C. - Jeronim o Deksteru kaže 
da mu je prijatelj koji ga je potaknuo na pisanje djela. Moglo je to biti 
prilikom Deksterova posjeta Betlehemu. O Jeronimovim odnosima s 
Deksterom ne znamo ništa pobliže. Dekster je bio kršćanin iz Barcelone. 
Obnašao je visoke časti u državi. Bio je azijski prokonzul i zapovjednik 
pretorija. O njemu pobliže vidi J. N. D. KELLY, Jerome, 174-178; F. 
CAVALLERA, Jćrdme, 1,150. 

4 To je Svetonije Gaj Trankvilije. Prijateljevao je s Plinijem Mlađim. Puno 
je i raznoliko pisao. Sastavio je životopis najznamenitijih latinskih 
književnika. Umro je g. 160. poslije Krista. 

5 Upravo je Jeronim skovao naziv “crkveni pisac”. Naziv je veoma široka 
obujma. Označava pisce otačkoga razdoblja ako se ne mogu nazvati 
Očima u strogome smislu riječi. 

6 Preminuo je g. 395. 

7 Po napomeni iz PL bio je iz Smime i dobro upućen u povijest: PL, 23, 
632 bilješka 4. 

8 Po bilješci iz PL napisao je životopis filozofa: PL, 23, 632 bilj. 4. 

9 Napisao je povijest glasovitih ljudi. To se čita u bilješci iz PL, 23, 632 
bilj. 4. 

10 Pisac je životopisa istaknutih muževa. Podatak je u PL. 

11 Riječ je o veoma poznatome latinskom piscu koji je preminuo g. 27. 
prije Krista. 

' 2 O njemu postoji bilješka u PL 23, 632 bilj. 4. 

13 On je umro g. 17. prije Krista. 

14 On je latinski pisac. Vjerojatno potječe iz Španjolske. 

ljetopise te kao s ogromne livade splesti oveći vijenac za svoje 
djelo. Što ću pak ja učiniti? Nemam prethodnika da ga 
slijedim. Imam - kaže se - sebe kao najgorega učitelja. Od 
najveće mi je pomoći bio Pamfilijev Euzebije 15 sa svojih deset 
knjiga Crkvene povijesti. Isto tako kod pojedinaca o kojima 
ćemo pisati često njihovi spisi svjedoče o vremenima svojih 
sastavljača. 

Usrdno molim Gospodina Isusa Krista da ono što se tvoj 
Ciceron, prebivajući u kuli rimskoga govomištva, udostojao 
učiniti u Brutu 16 gdje je sastavio popis govornika latinskoga 
jezika ja, po tvome poticaju, dostojno ispunim pri nabrajanju 
pisaca u njegovoj Crkvi. Ako sam neke koji do danas pišu u 
ovome spisu mimoišao, to moraju više sebi predbaciti nego 
meni. Budući da skrivaju svoje knjige, nisam mogao znati što 
nisam čitao. Što je možda drugome poznato, meni je u ovome 
zemljinu zakutku bilo nepoznato. Uostalom, ako blistaju sa 
svojim djelima, neće posebice uzdisati nad štetom od naše 
šutnje. 

Neka, dakle, nauče Celzo, 17 Porfirije, 18 Julijan 19 - koji su 
razbješnjeli psi protiv Krista - i neka nauče njihovi sljedbenici 
koji smatraju da Crkva uopće nije imala filozofa i govornika i 
nikakvih učitelja koliki su je i kakvi muževi utemeljili, sagradili 
i ukrasili. I neka prestanu našoj vjeri predbacivati da je samo 
seoska prostost. Neka radije spoznaju vlastitu neukost. Svako ti 
dobro u Gospodinu Isusu Kristu. 


15 Riječ je, jasno, o Euzebiju Cezarejskom koji se smatrao Pamfilijevim 
učenikom i zato je Pamfilija držao za svoga duhovnoga oca. 

” Ciceronovo se djelo zove Brut. 

17 Znameniti je protivnik kršćanstva. 

18 Pisao je protiv kršćana. 

19 Odnosi se na cara Julijana koji se odmetnuo od kršćanstva. 

Peto poglavlje 

NEKOLIKO JERONIMOVIH POSLANICA 


Svi se Jeronimovi poznavaoci slažu da su njegova pisma 
najbolji dio koji nam je ostavio u baštinu. Zato smo i mi već u 
prethodnome radu 1 svratili pozornost na stanovite Jeronimove 
poslanice. To činimo i ovdje. Odabrali smo one koje i sam 
Jeronim spominje u svome Tumačenju proroka Jone. Nadamo 
se da time pomažemo boljem razumjevanju prevedenoga 
Jeronimova djela. 

I. - Trideset i sedma poslanica 

Napomena 

Teško je s posvemašnjom sigurnošću kazati kada je 
Jeronim napisao ovo pismo. Moglo je to biti oko g. 384. za 
boravka u Rimu. Tada je u egzegezu i teologiju uvodio 
istaknutije članove ascetskoga kruga gdje je naročitu ulogu 
imala Marcela kojoj je pismo upravljeno. Marcela je željela da 
joj Jeronim posudi svoj primjerak djela u kojemu Reticije 
tumači Pjesmu nad pjesmama. Jeronim ga je već nekima 


1 Usp. M. MANDAC, Sveti Jeronim Dalmatinac , 72-74. 

davao. Marceli djelo nije posudio smatrajući da je ispod razine 
njezine duhovne i teološke izobrazbe. U pismu je Jeronim 
dosta strog i odbojan prema Reticijevu spisu. Drži ga lošim, 
nedotjeranim i punim većih i manjih pogrešaka. Ipak je to 
djelo negda visoko cijenio. Tada je jamačno i sam bio na 
početku egzegetskoga i teološkoga istraživanja. 

Jeronimom poslanica 

1. Kada sam 2 nedavno čitao Tumačenja Pjesme nad. 
pjesmama - to Židovi nazivaju Sir assirim - od autunskoga 
biskupa Reticija 3 kojega je nekoć car Konstantin 4 za biskupa 
Silvestra 5 poslao u Rim zbog pitanja oko “brđana” 6 7 strahovito 
sam se iznenadio. Taj je učeni čovjek uz netočnosti vezane uz 
druga tumačenja smatrao kako se taršif odnosi na grad Tarz 
gdje se rodio apostol Pavao. 

Također je mislio da ofaz - zlato - označuje Petra jer se u 
evanđelju isti Petar naziva Cefas . 8 Međutim, istu je riječ imao 
kod Ezekijela gdje piše o četiri životinje: “Oblik je točkova 9 


2 Prevedeni se tekst nalazi u PL, 22, 461-463. 

3 O Reticiju vidi posebni ulomak u ovoj knjizi: pogl. 6. br. 19. 

4 Riječ je o caru Konstantinu Velikome koji je umro g. 337. 

3 Čini se da Jeronim tu ne piše točno. Događaj koji ima pred očima nije se 
zbio za pape Silvestra već za pape Miltijada. Donatisti nisu bili 
zadovoljni Miltijadovom presudom pa su se prizvah na cara koji je 
odredio sabor za Arles. Tada je papa Silvestar, ali on nije putovao u Arles. 
Zastupali su ga dva svećenika i dva đakona. Usp. Ć. AMANN, Silvestre 
/ er > DTC, 14, 2068; H. U. INST1NSKY, Silvester /, LThK, 9(1964), 757- 
758; H. U. INSTINSKY, Miltiades, LThK, 7(1962), 421. 

6 To je naziv za donatiste. 

7 Riječ je o imenu iz Jon 1,3. 

8 Ime Cefas potječe od aramejske riječi koja se ne upotrebljava kao vlastito 
ime nego kao opća imenica. Znači “kamen” ili “stijena”. U svezi s 
apostolom Petrom vidi F. VIGOUROUX, Cćphas, DB, 2, 429-430; F. H. 
CHASE, Peter, DoB, 3,756; O. CULLMANN, nĆTpos, ThW, 6,100. 

9 O kotaču vidi H. LESĆTRE, Roue, DB, 5, 1212-1214. 

kao oblik taršiša” (Ez 10,9). U Danijela piše o Gospodinu: 
“Njegovo je tijelo poput taršiša” (Dn 10,6). Akvila taršiš 
prevodi riječju krizolit, 10 a Simah hiacint. 11 1 u psalmu piše: 
“Snažnim vjetrom razbijaš taršiške lađe” (Ps 47,8). 12 Ime se 
istoga kamena nalazi uvršteno u svećenički ukras gdje su 
utisnuta plemenska imena. 13 Gotovo je cijelo Pismo puno 
puncato te riječi. 

Što pak reći o ofazu 14 kada već spomenuti prorok 
Danijel treće godine perzijskoga kralja Čira 15 nakon 
tronedjeljnoga posta i žalosti veli: “Podigoh svoje oči i gledah. 
I, evo, jednoga čovjeka obučena u lanene haljine, 16 a bokovi 
mu opasani ofaz-zlatom” (Dn 10,5). Kod Židova, naime, 
postoji veći broj vrsta zlata. 17 Stoga je u svrhu razlikovanja 
sada napisano ofaz da tko ne misli zlato 18 što se u Postanku 19 
spominje s tamnocrvenim rubinom. 20 

2. Pitaš da li je taršiš kamen krizolit ili hijacint kako drže 
razni tumači. Njegovom se bojom opisuje sličnost s Božjom 
slikom. Također pitaš zašto se kaže da je prorok Jona nakanio 


10 O krizolitu vidi F. De MELY, Chrysolithe, DB, 2, 740-741; E. LEVESQUE, 
Chrysolithe, DB, 2, 741-742. 

11 O hijacintu vidi F. De MĆLY, Hyacinthe, DB, 3, 787-789; E. LEVESQUE, 
Hyacinthe, DB, 3, 789; E. HULL, Jacinth, DoB, 2, 526. 

12 U Vulgati se riječ taršiš neki put prevodi s “more”. Usp. DB, 5, 2158. 

13 Usp. Izl 28,20; 39,13. 

14 Usp. F. VlGOUROUX, Ophaz, DB, 4, 1827; T. G. P1NCHES, Uphaz, DoB, 4, 
835. 

15 O Čiru vidi E. PANNIER, Cyrus, DB, 2, 1191-1194. 

16 Jeronim je napisao baddim. 

17 O zlatu usp. H. LESETRE, Or , DB, 4, 1836-1846. 

18 Jeronim je napisao zaab. 

19 Usp. Post 2,11. 

20 Usp. F. De MĆLY, Escarbouche , DB, 2, 1917; E. LEVESQUE, Escarbouche, 
DB, 2, 1917-1918. 

otići u Taršiš 21 dok su Salomon 22 i Jozafat 23 - prema Knjigama 
o kraljevima 24 - imali lađe koje su redovito trgovale s Taršišom. 
Na to je odgovor lagan: posrijedi je riječ koja je jednaka. 25 
Njome se naziva indijski 26 predio i samo more jer je plavo. 
Kada ga obasjaju sunčani traci često navlači boju ranije 
spomenutoga kamena. Naziv je dobilo od boje. Josip 27 je 
zamijenio slovo tau i mislio da Grci Taršiš nazivaju Tarz. 

3. Bezbroj je onoga što je u Reticijevim tumačenjima za 
me loše. Slog je, doduše, dotjeran. Teče galskom 
uzvišenošću. 28 Ali što će to tumaču kojemu nije poziv da se 
pokaže učenim nego da onome koji će ga čitati omogući tako 
čitano razumjeti kako je sam shvatio koji je djelo napisao? Zar 
Reticije, pitam, nije posjedovao deset Origenovih svezaka? 29 
Zar nije imao druge tumače? Zar nije među Židovima imao 
prijatelja da ih pita ili pročita što nije razumio? Čini se da je 
Reticije veoma loše sudio o potomcima: nitko ne bi bio 
sposoban suditi o njegovim pogreškama! 

4. Od mene, dakle, uzalud tražiš tumačenja onoga 
čovjeka kada mi se u njima mnogo toga više ne sviđa nego 
dopada. Ako odvratiš zašto sam ih drugima posudio, čut ćeš da 
se ne moraju svi hraniti istom hranom. Isus u osami ječmenim 
kruhom hrani veći broj, a manji pšeničnim. 30 U Korintu se 
zbio blud kakav se ne događa ni među poganima. Korinćani se 
stoga hrane mlijekom jer još nisu mogli probaviti tvrđu 


21 Usp. Jon 1,3. 

22 O Salomonu vidi H. LESČTRE, Salomon, DB, 5, 1382-1396. 

23 O Jozafatu vidi H. LESČTRE, Josaphat, DB, 3, 1647-1650. 

24 Usp. 1 Kr 10,22. 

25 Jeronim je napisao grčku riječ. 

26 O Indiji vidi H. LESČTRE, Inde, DB, 3,871-973. 

27 Odnosi se na Josipa Flavija. 

28 Zanimljivo je da je već tada Galija poznata po stilu svojih pisaca. 

29 Usp. J. QUASTEN, Patrologia, I, 326. 

30 Usp. Mt 15,38; Mk 8,6-9; Iv 6,9. 

hranu. 31 Efežanima se pak ne predbacuje nikakvo zlodjelo. 
Sami ih Gospodin hrani nebeskim kruhom. Oni spoznavaju 
otajstvo koje je bilo skriveno od vjekova. 32 Ne vodi računa o 
ugledu i dobi onih koji su od mene primili primjerke jer 
dječak Danijel prosuđuje starce, 33 a pastir od koza Amos 
prekorava svećeničke prvake. 34 


31 Usp. 1 Kor 5,1; Heb 5.12. 

32 Usp. Ef 3,9. 

33 Usp. Dn 13,45. 

34 Usp. Am 7,10. 

II. - Četrdeset i osma poslanica 


Napomena 

To je cijelo pismo posvećeno obrani djela što ga je 
Jeronim napisao protiv Jovinijana. Jeronim je u svome spisu 
branio napadnuto djevičanstvo. Isticao je kako je ono svojom 
ćudorednom vrijednošću iznad bračnoga staleža. Način na koji 
je Jeronim u djelu govorio o ženidbi nije se svidio ni njegovim 
najodanijim rimskim prijateljima. Mnogima se učinilo da 
Jeronim potcjenjuje bračno stanje. Jeronim je ovo svoje pismo 
napisao g. 393. da još jednom jasno rekne što misli o 
djevičanstvu i braku. Pri tome ponavlja prethodni nauk. U 
bitnome od ranijega ne odustaje. Sada je ipak umjereniji i 
oprezniji u govoru i izražavanju. Možda je štogod od svojih 
ranijih sudova ublažio iako to izrijekom ne kaže. To bi se 
moglo ustanoviti samo kada bi se oba spisa pomno usporedila. 
Nije nam poznato daje to netko učinio. 1 Jeronim je poslanicu 
posvetio Pamahiju. 2 

Jeronimova poslanica 

1. Dosada 3 ti nisam pisao. To je prouzročila tvoja šutnja. 
Bojao sam se da me, ako pišem onome koji muči, smatraš 
dosadnijim nego korisnijim. Sada me izazivaju tvoja veoma 
draga pisma. Takva su da me sile na razmišljanje 4 o našemu 
učenju. 5 Raskriljenih ruku - veli se - prihvaćam negdašnjeg 
suučenika, sudruga i prijatelja. Pripremam te za branitelja 


1 Potanje o tome pismu vidi J. N. D. KELLY, Jerome, 188-189; F. 
CAVALLERA, Jerome, I, 161-162; L. SCHADE, Briefe, II, 147-187. 

2 Pamahiju smo posvetili zasebni ulomak u ovoj knjizi: vidi 6. pogl. br. 18. 

3 Prevedeni se tekst nalazi u PL, 22, 493-511. 

4 Zanimljivo je što Jeronim tu upotrebljava riječ philosophia. 

5 Tu je Jeronim napisao riječ dogma. 

svojih djela, ali tako da mi prethodno budeš blagi sudac. 
Pripremam te tako što ću svoga odvjetnika u sve uputiti što se 
protiv mene iznosi. Na taj je način postupao i tvoj Tulije 6 kao i 
prije njega Antonije. 7 U kratkome je i jedinome spisu ovo 
zabilježio: “Osnovni je preduvjet za pobjedu da govornik 
marljivo prouči parnicu za koju će se založiti”. 8 

2. Neki mi spočitavaju da sam u knjigama koje sam 
napisao protiv Jovinijana 9 odveć hvalio djevičanski stalež ili 
previše kudio brak. Također kažu da donekle znači osuditi 
ženidbu ako se toliko uznosi čistoća da se ne dopusti nikakva 
usporedba između supruge i djevice. Ako se dobro sjećam 
spornoga pitanja, prepirka je između Jovinijana i nas u ovome: 
on brak izjednačuje s djevičanstvom, a mi ga podlažemo 
djevičanstvu. Jovinijan tvrdi da je tu razlika mala ili nikakva 
dok je za nas velika. Uostalom, poslije Gospodina, zato je 
tvojim nastojanjem osuđen jer se usudio brak izjednačiti s 
trajnim djevičanstvom. Ako se pak jednako cijeni djevica i 
supruga zašto Rim nije mogao odobriti grešnost ove izreke: 
djevica dolazi od muža, a ne muž od djevice. 10 Nešto srednje 
ne postoji. Valja prihvatiti moje ili Jovinijanovo stajalište. 

Ako me kore što brak podlažem djevičanstvu, neka hvale 
Jovinijana koji to dvoje izjednačuje. Ali ako je Jovinijan 
osuđen jer oboje smatraše jednakim, neka njegova osuda bude 
potvrda za moju knjigu. Međutim, ako se već svjetovni ljudi 


^ To je filozof i književnik Ciceron. 

7 Riječ je o rimskome političaru i govorniku. Umro je g. 87. prije Krista. 

8 Antonijevo je djelo izgubljeno. 

9 O lome smo djelu naveli osnovne podatke u svome prvome radu 
posvećenu sv. Jeronimu: usp. M. MANDAC, Sveti Jeronim Dalmatinac, 
48-52. 

10 To mjesto nije jasno. Posve ga drukčije shvaća L. SCHADE, Briefe, II, 152. 
Mjestu je posvetio dugu bilješku. Osobno nam je palo na pamet da 
Jeronim možda tu ima na pameti da u latinskome riječ virgo dolazi od 
vir, a ne obratno. Vir dolazi od vis. Žao nam je što kod rada nismo imali 
nijedan drugi tekst osim onaj u PL. 

vrijeđaju što su na nižemu stupnju nego djevičanske osobe, 
čudi me da klerici 11 i monasi 12 koji se uzdržavaju ne hvale što 
vrše. Odvajaju se od svojih supruga da nasljeduju djevičansku 
čistoću, a hoće da su supruge jedno te isto što i djevice. Neka 
se, dakle, vrate svojim ženama kojih se odrekoše ili će, ako se 
uzdržavaju, šutke priznati da je ono bolje što su stavili pred 
brak. 

Da li sam nevješt Pismima? Da li sada prvi put čitam 
Svete knjige? Da li zato nisam bio sposoban sačuvati crtu i - 
reći ću - tanku nit između djevičanstva i braka? Ili možda 
nisam poznavao izreku: “Ne budi suviše pravedan” (Prop 
7,17). Stoga sam štiteći jedan bok ranjen u drugi. Reći ću 
otvorenije: dok bih se zbijenim korakom borio protiv 
Jovinijana, Mani 13 bi mi probo leđa. Potom: Zar o tome nisam 
proslovio na početku svoga djela? Ženidbu ne umanjujemo jer 
bismo slijedili Marcionovo 14 i Manijevo učenje. Nije nas 
zaslijepila ni bludnja Tacijana 15 koji je enkratitski 16 prvak: ne 
smatramo gnusnim svaki snošaj. Tacijan ne osuđuje i odbacuje 
samo ženidbu nego i jelo što ga je Bog stvorio za uporabu. 

Znamo pak da u velikoj kući ne postoje samo zlatni i 
srebreni sudovi. Tu je također drveno i glineno posuđe. 17 Isto 
tako na temelju koji je položio graditelj 18 Pavao, a to je Krist, 
neki su nadograđivali zlato, srebro i skupocjeno kamenje, a 


11 O riječi klerik govorimo na drugome mjestu u knjizi: pogl. 7. br. 1. 

12 O riječi monah govorimo drugdje u ovoj knjizi. Usp. sedmo pogl. br. 1. 

13 O Maniju vidi posebni ulomak u ovoj knjizi: 6. pogl. br. 12. 

14 O Marcionu postoji zasebni ulomak u knjizi: usp. u šestome poglavlju 
br. 13. 

15 O Tacijanu pišemo na drugome mjestu u knjizi: usp. 6. pogl. br. 20. 

16 Podrobnije o enkratitima vidi zasebni ulomak u knjizi: 7. pogl. br. 3. 

17 Usp. 2 Tim 2,20. 

18 Jeronim je napisao riječ architectus. Riječ izvorno označuje graditelja, ali 
također može označiti čovjeka koji posjeduje umijeće i znanje da ravna 
ljudima. Usp. A. BLAISE, Dictioruiaire, 95; A. BA1LLY, Dictionnaire, 283. 

neki, naprotiv, travu, drvo i slamu. 19 Nije nam nepoznato daje 
brak častan i ložnica bez grijeha. 20 Čitamo prvu Božju 
zapovijed: "Rastite i množite se i napučite zemlju” (Post 
1,28). Ipak ženidbu tako prihvaćamo da pretpostavljamo 
djevičanstvo koje se rađa iz braka. Zar srebro neće biti srebro 
ako je zlato dragocjenije od srebra? Je li za stablo i usjev 
sramota ako se voćka i plod stavi ispred korijena, lišća, stabljike 
i klasa? Kao što voćka potječe sa stabla, žito od stabljike, tako 
je i djevičanstvo iz braka. 

Plod je stostruk, šezdeseterostruk i trideseterostruk. 21 
Ipak potječe iz iste zemlje i istoga usjeva. Unatoč tome, u broju 
je razlika ogromna. Trideset se odnosi 22 na ženidbu. To je zato 
što sami spoj prstiju, vežući se i sjedinjujući nekim mekim 
poljupcem, ocrtava muža i ženu. Šezdeset označava udovice 
koje žive u nevolji i muci. Koliko se, naime, teže uzdržavati od 
zavodljivosti jednom okušane strasti, toliko je i nagrada veća. 

Neka, molim, čitalac sada dobro pazi. Neka se broj sto s 
lijeve ruke prenese na desnu. Neka se pak istim prstima, ali ne 
iste ruke -s njima se na lijevoj ruci označuju supruge i udovice- 
oblikuje krug. On izražava djevičansku krunu. 

3. Da li, molim te, osuđuje brak tko tako govori? 
Djevičanstvo nazvasmo zlatom, ženidbu srebrom. Protumačili 
smo da iz iste zemlje i istoga sjemena dolazi stostruki, 
šezdeseterostruki i tridesetorostruki rod. Razlika je, jasno, u 
broju velika. Koji će čitatelj biti tako bezbožan da me sudi po 
svome shvaćanju, a ne po mojim riječima? Zaista smo prema 
braku bili puno blaži gotovo od svih drugih latinskih i grčkih 
tumača koji stostruki urod pripisuju mučenicima, 
šezdesetorostruki djevicama, a tridesetorostruki udovicama. 
Tako proizlazi da se, po njihovu razglabanju, iz dobre zemlje i 


19 Usp. 1 Kor 3,10-12. 

20 Usp. Heb 13,4. 

21 Usp. Mt 13,4. 

22 Slijedi nama nejasna usporedba. 

domaćinova sjemena isključuju bračni drugovi. Uostalom, 
nisam iz početka bio oprezan, a kasnije možda nesmotren. 
Odmah sam napisao: “Vas djevice obaju spolova koji se 
uzdržavate kao i vas supružnici te i dvaput ženjene molim da 
svojim molitvama pomognete moj pothvat”. 23 Svima vam je 
zajednički neprijatelj Jovinijan. Zar mogu Manijevom 
zabludom osuditi one čijim se molitvama utječem i koje 
usrdno molim da budu pomoćnici moga djela? 

4. Brzo prijeđimo na drugo jer kratkoća pisma 24 ne 
dopušta duže zadržavanje na pojedinostima. Tumačio sam ovaj 
Apostolov navod: “Žena nije gospodarica nad svojim vlastitim 
tijelom nego muž. Jednako ni suprug nije gospodar svoga 
tijela već supruga” (1 Kor 7,4). Tada rekosmo: “Ta se cijela 
rasprava odnosi na one koji su u braku. Pita se da li im je 
dopušteno otpustiti žene. To je Gospodin zabranio u evanđelju 
(usp. Mt 5,32). Ali i Apostol kaže: 'Dobro je da čovjek ne 
dotiče suprugu ili ženu' (1 Kor 7,1). Kao da mu je opasnost u 
dodiru! Kao da neće umaći tko dotakne ženu! Tako je Josip i 
postupio: jer ga je Egipćanka htjela dotaknuti, pobjegao joj je 
iz ruku i ostavio ogrtač”. 25 

Ali kada netko dovede ženu, ne smije se uzdržavati osim 
po dogovoru. Također ne smije uručiti otpusnicu onoj koja ne 
sagriješi. Mora pružati bračni dug jer se dragovoljno obvezao 
da će ga nužno uzvraćati. Da li se o onome koji kaže kako je 
Gospodnja naredba da se žene ne otpuštaju osim po 
uzajamnome dogovoru 26 jer “čovjek ne rastavlja što je Bog 
sastavio” (Mt 19,6) može reći da osuđuje brak? 


23 Usp. Adv. Jov. 1,4; PL, 23, 225AB. Na žalost, Jeronimove navode vlas¬ 
titoga djela nismo provjeravali. Čak nije svaki put lako omeđiti navod. 

24 Ne mislimo da je ovo Jeronimovo pismo baš kratko. 

25 Usp. Izl 39,7-15. Već rekosmo da nismo uvijek utvrđivali Jeronimove 
navode koje brani: za nas je osnovan tekst koji smo preveli. Ni tu nismo 
utvrdili navod iz Jeronimova spisa. 

26 Jeronim ima na pameti primjedbu sv. Pavla: muž i žena mogu se po 
dogovoru neko vrijeme radi molitve uzdržavati od bračnoga duga. 

Pavao opet u nastavku kaže: “Ipak svatko ima vlastiti dar 
od Boga. Jedan ovaj, drugi onaj” (1 Kor 7,7). Kada smo 
tumačili tu izreku, 27 napisali smo kako je Apostol rekao da je 
navedeno jasno. Međutim, kako su u Crkvi darovi različiti, 28 
dopuštam i brak. Inače bih osudio narav. Istodobno pazi da je 
djevičanstvo jedan dar, drugi ženidba. Ako bi bila ista plaća za 
udate i djevice, jamačno Pavao ne bi poslije zapovijedi o 
uzdržljivosti kazao: “Ali svatko ima vlastiti dar od Boga: jedan 
ovo, drugi ono” (1 Kor 7,7). Gdje postoji kod pojedinaca 
vlastita svojina, tu je na drugoj strani različitost. Dopuštam da 
je dar i brak, ali postoji velika razlika između poklona i 
poklona. Uostalom, i Apostol kaže o čovjeku koji se poslije 
rodooskvrnuća pokajao: “Vi mu, naprotiv, oprostite i utješite 
ga. Ako kome što oprostite, opraštam i ja” (2 Kor 2,7-10). Da 
pak ne pomislimo kako je nužno prezreti ljudsko praštanje, 
Pavao je dodao: “Što sam osobno oprostio, ako sam nešto 
oprostio, zbog vas sam pred Kristom oprostio” (2 Kor 2,10). 

Kristovi su darovi različiti. Zato i njegov pralik Josip ima 
raznobojnu tuniku. 29 Također čitamo u 44. psalmu: “Zdesna ti 
stajaše kraljica u zlatnoj odjeći, raznobojno odjevena” (Ps 
44,10). I apostol Petar kaže: “Kao baštinici višestruke Božje 
milosti ...” (1 Pt 4,10). Grčki je to izražajnije naznačeno: 
raznovrsna 30 milost. 

5. Kakva je to, molim, rasprava ako se zatvore oči te ne 
gleda ni najjasnije svjetlo? Kazali smo: u Crkvi su darovi 
različiti. Jedan je dar djevičanstvo, drugi brak. Malo niže 
također kazasmo: dopuštam da je i brak Božji poklon. Ipak 
postoji razlika između poklona i poklona. Najočitijim iskazom 
brak nazvasmo Božjim darom, a kaže se da ga osuđujemo. 


27 Jeronim ima pred očima Adv. Jov. 1,8; PL, 23, 231B-232. 

28 Usp. 1 Kor 12,4. 

29 Usp. Post 37,8. 

30 Jeronim je naveo grčku riječ. 

Ako Josipa 31 uzimamo za Gospodinov pralik, njegov 
šaroliki i raznobojni ogrtač predstavlja djevice, udovice, ljude 
koji se uzdržavaju i supružnike. Da li se onaj smije držati 
tuđincem koji pripada Kristovoj tunici kada se i o samoj 
kraljici - to je Spasiteljeva Crkva u zlatnoj odjeći - kaže da je 
odjevena u raznobojno? 32 

Kada u nastavku govorimo o ženidbi, zastupamo isto 
mišljenje. Ovo pak mjesto 33 ne pripada u sadašnju raspravu. 
Apostol je u skladu s Gospodnjim sudom da se, osim u slučaju 
preljuba, ženu ne smije ostaviti. 34 Otpuštena se, dok joj muž 
živi, ne smije udati za drugoga već se svakako mora pomiriti sa 
svojim mužem. I na drugome mjestu Pavao kaže: “Žena je 
vezana sve vrijeme dok joj živi muž. Ako joj pak muž premine, 
oslobađa se muževa zakona. Neka se uda za koga hoće, ali u 
Gospodinu” (1 Kor 7,39). To znači za kršćanina. Pavao 
dopušta drugi i treći brak u Gospodinu, 35 ali zabranjuje prvi s 
poganinom. 36 

6. Neka, molim, moji klevetnici otvore uši. Neka shvate 
da sam dopustio drugi i treći brak u Gospodinu. Da li sam ja 
koji nisam osudio drugu i treću ženidbu mogao osuditi prvi 
brak? Na jednome smo mjestu tumačili ovu Apostolovu izreku: 
“Ako je netko pozvan kao obrezan, neka ne navlači kožicu. 
Tko je pozvan u kožici, neka se ne obrezuje” (1 Kor 7,18). 
Premda su neki iznimno učeni svetopisamski tumači uporno 
tvrdili da je navod kazan o obrezanju i zakonskome ropstvu, 
zar mi nismo najočitije sačuvali bračne saveze? Rekosmo da je 


31 Usp. Post 37,3. 

32 Usp. Ps 44,10. 

33 Odnosi se na 1 Kor 7,10. Moramo naglasiti da cijelo Jeronimovo pismo 
polazi od 1 Kor 7,1 -40. 

34 Usp. Mt 5,32; Mt 19,9. 

35 Jeronim želi reći da sv. Pavao kršćanskim supruzima dopušta stupiti u 
brak ako jedan od njih premine. Preostali stupa u kršćanski brak. 

36 Znači da je kršćanima nedopušteno sklopiti brak izvan kršćanske 
zajednice. 

Apostol izrekom “ako je tko pozvan u kožici, neka se ne 
obrezuje” želio reći: ako si imao ženu kada si povjerovao, 
nemoj vjeru u Krista uzeti razlogom za razdor 37 jer nas je Bog 
pozvao na mir. “Obrezanje nije ništa niti je kožica nešto već 
opsluživanje Božjih zapovijedi” (1 Kor 7,19). 

Ni celibat 38 ni brak ne koriste ništa bez djela jer se kaže i 
za vjeru koja je svojstvena krštenima da je mrtva ako nema 
djela. 39 Inače bi se po tome propisu u svetački red mogle 
ubrojiti Vestine 40 i Junonine 41 djevice koje se jednom udavaju. 
Apostol nešto niže piše: “Ako si pozvan kao rob, ne vodi 
brigu. Čak ako možeš postati slobodan, ostani rob” (1 Kor 
7,21). To znači: ako imaš ženu i vezan si uz nju i uzvraćaš dug 
i nemaš vlast nad svojim tijelom te si - otvoreno ću reći - ženin 
rob, nemoj radi toga tugovati niti uzdisati za izgubljenim 
djevičanstvom. Čak ako možeš naći neke razloge za razlaz 42 da 
možeš uživati u slobodi čistoće, ne traži svoj spas propašću 
drugoga. Još malo zadrži ženu, ne trči pred njom kad oklijeva. 
Pričekaj da dođe. Ako strpljivo postupiš, supruga će ti se 
promijeniti u sestru. 

7. Također smo na jednome mjestu razglabali zašto je 
Pavao kazao: “U odnosu na djevice nemam Gospodnje 
zapovijedi. Dajem pak savjet kao da sam od Gospodina dobio 
milosrđe da budem vjeran” (1 Kor 7,25). Tada smo 
djevičanstvo tako istaknuli da sačuvamo red koji pripada 
braku. Kazasmo: “Da je Gospodin naredio djevičanstvo, bio bi 


37 Po Jeronimu, Pavao traži od kršćanskoga bračnoga druga da ne napušta 
bračnoga druga koji ne bi kao i on prešao na kršćanstvo. 

38 Jeronim je upotrijebio riječ coelibatus. Korijensko značenje riječi nije 
zajamčeno. Usp. T. MATURA, Celibato, D1P, 2,738. 

39 Usp. Jak 2,20-26. 

40 Vesta je bila božica kućne vatre i ognjišta. Također je bila božica blaga i 
domaće sigurnosti. 

4 ' Junona je bila božica kućanstva i braka. 

42 Bio je to dogovorni razlaz radi molitve. 

osudio brak i dokinuo sjemenište 43 za ljude, a otuda se rađa i 
samo djevičanstvo. Da je odsjekao korijen, kako bi tražio plod? 
Da nije najprije položio temelj, kako bi podigao zgradu i na 
temelj stavio krov koji sve pokriva?” 44 Brak smo, dakle, 
nazvali korijenom, djevičanstvo plodom odnosno brak smo 
nazvali temeljem, a trajnu čistoću zgradom ili krovom. Tko će 
mi biti do te mjere zavidan ili slijepi ocmitelj da u istoj kući 
vidi zgradu ili krov, a ne vidi temelj koji nosi zgradu odnosno 
krov. 

Međutim, i na drugome smo mjestu naveli Apostolovu 
riječ kada kaže: “Ako si vezan uz ženu, ne traži odjeljenje; ako 
si slobodan od žene, nemoj se ženiti” (1 Kor 7,27). Tu smo 
ovo zaključili: “Svatko od nas ima svoju među. Pusti meni 
moje, a ti zadrži svoje. Ako si vezan uz ženu, ne uručuj joj 
otpusnicu. Ako sam ja slobodan od žene, neću tražiti ženu. 
Kako ja ne razrješujem brakove, ako su jednom sklopljeni, 
tako ni ti ne vezuj što je razriješeno” 45 

Apostol nam ne stavlja zamku i ne sili nas biti što ne 
želimo biti. On savjetuje što je pošteno i časno. Traži da 
pomno služimo Gospodinu, da trajno budemo na oprezu i 
spremno očekujemo Gospodnju volju da, čim što zapovjedi, 
smjesta kao hrabar i naoružan vojnik naređeno ispunimo. 
Pavao traži da se to učini bez ikakva otezanja kako je to, po 
Propovjedniku, svojstveno ljudima ovoga svijeta koji se s 
otezanjem muče. 46 

Na kraju smo kod uspoređivanja udatih žena i djevica 
svoju raspravu zaključili ovom napomenom: “Gdje postoji 
dobro, postoji i bolje. Gdje nema iste nagrade za dobro i bolje 
i gdje ne vlada jedna nagrada, tu su, jasno, različiti darovi. 
Prema tome, tolika je razlika između braka i djevičanstva 


43 Jeronim je napisao riječ seminarium. 

44 Usp. Adv. Jov. 1,12; PL, 23, 237BC. 

45 Usp. Adv. Jov. 1,12, PL 23.239C. 

46 Usp. Prop 3,10. 

kolika između ne griješenja i činjenja dobra ili čak - da 
jednostavnije kažem - između dobra i boljega”. 47 

8. U nastavku smo kazali: “Apostol je dovršio 
razglabanje o braku i djevičanstvu. Da s opreznom umjere¬ 
nošću zapovijedi ne skrene između obojega ni lijevo ni desno 
već stupa kraljevskim putem i ispuni izreku da se ne bude 
prepravedan (usp. Prop 7,17) opet uspoređuje jednobračnost 48 
s drugim brakom. 49 I kao što je brak potčinio djevičanstvu, 
tako drugu ženidbu stavlja iza braka”. 50 Zar tada nismo jasno 
pokazali što je za Pismo lijevo, što desno i što znači da se ne 
bude preveć pravedan? Rekli smo da je lijevo ako naslje¬ 
dujemo židovsku i pogansku raskalašenost i stalno žudimo za 
snošajem. Desno je ako slijedimo manihejsku zabludu te se u 
hinjenoj čistoći zapletemo u mrežu nečistoće. Kraljevski se pak 
put sastoji u tome da tako čeznemo za djevičanstvom da se ne 
osudi brak. 

Uostalom, tko će biti tako nepošteni sudac mojm djelima 
pa reći da osuđujem brak, a može čitati da sam govorio i o 
drugome braku? Napisao sam: "Apostol dopušta drugi brak 
samo onim ženama koje ga zahtijevaju, tj. onima koje se ne 
mogu obuzdavati. To čini da se, ako se raskalaše, uopće ne 
htjednu udavati u Kristu. Past će pod osudu što su prvu 
vjernost učinile uzaludnom. To je pak dopustio jer su mnoge 
pošle za sotonom (usp. 1 Kor 7,9; 1 Tim 5.11-15). 51 Međutim, 
blaženije su ako se opet ne udavaju. Pavao neposredno ističe 


47 Usp. Adv. Jov. 1,13; PL, 23, 243B. 

48 Jeronim je upotrijebio riječ monogamia. Ona se može rabiti u smislu da 
jedan muž ima samo jednu ženu, ali također naznačuje činjenicu da 
bračni drug ne stupa u novi brak pošto mu umre raniji bračni drug. Usp. 
A. BLA1SE, Dictionnaire, 539. 

49 Jeronim je napisao riječ digamia. Riječ izražava činjenicu ponovnoga 
stupanja u brak kada umre prvi bračni drug. Usp. A. BLA1SE, 
Dictionnaire, 271; A. BAILLY, Dictionnaire, 500. 

50 Usp. Adv. Jov. 1,14; PL, 23, 243B. 

51 Usp. Adv. Jov. 1,14; PL, 23, 243C. 

apostolsku vlast riječju “po mome savjetu” (1 Kor 7,40). Ipak 
da se ne shvati kako je Apostolova vlast nekako ljudska i zato 
neznatnija, sam je dodao: “Ali mislim da i ja imam Božjega 
Duha” (1 Kor 7,40). Kada poziva na uzdržljivost, služi se 
savjetom Duha Božjega, a ne ljudskim duhom. Kada pak daje 
dopust za brak, ne spominje Božjega Duha već u ravnoteži 
iznosi savjet razložitosti. Tako pojedincima popušta da svatko 
može svoje podnositi. 

Pošto smo, dakle, naveli navode u kojima Apostol 
dopušta drugi brak, odmah smo napisali: “Kao što Pavao radi 
opasnosti od zabluda dopušta brak i opravdava ono za čim se, 
po sebi, ne žudi, tako zbog istoga bluda udovicama dopušta 
drugi brak”. 52 Bolje je, mada on bio drugi i treći, poznavati 
jednoga muža nego mnoge muškarce. To znači: bolje je dati se 
jednome čovjeku nego mnogima. 

Nek umukne klevetanje! Na spomenutome smo mjestu 
raspravljali o drugome i trećemu i - ako se hoće - o četvrtome 
braku, ali ne o prvome. Neka nitko našu izreku o tome da je 
podnošljivije dati se jednome čovjeku nego mnogima ne 
dovodi u svezu s prvim brakom jer se cijela rasprava odnosi na 
drugi i treći brak. Ovim smo ciljem obilježili rspravu o 
drugome i trećem braku: “Sve je dopušteno, ali sve ne koristi” 
(1 Kor 6,12). Osobno ne osuđujemo ni drugi ni treći ni - smije 
li se reći - osmi brak. Tome još dodajem: čak prihvaćam 
raskajanoga bludnika. Što je jednako dopušteno, mora se 
mjeriti istom tezuljom. 

9. Neka se crveni moj opadač koji tvrdi da osuđujem prvi 
brak, a ipak čita: “Ne osuđujem ni drugi ni treći, ni - ako se 
može reći - osmi brak.” Jedno je pak ne osuditi, drugo 
uzdizati: jedno je dopustiti, drugo kao vrlinu hvaliti. Ako se 
ukazujem krutim jer sam rekao “što je jednako dopušteno, 
mora se mjeriti istom zdjelicom na vagi”, smatram da me neće 


52 Usp. Adv. Jov. 1,14; PL, 23, 244AB. 

proglasiti tvrdim i skučenim tko pročita da su jedna mjesta 
pripremljena za djevičanstvo i brak, a druga za osobe trećega i 
osmoga braka i za one koji vrše pokoru. U nastavku naša 
rasprava govori o Kristu koji je u tijelu djevičanski, a u duši 
jednobračan jer ima jednu Crkvu. Unatoč tome, smatra se da 
osuđujemo brak. Kaže se da osuđujem brak, a moj je govor 
takav! 

Nitko ne dvoji da su se svećenici rađali iz Aronova, 
Eleazarova 53 i Finesova 54 roda: inače bi se s pravom nama 
predbacilo da smo, zavedeni enkratitskom zabludom, brak 
zabacili kao osudiv. Prekorili smo enkratitskoga prvaka 
Tacijana 55 koji otklanja brak. Zar onda i sami osuđujemo 
ženidbu? 

Opet na mjestu gdje uspoređujem djevice i supruge 
zabilježeno pokazuje što mislim o braku i kako uspostavljam 
tri stupnja: djevičanstvo, udovištvo odnosno uzdržavanje i brak. 
Ne niječem da su blažene djevice koje poslije krštenja ostaju 
takve. Ali ne oduzimam na zasluzi ni ženama koje s muževima 
ustraju u čistoći. Međutim, kako od Boga imaju veću plaću 
udovice nego supruge koje služe bračnoj dužnosti, tako neka i 
udovice podnesu mirne duše da se pred njih stavi djevičanstvo. 

10. Kada smo tumačili Apostolovu izreku Galaćanima da 
se “nitko neće opravdati po djelima Zakona” (Gal 2,16), 
istaknuli smo ovu misao: “I brak je zakonsko djelo. Stoga se u 
Zakonu proklinju žene koje nemaju djece. Ako se brak u 
evanđelju dopušta, ipak je jedno plaćati dug slabosti, drugo 
vrlini obećati nagradu”. 56 Eto, otvoreno kazasmo da evanđelje 
dopušta brak, ali da ne mogu dobiti nagradu čistoće 57 žene 


53 O Eleazaru vidi E. PALIŠ, Eliazar, DB, 2, 1649-1650. 

54 Usp. Phinđes, DB, 5, 319-320. 

55 O Tacijanu vidi u ovoj knjizi: pogl. 6. br. 20. 

56 Usp. Adv. Jov. 1,37; PL, 23, 276A. 

57 Jeronim je upotrijebio riječ castitas. Ona označuje i djevičanstvo. Usp. A. 
BLAISE, Dictionnaire , 136. 

koje ustraju u svojoj službi. Ako supružnici to drže 
uvredljivim, neka se ne ljute na me nego na Sveta pisma i, još 
više, na biskupe, svećenike i đakone: na sav svećenički i levitski 
zbor. Oni znaju da ne mogu prikazati žrtve ako se služe 
bračnim činom. 58 

Zar nije očito što mislimo o djevicama, udovicama i 
bračnim drugovima i iz onoga mjesta 59 gdje smo naveli 
svjedočanstvo Otkrivenja: “To su oni što pjevaju novu pjesmu 
koju nitko ne može pjevati osim tko je djevica. Oni su prvine 
Bogu i Jaganjcu. Bez ljage su” (Otk 14,3). Ako su djevice 
Božje prvine, znači da će udovice i žene koje žive uzdržljivo u 
braku doći naknadno: na drugome i trećemu mjestu. Na drugo 
i treće mjesto stvaljamo udovice i supruge, a kaže se da u 
krivovjerničkome bijesu osuđujemo brak. 

11. Puno je toga što smo po čitavoj knjizi s opreznom 
uzdržljivošću kazali o djevičanstvu, udovicama i ženidbi. Zbog 
kratkoće ću istaknuti još samo jedan navod. Smatram da mu se 
može suprostaviti samo onaj tko želi dokazati da je neprijatelj 
ili bezumnik. Bio sam spomenuo da je Gospodin pošao na 
svadbu u Kanu Galilejsku. 60 

Nakon nekih pripomena i ovo sam dodao: “Tko je 
jedanput išao na svadbu, učio je da se brak jednom sklapa. 
Djevičanstvu se nanosi nepravda ako se brak ne stavi na treće 
mjesto iza djevičanstva i udovičke čistoće. Krivovjernici 
osuđuju ženidbu i preziru Božju uredbu. Mi pak drage volje 
slušamo što god se kaže u bračnu pohvalu. Crkva ne osuđuje 
brak već ga podiže. Ne odbacuje ga već mu određuje mjesto. 
Zna - kako ranije kazasmo - da u velikoj kući ne postoji samo 
zlatno i srebreno suđe nego također drveno i glineno te da je 


58 

59 

60 


Tako je Jeronim svjedok predaje da se oženjeni kler uzdržavao od bračnih 
čina onih dana kada je slavio euharistijsku žrtvu. 

Usp .Adv.Jov. 1,40; PL, 23, 281B. 

Usp. lv 2,1-10. 

jedno za časnu, a drugo nečasnu uporabu. 61 Tko god se očisti, 
bit će časni i nužni sud, spreman za svako dobro djelo. 62 

Rekoh: rado slušamo sve što se kaže u čast braku. Zar 
osuđujemo ženidbu ako drage volje slušamo kada se hvali? 
Htjeli ili ne htjeli brak je ispod djevičanstva i udovištva. Crkva 
brak, kada ostaje na svome djelu, ne osuđuje niti zabacuje već 
stavlja na vlastito mjesto. U vašoj je vlasti hoćete li se popeti na 
drugi stupanj čistoće. Zašto se ljutite kada ostajete na trećemu 
stupnju jer se ne želite uzdići na više? 

12. Često sam i ponovljeno isticao - idući kao oprezni 
putnik gotovo cijelim miljama rasprava - kako brak na taj 
način poimam da preda nj stavljam one koji se uzdržavaju: 
udovice i djevice. Radi toga je razboriti i dobrohotni čitatelj 
morao pomoću ostaloga prosuditi što se pričinja krutim. Nije 
me smio optužiti da u jednoj te istoj knjizi iznosim suprotna 
mišljenja. Tko je, naime, tako malouman i tako neupućen u 
pisanje da isto hvali i kudi; da sagrađeno razara i razrušeno 
gradi; da se, kad je protivnika svladao, na kraju ranjava svojim 
bodežom? 

Kada bi me crnili nenaobraženi ljudi ili nevježe u 
govomištvu i dijalektičkome umijeću, 63 oprostio bih neznanju. 
Ne bih kudio optužbu jer u pitanju ne bi bila grešna volja već 
neznanje. Ali je riječ o učenim ljudima i upućenima u 
slobodna znanja. 64 Oni radije žele raniti nego shvatiti. Pružit ću 
im kratak odgovor. Trebali su popraviti pogreške, a ne koriti. 


61 Usp. 2 Tim 2,20. 

62 Usp. Adv. Jov. 1,40; PL, 23, 282AB. 

63 Jeronim je napisao dialecticae artis. Očito je da ima na umu upućenost u 
sustavno, razgovjetno, razumno i razumsko vođenje znanstvene rasprave. 

64 Poznato je da su se “slobodnim znanjima” nazivala učenja koja su 
poduzimali slobodni ljudi. Takvo poučavanje nije bilo dostupno 
robovima. Takvih je studija, makar od nekoga doba, bilo sedam. To su: 
gramatika, retorika, dialektika, aritmetika, glazba, geometrija i 
astronomija. Usp. H. WALTER, Artes liberales, LThK, 1(1957), 909-910. 

Bojno je polje otvoreno. Vojske su se ukrstile. 
Protivnikov je nauk jasan. Navest ću mjesto iz Vergilija: “U 
oko gledaj onoga tko izaziva”. 65 Neka odgovore protivniku. 
Kod rasprave se drže jedne mjere, kod učenja drugoga štapa. 66 
Neka me u svojim knjigama pouče što sam izostavio, što 
dodao. Opadače ne slušam, učitelje slijedim. Prave li pouke sa 
zida borcu određivati udarce - a sam si namazan pomastima - i 
okrvavljenoga ratnika optužiti za strah?! Ako sam to rekao, 
nisam odmah kriv za razmetanje jer bih se sam borio dok su 
drugi spavali. Samo ovo kažem: mogu se pažljivije boriti oni 
koji me vide ranjena. Ne želim da stupiš u takav boj u kojem se 
samo braniš: dok je desnica nepomična, ljevicom mašeš sa 
štitom. Ili ćeš pogubiti ili sam pasti. Ne mogu te smatrati 
pobjednikom ako ne vidim uništena protivnika. 

13. Najučeniji ljudi! U školi smo zajedno čitali i zajedno 
naučili ono što potječe iz Aristotelovih 67 i Gorgijinih 68 vrela. 
Naučismo da postoji više vrsta izražavanja. Između ostalih 
jedno je pisati kao kada se netko vježba, 69 a drugo pisati 
naučno. 70 Kod prvoga je oblika rasprava neodređena. U 
odgovoru se protivniku sad iznosi jedno, sad drugo. Dokazuje 
se po nahođenju. Jedno se kaže, drugo čini: tobože se pokazuje 
kruh, a drži kamen. Mislim da je kod drugoga načina nužno 
otkriti čelo i biti plemenit. Jedno je pitati, drugo tvrditi. Ti me, 
dok sam u boju i u opasnosti po život, poučavaš kao marljivi 
učitelj: ne ranjavaj sa strane i odakle se ne misli. Izravno 
probodi mačem. Tebi je sramota neprijatelja raniti prijevarom, 
a ne snagom. 


65 Vergilije je preminuo g. 19. 

66 Jeronim je napisao virga. Riječ se odnosi na dosta dug, lagan i savitljiv 
štap. Štap je služio za mjeru. Usp. H. LES&TRE, Verge, DB, 5, 2397-2398. 

67 Preminuo je g. 322. prije Krista. 

68 Riječ je o grčkome govorniku i filozofu. Umro je g. 380. prije Krista. 

69 Jeronim je zabilježio grčku riječ. 

70 Jeronim je napisao grčku riječ. 

Vas koji čitate Demostena 71 i Cicerona 72 molim: ako vam 
se ne sviđaju govornici jer je njihovo umijeće u tome da više 
govore što je vjerojatno nego što je istinito, čitajte Platona, 73 
Teofrasta, 74 Ksenofonta, 75 Aristotela i ostale koji potječu iz 
Sokratova 76 izvora i teku različitim potocima. Što je kod njih 
jasno, što jednostavno? Ima li riječi bez značenja? Koje 
značenje nije pobjeda? 

Origen, 77 Metodije, 78 Euzebije 79 i Apolinar 80 mnoge 
tisuće redaka napisaše protiv Celza 81 i Porfirija 82 Pogledajte 
kojim dokazima uništavaju što su Celzo i Porfirije đavolskim 
duhom smislili u jako zavodljivim izričajima. Budući da su 
ponekad prisiljeni reći što ne misle već što je nužno, reklo bi se 
da govore kao pogani. O latinskim piscima kao što su 
Tertulijan, 83 Ciprijan, 84 Minucije, 85 Viktorin, 86 Laktancije 87 i 
Hilarije 88 šutim da se ne stekne dojam kako sebe branim, a njih 
napadam. Spomenut ću apostola Pavla. Kad god ga čitam 


71 .Preminuo je g. 322. prije Krista. 

72 O Ciceronovu utjecaju na kršćanske pisce vidi C. BECKER, Cicero, RAC, 
104-127; M. R. P. McGUIRE, Cicero, NCE, 3, 870-971. 

73 Platon je preminuo g. 347. prije Krista. 

74 Umro je g. 287. prije Krista. 

75 Umro je g. 355. prije Krista 

76 Umro je g. 399. prije Krista. 

77 Usp. J. QUASTEN, Patrologia, I, 327. 

78 Usp. J. QUASTEN, Patrologia, I, 398-399. 

79 Usp. J. QUASTEN, Patrologia, 11, 336. 

89 Usp. J. QUASTEN, Patrologia, II, 381. 

81 Usp. J. QUASTEN, Patrologia, 1,327. 

82 Usp. L. VAGANAY, Porphyre, DTC, 12, 2568-2569. 

83 Tertulijanu smo davno posvetili jedan spis. 

84 Ciprijanu smo u ovome nizu posvetili zasebnu knjigu. 

83 O Minuciju govorimo u ovoj knjizi u 6. pogl. br. 15. 

86 O Viktorinu smo govorili u prethodnim radovima vezanim uz Jeronima. 

87 O Laktanciju ima posebni ulomak u ovoj knjizi. Usp. šesto pogl. br. 11. 

88 Hilarija smo isticali u ranijim radovima o Jeronimu. 

imam osjećaj da ne slušam riječi već gromove. Čitajte njegove 
poslanice i nadasve Rimljanima, Galaćanima i Efežanima. 
Pavao je u njima sav uronjen u bitku. Vidjet ćete kako vješto, 
mudro i nekako kao pretvomo postaje njegovo što kao navod 
uzima iz Staroga zavjeta. Pavlove se riječi doimlju 
jednostavnima kao riječi priprostoga seoskoga čovjeka koji ne 
zna staviti zamku ili joj ne zna umaći. Ipak kamo god 
pogledaš, sve su sami bljesci. Pavao ostaje u raspravi, ali grabi 
sve što dotakne. Okreće leđa da nadvlada. Hini bijeg da uništi. 
Ocrnimo ga i recimo mu: navodi koje si upotrijebio protiv 
Židova ili drugih sljedbi drukčije zvuče na svojim mjestima, 
drukčije u tvojim pismima. 

Vidimo da ti zasužnjeni navodi služe za pobjedu. Ali oni 
u vlastitim svescima ne ratuju. Zar nam Pavao neće sa 
Spasiteljem kazati: drukčije govorimo vani, drukčije u kući. 
Mnoštvu se kazuju usporedbe, učenicima istina. 89 Gospodin je 
stavljao pred farizeje pitanja, ali ih nije razjašnjavao. Jedno je 
poučavati učenike, drugo pobijediti protivnika. Prorok kaže: 
“Moja tajna ostaje za me. Moja tajna pripada meni i mojima” 
(Iz 24,16). 

14. Srdite li se na me što Jovinijana nisam poučio već 
pobijedio? Neka se, dakako, na mene ljute oni koji žale što je 
Jovinijan osuđen. Budući da hvale što jesu, optužuju što hine 
da jesu. Kao da se Jovinijana moralo moliti da meni popusti! 
Kao da nije trebalo da se usprkos njegove volje i uz opiranje 
dovede u okove istine! I ovo bih rekao: da sam u žaru za 
pobjedom štogod i kazao protiv svetopisamskoga pravila jer to 
obično čine žestoki muževi u raspravama, pogrešku bih 
iskupio korišću. Međutim, više sam bio Apostolov tumač nego 
čovjek koji izlaže nauk. 90 Služio sam službom tumača. Stoga 
sve što se ukazuje tvrdim više se ubraja onome koga smo 


89 Usp. Mt 13,10. 

90 U izvorniku piše dogmatistes. Očito je to prepisana grčka riječ koja 
naznačuje učitelja nekoga učenja. Usp. A. BLAISE, Dictionnaire, 289. 

izlagali nego nama koji razjašnjujemo. Razlika je ako je možda 
drugo rekao, a mi zlobnim obrazlaganjem izvrnuli jedno¬ 
stavnost njegovih riječi. Tko to predbacuje, neka dokaže iz 
samih spisa. 

Rekli smo: “Ako je dobro da se žena ne dotiče, onda je 
zlo da se dotiče. Dobru nije ništa suprotno doli zlo. Ali ako je 
zlo pa se oprašta, zato se pripušta da se ne dogodi neko veće 
zlo.” 91 Tako teče do početka novoga poglavlja. To smo zato 
napisali jer je Apostol rekao: “Čovjeku je dobro ne doticati 
ženu. Ali radi bluda neka svatko ima svoju ženu i neka svaka 
žena ima svoga muža” (1 Kor 7,1). U čemu se razlikuju moje 
riječi od Apostolovih misli? Možda samo u tome što on tvrdi, a 
ja sumnjam: on utanačuje, ja se raspitujem. Pavao otvoreno 
kaže: “Dobro je čovjeku ne dotaknuti ženu.” Ja plašljivo 
pitam da li je dobro ne doticati ženu. Ako se dvoji, ne tvrdi se. 
Pavao kaže: “Dobro je ne doticati”, ja dodajem što se može 
protiviti dobru. U nastavku sam izravno kazao: “Moramo 
zapaziti Apostolovu razboritost. On nije kazao: dobro je 
čovjeku da nema žene. Rekao je: dobro je ne doticati ženu. 
Kao da se opasnost nalazi u njezinu doticanju te nekako tko je 
dotakne, ne umiče.” 92 

Vidiš, prema tome, da mi ne raspravljamo o braku već 
jednostavno raspredamo o snošaju. U usporedbi s čistoćom i 
djevičanstvom i anđeoskom sličnošću čovjeku je dobro da ne 
dodiruje ženu. 

Propovjednik veli: “Ispraznost ispraznosti i sve je 
ispraznost” (Prop 1,2). Ako su sva stvorenja dobra ukoliko ih 
je stvorio dobri Stvoritelj, kako je sve ispraznost? Ako je zemlja 
ispraznost, da li su to isto nebesa, anđeli, sijela, gospodstva, 
vlasti i ostale sile? Ono što je dobro po sebi ukoliko je stvoreno 
od dobroga Stvoritelja naziva se ispraznošću kada se usporedi s 
još boljim. Evo primjera: svijeća je ništa u usporedbi s 


91 Usp. Adv. Jov. 1,7; PL, 23, 229A. 

92 Usp. Adv. Jov. 1,7; PL, 23, 229B. 

bakljom. Usporedi zvijezdu s mjesecom, zvijezda je slijepa. 
Stavi mjesec do sunca, uopće ne sjaji. Usporedi sunce s 
Kristom: ono je tama. 

Bog je rekao: “Ja sam koji jesam” (Izl 3,14). Ako, 
dakle, bilo koje stvorenje usporediš s Bogom, ono ne postoji. 
Estera je kazala: “Ne predaj svoju baštinu onima koji nisu” 
(Est 14,11). Riječ je o kumirima i zlodusima. Ipak su kumiri i 
zlodusi postojali. Estera je molila da se njima ne predadu. U 
Joba čitamo Baldadovu 93 izreku o bezbožniku: “Neka se od 
njegova šatora udalji njegovo pouzdanje i neka propast po 
njemu gazi kao kralj. Neka u njegovu šatoru borave sudruzi 
onoga koji nije” (Job 18,14). Nema dvojbe da je tu govor o 
đavlu koji ima sudrugove. Kada ga ne bi bilo, ne bi ih imao. 
Ipak se kaže da nije jer je za Boga propao. 

Prema tome, u smislu navedene usporedbe rekosmo da je 
zlo doticati ženu jer je dobro ne doticati. O supruzi pak nije 
bilo ni spomena. U nastavku smo djevičanstvo nazvali 
pšenicom, brak ječmom, a blud goveđom balegom. 94 Jasno je 
da je pšenica i ječam Božje stvorenje. U evanđelju se veće 
mnoštvo hrani ječmenim kruhom, a manje pšeničnim. 95 
Psalmist reče: “Ti ćeš, Gospodine, izbaviti ljude i stoku” (Ps 
35,7). 

Isto smo drugim riječima rekli kada smo djevičanstvo 
nazvali zlatom, a brak srebrom. Također smo spomenuli sto 
četrdeset i četiri tisuće opečaćenih djevičanskih osoba koje se 
nisu onečistile sa ženama. 96 Time htjedosmo pokazati da su u 
usporedbi s anđeoskom čistoćom i čistoćom samoga našega 
Gospodina Isusa Krista svi okaljani koji nisu trajno ostali 
djevičanski. 


93 O njemu vidi E. PALIŠ, Baldad, DB, 1, 1410-1411. 

94 Navod nam je nepoznat. 

95 Usp. Iv 6,9; Mt 14,17; Mk 8,5. 

96 Usp. Otk 14,1. 

Ako se nekome čini oporim i dostojnim prijekora što 
smo uspostavili između djevičanstva i braka toliku razliku 
kakva je između pšenice i ječma, neka čita knjigu svetoga 
Ambrozija O udovicama. 91 Tu će ustanoviti da je Ambrozije 
između ostaloga što kaza o djevičanstvu i braku rekao i ovo: 
“Apostol nije tako istaknuo brak da bi ugasio nastojanje oko 
djevičanstva. Apostol je zapravo počeo s nagovaranjem na 
uzdržljivost i potom prešao na lijek za neuzdržljivost. Pošto je 
snažnima pokazao nagradu višnjega poziva, nije htio da itko 
posustane na putu. Nije na taj način prvima pljeskao da ne 
prezre druge. I sam je znao da je Gospodin Isus jednima dao 
ječmeni kruh da ne klonu na putu dok je drugima dao svoje 
tijelo da se žure prema kraljevstvu.” Ambrozije zatim dodaje: 
“Bračni se snošaj ne mora izbjegavati kao da bi bio grijeh. 
Mora se otklanjati kao neizbježni teret. Zakon obvezuje 
suprugu da djecu rađa u trudu i tuzi. 98 Žena se mora obratiti 
mužu da joj gospodari. Prema tome, udata je dužna rađati 
djecu u muci i žalosti, ali nije udovica. Samo se udata podlaže 
muževoj vlasti, a ne djevica.” Na drugome mjestu Ambrozije 
navodi izričaj “kupljeni ste cijenom, ne postajite ljudskim 
slugama” (1 Kor 7,23). Onda kaže: “Zamijetite kako se brak 
očito označuje ropstvom.” Malo niže veli: “Ako je dobri brak 
ropstvo, što je zli kada se bračni drugovi ne mogu posvetiti već 
upropastiti?” 

Sve što smo osobno na dugo i široko govorili o 
djevičanstvu i ženidbi, stisnuo je Ambrozije u kratki sažetak. U 
malo je riječi kazao mnogo. Djevičanstvo je za Ambrozija 
poticanje na uzdržavanje, a brak lijek za neuzdržljivost. 
Razborito se od višega spušta na niže: djevičanskima pokazuje 
naplatu višnjega poziva, a udate tješi da ne smalakšu na putu. 
Jedne hvali, druge ne prezire. Ženidbu uspoređuje s ječmom, a 
djevičanstvo s Kristovim tijelom. Držim da je kudikamo manja 


97 O Ambroziju vidi ulomak ove knjige: pogl. 6. br. 2. 

98 Usp. Post 3,16. 

razlika između pšenice i ječma nego između ječma i Kristova 
tijela. Ambrozije na kraju kaže: od braka se treba kloniti kao 
od nužnoga tereta. Ima još puno toga što je Ambrozije veoma 
široko iznio u tri knjige O djevicama." 

15. Iz svega je navedenoga očevidno da nisam ništa nova 
kazao o djevičanskim i bračnim osobama. U svemu sam 
slijedio nauk predaka: koliko Ambrozijev toliko i ostalih koji 
su raspravljali o crkvenim učenjima. Radije slijedim njihov 
nemar 100 nego nejasni mar drugih. Protiv mene bjesne bračni 
drugovi jer sam rekao: “Kakvo je - pitam se - to dobro koje 
priječi moliti i koje ne dopušta primiti Kristovo tijelo? 101 Kada 
obavljam dužnost muža, ne ispunjam dužnost uzdržavatelja. 
Isti Apostol na drugome mjestu naređuje da stalno molimo. 102 
Ako je potrebito uvijek moliti, znači da se nikada ne smije 
služiti braku. Svaki put kada uzvraćam dug ženi, ne mogu 
moliti.” 103 Očito je zašto sam to rekao. Tumačio sam onu 
Apostolovu izreku: “Nemojte se međusobno uskraćivati osim 
možda po dogovoru za određeno vrijeme da se posvetite 
molitvi” (1 Kor 7,5). Apostol Pavao kaže da ne možemo 
moliti kada općimo sa ženama. Ako snošaj sprječava što je 


99 O Ambroziju vidi ulomak ove knjige: pogi. 6. br. 2. 

100 Čini nam se da Jeronim tu ima pred očima književnu vrijednost 
kršćanskih spisa koji se u tome smislu donekle mogu nazvati “nemar” 
dok je svjetovna književnost “mar”, ali je “nejasan” i nema valjaniji 
smisao. 

101 Na temelju 1 Kor 7,5 u grčkome dijelu kršćanstva od ljudi u braku 
tražilo se da se onoga dana kada pristupaju pričesti uzdrže od ženidbenih 
čina. Slično je govorio i Jeronim. Ali su mu to predbacili supružnici. 
Jeronim kaže da zna kako se ljudi u Rimu svaki dan pričešćuju. U tome 
imaju pravo jer mogu slijediti običaj svoga kraja. Unatoč tome u jednoj 
propovijedi koju je izrekao oko g. 410. Jeronim traži da se ženidbeni 
drugovi pred pričest uzdrže od bračnoga čina. Usp. H. MOUREAU, 
Communion eucharistique, DTC, 3, 503; E. DUBLANCHY, Communion 
eucharistique, DTC, 3, 520. 

102 Usp. 1 Sol 5,17. 

103 Usp .Adv.Jov. 1,7; PL, 23, 230B. 

manje, a to je molitva, koliko većma sprječava što je više: to je 
primanje Kristova tijela. 

I Petar sokoli na uzdržavanje govoreći: ”lnače su 
zapriječene naše molitve” (1 Pt 3,7). Gdje je, pitam, u tome 
moja pogreška? Što sam skrivio? U čemu sam pogriješio? Ako 
su vode nemirne i maglovite, nije krivica na čamcu nego na 
izvoru. Zar stoga zaslužujem prijekor što sam se od sebe 
usudio dodati: “Kakvo je to dobro koje ne dopušta primiti 
Kristovo tijelo? Na to ćemo ukratko odgovoriti. Što je veće: 
moliti se ili primiti Kristovo tijelo?” Jasno: primiti Kristovo 
tijelo. Ako snošaj brani što je manje, tim više brani što je veće. 
U istoj smo knjizi 104 također kazali da David i njegovi 
sudrugovi ne bi po Zakonu mogli jesti prinesene kruhove da 
nisu odgovorili kako su tri dana čisti od žena. Tu nije riječ o 
bludnicama - to Zakon osuđuje - nego o ženama s kojima su se 
dopušteno družili. 105 Isto tako kada je narod na sinajskome 
brdu trebao primiti Zakon, bilo je naređeno trodnevno 
uzdržavanje od žena. 106 

Znam kako je u Rimu običaj da vjernici uvijek 107 
primaju Kristovo tijelo. To niti kudim niti odobravam. “Neka 
svatko slijedi svoju pamet” (Rim 14,5). Samo se pozivam na 
savjest onih koji se isti dan, kad opće, pričešćuju. Oni, po 
Perziju, 108 noć čiste rijekom. Zašto se ne usude poći do 
mučenika? Zašto ne idu u crkve? Zar je jedan Krist na javnome 
mjestu, drugi u kući? Što nije dopušteno u crkvi, nije ni u 
domu. 109 Bogu nije ništa zatvoreno. Kod njega svijetle i tmine. 


104 Tu je sam Jeronim netočno spomenuo da navodi iz djela Protiv 
Jovinijana. 

105 Usp. 1 Kr 21,5. 

106 Usp. Izl 19,5. 

107 Odnosi se na dnevnu pričest. 

108 Riječ je o satiriku. 

109 Jeronim ima pred očima drevni običaj da su se neki vjernici pričešćivali 
euharistijskim kruhom u vlastitoj kući gdje su euharistiju čuvali. O 
tome običaju najstarije podatke pružaju Tertulijan i Ciprijan. Teško je 

Neka svatko ispita sama sebe i neka pristupi Kristovu 
tijelu. 110 To ne znači da jednodnevno ili dvodnevno odgađanje 
pričesti kršćanina čini svetijim već znači ovo: kada mi je žao 
što se nisam pričestio s Kristovim tijelom, malo ću se uzdržavati 
od grljenja sa ženom da ljubav prema Kristu predpostavim 
ljubavi prema supruzi. 

Teško je i neda se podnositi. Tko od svjetovnjaka može 
to podnijeti? Neka podnese tko može podnijeti: tko ne može, 
neka se sam pobrine. Nama je na brizi reći što Pisma naređuju, 
a ne što netko može ili hoće. 

16. Iz mojih se tumačenja 111 istoga Apostola trga mjesto 
gdje sam kazao: “Da uistinu nitko ne misli na temelju onoga 
što slijedi - da se predate molitvi te se opet vratite istome (usp. 
1 Kor 7,5) - kako Pavao to zahtijeva, a ne da pripušta zbog 
veće nepogode, sam smjesta dodaje ”da vas đavao ne kuša radi 
neuzdržljivosti” (1 Kor 7,5). To je dopuštenje lijepo: opet se 
vratite istome. Zar da se mučimo kao nejasno ono razglabati 
što se Pavao stidi navesti pravim imenom i što pretpostavlja 
podložnim đavolskome iskušenju i što je uzrok za 
neuzdržljivost, a sam je razjasnio što je napisao? Pavao je 
rekao: “To velim u smislu dopuštenja, a ne kao naređenje” (1 
Kor 7,6). 

Čak još mrmljamo 112 što Pavao brak ne naziva 
dopuštenjem: kao da se na isti način ne dopušta drugi, treći i 


kazati koji su razlozi naveli Crkvu da dopusti taj običaj. Ne znamo kada 
se taj običaj ugasio. Usp. E. DUBLANCHY, Communion eucharistique, 
DTC, 3, 555-566; H. LECLERCQ, Communion quotidienne, DACL, 3, 
2457-2462; H. LECLERCQ, Communion sous une seule espice, DACL, 3, 
2463-2465. 

110 Usp. 1 Kor 11,28. 

111 Usp. Adv. Jov. 1,8; PL, 23,231BC. 

112 Tu Jeronimovo razmišljanje ne razumijemo dovoljno. Jeronim isto 
ponavlja malo niže jednakim riječima koje su navod iz njegove knjige 
koju cijelo vrijeme brani. Moguće je da ni tekst nije najbolji. Osobno ne 
vidimo da sv. Pavao brak zapovijeda već dopušta. On naređuje bračnim 
drugovima da se, uz uvjet da su se radi molitve neko vrijeme bračno 

svaki novi brak?! Što sam tu rekao, a da Apostol nije kazao? 
Jamačno ovo: što se on stidi nazvati pravim imenom. Smatram 
da Pavao, kada kaže “istome”, 113 a samu zbilju prešućuje, on 
ne naznačuje krišom snošaj već ga stidljivo označuje. Slijedi: 
“Što stavlja pred đavolsku kušnju i što za uzrok ima 
neuzdržljivost.” Zar to, uz različiti raspored među riječima, 
nije isto što i “da vas zbog neuzdržljivosti ne kuša đavao”? Ili 
mi se spočitava što sam kazao “još mrmljamo što brak ne 
naziva dopuštenjem nego zapovijeđu”? Ako je kazano kruto, 
neka se upiše Apostolu koji kaže: “To pak velim kao 
dopuštenje, a ne kao zapovijed” (1 Kor 7,6). Meni se nema što 
predbaciti: samo sam red izvrnuo naopako, ali nisam 
promijenio ni smisao ni riječi. 

17. Prijeđimo na drugo jer se raspravi žuri zbog 
pisamske kratkoće. Apostol kaže: “Nebračnima i udovičkim 
osobama velim: dobro im je ako tako ostanu kao i ja. Ali ako 
se ne uzdržavaju, neka stupe u brak jer je bolje brak nego da se 
griješi” (1 Kor 7,8-9). Taj smo navod ovako 114 razjasnili: 
“Pavao je najprije bračnu uporabu dopustio supružnicima. 
Sam je naznačio što traži, a što pripušta. Potom je govorio o 
suprugama i udovicama i sebe stavio za uzor. Nazvao ih je 
blaženima ako takve ostanu. Ali ako se ne mogu obuzdavati, 
neka se udaju. Rekao je isto što i ranije: radi bluda i kako vas 
sotona ne bi kušao zbog vaše neuzdržljivosti. Pavao iznosi 
razlog radi čega je kazao: ako se ne suzdržavaju, neka se 
udaju. Bolje je, naime, da se udadu nego da gore. Zato je bolje 
udati se jer je gore plamtjeti. Ukloni tjelesni žar, tada Pavao 
neće kazati da je bolje udati se. Izričaj bolje uvijek se odnosi 
na gore, a ne naprosto na dobro po sebi jer se ono uopće ne da 


uzdržavali, opet vrate ženidbenome dugu. Inače bi mogli zapasti u 
iskušenje. 

113 Taje riječ iz 1 Kor 7,5. 

114 Usp.Adv. Jov. 1,9; PL, 23, 232C. 

uspoređivati. Kao kada bi se kazalo: bolje je imati jedno oko 
nego nijedno.” 

Nešto se niže 115 obraćam Apostolu i velim: “Ako je brak 
po sebi dobar, ne uspoređuj ga s vatrom. Reci jednostavno: 
dobro je udati se. Meni je sumnjiva dobrota zbilje koju veličina 
drugoga zla sili da je manje zlo. Ja pak želim dobro što je 
jednostavno od sebe dobro, a ne da je manje zlo. Apostol hoće 
da neudate i udovice ostanu bez snošaja i poziva ih da slijede 
njegov primjer. Naziva ih blaženima ako tako ustraju. Ali ako 
se ne mogu uzdržavati te tjelesnu pohotu ne kane obuzdati 
uzdržljivošću već bludom, bolje je da se udaju nego da plamte. 
Tome smo dodali: ”Stoga je bolje udati se jer je gore 
plamtjeti.” Time nismo istaknuli vlastiti sud već protumačili 
Apostolovu izreku da je bolje udati se nego gorjeti. Kad bi se 
učilo da je dobro gorjeti ili bluditi, tada bi se bolje stavilo pred 
dobro. Ali ako je udaja bolje koje se pretpostavlja zlu, ona nije 
prava i čista neporočnost niti je ono blaženstvo koje upriličuje 
anđelima. 116 Reknem li daje bolje biti djevičanskom osobom 
nego udatom, bolje sam stavio pred dobro. Pođem li od 
drugoga stupnjevanja, bolje je stupiti u brak nego bluditi. Tu 
nisam bolje stavio pred dobro već dobro pred zlo. Ogromna je 
razlika između onoga boljega što se stavlja pred ženidbu i 
onoga što se predpostavlja bludu. 

Reci mi gdje sam u toj raspravi pogriješio? Nisam imao 
nakanu Pisma navući na svoju stranu već kazati što po mome 
sudu Pisma traže. Tumačeva dužnost nije izložiti što sam želi 
već što misli onaj koga tumači. Ako bi rekao protivno, ne bi 
toliko bio tumač koliko protivnik onoga koga nastoji 
razjasniti. Gdje ne tumačim Pisma već slobodno govorim svoje 
osobno mišljenje, neka mi, jasno, tko hoće spočitne da sam 
nešto tvrdo rekao protiv ženidbe. Ali ako ne nađe ništa što se 


115 Usp. Adv. Jov. 1,9; PL, 23. 233B. 

116 Usp. Mt 22,30. 


140 



čini krutim i oporim, neka to pripiše piščevoj vlasti, a ne 
tumačevu radu. 

18. Tko bi pak mogao ovo podnositi: kore me što sam 
tumačeći 117 Apostolove riječi gdje je o supružnicima napisao 
da će oni imati “tjelesnu muku” (1 Kor 7,28) kazao: “Mi 
smo, neupućeni u to, mislili da brak prati barem tjelesno 
veselje. Ali ako bračni drugovi i u tijelu doživljuju muku, a 
činilo se da u njemu imaju užitke, što ostaje radi čega će stupiti 
u brak kada imaju patnju u duhu, duši te i samome tijelu?” 118 
Je li to osuda braka ako smo kazali da u bračne teškoće spada 
što djeca cvile i umiru, događaju se pobačaji, kućne štete i tome 
slično? 

Dok je živio Damaz, 119 svete uspomene, napisali smo 
protiv Helvidija knjigu Trajno djevičanstvo Blažene Marije . 120 
Bilo je potrebno da u njoj puno govorimo o bračnim 
poteškoćama kako bismo istaknuli blaženstvo djevičanstva. Da 
li je taj vrsni muž, upućen u Pisma, djevičanski učitelj djevice 
Crkve nešto pokudio u tome djelu? I u spisu za Eustohiju 121 
govorasmo o ženidbi veoma oštro i nitko se nije radi toga 
uvrijedio. Ljubitelj je čistoće napetim uhom prihvaćao pohvalu 
čistoći. 

Čitaj Tertulijana, 122 Ciprijana 123 i Ambrozija 124 pa me s 
njima optuži ili oslobodi. Našla se plautinska obitelj 125 i 
nadriučenjaci koji znaju samo ocrnjivati. Time se žele pokazati 


117 Usp. Adv.Jov. 1,13; PL, 23, 240B. 

118 Ta je trodijelna podjela zanimljiva. 

119 Odnosi se na papu Damaza I. 

120 Djelo smo predstavili u prvome radu o Jeronimu. 

121 Odnosi se na Ep 22; PL, 22, 394-425. 

122 U ovoj se knjizi nalazi posebni ulomak o Tertulijanu: pogl. 6. br. 21. 

123 Vidi u ovoj knjizi ulomak o sv. Ciprijanu: pogl. 6. br. 4. 

124 O Ambroziju vidi mjesto u ovoj knjizi: pogl. 6. br. 2. 

125 Jeronim je napisao plautinae familiae. Plaut je znameniti pisac. Ali se 
riječ plautus rabila kao naznaka za psa. Usp. L. SCHADE, Briefe, II, 182 
bilj. 2. 

učenima što trgaju što su drugi kazali. U jednome te istome 
pitanju obojicu kore: i mene i protivnika. Ali kako je nužno da 
jedan od dvojice iziđe pobjednik, žude da obojica budu 
svladani. 

Na jednom smo mjestu 126 raspredali o osobama koje 
stupaju u brak dvaput i triput. Rekli smo: bolje je da žena 
pozna jednog muža makar on bio drugi ili treći nego da pozna 
mnoge muškarce. Znači da je podnošljivije da se daje jednome 
mužu nego mnogim ljudima. Zar tada nismo smjesta dodali 
zašto smo to kazali? Uostalom, i ona je Samarićanka iz 
evanđelja rekla da ima šestoga muža. Gospodin ju je prekorio: 
onaj nije bio njezin muž. 127 

Ja i sada slobodnim glasom izjavljujem da se u Crkvi ne 
osuđuje ponovljeni brak. Čak se ne osuđuje ni treći. Jednako se 
dopušta udati za četvrtoga i šestoga muža - i tako naprijed - 
kao što se dopušta udaja za drugoga muža. Ali kako se ti 
brakovi ne osuđuju, tako se ni ne veličaju. Utjeha su za bijedu, 
a ne pohvala za uzdržljivost. Zato sam i na drugome mjestu 128 
kazao: “Gdje se prelazi jedan muž, nije važno da li je drugi ili 
treći. Tu prestaje činjenica jedne ženidbe. Sve je dopušteno, ali 
sve nije korisno. 129 Osobno ne osuđujem drugi brak ni treći ni 
osmi, ako se tako može kazati. Neka žena ima osmoga muža, 
ali neka prestane biti raspuštenica.” 

19. Dolazim i do onoga mjesta 130 iz kojega mi se 
predbacuje zašto sam kazao kako, po hebrejskome izvorniku, 
zaista iza drugoga stvaralačkoga dana nije kao nakon prvoga, 
trećega i ostalih dana dodano: “Vidje Bog da je dobro“ (Post 
1,4). Odmah sam proslijedio: “Tumačenje je ostavljeno nama. 
Broj dva nije dobar jer razdvaja jedninu i predoznačuje bračne 


126 Usp. Adv. Jov. 1,14; PL, 23, 244B. 

127 Usp. Iv 4,7-30. 

128 Usp. Adv. Jov. 1,15; PL, 23, 245C. 

129 Usp. 1 Kor 6,12; 10,23. 

130 Usp. Adv. Jov. 1,16; PL, 23, 246C. 

saveze. Zato su sve životinje koje po dvije ulaze u Nojinu 
korablju nečiste. Neparni je pak broj čist.“ 

Nije mi kod toga jasno što mi se spočitava u svezi s 
drugim danom: da li što rekoh “pisano je” ili “nije pisano” 
odnosno što smo - ako piše - drukčije shvatili nego dopušta 
svetopisamska jednostavnost. Da ne piše o drugome danu 
“vidje Bog da je dobro” svjedoče - ako ne prihvaćaju moje 
svjedočanstvo - svi Židovi, ali i drugi prevodioci kao Akvila, 
Simah i Teodocion. Ako ne piše, a za sve druge dane piše, 
neka za to pruže vjerodostojnije tumačenje zašto ne piše ili ako 
ga ne nalaze, neka i mimo volje prihvate što smo mi kazali. 
Ako su, dakle, sve životinje koje po dvije uđoše u Nojinu lađu 
nečiste i ako je neparni broj čist - nitko ne sumnja da to piše - 
neka razjasne zašto piše. Ako ne rastumače, neka, htjeli ili ne, 
prihvate što sam ja utvrdio. Iznesi bolje jelo i pozovi me kao 
gosta ili budi zadovoljan ma kakav god bio naš objedić! 

Sada ću nabrojiti crkvene pisce koji su raspravljali o 
neparnome broju. To su: Klement, 131 Hipolit, 132 Origen, 
Dionizije, 133 Euzebije 134 i Didim, a od naših: Tertulijan, 
Ciprijan, Viktorin, Laktancije 135 i Hilarije. Od njih je Ciprijan 
raspravljao o broju sedam koji je neparan. Što je i koliko rekao 
Fortunatu, o tome svjedoči njegova knjiga. 136 Ili možda da 
navedem izlaganja o neparnome broju što potječu od 
Pitagore, 137 Arhite Tarentinskoga 138 i Publija Scipiona? 139 Ako 


131 Odnosi se na Klementa Aleksandrijskoga kojega zasebno spominjemo u 
ovoj knjizi. Usp. u šestome poglavlju br. 9. 

132 To je poznati Hipolit Rimski. 

133 O Dioniziju Velikome usp. u ovoj knjizi 6. pogl. br. 5. 

134 To je poznati Euzebije Cezarejski. 

135 Laktanciju posvećujemo zasebni ulomak u knjizi: pogl. 6. br. 11. 

136 O sv. Ciprijanu vidi posebni ulomak ove knjige: pogl. 6. br. 4. 

137 Pitagora je znamenit kao filozof i matematičar. 

138 To je grčki pitagorski filozof i matematičar. 

139 Scipio je bio rimski političar i ratnik. Ciceron ga uvodi u svoju knjigu 
gdje raspravlja o neparnome broju. 

moji ocmjivači ne žele ni njih poslušati, pozvat ću gramatičke 
škole 140 da im doviknu: “Bog se veseli neparnome broju.” 141 

20. Velika li grijeha. Crkve se uznemiriše, svijet ne može 
slušati: rekli smo daje djevičanstvo čišće od ženidbe, parni smo 
broj stavili pod neparni i pokazali da su se svetopisamski 
pralikovi ispunili u evanđeoskoj istini! Ostalo što se u našoj 
knjizi napada smatram neznatnijim ili da se uopće ne odnosi 
na samu raspravu. Zato nisam ni htio na to odgovarati da ne 
prekoračim opseg kraćega spisa i da se ne stekne dojam kako 
nemam povjerenja u tvoju umnost. Ipak sam te uzeo za 
odvjetnika svoje parnice prije nego sam te pitao. 

Ovo, dakle, skrajnjim glasom izjavljujem: niti sam brak 
osudio niti osuđujem. Odgovorio sam protivniku i nisam se 
bojao zasjeda od svojih. Djevičanstvo uznosim ne što bih ga 
posjedovao već što se naročito divim onome čega nemam. 
Priznanje je plemenito i skromno kada kod drugih ono veličaš 
čega sam nemaš. Teškim tijelom prianjam uz zemlju. Zar da se 
stoga ne divim ptičjem letu i ne uznosim golubicu što ne 
pokreće krila, a prelijeće providni put? Neka nitko sam sebe ne 
obmanjuje niti se brzo prepušta laskavu ulagivaču. 

Prvo djevičanstvo dolazi od rođenja. Drugo je od 
drugoga rođenja. 142 Nije moja riječ već je drevna izreka: 
“Nitko ne može služiti dvojici gospodara” (Mt 6,24). To su 
tijelo i duh. “Tijelo žudi suprotno od duha, a duh protivno od 
tijela. To se dvoje međusobno protivi da ne činimo što 
hoćemo” (Gal 5,17). 

Kada ti se štogod u našemu djelcu pričini tvrdim, ne 
gledaj na moje riječi nego na Pismo. Otuda su uzete moje 
riječi. 


140 U takvim se školama učila gramatika i književnost. 

141 Navod je iz Vergilija. 

142 Riječ je o krsnoj nevinosti. 

21. Krist je djevac. Majka je našega Djevca trajna 
djevica. Majka je i djevica. Isus je ušao kroz zatvorena vrata. 143 
U njegov grob koji je bio nov i isklesan u najčvršćoj stijeni nije 
nitko ni prije ni kasnije bio položen. 144 Marija je zatvoreni vrt i 
zapečaćeni izvor. 145 Iz toga vrela istječe ona rijeka koja 
navodnjava bujicu konopa i drača: užad grešnika - s njima su 
ranije bili vezani - i bujice drača što gušiše domaćinov usjev. 146 

Marija je istočna vrata koja su, kako kaže Ezekijel, 147 
uvijek zatvorena i svijetla. U sebi krije ili iz sebe iznosi Svetinju 
nad svetinjama. Kroz vrata Sunce pravde i naš Svećenik po 
redu Melhizedekovu 148 ulazi i izlazi. Neka mi odgovore kako 
je Isus ušao kroz zatvorena vrata kada je pokazao ruke da se 
opipaju i bok da se pogleda. 149 Očitovao je kosti i tijelo da se 
pravo tijelo ne smatra prividom. Tada ću i ja odgovoriti kako 
je sveta Marija i majka i djevica: djevica poslije poroda, majka 
prije udaje. 

Prema tome, Krist je - kako već kazasmo - djevac, Marija 
djevica. Obojemu su rodu posvetili djevičanske početke. 
Apostoli su djevci ili su se uzdržavali nakon braka. Biskupi, 
svećenici i đakoni izabiru se kada su djevci ili udovci ili su 
poslije svećeništva sigurno čisti. 

Zašto sami sebe varati i ljutiti se ako nam se djevičanska 
nagrada odriče, a trajno pristupamo snošaju? Želimo gospod¬ 
ski blagovati, prianjati uz zagrljaje žena, a s Kristom vladati u 
broju djevičanskih i udovičkih osoba. Da li će imati istu 
nagradu glad i proždrljivost, gnusoba i čistoća, vreća i svila? 
Lazar je u svome životu dobio zlo. Onaj je debeli i ugojeni 


143 Usp. Iv 20,26. 

144 Usp. Mt 27,60. 

145 Usp. Pj 4,12. 

146 Usp. Mt 13,7. 

147 Usp. Ez 44,1. 

148 Usp. Ps 109,4. 

149 Usp. Iv 20,26. 

bogataš s grimizom uživao u tjelesnim dobrima dok je živio. 
Ali poslije smrti posjeduju različita mjesta. Bijedu je zamijenilo 
uživanje, a uživanje bijeda. U našoj je slobodnoj volji slijediti 
Lazara ili bogataša. 150 


150 Usp. Lk 16,19-31. 

III. - Četrdeset i deveta poslanica 

Napomena 

Ta je poslanica najuže vezana uz prethodnu gdje je 
Jeronim branio svoje djelo u kojemu se sporio s Jovinijanom i 
još jednom izložio vlastit nauk o braku, djevičanstvu i 
udovištvu. Ova je poslanica popratna riječ za prethodnu. Ali i 
ona ima određenu vrijednost. Pruža lijep pregled knjiga što ih 
je Jeronim u svoje doba mogao čitati kada je tumačio osnovni 
biblijski tekst u kojemu se govori o temeljnim oblicima 
kršćanskoga života. Što je on čitao, mi više ne možemo uzeti u 
ruke jer su se spomenuta djela većinom izgubila. Tek se 
nadamo da je Jeronim u svoje djelo unio Što je pročitao i 
barem tako sačuvao drevna razmišljanja. Jeronim je ovu svoju 
poslanicu 1 upravio na odanoga prijatelja Pamahija kome i mi 
posvećujemo zaseban ulomak u ovoj knjizi. Sam će ga čitatelj 
lako pronaći. 

Jeronimova poslanica 

1. Katkada 2 je obilježba kršćanske čednosti i kod 
prijatelja mučati te radije šutnjom tješiti svoju poniznost nego 
se uspostavom staroga prijateljstva izložiti zlu taštine. Dok si ti 
šutio, i ja sam mučao. Na to se nikada nisam htio tužiti da se ne 
čini kako žudim za moćnikom, a ne da tražim prijatelja. Ali, 
pošto me sada poziva dužnost pisma, kušat ću uvijek biti prvi. 
Neću toliko otpisivati koliko pisati. Vidjet će se da sam do sada 
iz skromnosti šutio i da sam iz još veće skromnosti počeo 
govoriti. 


* O tome pismu vidi J. N. D. KELLY, Jerome, 188-189; L. SCHADE, Briefe, 
II, 110-114; F. CAVALLERA, Jćrome, I, 161-162. 

2 Prevedeni se tekst nalazi u PL, 22, 511-512. 

2. Dobro sam upućen da si primjerke moga djelca protiv 
Jovinijana 3 razborito i prijateljski povukao. Ipak ta pažnja nije 
ništa koristila. Nekolicina je ljudi došla iz Grada i čitala mi što 
su sami - rekoše - u Rimu ispisali. Već su se i u ovoj pokrajini 4 
knjige proširile, a i sam znaš da se izgovorena riječ ne vraća. 5 
Osobno nemam toliku sreću koliku ima većina suvremenih 
pisaca: ne mogu kada zaželim popraviti svoje nedostatke. Čim 
nešto napišem, to moji prijatelji ili zavidnici iz različite pobude, 
ali s jednakom upornošću rašire po puku. U pohvali ili 
kuđenju idu predaleko. Ne slijede zasluge napisanoga već svoj 
ukus. Jedino, dakle, što sam mogu jest da sam ti priopćio 6 
obranu 7 svoga djela. Kada je pročitaš, sam ćeš se za nas zauzeti 
kod drugih. Ali ako i ti digneš nos, morat ćeš drukčije 
razjasniti onaj Apostolov ulomak 8 gdje raspravlja o 
djevičanstvu i ženidbi. 9 

3. To ne rekoh da te potaknem na pisanje. Tebe stavljam 
ispred sebe kada je u pitanju žar prema Svetome pismu. Ono 
kazah da poradiš kako bi dotično činili oni koji nas 
zlostavljaju. Oni poznaju književnosti. Sebe drže učenima. 
Neka i mene pouče, ali neka me ne kude. Ako su nešto 
napisali, usporedba će s njihovim djelom moje tumačenje 
učiniti zanemarivim. Čitaj, molim te, i pomno razmotri 
Apostolove riječi. 10 Tada ćeš vidjeti da sam - da izbjegnem 
objedu - kudikamo više nego je on htio bio blag prema 
bračnim drugovima. Tu su Pavlovu poslanicu veoma opširno 


3 Djelo smo predstavili u prvome radu o Jeronimu: usp. M. MANDAC, Sveti 
Jeronim Dalmatinac, 48-52. 

4 Jeronim se nalazi u Betlehemu. 

5 To je stanoviti navod iz Horacija. 

6 Jeronim je napisao grčku riječ. 

7 Jeronim je napisao grčku riječ. Obranom naziva prethodno pismo. Djelo 
koje brani spis je protiv Jovinijana. 

8 Jeronim je napisao grčku riječ. 

9 Odnosi se na 1 Kor 7,1-40. 

10 Odnosi se na 1 Kor 7,1-40. 

rastumačili: Origen, Dionizije, Pijerije, Euzebije Cezarejski, 
Didim i Apolinar. 11 Tako je, između njih Pijerije tumačio i 
objašnjavao Apostola. Navevši i tumačeći izreku “hoću da svi 
budu kao i ja“ (1 Kor 1,7) dodao je: “Pavao, rekavši to, 
upravo propovijeda blaženstvo “ ,2 

Gdje je tu, molim, moj grijeh i krutost? Ako se s tom 
tvrdnjom uspordi sve što sam napisao, onda je nadasve blago. 
Pregledaš li tumačenja svih gore spomentih i segneš li za 
crkvenim piscima, brzim ćeš korakom doprijeti do željenoga i 
početoga. 

4. Čujem o velikoj naklonosti cijeloga Grada prema tebi. 
Čujem da se jednakim duhom slaže Veliki svećenik i narod. 
Manje je držati svećeništvo nego ga zaslužiti. Ako budeš čitao 
knjige šesnaestorice proroka koje sam preveo s hebrejskoga na 
latinski i ako doznam kako uživaš u tome radu, potaknut ćeš 
me da ni ostalo ne držimo zatvoreno u kovčeg. Nedavno sam 
na naš jezik preveo Joba. Jedan primjerak možeš posuditi od 
svoje sestrične Marcele. 13 Čitaj ga grčki i latinski. Staro 
izdanje 14 usporedi s našim prijevodom. Jasno ćeš vidjeti koliko 
se razlikuju istina i laž. Svetome sam ocu Domniju 15 poslao 
neka tumačenja 16 dvanaestorice proroka kao i Samuela te 
Malachim, tj. četiri kraljevske knjige. Budeš li htio to čitati, 
iskusit ćeš kako je teško razumjeti božansko Pismo i posebice 
proroke. Zbog prevodilačkih pogrešaka kod nas vrvi 
nedostacima što najčišćim govornim tijekom teče kod svojih. 
Jezik koji zbog Krista u Cicerona zapostavljaš, ne traži kod 


11 Jedva da se išta sačuvalo od pisaca koje Jeronim tu nabraja. 

12 Jeronim je navod ispisao grčki. Čini se da je u PL u neposrednome 
nastavku nešto izostavljeno. 

13 To je poznata voditeljica rimskoga ascetskoga kruga. 

14 Jeronim ima pred očima ranije biblijske prijevode. 

15 On je Jeronimu dojavio da u Rimu napadaju njegov spis Protiv 
Jovinijana, Usp. J. N. D. KELLY, Jerome , 187-190; F. CAVALLERA, 
Jćrome, I, 84.182.187. 

16 Jeronim je napisao grčku riječ. 

malenih. Ako crkveno tumačenje i posjeduje izražajnu dražest, 
treba je sakriti i izbjegavati da govori cijelome ljudskome rodu, 
a ne dokonim filozofskim školama i nekolicini ljudi. 17 


IV. - Pedeset i druga poslanica 

Pismo o kojemu je sada riječ zauzima istaknuto mjesto u 
povijesti teologije. Ono se s pravom smatra kratkom raspravom 
o svećeništvu. Začudo, takvih je djela u otačko doba veoma 
malo. U svome radu Jeronim zapravo govori nadasve o 
vrlinama koje treba posjedovati svećenik i o manama koje na 
svaki način mora izbjegavati. Na žalost nije temeljitije 
razmatrao otajstvo svećeničkoga reda. Jeronim posebno ističe 
kako je svećenik dužan dobro poznavati Sveto pismo da 
valjano može poučavati narod. Jeronim stilski piše dotjerano i 
misaono oprezno. Rado se poziva na klasične književnike. 
Poslanicu je upravio Nepocijanu kojemu posvećujemo zasebni 
ulomak u ovoj knjizi. 18 


V. - Pedeset i sedma poslanica 

Ta Jeronimova poslanica ima veliku važnost kada se 
motri osnovni rad koji je Jeronim obavio u svome životu. Pred 
očima imamo ogromni i nadasve korisni Jeronimov 
prevodilački posao. Jeronim je u svojoj biti prevodilac. U 


17 I tu se nazire pitanje odnosa kršćanskoga pisca prema svjetovnoj 
književnosti. Pitanje se dugo nametalo i Jeronimu. 

18 Tekst se nalazi u PL, 22, 527-540. O njemu vidi potanje: L. SCHADE, 
Briefe , I, 122-147; F. CAVALLERA, Jer ome. I, 182-184; I. MARKOVIĆ, 
Poslanice, I, 232-258; J. BRATULIĆ, Poslanice, 79-94. 321-338. J. 
ESQUERDA BIFET, Presbyterat, DS, 12,2084. 

ovome svome pismu govori o naravi prevođenja. Postavlja 
pitanje kako se najbolje prevodi. Naslov je svome pismu 
vjerojatno stavio pod Ciceronovim utjecajem jer se i Ciceron 
pitao kako se postaje najboljim govornikom. Kada je riječ o 
prevođenju, Jeronim želi razlikovati prevođenje Svetoga pisma i 
prevođenje svega ostaloga. Sveto bi pismo najradije prevodio 
doslovno. Ostalo ne bi. Jeronim smatra da drugo treba 
prevoditi po smislu i kod toga više voditi računa o vlastitostima 
jezika nego o pojedinoj riječi i slovu. Jeronim drži da su 
upravo tako prevodili veliki klasični prevodioci kao Ciceron ili 
Horacije. Ali tako su prevodili i crkveni ljudi pa i novozavjetni 
pisci kada se pozivaju na Stari zavjet. Jeronim kaže da je i sam 
tako postupao. 

Jeronim je ovo svoje pismo napisao g. 396. Razlog je 
poslanici poznat. Sv. Epifan je napisao jedno pismo biskupu 
Ivanu Jeruzalemskome u svezi s origenizmom. Neki su mislili 
da je zapravo Jeronim Epifanu pružio podatke. Jeronimov 
prisni prijatelj Euzebije Kremonski želio je znati što piše u 
Epifanovu pismu. Kako nije znao grčki, zamolio je Jeronima 
da pismo prevede. Jeronim je to učinio tražeći da se prijevod 
ne objavljuje. Ipak je prijevod izišao na javu. Sada su se na 
Jeronima oborili Ivan Jeruzalemski i Rufin Akvilejski. 
Predbacili su mu da je krivo prevodio. To je bio povod da 
Jeronim napiše ovu glasovitu poslanicu u kojoj tumači kako se 
najbolje prevodi. 19 


19 Tekst se nalazi u PL, 22,568-579. Usp. J. BRATULIĆ, Poslanice, 109-124 
(preveo M. Križman). 355-371 (izvornik); G. J. M. BARTEL1NK, 
Hieronymus. “Liber de optimo genere interpretandi” (Ep 57). Ein 
Kommentar, 1980 (Mn. Supp. 61); L. SCHADE, Briefe , II, 362-387; F. 
CAVALLERA, Jđrome, I, 216-219; J. N. D. KELLY ,Jerome, 72.203. 

VI. - Šezdeseta poslanica 


Ova poslanica sadrži bolje Jeronimovo razmatranje nad 
smrću. Pisana je izvrsnim stilom. Jeronim je tu pokazao što 
može kao pisac posmrtnih govora. Ali je također odličan 
propovjednik i iskren čovjek. Tuga koju pokazuje u pismu nije 
namještena već ju je duboko doživio. Njegove riječi prati 
iskreno vjerničko osjećanje. Jeronim tješi vjerom da je Krist 
pobijedio smrt i da preminuli živi s Bogom. Napustio je svijet 
koji se ruši pod barbarskom najezdom. Jeronim ističe vrline 
mladoga čovjeka koji je nastojao biti potpuni i dosljedni 
kršćanin. Sada je nagrađen među svetima. 20 


20 Tekst se nalazi u PL, 22, 589-602. Usp. J. N. D. KELLY, Jerome, 215; I. 
MARKOVIĆ, Poslanice , II, 19-45; J. BRATUUĆ, Poslanice , 125-142. 
372-390 (izvornik); L. SCHADE, Briefe, II, 29-56; F. CAVALLERA, 
Jćrdme, I, 183-184; II, 44-46. 

Šesto poglavlje 
RA ZLIČITE OSOBE 


Razina ovoga poglavlja zapravo ne prelazi domet 
bilježaka koje se redovito stavljaju ispod crte. Poglavlje nije 
drugo doli skup napomena. Oblikovali smo ga da rasteretimo 
popratna pojašnjenja. Uz to se nadamo da tako bolje ističemo 
stanoviti broj ljudi koji se pojavljuju u ovoj knjizi. Mnoge smo 
osobe naveli jedino u bilješkama, a na neke već svratili 
pozornost u dvjema ranijim knjigama o sv. Jeronimu. 

1. - Ambroziaster 

Osobu koju redovito nazivamo Ambroziaster još uvijek 
prekriva gotovo potpuni veo. O njoj, tako reći, ne znamo 
pouzdano ništa. Ipak nam se učinilo potrebnim da je 
spomenemo u svezi s Jeronimom. Nama je, naime, čudno što se 
Jeronim, govoreći o svojim egzegetskim pretečama, nije - 
koliko znamo - nikad sjetio tumačenja Pavlovih poslanica 
nastalih oko g. 380. u Rimu. Ta su se tumačenja negda vodila 
pod imenom sv. Ambrozija. Tek ih je Erazmo vratio 
nepoznatome piscu kojeg sada nazivamo Ambroziaster. 
Spomenuta su tumačenja vrsna. Slijede pretežno doslovno 
tumačenje i time su bliska Antiohijskoj školi. Posebice se 
izbjegava alegorija, ali ne i tipologija. Tumačenja su i zato 
važna jer pružaju uvid u predjeronimski način biblijskoga 

prevođenja. Tumačenja nisu naročito teološki duboka. U njima 
se često vodi spor s različitim krivovjemicima i s poganima. 1 

2. - Ambrozije Milanski 

Ambroziju smo negda posvetili cijelu knjigu. Potaknuti 
pak Jeronimom ovdje najprije ističemo da je Ambrozije puno 
pisao o djevičanstvu. Prvi je latinski crkveni otac koji se 
sustavno i tematski zanimao za duhovnu vrijednost 
posvećenoga djevičanstva. Ambrozije o djevičanstvu piše 
cjelovito, pomno i uravnoteženo. O djevičanstvu je sastavio pet 
različitih spisa. Ambrozije djevičanstvu prizna veliki ugled i 
dostojanstvo. Djevicama je kao naročiti uzor pred oči stavljao 
Djevicu Mariju. Ambrozijeva su djela o djevičanstvu imala 
veliki uspjeh. Po njima je zaslužio da se nazove “učiteljem 
djevičanstva”. Ambrozije je također naglašavao da je 
dragovoljno prihvaćeno udovištvo dio kršćanskoga savršenstva. 
Inače nije ništa imao protiv toga da udovička osoba opet sklopi 
brak. 2 


3. - Bazilid 

Bazilid pripada među najistaknutije gnostike drugoga 
stoljeća. Oblikovao je izniman misaoni sustav. U njemu je 
puno apstrakcije, spekulacije i naročite metafizike. Stoga je 
jako nerazgovjetan, teško shvatljiv i gotovo neprotumačiv. 
Drugim riječima, nije lako kazati što je Bazilid zapravo učio. 
Poteškoća je i u tome što su Bazilidov nauk dosta različito 
saželi i shvatili drevni kršćanski mislioci koji su se s njime 


1 O Ambroziasteru vidi: J. HUHN, Ambrosiaster, LThK, 1(1957), 425-426; 
J. H. CREHAN, Ambrosiaster, NCE, 1,376-377; M. G. MARA, Patrologia, 
HI, 172-173; B. ALTANER - A. STUIBER, Patrologie, 389-390. 

2 U svezi s Ambrozijem vidi: G. D. GORD1NI, Ambrogio, DIP, 1,510-512; J. 
TIXERONT, Histoire des dogmes, II, Pariš, 1921, 333; M.G. MARA, 
Patrologia, III, 156-157. 

bavili. Pred očima imamo Ireneja, Klementa Aleksandrijskoga i 
Hipolita Rimskoga. 

O Bazilidovu se životu pouzdano zna malo. Vjerojatno je 
nauk završio u Antiohiji, ali je kao gnostički učitelj djelovao u 
Aleksandriji. Postojala je Bazilidova sljedba. Još je bila na 
životu u Jeronimovo doba. 3 


4. - Sv. Ciprijan 

Već smo istaknuli Ambrozijevo mjesto u povijesti 
kršćanskoga razmišljanja o djevičanstvu. Dijelom s istoga 
razloga sada spominjemo i sv. Ciprijana koji se u svome 
jednome djelu zanimao za način kako se trebaju odijevati 
Bogu posvećene djevice. Upozorio ih je da se kane gizdavosti i 
skrbi da se svide svijetu. Djevice se ne smiju brinuti za 
ovozemno blagostanje. Taština im mora biti tuđa. One su se 
posvetile Bogu. Ciprijan je bio oduševljen djevičanstvom. 
Jeronim je poznavao djelo gdje je sv. Ciprijan djevičanstvo 
isticao kao naročito kršćansko opredjeljenje u životu. Jeronim 
se također oslanjao na Ciprijanovo djelo upravljeno 
stanovitome Fortunatu. Ali zapravo tu i nije riječ o izvornome 
spisu. Ciprijan je u svojoj knjizi skupio biblijske navode koji će 
kršćane krijepiti kada nastanu progonstva i budu pozvani na 
mučeništvo. To je Ciprijanovo djelo iznimno vrijedno kada 
želimo upoznati predjeronimski latinski biblijski prijevod. 
Možda nije suvišno upozoriti da smo u ovome istome nizu 
ranije cijeli spis posvetili sv. Ciprijanu. 4 


3 O Bazilidu usp. J.H. WASZ1NK, Basilides, RAC, 1, 1217-1225; E. 
MUHLENBERG, Basilides, TRE, 5, 296-301; J. QUASTEN, Basilides, 
LThK, 2(1958), 39; G.W. MAC RAE, Basilides, NCE, 2, 160; B. ALTANER- 
A. STUIBER, Patrologie, 100; J. QUASTEN, Patrologia, I, 227; G. 
BAREILLE, Basilide, DTC, 2,465-475; G. BAREILLE, Gnosticisme, DTC, 
6, 1444-1446; T. J. ŠAG1-BUNIĆ, Povijest, 356-357. 

4 O sv. Ciprijanu vidi: J. QUASTEN, Patrologia, I, 581-582.593; B. 
ALTANER- A. STUIBER, Patrologie, 174-176; M. BEVENOT, Cyprian von 
Karthago, TRE, 250-251. 

5. - Dionizije Veliki 

Ovaj Dionizije potjecaše iz ugledne i bogate 
aleksandrijske obitelji koja je bila poganska. Dionizije se rodio 
oko g. 190. u samoj Aleksandriji. Obratio se na kršćanstvo u 
zreloj dobi čitajući kršćanske pisce, posebice sv. Pavla. 
Dionizije je posjedovao vrsnu naobrazbu. Odlično je poznavao 
grčku književnost, govomištvo i filozofiju. Vjerojatno je kao 
katekumen bio u Origenovoj školi. Origena je cijenio i ostao 
mu vjeran cijeloga života. Dionizije je kao svećenik neko 
vrijeme vodio Aleksandrijsku katehetsku školu. Oko g. 247. 
postao je biskup u Aleksandriji. Umro je oko g. 265. 

Dionizije prije svega bijaše revan dušobrižnik. U tu je 
svrhu pisao svoja djela. Pisao je pomno i dotjerano. Dionizija 
je resio veliki žar. Ali nije uvijek posve jasan u dogmatskome 
dijelu svojih izlaganja. Iz njegovih djela doznajemo mnoge 
pojedinosti o njemu samome kao i o vremenu kada je živio. U 
jednoj je knjizi pobijao epikureizam i materijalistički 
svjetonazor. Dionizije se živo zanimao za kršćansko poimanje 
stvaranja. Kao aleksandrijski biskup bio je upleten u ključne 
teološke i crkvene rasprave svoga doba. Tada se raspravljalo o 
tome kako postupiti s vjernicima koji su se za vrijeme 
progonstva odrekli vjere. Važno je bilo i pitanje da li vrijedi 
krštenje koje podjeljuje krivovjema zajednica. Još uvijek se 
raspredalo o milenarizmu i sabelijevstvu. Tu je bio i 
Novacijanov rimski raskol. Već je Dionizije morao zauzeti 
stajalište prema teološkoj upotrebi pojma “istobitan”. Čini se 
da je Dionizije odbio “istobitan”. Na žalost ne možemo sa 
svom sigurnošću govoriti o Dionizejevu učenju jer je njegova 
pisana ostavština do nas doprla dosta okrnjena. 5 


5 Usp. P. RICHARD, Fils de Dieu, DTC, 5, 2444-2445; C. VERSCHAFFEL, 
Denys d'Aleksandrie, DTC, 4, 425-427; A. van ROEY, Denys (le Grand) 
d'Alexandrie, DHGE, 14, 248-253; P.T. CAMELOT, Dionysios, LThK, 
3(1959), 401; E.G. RYAN, Dionysius of Alemndria, NCE, 4, 876-877; J. 

6. - Egzuperije 

Egzuperije bijaše biskup u gradu koji se sada naziva 
Toulouse. Tu je biskupom od g. 405. do g. 411. Jeronim ga je 
mnogo cijenio. Hvalio ga je radi njegove ljubavi prema 
siromasima i monasima. Također je isticao Egzuperijevu 
postojanost u vjeri za vrijeme vandalskih najezda. Jeronim kaže 
da se Egzuperije posebice oduševio Svetim pismom. Ne znamo 
kada se i gdje Egzuperije rodio. 6 

7. - Euzebije iz Emese 

Teško je podrobnije govoriti o životu Euzebija iz Emese 
jer nedostaju pouzdani izvori. Euzebije je bio rodom Sirijac. 
Vjerojatno potjecaše iz ugledne kršćanske porodice iz Edese. 
Grčki je naučio u školi. Dobro se uputio u teologiju u 
Antiohiji i filozofiju u Aleksandriji. Euzebiju naročito služi na 
čast što je odbio aleksandrijsku biskupsku stolicu dok je 
Atanazije bio u progonstvu. Postao je biskup u fenicijskome 
mjestu Emesa. Bilo je to oko g. 341. Ovaj je Euzebije također 
učio kod Euzebija Cezarejskoga u Palestini. Slovio je kao 
veoma učen čovjek. Puno je napisao, ali su se njegova djela 
većinom izgubila. 7 


QUASTEN, Patrologia, I, 369-375; W.A. BIENERT, Dionizius von 
Alexandrien, TRE, 8, 767-77\. 

6 O Egzuperiju vidi: G. BAREILLE, Exupire, DTC, 5,2022-2027; Ć. GRIFFE, 
Exupere, DHGE, 16, 263-264; 1. PAYR, Exuperius, LThK, 3(1959), 1323; 
G.E. CONWAY, Exuperius, NCE, 5,770-771. 

7 Usp. J.M. LEROUX, Eusibe d 'Šmise, DS, 4,1690-1695; P. GODET, Eusibe 
d'Emise, DTC, 5, 1537-1539; Eusibe d'Žmise, u DHGE, 15, k462-1463; 
B. ALTANER- A. STUIBER, Patrologie , 224; O. PERLER, Eusebios v. 
Emessa, LThK, 3(1959), 1195; Ć. des PLACES, Eusebius of Emesa, NCE, 5, 
636; J. QUASTEN, Patrologia, II, 351-354. 

8. - Heliodor 

Jeronim je gotovo cijeloga života drugovao i 
prijateljevao s Heliodorom. Potjecali su iz zajedničkih krajeva. 
Skupa su učili u Rimu. Heliodor je najprije bio rimski časnik. 
Potom se povukao i posve predao višem duhovnome životu. 
Uključio se u asketsku akvilejsku zajednicu okupljenu oko 
Kromacija. Heliodor je oko g. 375. krenuo na Istok. Tom se 
prilikom susreo s Jeronimom u Antiohiji. Jeronim ga htjede 
nagovoriti da s njime pođe u pustinju. Heliodor nije pristao već 
se vratio u svoj zavičaj. Tu je g. 377. izabran za biskupa u 
Altinu. Heliodor se odlikovao oštrim stavom i nepopustljivošću 
prema uzavrelom arijevstvu. To je posebice pokazao na 
akvilejskome saboru iz g. 381. Heliodor je umro oko g. 407. 
Čak mu je i Rufin Akvilejski posvetio neka svoja djela. 8 

9. - Klement Aleksandrijski 

O životu Klementa Aleksandrijskoga znamo malo što 
sigurna i pouzdana. Klement je vjerojatno rodom Atenjanin. S 
poganstva je pristupio kršćanstvu. Umro je oko g. 215. 
Klement je bio iznimno velike i svestrane naobrazbe. Vrsno je 
poznavao grčki duhovni svijet. Bio je temeljito upućen u grčku 
književnost i filozofiju. Ali nije bilo nedostatno ni njegovo 
poznavanje kršćanske teološke misli. Klement je također bio 
prožet Svetim pismom. Posebice treba istaknuti njegov stav 
prema grčkoj filozofiji. Klement je tu filozofiju iznimno 
cijenio. Držao je da je u svome točnome dijelu odvojak misli 
koju Božja Riječ rasprostire svijetom. Grčka je filozofija dobra 
priprava za Božju objavu. Pomaže svojim protančanim 
izričajima izraziti kršćansko učenje. Što je Židovima bio 
Zakon, Grcima je njihova filozofija. Klement je s optimizmom 
gledao na svijet i život. Posjedovao je živu maštu u 


8 O Heliodoru vidi: A.P. FRUTAZ, Heliodorus, LThK, 5(1960), 212; J. 
FRAIK1N, Altino, DHGE, 2,822-824. 

plemenitome smislu te riječi. Klement je bio pun zanosa i 
životnog oduševljenja. Nadasve je težio za mudrošću. Postigao 
je visoki stupanj mistike. Molitvu je smatrao najprisnijim 
druženjem s Bogom. 

Klementa se uzima za začetnika znanstvene teologije. On 
se prvi stao temeljitije pitati za odnos između vjere i razuma. 
Na to su ga ponukali i gnostici koji su isticali da se vjera i 
razum međusobno protive i zato ne mogu dovesti u sklad. 
Klement je tvrdio posve suprotno. Klement je vjeru smatrao 
onim osnovnim što vjernik prihvaća i od čega vjernički živi. 
Teologija nastoji to razjasniti i pokazati. U tu se svrhu razum 
služi filozofijom i svakom drugom ljudskom znanošću. Ipak 
Klement kršćanstvo smatra u sebi potpunim. Kršćanin ne mora 
ići u filozofsku školu niti se poučavati od Židova jer njega u 
Pismima uči sama Božja Riječ. 

Da se pak osjeti svježina i vrijednost Klementova stava 
nije suvišno dozvati u sjećanje stajalište njegova latinskoga 
suvremenika Tertulijana. Tertulijan je grmio protiv kršćana 
koji su htjeli zavesti stoičko, platonističko ili dialektičko 
kršćanstvo. To je očita osuda ljudi koji su uspostavljali i 
najneznatnije spone između teologije i filozofije. Tertulijan 
kaže da poslije Isusa Krista kršćaninu ne treba nikakvo 
istraživanje. U stilu vrsnog odvjetnika kršćanske misli postavlja 
zajedljiva i oštra pitanja: kakva je to sličnost između filozofa i 
kršćanina; što je zajedničko učeniku koji ide u nebesku 
kršćansku školu s učenikom grčke škole. 

Tertulijan pita: kako zbližiti čovjeka koji hlepi za taštom 
slavom s čovjekom koji nastoji steći spasenje. Vidi se da je 
Tertulijan pošto-poto htio odvojiti filozofiju koju naziva 
Atenom i vjeru koju imenuje Jeruzalemom. Isto misli kada 
nepremostivo luči Akademiju i Crkvu. Očita je, dakle, razlika 
između Tertulijana i Klementa. 

Na žalost, Klement nije bio dublji mislilac. Čak nije 
dotjerano ni pisao. Djela su mu loše građena. Pisana su veoma 
nejasno. Više su blještava nego pronicljiva. Unatoč tome, 

Klement nam se ukazuje istinskim i blistavim kršćanskim 
intelektualcem. 9 

10. - Kromacije 

Kromacije je slavni akvilejski biskup. Biskupom ga je 
redio oko g. 387. sv. Atanazije. Umro je u Akvileji g. 407. 
Kromacije se odlikovao krepošću i učenošću. Uz njegovo se 
ime veže više djela ulomično sačuvanih. Kromacijev je stil bio 
lijep. Djela su mu odisala pobožnošću i pravom izvomošću. 
Kromacije se istaknuo kao vođa duhovnoga gibanja u Akvileji. 
Mnogo je učinio da se tu iskorijeni arijevstvo. Kromacije je bio 
prijatelj s Rufinom i s Jeronimom. Jeronima je podupirao u 
njegovu radu novcem i prokušanim pisarima. I Rufin i Jeronim 
posvećivali su djela Kromaciju. Zato se Kromacija teško 
dojmilo kada su se oko g. 401. posvađali Rufin i Jeronim. 
Tada je Kromacije savjetovao Rufinu da ne odgovara 
Jeronimu. Nadasve Kromaciju služi na čast što se svesrdno 
zauzeo za Ivana Zlatoustoga kada ga je jetko napao Teofil 
Aleksandrijski. 10 


9 Pobliže o Klementu Aleksandrijskome vidi: P.T. CAMELOT, Klemens v. 
Alexandrien, LThK, 6(1961), 331-332; M. SPANNEUT, Clement of 
Alexandria, NCE, 3,943-944; A. MĆHAT, Clemens von Alexandrien, TRE, 
8, 101-113; J. LEBRETON, Climent d'Alexandrie, DS, 2, 950-961; A. de 
la BARRE, Clćment d’Alexandrie. DTC, 3, 137-195; G. BARDY, Clćment 
d'Alexandrie, DHGE, 12, 1423-1428; L. FR0CHTET, Clemens 
Alexandrinus, RAC, 3, 182-188; J. QUASTEN, Patrologia, I, 287-314; B. 
ALTANER-A. STUIBER, Patrologie, 190-197. - Glede Tertulijana usp. De 
Praescrip. 7, PL, 2,23-24; Apol 16; PL, 1,580-581. 

10 O Kromaciju usp. B. ALTANER-A. STUIBER, Patrologie, 475-458; M. 
OLPHE-GALLIARD, Chromatius, DS, 2, 878-879; G. ORLANDI, 
Chromatius of Aquileia, NCE, 3, 665; H. RAHNER, Chromatius, LThK, 
2(1958), 1184. 

11. - Laktancije 

Laktancije je pisac znamenitoga djela De mortibus 
persecutorum. Djelo je napisao oko g. 318. U svome spisu 
Laktancije pokazuje kako su jadno završili svi koji su progonili 
kršćane. Djelo također ima veliku vrijednost kao vrelo iz 
kojega doznajemo mnoge povijesne pojedinosti. To je očito i 
neprijeporno. Ipak se u djelu osjećaju stanovite pretjeranosti. 
Laktancije nije bio teolog. O kršćanskome nauku ne govori. 
Ne spominje ni oblike kršćanskoga života. Laktancije vrsno 
poznavaše klasičnu književnost. I sam je pisao sjajnim 
latinskim jezikom. Poznavao je i kršćanske pisce. To se 
posebice odnosi na latinske kršćanske autore. 

Laktancije potjecaše iz Afrike. Bio je učitelj govomištva. 
Dioklecijan ga je pozvao da u Nikomediji predaje govomištvo. 
Ne znamo kada je postao kršćanin. Svakako je prihvatio 
kršćanstvo gledajući kako kršćani kreposno žive. Za 
Dioklecijanova progonstva g. 303. ostao je bez službe i bio 
veoma siromašan. Car Konstantin Veliki pozvao ga je u Trier i 
povjerio mu odgoj svoga sina. Laktancije je preminuo oko 
320. godine." 

12. - Mani 

Jeronim u svojim spisima često spominje Manija i 
maniheistička stajališta. Ovdje samo ističemo maniheističko 
učenje o braku, rađanju djece i djevičanstvu. Manihejci tvar 
drže zlom i vrelom zloće. 1 ljudsko je tijelo tvar i stoga zlo. U 
maniheizmu se zabranjuje brak jer se njime rađa novo tijelo u 
koje se kao u kakvu tamnicu zatvara razumni ljudski duh. 


" O Laktanciju pobliže vidi: J. MARTIN, Lactancius , LThK, 6(1961), 726- 
728; J. STEVENSON, Lactantius, NCE, 8, 308-309; Š. AMANN, Lactance , 
DTC, 8,2425-2444; J. QUASTEN, Patrologia, 1,619-634; B. ALTANER-A. 
STUIBER, Patrologie, 185-188. 

Manihejstvo uči da je djevičanstvo naloženo svima i da nije 
samo dobar i koristan savjet za neke. 12 


13. - Marcion 

Marcion je oštro osuđivao ženidbu. Ona je, po njemu, 
isto što i oskvrnuće odnosno preljub. Marcion je tražio od 
članova svoje zajednice da se posve uzdrže od tjelesnoga 
općenja. Tijelo je držao zlim i uzrokom svega ljudskoga zla. 
Materijalni je svijet kao cjelina opako stvorenje. Tko ga 
uzdržava u trajanju, čini zlo. Zato je ženidba zla. Produžuje 
opstojnost tijela i tvari. 13 

14. - Mario Viktorin 

Marija Viktorina često nazivamo Afričaninom da se 
može razlikovati od ostalih suimenjaka. Čini se da je njegov 
nadimak nastao tek u renesansno doba. Mario se doista rodio u 
prokonzularnoj Africi. Teško je kazati kada je to bilo: redovito 
se kaže između g. 275. i 300. Mario je dobar dio života proveo 
u rodnome kraju. Tu je stekao veliku naobrazbu, stolicu 
poučavanja u govorništvu i oženio se. Oko g. 340. došao je u 
Rim gdje je nastavio profesorski posao i kao govornik došao 
do tako velika ugleda da mu je na Trajanovu trgu dignut 
spomenik. Mario je tada još uvijek poganin. Poganstvo brani. 
Čak se upućuje u obrede raznih misterijskih religija. U obrani 
je poganstva bio odmjeren i uljudan. 

Već odmakao u dobi Mario Viktorin javno prelazi na 
kršćanstvo oko g. 355. To je obraćenje zaprepastilo Rim, a 
zadivilo Crkvu. Tako se izrazio sv. Augustin koji je Marijevo 
obraćenje protumačio kao čudo Božje milosti. Sam se u svome 
pristupu vjeri htio povesti za Marijevim primjerom. 


12 Usp. G. BARDY, Manichiisme , DTC, 9, 1880-1881. 

13 Usp. E. AMANN, Marcion, DTC, 9, 2024. 

Mariju se u lipnju g. 362. opet pružila prilika da javno 
očituje svoju privrženost evanđelju. Tada je car Julijan 
Odmetnik zakonom zabranio kršćanima obnašati službu 
profesora u tumačenju književnih i filozofskih djela profanih 
pisaca. Mario se smjesta odrekao profesorstva. Otada je živio 
siromašno i povučeno. Nedugo je zatim umro. 

Negda se mislilo da je Mario bio Jeronimov učitelj u 
retorici. Ali to nije moguće. Viktorin je već u lipnju g. 362. 
prestao predavati, a Jeronim je tek u jesen g. 363. počeo 
pohađati taj stupanj predavanja. Uostalom, Jeronim nije nigdje 
ni naznačio da bi mu Viktorin bio učitelj. Ipak ga u svojim 
spisima spominje u više navrata. 

Mario Viktorin bio je plodan pisac i kao poganin i kao 
kršćanin. U vrijeme prije obraćenja pisao je o pitanjima iz 
gramatike, književnosti i govomištva. Sastavio je tumačenja za 
razna Ciceronova djela. Prevodio je Aristotela, Porfirija i 
neoplatonike. Tim je svojim radom preteča velikoga 
prevoditelja Boecija. Mario nije imao temeljitu teološku 
izobrazbu. Stoga su mu teološka i egzegetska djela dosta 
nedostatna. Nisu ozbiljnije utjecala na suvremenu teološku 
misao, ali niti na potomstvo. U svojim se teološkim radovima 
Mario najviše sporio s arijevstvom. U tu se svrhu služio svojim 
filozofskim znanjem. Mario je također tumačio Pavlove 
poslanice. U egzegezi se većinom pridržavao doslovnoga 
smisla. Ali se i tu često upuštao u filozofska razmatranja što 
šteti njegovim egzegetskim naporima. Ističemo da je Mario 
teologiju rado nazivao božanskom znanošću i da je u 
razmišljanju o trojstvenome otajstvu možda prvi naslutio 
vrijednost pojma odnos ili relacija. 14 


14 Usp. P. SŠJOURNĆ, Victorinus Afer, DTC, 15, 2887-2954; A. STU1BER, 
Marius Victorinus, LThK, 7(1962), 90-91; P. HADOT, Marius Victorinus, 
NCE, 9, 231; A. SOL1GNAC, Marius Victorinus, DS, 10, 616-623; B. 
ALTANER-A. STUIBER, Patrologie, 368; M. SIMONETTI, Patrologia , III, 
65-75. 

15. - Minucije Feliks 

Minucije Feliks postaje kršćanin u zreloj životnoj dobi. 
Rodom je Rimljanin. Po struci je bio pravnik. Umro je u Rimu 
oko g. 250. Napisao je djelo s naslovom Oktavije. Uzima se za 
najdotjeraniju kršćansku apologiju. Spis ima razgovorni oblik. 
Stilom, rasporedom i tijekom doimlje se iznimno lijepim. Od 
kršćanskoga nauka pisac posebice ističe vjeru u jednoga Boga. 
Isto tako naglašava kršćansko prihvaćanje besmrtnosti ljudske 
duše. Minucije se u svojoj obrani drage volje kao na dokaz za 
kršćansku vjerodostojnost poziva na ćudorednost kojom žive 
kršćani. Minucije je pažljiv prema poganima kojima je upravio 
svoju knjigu. Izbjegava što vrijeđa. Minucije smatra da je 
duhovno slijep tko ne vidi da je svemir mudro i providonosno 
Božje djelo. Iznimno je snošljiv. Minucijev spis odiše i zrači 
dostojanstvom, uljudnošću i dražesti. 15 

16. - Montan 

Montan stupa na pozornicu crkvene povijesti oko g. 
172. Prije toga je vjerojatno vršio službu svećenika ili žreca 
među poganima. Pristupio je kršćanstvu i samo kratko ostao u 
crkvenome zajedništvu. Montanu su se pridružile u njegovu 
čudnome propovijedanju dvije žene: Maksimila i Priscila koja 
se također naziva i Priska. Možemo reći da je tih troje položilo 
temelj onome što se u povijesti krivovjerja redovito naziva 
montanizam. Montanizam se brzo širio. Na početku je najprije 
zahvatio Frigiju i Galaciju. Nije lako sa svom jasnoćom utvrditi 
što su montanisti učili jer to doznajemo jedino iz posrednih 
vrela. Svakako montanisti su sebe smatrali duhovnom elitom 
koja vjerski život želi vratiti početnoj kršćanskoj jednostavnosti 
i priprostosti. Po montanistima, među njima se javljaju razni 


^ O Minuciju vidi: J. MARTIN, Minucius Felix, LThK, 7(1962), 434; P. W. 
LAWLER, Minucius Felix, NCE, 9, 883; Š. AMANN, Minucius Fćlix, DTC, 
10, 1793-1798; J. QUASTEN, Patrologia, I, 414-421. 

duhovni darovi kako je to bilo u početku između prvih 
kršćana. Montanisti su vjerovali da u njima izravno i 
neposredno djeluje Duh Sveti. Stali su učiti da će se Paruzija 
obistiniti u najneposrednije vrijeme. Radi toga su nadasve 
isticali djevičanstvo. Čak su govor o njemu zaodjevali u 
iznimno pretjerani rječnik. Montanisti su nadasve cijenili svoje 
proroke i njihove nagovještaje. U proroke su ubrajali i žene te 
dopuštali da i one javno propovijedaju. Montanistički je 
prorok za svoga govora u cjelini gubio vlast nad svojom 
voljom i razumom. Uopće ni sam nije shvaćao što je pred 
drugima kazivao. Jeronim često to predbacuje montanistima. 
Montanisti su veću vlast pripisivali svojim prorocima nego 
katoličkim biskupima. Montanizam su osudili razni drevni 
sabori. Brojni su pisci u svojim djelima pobijali montanistički 
pokret koji se posve izgubio tek u šestome stoljeću. 16 

17. - Nepocijan 

Nepocijan je bio sin Heliodorove sestre. Riječ je o već 
spomenutome Heliodoru. Nepocijanova je obitelj bila veoma 
ugledna. Nepocijan je obnašao časničku službu u carskoj 
gardi. Privučen pak askezom i dubljim kršćanskim životom 
napustio je utjecajnu i vrsno plaćenu vojničku službu. Heliodor 
je Nepocijana redio za svećenika. Nepocijan je vjerojatno 
trebao Heliodora naslijediti na biskupskoj stolici, ali je umro 
veoma mlad oko g. 395. Jeronim je u jednome pismu pred 
Nepocijana iznio svoje poimanje kršćanskoga svećeništva. 
Pismo smo već ranije naznačili. Kada je Nepocijan preminuo, 
Jeronim je o njemu progovorio u novoj poslanici gdje je 


16 O Montanu i montanizmu vidi: G. BARDY, Montanisme , DTC, 10, 2355- 
2370; W. Le SAINT, Montanism, NCE, 9, 1078-1079; H. BACHT, 
Montanismus , LThK, 7(1962), 578-580; T.J. ŠAG1-BUNIĆ, Povijest, 383- 
398; J. KIRCHMEYER, Extase, DS, 4, 2089-2092. 

istaknuo koliko je Nepocijan živio časno, pošteno i kreposno. I 
o tome je pismu već bilo riječi. 17 

18. - Pamahije 

Među značajnijima, odanijima i utjecajnijima 
Jeronimovim prijateljima svakako je i Pamahije. Jeronim ga je 
upoznao dok se poučavao u Rimu. Zajedno su pohađali 
predavanja i postali vjerni prijatelji za čitavi život. Pamahije 
češće neposrednije ulazi u tijek Jeronimova života i rada. 
Jeronim mu je posvetio mnoge svoje radove. Pamahije je 
upozorio Jeronima na rimski odjek njegova spisa gdje se 
obračunao s Jovinijanom. Jednako je Pamahije izvijestio 
Jeronima da je njegov prijevod Epifanova pisma Ivanu 
Jeruzalemskome izišao najavu i što se o tome misli. Pamahije 
je upozorio Jeronima na Rufinov prijevod Origenovih Počela. 
Već navedeno pokazuje da se Pamahije zanimao za teološka 
pitanja o kojima se raspravljalo u njegovo doba. Pamahije je 
također dobro bio poznat Paulinu iz Nole i sv. Augustinu. 
Paulin mu je pismeno izrazio sućut kada mu je preminula 
žena. Augustin je Pamahija u pismu hvalio što pazi da ljudi 
koji obrađuju njegove afričke posjede ne pristupaju 
donatizmu. 

Pamahije potjecaše iz veoma drevne i ugledne rimske 
obitelji. Bio je senator. Marcelina mu je bila bliža rođakinja. 
Pamahije se oženio sa skromnom i vrlom kršćankom, 
Paulinom kćeri koja je umrla g. 397. Tako je Pamahije ostao 
udovac. Sada se predano posvetio kršćanskome asketskome 
životu. Brinuo se za siromahe. Sagradio je jednu crkvu i 
gostinjac za hodočasnike. Pamahije je umro g. 409. u Rimu. 18 


17 O Nepocijanu usp. B. KOTTING, Nepotianus, LThK, 7(1962), 878. 

18 O Pamahiju vidi: P.T. CAMELOT, Pammachius , LThK, 8(1963), 16; T.C. 
LAWLER, Pammachius, NCE, 10, 937. 

19. - Reticije 

Reticije je bio veoma ugledni i cijenjeni biskup u 
galskome gradu Autunu. Živio je u četvrtome stoljeću. Po želji 
Konstantina Velikoga u Rimu je s papom Miltiadom i drugim 
biskupima na saboru u listopadu g. 313. imao prosuditi 
donatizam. U istu je svrhu pribivao g. 314. u kolovozu saboru 
u Arlesu. Reticije je napisao djelo gdje objašnjava Pjesmu nad 
pjesmama. Spis se gotovo u potpunosti zagubio. Jeronim je 
djelo čitao i sud o njemu mijenjao. Najprije je djelo hvalio. 
Potom ga je žestoko napao. Sada je tvrdio da Reticije nije 
poznavao ni židovsku ni kršćansku prethodnu literaturu o 
djelu koje je obrazlagao. Jeronim smatra da je Reticijeva knjiga 
puna pogrešaka i da je u njoj dobar stil koji je galski izglađen i 
otmjen. 19 

20. - Tacijan 

Tacijan je potomcima ostao u sjećanju iz više razloga. Po 
ćudi je bio sklon strogosti i svakovrsnome pretjerivanju. 
Podrijetlom je iz sirijskih krajeva. Rodio se oko g. 120. Stekao 
je dobru i temeljitu grčku naobrazbu. Vrsno je znao grčki 
jezik. Tacijan je neko vrijeme boravio u Rimu. Tu se upoznao 
s Justinom, našim kršćanskim filozofom i mučenikom. Tacijan 
je učio od Justina. Kasnije ga je spominjao s puno poštovanja, 
ljubavi i zahvalnosti. Tacijan je u Rimu vodio stanovitu školu. 
Oko g. 172. napustio je Rim i konačno se vratio na Istok. 
Teško je kazati kada je umro. 

Tacijan je napisao više djela. Najpoznatije i najkorisnije 
svakako je njegov Diatesaron. Naziv je zapravo spoj grčkih 
riječi koje znače “prema četiri”. Tacijan je prvi sastavio 


19 Pobliže o Reticiju vidi: G. BARDY, Reticius, DTC, 13, 2571-2572; B. 
ALTANER-A. STUIBER, Patrologie , 188; J. QUASTEN, Patrologia, 1,637; 
J.A. FISCHER, Reticius, LThK, 8(1963), 1258; V. TERRET, Autun, DHGE, 
5, 896-925; G. BAREILLE, Donatisme, DTC, 4, 1703-1704. 

evanđeoski tekst idući “po četvorici” evanđelista ili služeći se 
sa sva četiri evanđelja. Na temelju četiriju evanđelja sastavio je 
jedno. Evanđelja je jedna s drugima upotpunio. Kod toga se 
služio iznimno drevnim i korisnim evanđeoskim rukopisima. 
Tacijan je djelo napisao grčki. Taj se tekst izgubio. Ostali su 
samo neznatni ulomci. Ali Diatesaron je rano preveden na 
sirijski. Taj je tekst odigrao veliku ulogu na Istoku gdje je 
postao službeni bogoslužni tekst. Sveti Epifan napisao je 
tumačenje za Diatesaron. Tacijan je u drugim svojim spisima 
pisao dosta nejasno i pretrpano. 

Tacijan je bio enkratit. Držao je da je grijeh izopačio i 
iskvario tvar. Zato je zabranio ženidbu. Odbacio je blagovanje 
mesa i uporabu vina. Jeronim navodi da je Tacijan bio vođa 
enkratita. 20 

21. - Tertulijan 

Tertulijan je prošao nekoliko razdoblja u svome 
teološkome razmišljanju. Ona su ostavila traga i na njegovim 
stavovima prema braku, djevičanstvu i udovištvu. Tertulijan je 
zastupao da je kršćanski brak nerastavljiv. Ali brak je prihvatio 
samo kao Božje pripuštenje i ustupak ljudskoj slabosti. 
Tertulijan se naročito suprostavljao ponovnome stupanju u 
brak kada premine jedan ženidbeni drug. To je držao 
protivnim Božjoj volji, Pavlovu propisu i drevnome kršćanstvu. 
Tertulijan je ponovljeni brak gotovo izjednačivao s 
preljubom. 21 


211 Potanje o Tacijanu usp. G. BARDY, Tatien, DTC, 15, 59-66; B. ALTANER- 
A. STUIBER, Patrologie, 71-74; J. QUASTEN, Patrologia, I, 195-201; A. 
HAMMAN, Tatian, LThK, 9(1964), 1305; K.T. SCHAFER, Tatian, LThK, 
9(1964), 1305-1306; J.T. ŠAGI-BUNIĆ, Povijest , 274-277; M. 
NVHTTTAKER, Tatian, NCE, 13,944. 

21 O Tertulijanu vidi: C. MUNIER, Tertullien. A son đpouse, SC, 273, Pariš, 
1980; C. MORESCHINI-J.C. FREDOUILLE, Tertullien. Exhortation a la 
chastitć, SC, 319, Pariš, 1985; P. MATTEI, Tertullien. Le mariage unigue 

22. - Valentin 


Nema dvojbe da je Valentin bio jedan od najvećih 
drevnih gnostika koji su pomoću spoznaje htjeli postignuti 
spasenje duše. O Valentinu su dosta iscrpno pisali sv. Irenej, 
Klement Aleksandrijski i Hipolit Rimski. Unatoč tome, teško je 
potanje govoriti o Valentinovu životu, njegovim spisima i 
učenju. Za to nedostaju pouzdana i izravna vrela. Valentin je 
bio egipatskoga podrijetla. U Rimu je djelovao oko g. 135. Tu 
se odvojio od Crkve i pošao na Cipar. Valentinov je utjecaj bio 
velik. Njegovi su se sljedbenici dugo održali na životu. 
Valentinovi su se spisi sačuvali jedino u ulomcima. 22 


(De monogamia), SC, 343, Pariš, 1988; J. QUASTEN, Patrologia, I, 541- 
545; G. BARDY, Tertullien , DTC, 15, 136-138. 

22 O Valentinu vidi: P.T. CAMELOT, Valentinos, LThK, 10(1965), 602; G.W. 
MAC RAE, Valentinus, NCE, 14, 518-519; G. BARDY, Valentin , DTC, 15, 
2497-2519; T.J. ŠAGI-BUNIĆ, Povijest, 366-370; J. QUASTEN, 
Patrologia, I, 229-231. 

Sedmo poglavlje 

DUŽE I OPĆENITIJE PRIBILJEŽBE 


Ovo je poglavlje nastalo iz želje za boljom preglednošću. 
Sadržaj bi se poglavlja najbolje smjestio ispod crte gdje 
redovito dolaze bilješke. Ali bismo time suviše opteretili knjigu 
i uz to neke važnije napomene ponešto ostavili u sjenu. Stoga 
smo radije od bilježaka načinili zasebno poglavlje. Pravih je 
bilježaka ionako puna knjiga. 

1. - Klerik 

Jeronim je rabio riječ clericus. Nema dvojbe da ona 
potječe od grčke riječi K\rjpos. Osnovno se pak značenje te 
riječi odnosi na sredstvo kojim se u drevna vremena vršilo 
ždrijebanje. Na početku su to bili kamenčići, pješčana zmca ili 
komadići drveta. To bi se stavilo u kapu ili kakav sud. 
Pomiješalo bi se i potom ždrijebalo. 

Riječ također znači samo ždrijebanje, učinak ždrijebanja, 
dio, baština, posjed. U navedenim se značenjima riječ dugo 
upotrebljavala. U kršćanskome rječniku riječ pomalo stječe 
izvedeni smisao. Označuje posjed koji se daje nekoj crkvi. 
Također izražava crkvenu dužnost. Napokon označuje osobe 
koje vrše crkvene poslove i uloge. To je kler za razliku od 
vjerničkoga puka. Klerik svoj život posvećuje Bogu. Sveti 
Jeronim kaže da se klerik zove klerikom jer pripada u 
Gospodnju baštinu ili jer je Gospodin njegova baština. 1 


1 Usp. A. BAILLY, Dictionnaire, 1101; A. BLA1SE, Dictionnaire, 159; F 
MUGN1ER, Clćricature, DS, 2, 964-965. Čitalac i sam može procijeniti da 
li je pojam koji ga zanima možda obrađen. 

2. - Monah 


U kršćanskome rječniku monah ima nekoliko srodnih 
iako različitih značenja. Tako monah označuje čovjeka koji 
živi sam. Monasi su bili pustinjaci i anahoreti. Ali riječ monah 
može općenito označivati nekoga tko se odrekao svoje obitelji 
i svoga imanja. Takvi su živjeli za se, ali isto tako u malim 
skupinama. Riječ monah može označivati isto što i cenobit. 
Tada označuje ljude koji žive u udruzi s drugim ljudima. U 
svakome slučaju monah - kada je i u nekoj zajednici - zapravo 
živi sam sa sobom da može živjeti isključivo s Bogom. 2 

3. - Enkratiti 

Na samome početku enkratiti predvode stanoviti 
duhovni, asketski i isposnički pokret koji je veoma širok i nije 
sadržajem strogo omeđen. Vjerojatno ga tada Crkva nije 
gledala sumnjivo ni prijekim okom. Ali oko g. 170. 
enkratizam izlazi iz crkvenih okvira i postaje opasan za 
vjernički život. Enkratiti su branili blagovanje mesa. Priječili su 
da se pije vino i nadasve su osuđivali ženidbeni čin. Enkratiti su 
držali da sve to nalaže iskonsko kršćansko mrtvljenje. 3 

4. - Vijek 

Što mi označujemo riječju vijek u Starome se zavjetu 
hebrejski kaže olam. Najprije treba istaknuti da starozavjetna 
Biblija ne pozna strogo omeđeno vremensko razdoblje od sto 
godina ili stoljeće. U biti olam označuje dugo vremensko 
razdoblje koje nije ograničeno. Tom se riječju izražava prošlo i 
buduće vrijeme. Samo izvan Biblije olam označuje i sadašnje 


2 Usp. A. BLAISE, Dictionnaire , 538; A. BAILLY, Dictionnaire, 1295; P. 
M1QUEL, Monachisme , DS, 10, 1549-1550. 

3 Usp. H. RAHNER, Enkratiten, LThK, 3(1959), 892-893; G. BAREILLE, 
Encratites, DTC, 5,4-14; H. CHADW1CK, Enkrateia, RAC, 5,343-365. 

vrijeme. Kada se olam primijeni na Boga, želi se reći da za nj 
nema nikakva omeđenja i ograničenja. Bog je povrh i izvan 
vremena. 

U Bibliji olam prevodi grčka riječ aiuJV', a obje latinska 
saeculum. Grčku riječ atujv upotrebljava i Novi zavjet. U 
Svetome pismu ima više značenja. Razumljivo je što osnovno 
znači dugo i neodređeno vremensko razdoblje. Ali isto tako 
naznačuje i vječnost. Međutim, rabi se također za naznaku 
ovoga svijeta. Tada se često podrazumjeva da je ovaj svijet 
opak, zao i grešan. U tome se razlikuje od budućega svijeta 
koji je također altou i koji će tek doći. Posebno je pitanje do 
koje mjere i u kojemu se smislu u Novome zavjetu 
personificirano rabi pojam cmok 

Latinska riječ saeculum po sebi prvotno označuje traja¬ 
nje prosječnoga ljudskoga života koji negda u prosjeku nije 
dosizao ni četrdeset godina. Potom riječ označuje jedan ljudski 
naraštaj od prvoga do zadnjega člana. Na kraju je riječ 
izražavala vremensko trajanje od sto godina. Razumije se da 
saeculum ima značenja kao olam i cdliJV kada te riječi prevodi 
u Bibliji. Svakako treba nadasve biti pomljiv kada se prevode te 
ključne riječi. 4 

5. - Svijet 

Kratko svraćamo pozornost na riječ KO(Tp.os i mundus što 
je njezin latinski prijevod. Riječ Koapios ima više značenja. 
Ipak u osnovi označuje dobri red i raspored. Svaki je red 
KOCTpLOS . Grci su cjelokupni svijet nazvali KĆG[IOS jer su držali 
da u njemu vlada red. Tako su nazivali i dijelove svijeta kao što 
su zemlja, nebo ili zvijezde. Red je i ures jer i tu vlada naročiti 
sklad i red. U jednu riječ, Grci se služe riječju koct|j.os gdje 


4 Usp. H. LES&TRE, Siicle , DB, 5, 1707-1708; H. SASSE, auuv, ThW, 1, 
197-209; H. SASSE, Aion, RAC, 1, 193-204; J. L. RONAN, Aeon, NCE, 1, 
158-159; F.J. SCHIERS, Aon, LThK, 1(1957), 680-683; Š. POUSSET, 
Monde , DS, 10, 1621-1622. 

vide red i ljepotu. Rekosmo da se KOG|JLOS na latinski prevodi s 
miindus. Teško je utvrditi koliko se sadržaja riječi prenijelo u 
riječ mundus. 

Zanimljivo je zapaziti da hebrejski jezik nema doslovan 
prijevod za riječ Koapos. Stoga je u starozavjetnoj Bibliji 
trebalo duže čekati da se pojavi govor o svemiru i svijetu. To se 
u izobilju dogodilo tek u onim knjigama koje su izvorno 
napisane grčki. Tu se Bog svečano naziva Bogom svemira i 
općenito se rado govori o svemiru. 

U Novome je zavjetu riječ Koctpos veoma česta. Tu se 
rabi jako široko kao općenito u grčkome jeziku. Ističemo da 
sada koct|_los može označivati svekoliki ljudski rod ili 
čovječanstvo. Čak u Novome zavjetu stječe i negativno 
značenje. Nerijetko označava svijet ukoliko se protivi Bogu. 
Svijet se poistovjećuje sa zlim koje se opire Bogu. Svijet su 
opaki ljudi i grešne sile u njemu. 5 


6. - Zmaj 

U Bibliji se susreću riječi SpćĆKU)V odnosno dračo. Riječ 
korijenski znači “onaj koji gleda”. Hebrejske riječi koje 
prevodi SpaKiou dosta su brojne i uvijek označuju zbiljske 
životinje kao što su: zmija, krokodil, šakal te životinje koje 
zavijaju i životinje što žive u pustinji. Ipak, po sebi, riječ 
SpOKUJV koju možemo prevesti riječju zmaj ili aždaja označuje 
mitsku životinju koja se sastoji od udova različitih drugih i 
čudovišnih životinja. Često se pomišlja na otrovnu, ogromnu i 
stravičnu zmiju ili morsku neman koja je iznimno zla i 
zlokobna. U Novome zavjetu aždaju spominje jedino Otk 12,3. 


5 Usp. Š. POUSSET, Monde , DS, 10, 1620-1646; F. MUSSNER, Welt , 
10(1965), 1021-1023; F. MUSSNER, Kosmos, LThK, 6(1961), 575-577; 
H. SASSE, KOCJfiOS, ThW, 3, 867-897; A. BLAISE, Dictionnaire, 544; A. 
BA1LLY, Dictionnaire , 1125; Monde, DB, 4, 1233-1234; V.H. STANTON, 
World , DoB, 4, 937-940; J. LECLERCQ, Mondo, DIP, 6, 53-67; J.L. 
ROMAN, World, NCE, 14, 1022-1023. 

Tu se poistovjećuje sa zmijom zavodnicom iz raja zemaljskoga. 
Očito je, dakle, riječ o đavlu. 6 

7. - Motrenje 

Ovdje zapravo kušamo razglobiti riječ 8eo)pCa koja u 
osnovi izražava čin kada gledamo, promatramo ili nešto 
razgledamo. To je temeljno značenje. Rekli bismo: motrenje, 
razmatranje, zrenje, razmišljanje, razgledanje. Čovjek redovito i 
rado gleda kakav prizor i prisustvuje svečanosti. Otuda riječ 
također znači samu svečanost i svečanu svečanost. Grčki su 
gradovi određivali posebno poslanstvo koje bi promatralo 
svečanosti održavane na Olimpu, u Delfima, u Korintu i 
poglavitim hramovima. 

Riječ 0eu)pCa također se primjenjuje u antropologiji za 
duhovno motrenje. Jednako znači “teorija", tj. teoretska 
spekulacija. Usput spominjemo da filozof u svome razmatranju 
što izražava riječ 0eot motri božansko što se kaže ©đov. 
Boginja se grčki rekne 0€Ot. Vidi se srodnost tih riječi s osnov¬ 
nom riječi ©etupia koja igra veliku ulogu u rječniku kojim se 
služi filozofska i teološka antropologija. 7 

8. - Providnost 

Providnost se grčki kaže upoi'oicc, a latinski providentia. 
Riječ smo napisali grčki i latinski zato jer se tako nalazi u 
Bibliji. Nije teško zapaziti da oba oblika riječi korijenski znače 
motrenje nečega unaprijed i razmišljanje unaprijed. Jedno se i 
drugo zbiva umjesto nekoga i u korist nekoga. Providnost kao 
misao dobro pozna grčka filozofija. Posebice su je njegovali i 


6 Usp. H. LES&TRE, Dragon, DB, 2, 1503-1504; W. FOERSTER, SpaKcuv, 
ThW, 2, 284-286; L.F. HARTMAN, Dragon , NCE, 4, 1032-1033; A. 
CLOSS, Drache , LThK, 3(1959), 537-538; F. DINGERMANN, Drache , 
LThK, 3(1959), 538-539. 

7 Usp. L. KERST1ENS-W. BEHLER, Theorie, LThK, 10(1965), 92-95; A. 
SOL1GNAC, Theoria, DS, 15, 546-548. 

produbljivali stoici. Grci su do providnosti došli promatrajući 
red u svijetu i ljudskome tijelu. Uočili su da je priroda svrho¬ 
vita i da božanska razumnost radi i djeluje za čovjekovo dobro. 
Grci su čak o providnosti govorili kao o zasebnome božanstvu. 
Misao providnosti dosta su kasno prihvatili latinski profani 
filozofi. Hebrejski jezik nema zasebnu i točnu riječ kojom bi 
izrazio pojam providnost. Zato se izravni govor o providnosti 
nalazi samo u onim starozavjetnim dijelovima koji su izvorno 
napisani grčki. Ali posvuda u Bibliji vlada osvjedočenje da se 
Bog s puno ljubavi i skrbi brine za čovjeka. To je osnovna 
biblijska misao. 8 

9. - Ždrijebanje 

Običaj da se kod stanovitih važnijih odluka ždrijeba 
veoma je drevan. Poznat je gotovo kod svih naroda. Židovi su 
kockom podijelili tlo među plemenima. Kocka je odlučila tijek 
događaja u Jon 1,7. Matija je po kocki uključen u apostolski 
zbor. Tako piše u Dj 1,26. Vojnici su kockom znakovito 
naznačili Isusovu smrt. O tome imamo zapis u Iv 19,24. 

Hebrejska, grčka i latinska riječ za ždrijeb izvorno 
označuje predmet kojim se obavljalo ždrijebanje. Činilo se to - 
nadopunjujemo već kazano - kamenčićima, drvenim kuglica¬ 
ma ili pločicama. To bi se različito obojilo i stavilo u kakav 
sud, vrećicu ili skut od haljine. Potom se izvlačilo i dobivao 
željeni odgovor. Kadšto se ždrijebanje poistovjećivalo s 
praznovjerjem koje je zabranjeno. 9 


8 Usp. H. LESfiTRE, Providence, DB, 5, 802-803; A. LEMONNYER, 
Providence, DTC, 13. 935-941; J. HASTINGS, Providence , DoB, 4, 143; J. 
SCHMID, Vorsehung, LThK, 10(1965), 885-887; M.R.E. MASTERMAN, 
Pprovidence o/God, NCE, 11,916-917; EJ. CARNEY, Providence of God, 
NCE, 11, 917; J. BEHM, upo voia, ThW, 4, 1004-1011; P.J. 
LABARRIŠRE, Providence, DS, 12, 2464-2476. 

9 Usp. H. LESfiTRE, Sort, DB, 5,1848-1849; O.C. V/HITEHOUSE, Lots, DoB, 
3, 152-153; E. PAX, Los, LThK, 6(1961), 1148-1149; W. FOERSTER, 
KXrjpos,ThW, 3,757-767. 

10. - Alegorija 

Alegorija je stilski i govornički način izražavanja kada 
pisac ili govornik jedno kaže, ali zapravo drugo misli. To znači 
da riječi koje upotrebljava ne rabi u običnome i doslovnome 
smislu. Alegorija se kao tumačenje rano stala primjenjivati na 
Homerova i Heziodova pjesnička djela. Kada su njihova mjesta 
bila nerazumljiva ili su sablažnjavala čitaoca počela su se 
tumačiti alegorijski. U riječima se tražio drugi smisao nego što 
ga imaju u dnevnome govoru. Jednako se postupalo s raznim 
mitovima. 

Među Židovima je alegoriju kao pojašnjenje posebice 
njegovao Filon. Pojam i postupak spominje i sv. Pavao u Gal 
4,24. Biblijska je alegorija, unatoč svemu, naročite vrste. 
Jeronim se zaista često služio alegorijskom egzegezom. Ipak 
smo ovdje općenito progovorili o alegoriji. 10 


11.- Strah Božji 

Pučka vjera među drevnim Grcima sva je u znaku straha 
od bogova. Grci su čak imali božanstvo koje su nazivali Strah. 
Pojam straha pred Bogom temeljni je vjernički osjećaj i u 
Starome zavjetu makar se taj pojam tu javlja razmjerno kasno. 
Bog je izvodio djela koja su ulijevala jezu. Kada se Bog 
objavljuje u Starome zavjetu čovjek se straši i boji. Jednako ga 
obuzima strah kada se javljaju Božji glasnici. Strah pred 
Bogom drugo je ime za poštivanje Boga i pobožnost prema 
njemu. Taj strah omogućuje mudrost, čuva od grijeha i potiče 
na dobro. Izvor je posluha prema Božjim zapovijedima. Strah 
Božji dijelom obilježuje i kršćanina. Ipak se u kršćanstvu može 


10 Usp. E. MANGENOT, Allđgorie, DB. 1, 368-369; H. MUSURILLO. 
Allegory , NCE, 1, 320-321; G. S1EVVERTH, Allegorie, LThK, 1(1957), 
342-343; F. BUCHSEL, dXXr)yopeuj, ThW, 1, 260-264; R. E. BRONN, 
Allegory in the Bible, NCE, 1, 321; E. MANGENOT, Allćgorie biblique, 
DTC, 1, 833-836. 

točnije govoriti o strahopočitanju i strahopoštovanju prema 
Bogu. U Novome zavjetu ljubav prisiljava strah na uzmak i 
nastoji ga udaljiti. Tu se strah manje ističe. 11 

12. - Stvaranje 

Posve je prirodno što se Biblija zanimala za postanak 
svemira jer to je osnovno pitanje o kojemu ovisi smisao svijeta i 
ljudskoga života. Tko zna odakle dolazi svijet, također zna što 
je svijet i koja mu je svrha. Biblija je prihvatila da je Bog 
stvorio svijet. To je njezina temeljna vjera. Biblija o postanku 
svijeta sudi drukčije nego se o tome općenito mislilo kada je 
nastajala biblijska vjera u stvaranje svijeta. Tome razlog leži u 
tome što Biblija ima posebno poimanje Božjega odnosa prema 
svijetu. Po Pismu, Bog se posve razlikuje od svijeta. Zato svijet 
jedino može biti Božje djelo i stvorenje. Pismo svjedoči da je 
Bog svijet stvorio “od bezoblične tvari“ (Mudr 11,17). Isto 
tako u Bibliji piše da je Bog sve “načinio ni od čega" (2 Mak 
7,28). Red nam je ipak dodati da učenjaci doista različito 
pojašnjuju upravo navedene izričaje. Unatoč svemu, općenito 
se uspostavila vjera u Boga kao Stvoritelja neba i zemlje. To 
uključuje da Bog providonosno i s ljubavlju sve ravna i o 
svemu skrbi. 12 


13. - Krv 

Biblija često spominje krv. Promatra je s više gledišta. 
Temeljno je to što Biblija krv uzima za sjedište životnoga 
počela koje oživljuje tijelo. Bez krvi tijelo ugiba. Raspada se i 


11 Usp. F. VIGOUROUX, Crainte de Dieu, DB, 2, 1099-1100; H. BALZ 
4>opeu), ThW, 9, 186-194.201-216; G. WANKE, 4>o|3etu, ThW, 9, 194- 
201; K. ROMANIUK, Furcht, TRE, 11, 756-759; W. MUNDLE, Furcht, 
RAC, 8,672-680; C.J. Fear ofthe Lord, NCE, 5, 864. 

12 Usp. E. LOVELY, Creation , NCE, 4, 417-419; W. FOERSTER, ktiCuj, 
ThW, 3,999-1034; A. VACANT, Crdation, DB, 2, 1101-1105; H. PINARD, 
Crćation , DTC, 3, 2034-2201. 

prestaje živjeti. Stoga se krv poistovjećuje sa samim životom. 
Život boravi u krvi. Čovjek se sastoji od duha, krvi i tijela. 
Životinje pak imaju samo meso i krv. Svako tijelo živi od krvi. 
Krv se smatra svetom. Zabranjeno je jesti krv koja kao nosilac 
života pripada Bogu. Krv ima bitnu ulogu kod žrtava. Ona se 
prolijeva u znak da pripada Bogu. Krv u žrtvama zadovoljuje 
za grijehe i od njih čisti. 13 

14. - TUTTOS 

Ovdje jedino upozoravamo na općenita značenja riječi 
tuttos. Ta riječ korijenski zapravo znači udarac koji iza sebe 
ostavlja znak, biljeg ili trag. Tako udarac u tijelo na njemu 
ostavlja ranu kao tuttos. Stopala također za sobom ostavljaju 
otisak. To je njihov TUTTOS. U novac se stavlja TUTTOS. To je 
novčani žig. Riječ TUTTOS zbog gornjega također znači lik, 
oblik i slika. Prethodno smo naveli jer se riječ TUTTOS susreće u 
Bibliji i zato što se u Jeronimovim djelima često govori o 
tipološkoj egzegezi. 14 

15. - Golub 

Sveto pismo od svih ptica najčešće spominje goluba. Isto 
tako među pticama za žrtvu se prikazuje samo ta ptica. 
Siromašni su prinosili golubinje žrtve. U Bibliji golub ima 
različito slikovito značenje. Svojim trajnim i tihim pijukanjem 
doziva u pamet tužbe preminulih. Izrael je nalik na golubicu. 


13 Usp. H. LES&TRE, Sang, DB, 5, 1450-1455; O. BOCHER, Blut, TRE, 6, 
729-736; J.H. WASZINK, Blut, RAC, 2, 459-473; J. BEHM, alpa, ThW, 
1, 171-175; J. SCHARBERT, Blut, LThK, 2(1958), 538-539; A. VOGTLE, 
Blut, LThK, 2(1958), 539-541; A. CLOSS, Blood, NCE, 2, 620; R.T. 
SIEBENECK, Blood, NCE, 2, 620-621; A. CLOSS, Blut, LThK, 2(1958), 
537-538. 

14 Usp. Ć. AMANNA, Type, DTC, 15, 1935-1945; P. BLASER, Typologie, 
LThK, (1965), 422-423; J. BLENKINSOPP, Type and Antitype, NCE, 14, 
351-352; L. GOPPELT.tijttos , ThW, 8, 246-260. 

Potrebna mu je posebna Božja pomoć i zaštita. Pismo hvali 
goluba jer je jednostavan, priprost, vjeran te mirne i 
nezavidljive ćudi. 15 

16. - Anatema 

Riječ anatema korijenski označuje nešto što se stavlja 
visoko ili što se objesi na povišeno. U drevnije se vrijeme pisalo 
ou- / d@£|!a, a kasnije dv'dSrnj.a. Ali se i tada susreću oba oblika. 
Značenje im je posve isto. Za klasične je pisce anatema 
predmet koji se posveti božanstvu. U tu se svrhu stavi u hram. 
Objesi se o zid ili na stup. Potom anatema kod klasika znači 
ukras. U klasičnome smislu riječ anatema čitamo na par 
starozavjetnih mjesta. U Novome se zavjetu nalazi samo u Lk 
21,5. Inače je Biblija kao cjelina pripisala riječi drugi smisao. 
U Starome zavjetu riječju anatema Sedamdesetorica redovito 
prevode riječ herem koja korijenski znači “odijeliti”, 
“odvojiti”, “prokleti”. Otuda će anatema steći značenje 
“izopćenje” i “prokletstvo”: Razumljivo je što su staroza¬ 
vjetni pisci poganske darove prikazane lažnim bogovima i 
zvane anatema smatrali nečim prokletim što treba odbaciti i 
uništiti. Čini se da je i zbog toga što je riječ herem označivala 
uništenje svega što je neprijateljsko također došlo do promjene 
u značenju riječi anatema. Židovi su uništavali sve što bi u ratu 
oteli od neprijatelja. Mislili su da ih to onečišćuje. To je uniš¬ 
tenje herem. Grčki prevodioci posižu za riječi anatema. Ipak u 
židovstvu na tome području postoji stanoviti razvoj. Dok je s 
početka anatema uključivala smrtnu kaznu, kasnije se sastojala 
od izopćenja iz zajednice, oduzimanja dobara i slanja u 
progonstvo. Sve je to bilo znamen prokletstva. Na osnovu toga 
smisla riječ će ući u kršćanski rječnik. Posebice je rabi apostol 


15 Usp. O. SCHILLING, Taube, LThK, 9(1964), 1307; H. GREEVEN, 
TTepiaTepđ, ThW, 6,63-72; A. M1CHEL, Jćsus-Christ, DTC, 8, 1184; R. 
HAUBST, Heiliger Geist, LThK, 5(1960), 110; H. LES&TRE, Colombe , DB, 
2, 846-851. 

Pavao. O tome svjedoče ova mjesta: Gal 1,8-9; 1 Kor 12,3; 16,22 i 
Rim 9,3. Anatema ulazi kasnije u opći crkveni rječnik. 16 

17. - Idolopoklonstvo i idolopoklonik 

Riječi idolopoklonstvo i idolopoklonik začudo nema u 
Suptuaginti. Ne poznaju ih ni židovski pisci koji su pisali 
grčki. Zna se pak da Stari zavjet žestoko napada idolopo¬ 
klonstvo i idolopoklonike i da to smatra pravom rak-ranom. 
Razumljivo je što profani grčki ne posjeduje riječi o kojima 
ovdje govorimo. Pogani i jesu idolopoklonici koji štuju idole. 
Obje riječi čitamo u Novome zavjetu kako svjedoče ova mjesta: 
1 Kor 5, 10-11; 6,9; 10,7; 10,14; Gal 5,20; Kol 3,5; Ef 5,5; 1 Pt 4,3; 
Otk 21,8 i 22,15. To znači da su spomenute riječi tu nastale. Čak 
se riječ idolopoklonik zadržala i u latinskome prijevodu za 1 
Kor 10,7 i Otk 21,8. Jasno je da Novi zavjet idolopoklonstvo 
uzima za naročito teški grijeh. Zato oštro napada idolo¬ 
poklonike. 17 

18. - Božje lice 

Ljudski način govora o Bogu naznačen izričajem Božje 
lice drag je biblijskoj i crkvenoj predaji. Neprijeporno je da je 
izraz Božje lice slikovit. Bogu se pripisuje što ima čovjek. 


16 Usp. F. VIGOUROUX, Anathćme, DB, 1, 545-550; A. VACANT, Anathime, 
DTC, 1, 1168-1171; K. HOFMANN, Anathema, RAC, 1, 472-480; C. 
MICHEL, Anathžme, DACL, 1,1926-1928; C. H. HUNZINGER, Bann, TRE, 
5, 164-165; R. DEICHGRABER, Formeln, TRE, 11, 262; S.G. HALL, 
Gormeln, TRE, 11, 265; P. De LETTER, Anathema, NCE, 1, 481; W. 
DOSKOC1L, Anathema, LThK, 1(1957), 494-495; H. GROSS, Bann, LThK, 
1(1957), 1225; J. BEHM, dvd0€|ia, ThW, 356-357; A. GELIN, Anathime, 
DTC, Tables, I, 148-149. 

17 Usp. F. PRAT, Idolatrie, DB, 3, 809-816; W.P. PATERSON, Idolatry, DoB, 
2, 445-449; C.H. PICKAR, Idolatry, NCE, 7, 348; A. GELIN, Idoles, 
idoldtrie, DBS, 4, 169-187; A. MICHEL, Idoldtrie, DTC, 8, 602-669; F. 
BUCHSEL, etSaiAoAaTpia ThW, 2, 377. 

Izričaj je lijep i pun. Njime se izražava duboko poštovanje, 
odanost i ljubav prema Bogu. Također služi da se izravno ne 
ponavlja sveto Božje ime. U izrazu lice Božje osjeća se punina i 
veličanstvo. Bog je po svome “licu” nazočan. Iskazuje svoju 
naklonost i pomoć. Božje je “lice” ono što Bog okreće 
čovjeku da ga čovjek motri iako je nevidljiv. Božje je lice sami 
Bog. Čovjek traži Božje lice jer zna da je u tome sreća i 
spasenje. Bog svoje lice skriva kada čovjeka kuša i provjerava. 
Očituje ga kada čovjeka ispunja svojom milošću, dobrotom i 
blagoslovom. Čovjek u ovome svijetu ne može izravno gledati 
Božje lice. Inače bi umro. Na zemlji Boga gledamo “u 
ogledalu” i “nejasno”. Samo ćemo u konačnome životu 
Boga promatrati “licem u lice” (1 Kor 13,12). To će gledanje 
biti blaženstvo. 18 


19. - Pokora 

Latinski pokora se piše dvojako: paenitentia i poen - 
itentia. Čini se da je drevniji prvi naznačeni način pisanja. 
Teško je reći odakle korijenski dolazi riječ paenitentia i što 
izvorno znači. Riječ se veže uz paenitus što znači “unutarnji”. 
Prema tome, paenitentia je nešto što dotiče i dira ljudsku 
unutrašnjost. Ali se drugi tumači pozivaju na paene što znači 
“gotovo”, “otprilike”. Ne vidimo što bi u tome slučaju 
izvorno značila riječ paenitentia. Rekosmo da se novije riječ 
piše i kao poenitentia. Ta se pak riječ dijeli na poena što znači 
“kazna” i tenere u smislu “držati”. Vidi se da poenientia 
zapravo znači izdržavanje kazne. Ipak moramo zaključiti da 
smo kod svega navedenoga još uvijek u neznanju. 19 


18 Usp. H. LES&TRE, Face , DB, 2, 2165-2167; E. KAUTZSCH, Religion of 
Israel, DoB, ex.v„ 639; E. LOHSE,TTpO(7U)TTOV, ThW, 6, 769-781; F. 
NOTSCHER, Angesicht Gottes, RAC, 1,437-438; T. KLAUSER, Angesicht 
Gottes , RAC, 1,438^440; M. STENZEL, Angesicht, LThk, 1(1957), 544. 

19 Usp. Ć. AMANN, Pćnitence, DTC, 12,722-723; P. ADNES, Penitence, DS, 
12, 943. 


182 



20. - Slobodna znanja 

Pred očima nam je zapravo znameniti izričaj artes 
liberales gdje ars znači “znanost", a dodatak liberalis 
upozorava da su se u drevno doba znanošću bavili slobodni 
ljudi dok su robovi bili isključeni. To je razumljivo jer su 
robovi obavljali teške dnevne poslove pa nisu imali vremena za 
učenje. Slobodni su ga ljudi imali jer nisu fizički radili. Već je 
Seneka govorio o “slobodnim znanostima”. Imao je na 
pameti naobrazbu slobodnoga Rimljanina. Tada je osnovno 
učenje obuhvaćalo ove vještine: čitanje, pisanje, računanje i 
pjevanje. Vremenom se ustalilo da “slobodne znanosti” 
obuhvate: gramatiku, retoriku, dijalektiku, glazbu, aritmetiku i 
astronomiju. To će se dugo zadržati. 20 


21. - Libacija 

Libacije su poznate kod mnogih poganskih religija. 
Božanstvima se prikazivalo vino ili neka druga tekućina. Nju se 
redovito prolijevalo izlijevanjem na zemlju, ognjište, oltar ili 
prikazivanu žrtvu. I Židovi su poznavali libaciju. Redovito su 
njome pratili žrtvovanje. Obično su se kod libacije služili 
vinom. Tako su Bogu prikazivali najbolje što su dobivali od 
zemlje. Samo su u znak pokore libaciju vršili vodom. Libaciju 
spominju Tertulijan i sv. Hilarije. Oni kod toga imaju na 
pameti kršćansko mučeništvo. 21 

22. - Kostrijet i vreća 

Ovdje svraćamo pozornost na dvije naoko različite riječi, 
ali slične uporabe i značenja. To su riječi cilicij ili kostrijet i 
riječ vreća. Cilicij očito dolazi od KlAlKlOV što u latinskome 


20 Usp. H. WOLTER, Artes liberales, LThK, 1, 909-910; H. FUCHS, Enkyklios 
Paideia, RAC, 5, 365-398; D. ILLMER, Artes liberales, TRE, 4, 156-171. 

21 Usp. H. LESĆTRE, Libation, DB, 4,234-237. 

glasi cilicium. Riječ potječe od naziva za cilicijsku pokrajinu 
gdje su se uzgajale koze od čije se dlake pravio cilicij i vreća. 
Stoga se te riječi rabe da se označi grubo sukno koje se dobiva 
od kozje dlake. Slično se sukno pravilo i od devine dlake. 

Potom se istim riječima označivala odjeća i vreća 
načinjena od toga gruboga, oporoga i neuglednoga platna. To 
je platno bilo znamen siromaštva, isposničkoga života, tuge za 
preminulom osobom i vršenja pokore. Također je na sve to 
upućivala i siva suknena boja. Posebice se s kostrijeti i odjećom 
u obliku vreće izražavala tuga za nekim tko je umro. Pokornik 
je na taj način pokazivao žalost nad grijehom. Kostrijet se 
nosio na golome tijelu ili povrh nutarnjega rublja. Židovi su 
kostrijet i vreću redovito povezivali s iznimno velikom 
pokorom. 22 


23. - Hereza i heretik 

Tu smo namjerno upotrijebili tuđice. Riječ hereza 
izvorno je grčka. Korijenski može značiti dvoje: “zauzeće” i 
“odabiranje”. U smislu zauzeća riječ hereza rabe klasični pisci 
kao Herodot i Tukidid. Tako se govori o zauzeću nekoga 
grada i tada upotrijebi riječ hereza. Ali za nas je važnije drugo 
korijensko značenje. Ono polazi od glagola koji znači 
“izabrati” i “pretpostaviti”. Tada hereza znači izbor, odabi¬ 
ranje, prednost, naklonost. To se može odnositi na neko 
učenje, mišljenje ili stranku. Otuda hereza označuje razne škole 
kojima se iskazuje naklonost kada je u pitanju filozofija, 
književnost i uopće neki društveni životni oblik. I politička se 
stranka može nazivati hereza. Filon Aleksandrijski riječ hereza 
upotrebljava kada piše o filozofskim školama, stanovitim 
učenjima pa i samoj religiji. Josip Flavije vjersku zajednicu kao 
što je esenska naziva herezom. Latinski pisci poput Cicerona i 


22 Usp. A. HERMANN, Cilicium, RAC, 3, 127-136; H. LESČTRE, Cilice, DB, 
2, 759-761; J. van DODEWAARD, Cilicium, LThK, 2(1958), 1203-1204. 

Varona također rabe riječ hereza kada govore o raznim 
školama, učenjima i životnim usmjerenjima. 

I u Septuaginti se susreće riječ hereza. Tu ima dosta 
suženo značenje: izražava slobodni i dragovoljni izbor. Riječ 
hereza razmjerno često upotrebljava Novi zavjet kako se vidi iz 
ovih mjesta: Dj 5,17; 15,5; 24,14; 26,5; 28,22; 1 Kor 11,19; 
Gal 5,20; 2 Pt 2,1. Tu ima dosta različita značenja. Ipak se 
dadu dobro uklopiti u opći opseg grčke riječi. U Novome 
zavjetu saduceji se zovu herezom. Isto vrijedi za farizeje. 
Međutim, i Židovi Crkvu nazivaju herezom. Očito se u 
spomenutim slučajevima riječ hereza uzima u smislu sljedba, 
stranka, udruga, zajednica pa čak i zasebna misaona škola. Kod 
novozavjetnih pisaca hereza može također značiti krivo učenje. 
Hereza je podjednako mimoilaženje u temeljnim pogledima na 
život i rad. Otuda će se oblikovati teološki pojam hereze u 
značenju krivoga učenja. 

Spominjemo da se u Tit 3,10 nalazi pridjev haereticus. U 
Tit 3,10 postoji napomena o “heretičnome čovjeku" koji širi 
herezu ili krivi nauk. Također krivi nauk postojano i uporno 
brani. Inače se riječ haereticus rabi i kao imenica. 23 

24. - Ispraznost 

Svraćamo pozornost na iskonsko značenje židovske i 
grčke riječi koju obično prevodimo riječju ispraznost. 
Hebrejska riječ znači “dašak”. Stoga se u biti ispraznim u 
Pismu naziva sve što je bez ikakve vrijednosti. Biblija često 
govori o ispraznosti u doslovnome i prenesenome smislu. I 
Septuaginta na mnogo mjesta spominje ispraznost dok se riječ 
iznimno rijetko susreće u profanoj grčkoj književnosti. 


23 F. PRAT, Hđrćsie, DB, 3, 607-609; F. PRAT, Hćrćtique, DB, 3, 609; J.V. 
BARTLET, Heresy, DoB, 2, 351; A. MICHEL, Hćrćsie, DTC, 6, 2208-2257; 
N. BROX, Hdresie, RAC, 13, 248-297; H.D. BETZ, Hdresie, TRE, 14, 313- 
318; H. SCHLIER, cupeais, ThW, 1, 180-183; J. BROSCH, Hdresie, 
LThK, 5,6-8; P. ROCHE, Heresy, NCE, 6,1063-1064. 


185 



Općenito o ispraznosti se govori gdje je praznina, ništavilo i 
ništetnost. Praznina je bez cijene i vrijednosti. To je ispraznost 
koja je prazna. 24 

25. - Mističan 

.Riječ mističan ne susrećemo nigdje u Svetome pismu. Po 
svome korijenu naznačuje nešto pred čime se mora zatvoriti 
oči i usta. Mistično je što se ne gleda i o čemu se ne govori. 
Čak se ne može vidjeti pa se o tome uopće ne može ni govoriti. 
Mistično je što se obavija tajnom. Ono je tajnovito i otajstveno. 
U mistično je upućen samo odabrani mistik. U kršćanskoj 
literaturi mistično također označuje znakovito i sveto. 25 

26. - Obrezanje 

Hebrejska, grčka i latinska riječ za obrezanje u osnovi 
potječe od glagola koji znači “obrezati”, tj. uokolo odrezati. 
Obrezanje je praiskonski običaj. Susreće se kod mnogih 
drevnih naroda. Teško je sa svom sigurnošću kazati zbog čega 
je nastalo obrezanje. Vjerojatno ga je uvjetovao cijeli sklop 
okolnosti. Već je zdravstveni razlog mogao davne narode 
navesti na obrezanje. Svakako se obrezanjem donekle sprje¬ 
čava mogućnost zaraze. Obrezanje potpomaže plodnost. Neki 
misle da kod pradavnihi naroda obrezanje ima žrtveno 
obilježje. Njime se novi porod štiti od zlih demonskih utjecaja. 

U židovstvu obrezanju pripada nezamjenjiva uloga. Ono 
je toliko značajno za Židove da ih Novi zavjet naprosto naziva 
“obrezanjem”. To im je znak prepoznavanja. Obrezanjem 


24 Usp. H. LES&TRE, Vanih f, DB, 5, 2375-2376; A.E. GARRIE, Vavity, DoB, 
4, 846-847; H. SCHLIER, Nichtigkeit, LThK, 7(1962), 942-943; O. 
BAUERNFEIND, paTCtlOS, ThW, 4,525. 

25 Usp. L. ROURE, Mysticisme, DAFC, 3, 1014-1024; G. BORNKAMM, 
(i.uaT'npiov, ThW, 4, 816. Jeronim riječ mysticus upotrebljava kada 
tumači Jon 4,6. Mi smo napisali “mistična tumačenja”. 

Židov postaje član svoje židovske vjerske i narodne zajednice. 
Po činu obrezanja Židov postaje Židov po vjeri i narodnosti. 
Obrezanje uspostavlja savez između Boga i židovskoga naroda. 
Obrezanje je izraz toga saveza i savezni pečat. Obrezanje 
podsjeća Židove na spor između duha i tijela. Obrezanje je 
poticaj da duša pokori tijelo. Ali tjelesno obrezanje upućuje na 
obrezanje srcem koje se smatra pozivom na ljubav prema Bogu 
svom dušom i svim srcem. 26 


27.- Kanon 

Po svemu sudeći semitski je svijet stvorio riječ kanon. 
Nalazimo je u grčkome i latinskome jeziku. Prvo se značenje 
riječi odnosi na uspravnu stabljiku od trstike. Potom riječ 
označuje svaku drvenu uspravnu i dužu motku odnosno štap. 
Dužina se redovito mjerila trskom ili štapom. Zidari i tesari 
imali su “kanon“ kojim su potrebito mjerili. Otuda je riječ 
dobila značenje “mjera”. Ćudoredni život ima svoj “kanon“, 
tj. svoju “mjeru”. U jeziku važe gramatičke “mjere". 
Književnosti posjeduju svoje najbolje predstavnike koji su na 
tome području “mjerila”. Tako se posvuda može govoriti o 
“kanonu” ili “mjeri”. Međutim, riječ kanon dobiva također 
značenje popis odnosno lista gdje se popisuje što dopušta 
kanon ili mjera. 

U Septuaginti se riječ kanon čita samo nekoliko puta. 
Susrećemo je i kod apostola Pavla. On njome u 2 Kor 10,13- 
15 označuje međe koje su određene za njegovo apostolsko 
djelovanje. U Gal 6,16 i Fil 3,16 riječ kanon Pavlu služi za 


26 Usp. H. LESfiTRE, Circoncision, DB, 2, 772-780; V. ERMONI, 
Circoncision, DTC, 2, 2519-2527; R. MEYER, TTepiTepvu), ThW, 6, 72- 
83; F. STUMMER, Beschneidung, RAC, 2, 159-169; H. W1SSMANN, 
Beschneidung, TRE, 5, 714-716; O. BETZ, Beschneidung, TRE, 5, 716- 
722; F. DEXINGER, Beschneidung, TRE, 5, 722-724; J. SCHMID, 
Beschneiidung, LThK, 2(1958), 291; S.M. POLAN, Circumcision, NCE, 3, 
878-879. 

naznaku životnoga pravila kojega se moraju držati sljedbenici 
evanđelja. Riječ kanon u kršćanskome rječniku ima vlastito 
značenje koje dolazi iz općega značenja riječi. Tako primjerice 
govorimo o svetopisamskome i misnome kanonu. 27 

28. - Taršiš 

Taršiš se veoma često spominje u Pismu i ima različita 
značenja. Za razumijevanje Jon 1,3 treba kazati da se pod 
Taršišom vjerojatno misli na grad koji se nalazio na 
španjolskoj sredozemnoj obali. Zbog trgovine bio je veoma 
bogat i dosta velik. S Jafom su ga povezivali veliki brodovi. 
Ipak nije isključeno da je Taršiš kao krajnja točka do koje su 
dopirali Feničani bio naznaka za nešto daleko i udaljeno te 
lišeno Božjega prijateljstva. I to bi bacilo stanovito svjetlo na 
Jon 1,3. Inače riječ taršiš kao opća imenica može označivati 
ogromne brodove koji daleko plove. Riječ ima i druga 
značenja. 28 

29. - Prsten 

Prsten se često spominje u Bibliji. Bilo je različitih 
prstena. Imali su raznoliko značenje i uporabu. U Jak 2,2 
čitamo o “zlatnome prstenu” kao znamenu i dokazu velikoga 
bogatstva. U Lk 15,22 rasipni sin na povratku dobiva “prsten" 
koji razlikuje domaćinova sina od posluge. 29 


27 Usp. F. VlGOUROUX, Canon des Žcritures, DB, 2, 134-184; E. 
MANGENOT, Canon des livres saints, DTC, 2, 1550-1605; H.W. BEYER, 
Kavujv,ThW, 3,600-606. 

28 Usp. Tharsis, DB, 5, 2157-2158; J. GAMBERONI, Tharsis, LThK, 
10(1965), 11-12; G.H. GUYOT, Tharsis, NCE, 14,3. 

29 Usp. J. THOMAS, Anneau, DB, 1, 632-637. 

30. - Starozavjetni navodi u Novome zavjetu 

Novozavjetni pisci u načelu Stari zavjet navode prema 
Septuaginti. U Poslanici Hebrejima navodi su obično doslovni. 
Inače u drugim se novozavjetnim spisima navodi više po 
sjećanju. Pisci se posebice ne trude oko doslovnosti navoda. 
Radije se vode smislom nego slovom. Ponekad navod skraćuju, 
ali i dopunama produžuju. U navodima se neki put zamjećuje 
poneka inačica najvjerojatnije uvjetovana navođenjem po 
sjećanju. 30 

31. - Hula 

Ovdje riječju hula zamjenjujemo pojam “blasfemija”. 
Blasfemija vjerojatno korijenski znači “vrijeđanje ugleda". To 
je, dakle, zli govor o drugome. Blasfemija je ocrnjivanje, 
ozloglašavanje i objeda. Čovjek ne izgovara blasfemiju. Hula je 
najružniji oblik osobnoga vrijeđanja. Inače se riječ blasfemija 
često navraća u Bibliji. 31 

32. - Oholost 

Držimo značajnim što hebrejski jezik ima nekih dvanaest 
riječi za ono što mi nazivamo ohološću. To najbolje pokazuje 
koliku je pozornost toj mani pripisivao židovski narod. Biblija 
često govori o oholosti i o kaznama koje čekaju ohola čovjeka. 
I kršćanstvo oholost ubraja među osnovne poroke. Duhovni 
pisci jedva što tako oštro osuđuju kao oholost. 32 


30 Usp. L. VENARD, Citations de l'Ancient Testament dans le Nouveau 
Testament, DBS, 2, 23-51. 

31 Usp. S. MANY, Blasphime, DB. 1, 1806-1810; V. OBLET, Blasphšme, 
DTC, 2.907-910; J.A. FALLON, Blasphemy , NCE, 2,607; 

32 H.W.BEYER,pXaa4>r|p.€cu.ThW, 1,620-624. 

33. - Pepeo 


Pepeo je iznimno lagana i prhka tvar. Zato se uzima za 
sliku svega što je lomno, prolazno i nekorisno. Pepeo se ne 
prodaje. Nema cijene. Pepeo je znak tuge i žalosti. Posut po 
glavi i raspršen po licu izražava ljudsku slabost i bijedu. Stoga 
se pepeo rabi kao znak pokore. 33 

34. - Podzemlje i pakao 

U latinskome postoje riječi infernum i infernus. 
Korijenski dolaze od riječi koja znači “donji“, “podzemni 41 . 
U Bibliji na latinskome i kod kršćanskih pisaca jedva da ima 
ikakve razlike među dvjema spomenutim riječima. U osnovi 
naznačuju podzemni svijet gdje prebivaju umrli. Ali također 
mogu značiti podzemni svijet gdje u mukama žive oni koji su 
preminuli. U teološkome rječniku riječi znače pakao kao 
mjesto vječnih muka. Teško je uvijek uočiti u kojemu je smislu 
riječi rabio i sam sv. Jeronim. 34 


33 Usp. H. LES&TRE, Orgueil, DB, 4, 1864-1866.Usp. H. LES&TRE, Cendre, 
DB, 2, 406-408; V. HAMP, Asche, LThK, 1(1957), 917-918; C. 
SCHNEIDER, Asche, RAC, 1,725-730. 

34 Usp. A. VACANT, Enfer, DB, 2, 1792-1796; S.D.F. SALMOND, Hell, DoB, 
2, 343-346; P. ANTOINE, Enfer, DBS, 2, 1063-1076; M. RICHARD, Enfer, 
DTC, 5,28-47. 

Osmo poglavlje 
DUŽI SASTAVCI 

Jasno je da je naslov ovoga poglavlja nastao iz stanovite 
potrebe. On zapravo ne znači ništa određeno. Njegova je korist 
ta što nije u suprotnosti sa svojim sadržajem i što omogućuje 
pregledno progovoriti o nekoliko važnih točaka koje su 
općenito značajne za teologiju, ali i za proučavanje pisane 
ostavštine sv. Jeronima. Unutarnji je raspored u poglavlju 
zamišljen dosta labavim. 

1. - Abba 

Mislimo da riječ abba ima u kršćanstvu veliku važnost i 
zato na nju neposredno svraćamo pozornost. Riječ je izvorno 
aramejska. Ali se može reći da je također hebrejska pa čak 
donekle i sirijska. To je već napomenuo sv. Jeronim 1 kada 
podrobno tumači Gal 4,6. Riječ abba po sebi pripada prisno¬ 
me obiteljskome rječniku i zato svakodnevnom običnome 
govoru. Riječ nije naročito svečana ni posebice prikladna za 
neko istaknutije izražavanje. Riječ abba redovito upotreb¬ 
ljavaju mala djeca koja tek počinju izgovarati prve riječi. 
Njome se djetinji obraćaju ocu. O tome svjedoči Talmud i 
drevni antiohijski kršćanski pisci koji su kao sitni dječaci 


i 


Usp. ln Gal 4.6; PL, 26,400B. 

govorili narječjem bliskim sirijskome jeziku. Riječ abba 
upotrebljavaju i učenici kada oslovljavaju svoga učitelja. 

Židovstvo se, gledano cjelovito, ne služi riječju abba 
kada govori o Bogu. I onda kada to čini u nekoliko usputnih 
slučajeva dodaje naznaku “koji je na nebesima”. Očito se 
židovstvo bojalo da bi riječ abba kao priprost i jednostavan 
izraz odveć zbližio Boga i čovjeka ako bi čovjek tom riječju 
oslovio Boga. 

Isus se, umirući na križu, Bogu obratio riječju Abba. 
Tako piše u Markovu grčkome tekstu: Mk 14,36. Nema pak 
dvojbe da Isus na samrti govori kako je postupao cijeloga 
zemaljskoga života. Neprestano je propovijedao da je Bog 
njegov Otac i da je ljudima Otac. Učenike je naučio moliti 
Očenaš. Iznimno je i naročito novo to što Isus posiže za 
prisnom i djetinjom riječi abba i da pomoću nje ustanovljuje 
svoj i vjernički odnos prema Bogu. Nema sumnje da je 
evanđelist namjerno u svome grčkome tekstu zabilježio 
aramejsku riječ. Isto tako smijemo kazati da je Isus svoju 
objavu sažeo u novi, lijepi i prisni izričaj o Bogu koji je Abba. 
Jedva se nešto više i ponesenije može reći o Bogu. 

Apostol Pavao nije zaboravio Abba. Vjerojatno ga je 
zatekao u prapočetnome bogoslužju i nazreo u Očenašu. 
Dvaput ga je uvrstio u svoja pisma. U Gal 4,6 Pavao kaže da 
Duh Sveti u vjernicima o Bogu izgovara Abba. U Rim 8,15 
ističe da mi u Duhu Svetome Boga nazivamo Abba. 

U svakome slučaju. Apostol poslanje Duha najuže 
povezuje uz Abba. Isus je objavio da je Bog Abba. Duh Sveti 
vjernika prosvjetljuje, potiče i osnažuje da Boga zove Abba. 
Može se, drugim riječima, kazati da je slanje Sina i Duha 
Svetoga najuže vezano uz otajstvenu riječ o Bogu koji je Abba. 
Gotovo da se tu zgušnjuje osnovna i bitna kršćanska vjera. 2 


2 Vidi: Abba, DB, 1, 18; H.P. ROGER, Aramđisch, TRE, 3, 602-603; M. 
STENZEL, Abba, LThK, 1(1957), 7; G. KITTEL, dp|3a, ThW, 1,4-6; J.A. 
GRASS1, Abba, NCE, 1,4-5;H. EMONDS, Abt, RAC, 1,45.50. 

2. - Sveti i svetost 

Biblija uistinu često, iscrpno i duboko govori o svetosti. 
Ona je knjiga svetosti. U Bibliji postoji jedinstveni nauk o 
svetosti. Vlastit je biblijskim piscima. Iznimno je složen i 
raznolik. Premda se ne može sa svom sigurnošću reći što 
korijenski znače riječi s kojima Biblija hebrejski, grčki i 
latinski izražava pojam svetosti ipak su osnovna značenja 
zajamčena. Temeljna misao koja se nalazi u pojmu svetosti jest 
odvojenje i odjeljenje. Sveto je što se odvaja, odsijeca i izuzima 
od svjetovnoga i profanoga. U ćudorednome smislu sveto je 
što se odvojilo od grijeha, mana i opačina. Tako je postalo 
čisto i posvetilo se Bogu. 

Jedini koji je posve odvojen od svega drugoga i koji je 
za se jest Bog. Zato je Bog u samome sebi i posve svet. 
Njegova je narav svetost. Bog je sama čistoća i svjetlo. 
Jednostavan je. Stoga mu je ime Sveti. To se Božje ime često 
spominje na biblijskim stranicama. Uz to susrećemo naziv za 
Boga Izraelov Sveti kao što se i Izrael naziva sveti Božji narod. 
Bog je, dakle, Sveti ukoliko je odijeljen od stvorenja. Ali stupio 
je u naročiti odnos s Izraelom. Zato se naziva Izraelov Sveti. 
Izrael se naziva sveti Božji puk jer ga je Sveti izabrao i za se 
odvojio između drugih naroda svijeta. Taj narod pripada samo 
Bogu. Dužan je svojom svetošću pokazati da je uistinu 
isključiva Božja svojina i njegovo vlasništvo. 

Također svraćamo pozornost da se Isus u Novome 
zavjetu naziva Božji Sveti. Izričaj je velike kristološke 
vrijednosti. Čak se doima člankom drevnoga Vjerovanja. 
Naznaka Božji Sveti znači isto što i Očev Sveti. To pokazuje 
Isusov odnos prema Ocu koji je Sveti. Isus ima Očevu svetost. 
Tako je od izvora svetosti i sama je svetost. Stoga objavljuje i 


193 



daje svetost. Dariva je sadašnjem svetome Božjemu narodu. To 
je Crkva koja se također u Vjerovanju označuje svetom. 3 

3. - Spasitelj 

Zapazili smo da sv. Jeronim dosta učestalo i rado Isusa 
oslovljava nazivom Spasitelj. Osjeća se da mu to dolazi iz srca i 
duše. Zanimljivo je da klasični latinski jezik ne pozna riječ 
spasitelj. Prema tome ona je kršćanska kovanica. Ipak su 
rimski carevi od nekoga vremena sebe smatrali i nazivali 
bogovima i spasiteljima. Riječ spasitelj dobro je zajamčena u 
grčkome jeziku. Grci su s njome nazivali bogove i ljude. Za 
njih je spasitelj tko spašava u pogibli i nevoljama kao što su rat, 
bolest, brodolom i svaka druga nepogoda. Grci riječ spasitelj 
pripisuju istaknutim ljudima među koje ubrajaju vladare, 
filozofe, junake. 

U Starome je zavjetu jedini Spasitelj samo Jahve. Novi 
zavjet riječ ne rabi često. Tu se odnosi na Boga Oca i posebice 
na Isusa Krista. Ipak Isus sebe nije nazvao Spasiteljem. Ali 
samo ime Isus korijenski znači -Spasitelj. Osim toga, 
novozavjetni pisci Isusa nazivaju Spasiteljem zbog njegova 
djela kojim je spasio ljudski rod. Kasnije će se nazivom 
Spasitelj izražavati vjera u Isusovo božanstvo. 4 


3 Usp. Saint. DB, 5, 1360-1361; Saintetć , DB, 5, 1361-1363; J. SKINNER, 
Holiness, DoB, 2, 394-399; G.B. STEVENS, Holiness, DoB, 2, 399-401; A. 
MICHEL, Saintetć, DTC, 14, 841-870; J. GUILLET, Sainteti de Dieu, DS, 
14,184-192; G.L. MUELLER, Sacri, DS, 14, 37^45; H. CAZELLES, Sacri, 
DBS, 10, 1342-1346; P. GRELOT, Sacri, DBS, 10, 1432-1483; A. D1HLE, 
Heilig, RAC, 14, 1-63; O. PROCKSCH, đyiOS, ThW, 1, 87.97.101-116; 
B. KRAFT, Heilig, LThK, 5,89-91; W. KOESTER, Heiligkeit Gottes, LThK, 
5(1960), 133-134. 

4 Usp. Sauveur, DB, 5, 1520; E. PAX, Heiland, LThK, 5(1960), 80-82; W. 
FOERSTER, aumjp, ThW, 7, 1004-1012; G. FOHRER, CKUTfjp, ThW, 7, 
1013; H. KISTNER, Savior, NCE, 12, 1105-1106. 

4. - Razapinjanje 

Ne postoje posve pouzdani podaci koji bi naznačili 
vrijeme kada se uspostavila smrtna kazna razapinjanjem. Isto 
tako nemamo dokaza iz kojih bi se vidjelo u kojemu je narodu 
započela ta kazna. Najdrevniji pisani izvor za kaznu raspeća za 
sada je Hamurabijev zakonik. Razapinjanje su poznavali u 
davnini Perzijanci i Asirci. Aleksandar Veliki često je nalagao 
razapinjanje. Posebice su ustrajno razapinjali Kartažani od 
kojih su taj oblik smrti preuzeli Rimljani. Rimljani su ga zaveli 
u sve dijelove svoga carstva. To se, jasno, odnosi i na Palestinu. 
Općenito se može kazati da je razapinjanje bilo poznato među 
svim narodima koji su živjeli uz rub Sredozemnoga mora. Grci 
su razapinjanje vršili samo na robovima. Slobodni se Grk nije 
smio raspeti. U načelu slobodni se čovjek mogao raspeti na 
križ samo među barbarima. Tek je u čast Kristova križa kaznu 
raspinjanja dokinuo za svoje carstvo Konstantin Veliki. 

Rimljani su kaznom raspinjanja kažnjavali iznimno 
velike zločince i prekršitelje njihova zakona. Smrt na križu 
podnosili su lopovi koji bi opljačkali rimski hram. Ista je 
sudbina čekala odbjegle vojnike, ustanike i pobunjenike. 
Zakon raspinjanja u načelu je izuzimao rimske građane i 
odnosio se na robove i strance. Ali je bilo slučajeva da su se 
raspeli i oni koji su imali rimsko državljanstvo. Raspinjanje je 
bilo javni čin. Redovito se obavljalo na mjestu gdje su 
raspetoga mogli mnogi vidjeti. Bilo je to na uzvišicama, 
brežuljcima i ulicama kuda su mnogi prolazili. Raspinjanje je 
bilo ogromna tjelesna i duševna muka. Trajalo bi dugo. Truplo 
je obično ostajalo na križu dok se ne raspane ili dok ga ne 
raznesu zvijeri. 

Umrijeti raspet bila je silna sramota. Ciceron je 
raspinjanje nazvao najokrutnijim i najstrašnijim mučenjem. 
Također reče da je krajnja i najviša ropska muka. Stoga je 
Ciceron želio da se i samo ime križ udalji ne samo od tijela 
rimskih građana već jednako od njihove misli, očiju i ušiju. 

Tacit je kazao da je smrt na križu najsramotnija. Oblik je križa 
i raspinjanja bio raznolik. 

Židovski zakonik nije predvidio smrtnu kaznu 
raspinjanjem. Ali su Židovi raspinjali već umrle od 
kamenovanja. Tijelo bi kamenovanoga raspeli i tako izložili 
javnoj pogrdi, ruglu i sramoti. Ipak se čini daje u kumranskim 
spisima smrtna kazna raspinjanja bila predviđena makar kao 
mogućnost. Židovi su branili da tijelo raspetoga ostane na 
stupu ili križu poslije sunčeva zalaska. Jasno je da smo 
općenito govorili o raspeću zbog Gospodnjega propela. 5 

5. - Isusov podzemni silazak 

U članku Apostolskoga vjerovanja stoji da je Krist “sišao 
nad pakao”. Sv. Jeronim u djelu koje smo preveli obilno 
neposredno ili zaobilazno govori o istome otajstvu. Stoga se s 
ovim naznakama zaustavljamo kod te Gospodnje tajne. Imamo 
pred očima činjenicu da je Isusova duša nakon odjeljenja od 
tijela, kao svaka duša preminuloga, sišla u podzemlje dok je 
Gospodnje tijelo počivalo u grobu čekajući uskrsnuće. To se 
zbilo zbog zbiljskoga utjelovljenja Riječi. Ovdje kanimo 
pomoću naznaka prvenstveno vezanih uz Bibliju malko zaviriti 
u otajstvo. Svatko će zamijetiti necjelovitost naših razmišljanja. 

Nije nam moguće ulaziti u složeno i duboko pitanje 
upletenosti tajne hipostatskoga sjedinjenja u otajstvo Kristova 
silaska u podzemlje. To je otajstvo nedokučivo. Ipak je bilo 
sadržajem novozavjetne kateheze. Prvi su kršćani bili dobro 
upućeni u to otajstvo. To očito pokazuju razna novozavjetna 
mjesta koja ćemo smjesta navesti i potom se zaustaviti na 


5 Usp. J. SCHNE1DER, £ij\ov, ThW, 5, 36-40; J. BLINZLER, Kreuzigung, 
LThK, 6(1961), 621-622; M.W. SCHOENBERG, Crucifixion, NCE, 4,485- 
486; J. SCHNE1DER, CTTaupos, ThW, 7, 572-574; H.W. KUHN, Kreuz , 
TRE, 19.713-715; H. LESČTRE, Lapidation, DB, 4,88-91; H. MARUCCHI, 
Croix, DB, 2, 1127-1134; H. LESĆTRE, Pendaison, DB, 5, 34-36; H. 
LESĆTRE, Potnece, DB, 5,569-570; H. LESČTRE, Pal, DB, 4,1961-1962. 

osnovnim pojmovima koji su vezani uz razmatrano kristološko 
otajstvo. Razmišljanje ćemo zaokružiti stanovitom teološkom 
primjedbom. 

Mt 12,38-41 

Na tome evanđeoskome mjestu Isus o sebi izrijekom 
kaže da će “u srcu zemlje proboraviti tri dana i tri noći”. 
Razumije se da je tu važan izričaj “srce zemlje”. Egzegeti ga i 
teolozi ne razjašnjuju jednako. U svakome slučaju ima autora 
za koje naznaka “srce zemlje” upućuje na podzemlje kao 
obitavalište preminulih. Prema tome, po njihovu sudu Isus u 
Mt 12,38-41 naviješta vlastiti silazak “nad pakao”. 

1 Pt 3,19-20 

Svi se tumači slažu da je to Petrovo mjesto najvažnii 
biblijski tekst za otajstvo o kojemu je ovdje riječ. Gospodnji 
“duh” koji spominje Petar sigurno je Isusova ljudska duša. 
Riječ “duh” u Pismu istaknutije i snažnije naznačuje ljudsku 
dušu nego sama riječ “duša” koja prvotno označuje životno 
počelo živoga bića. Petar kaže da je Isus otišao propovijedati 
“u duhu” onima koji su nekoć bili “nepokorni” i nalaze se 
“u tamnici”. Vidi se da Petar ima pred očima posebnu sku¬ 
pinu ljudi koji su zatvoreni “u tamnicu”. Redovito se misli da 
u Petrovu tekstu riječ “tamnica” zamjenjuje ono što se 
hebrejski kaže šeol ili njegov posebni dio. To znači da je 
Isusova duša tamo “otišla” kada je Gospodin izdahnuo na 
križu. 


1 Pt 4,6 

Ne može se kazati da je tu jasno i izravno naznačen 
Isusov silazak u podzemlje. Ali kako se u 1 Pt 4,6 spominju 
“mrtvi” kojima je Gospodin također propovijedao, s pravom 

se zaključuje da je i u 1 Pt 4,6 govor o otajstvenome Isusovu 
podzemnome boravku poslije smrti. 

Dj 2,27-31 

Pred nama je nekoliko redaka iz Petrove poduhovske 
propovijedi. Međutim, na tome mjestu i sam Petar navodi Stari 
zavjet. To čini i zbog toga što u starozavjetnome tekstu piše da 
Mesijina “duša“ neće ostati “u hadu“. Nema, dakle, dvojbe 
da Petar pretpostavlja da je Isusova duša nakon smrti pošla “u 
had” makar se tu nije dugo zadržala. Drugim riječima, i u Dj 
2,27-31 zapažamo govor o Isusovu silasku u carstvo 
preminulih. Za to je upotrebljena riječ had: a8x]S. 

Rim 10,7 

Pavao u svojoj rečenici spominje “bezdan”, tj đpucros. U 
taj se bezdan “silazi”. U bezdanu se nalaze mrtvi. Tu se 
spustio i Krist koji će se otuda “natrag” ili “gore vratiti”. To 
znači da će uskrsnuti. Mi smo zapravo prepričali Apostolov 
redak da se lakše vidi što se u njemu kaže. Pavao u Rim 10,7 
sigurno predmnijeva da je Isus sišao u smrtni bezdan i da se 
uskrsnućem iz njega vratio. 

Ef 4,9 

U Ef 4,9 Apostol napominje da je Krist prije uzlaska na 
nebo najprije “sišao u donje krajeve zemlje“. Izričaj “donji 
krajevi zemlje” nije egzegetima posve jasan. Neki drže da sv. 
Pavao tu naprosto ima na umu Gospodnje utjelovljenje i 
dolazak na zemlju. Ali on nije jednostavno napisao “zemlja” 
nego “dijelovi zemlje” koji se nalaze negdje na “nižemu”. 
Stoga brojni egzegeti i tu vide naznaku vezanu uz činjenicu 
Isusova silaska u svijet preminulih. 

Otk 1,18 

U Otk 1,15 pisac napominje da Krist koji je “bio mrtav” 
sada “živi u vijeke vjekova”. Krist posjeduje “ključeve smrti i 
podzemlja”. U izvorniku za “podzemlje” piše aSr)S. Uistinu, 
ni tu nije naročito teško zapaziti otajstveno Isusovo pribivanje 
u podzemlju gdje gospodari smrt. Ali Isus je svojim 
uskrsnućem uzeo u svoje ruke “ključeve” koji su zaključavali 
podzemni svijet hada. 

Šeol 

Da bismo razumjeli novozavjetni i crkveni govor o 
otajstvu Gospodnjega boravka među mrtvima poslije njegove 
smrti i prije njegova slavnoga uskrsnuća, najprije moramo 
istaknuti kako su sami Židovi poimali prekogrobni život. U tu 
su svrhu upotrebljavali riječ šeol. Ona je zaista ključna i 
temeljna za naše razglabanje. Riječju šeol Židovi su naznačivali 
mjesto gdje žive preminuli i način kako žive u zagrobnome 
životu u koji su Židovi postojano i trajno vjerovali tijekom 
cijele svoje duge i složene povijesti. 

Riječ šeol u Pismu se susreće kojih šezdesetak puta. 
Učenjaci su se odavna pitali što ta riječ prvotno i korijenski 
znači. Međutim, uvijek su bili podvojena suda. Nisu se mogli 
složiti od čega je nastala riječ šeol. Tvrdi se da može doći od 
riječi “moliti” i “iskati”. Šeol zaista trajno traži da u nj dođu 
novi stanovnici. Šeol je nezasitan. U šeolu uvijek ima mjesta za 
pridošle. Ali riječ šeol također može potjecati od riječi 
“kopati”. Šeol je iskopan i sliči podzemnoj šupljini. Nalazi se 
duboko pod zemljinom površinom. Smješten je u udubini. 
Šeol je pust i žaloban. Neki pak misle da riječ šeol dolazi od 
riječi “plakati”, “cviljeti”, “tužiti se”. Doista se šeolom pro¬ 
lama plač i tužba. 

U Bibliji je život u šeolu višestruko izražen. Duša tu 
ostaje bez svoga tijela i životnoga daha. Stoga je slaba. Sada je 

posve nedjelatna. Nalikuje sjeni. Šeol je pun tame, mraka i 
šutnje. U šeolu se Bog ne slavi. Šeol je kao prah i pepeo. Tu ne 
postoji nikakva veza sa zemaljskim životom. U šeolu je 
utihnula svaka mudrost. Život u šeolu zaslužuje svako žaljenje. 
Tu nema nikakve nagrade. Iz šeola nema povratka. Tu vlada 
bijeda i posvemašnji zaborav. Šeol je, dakako, u Božjoj vlasti, 
ali se Bog od šeola udaljio. Šeol se nalazi negdje u zemlji i u nj 
se silazi. Neizmjerno je udaljen od predjela gdje žive koji još 
nisu preminuli. 

U početku su Židovi smatrali da u šeol jednoznačno 
silaze svi smrtnici i da tu jednako žive ma kakvi inače bili u 
svome zemaljskome životu. U šeolu ne bi bilo razlike između 
dobrih i zlih. Židovi su tako držali jer su mislili da su dobri bili 
u ovome životu nagrađeni za dobra djela, a zli kažnjeni za 
svoje opačine. Isto tako Židovi su smrt promatrali kao kaznu 
koja sve jednako pogađa i sve izjednačuje. Kasnije su to 
poimanje napustili. Židovi su shvatili da ljudi nisu naplaćeni u 
ovome životu onako kako su živjeli. Zato imaju različitu 
sudbinu u šeolu. Dobri dobro žive u šeolu, zli zlo. Dobrima se 
u šeolu dobrim životom naplaćuje dobar život na zemlji. Zli se 
u šeolu patnjom i mukom kažnjavaju za zla učinjena u 
zemaljskome životu. Tako su Židovi uveli veliku razliku u 
šeolu. Počeli su učiti da šeol ima dva odvojena i nespojiva 
dijela. U jednome žive dobri, u drugome zli. Dobri žive dobro, 
loši zlo. Ta je podjela također nastala iz nade u uskrsnuće. 
Takvo se shvaćanje šeola sve više učvršćivalo među Židovima. 
Jasno je da se izbavljenje iz šeola držalo plaćom za dobre, a 
ostajanje u njemu kaznom za opačine i prijestupe. Ako se vodi 
računa o toj podjeli u šeolu, očito je da je Krist sišao u šeol 
među dobre. Ipak to nije nigdje izrijekom kazano. 

Had 

Na riječ se had obaziremo iz nekoliko razloga. Najprije 
spominjemo da su Grci riječ rabili u više značenja koja su 

međusobno usko povezana. Had je ime za božanstvo koje 
vlada podzemljem. Riječ također označuje predio kamo odlaze 
duše kada se smrću odijele od svoga tijela. Had može naprosto 
značiti smrt. Napokon had naznačuje i smrtni humak ili grob. 
Riječ pak had doslovce znači “nevidljivo” ili “onaj koji ne 
vidi”. Grci su držali da je had ispod oceana. Smješten je u 
utrobi zemlje. Taj se prostor ne može vidjeti. U njemu vlada 
tama. Duše u hadu sliče sjenama bez života. 

U Septuaginti riječ had redovito prevodi hebrejsku riječ 
šeol. Stoga u starozavjetnoj Bibliji na grčkome hadu treba 
pripisati značenja pojma šeol. Riječ had susrećemo i u Novome 
zavjetu. Već smo naveli Dj 2,27-31 i Otk 1,18. Jasno je da riječ 
had u načelu i u Novome zavjetu zamjenjuje iskonska 
razmišljanja sadržana u riječi šeol. 

Podzemlje 

Ovdje smo u najvećoj neprilici glede izbora riječi. Nama 
su inače pred očima riječi s kojima je latinska Biblija prevela 
riječi šeol i had. To su: infernum, infernus, inferi i inferna. 
Mislimo da su tim riječima 6 najbliže riječi “podzemlje” i 
“podzemni svijet”. U zbilji latinskim riječima treba dati 
značenja koja se nalaze u riječima šeol i had. To vrijedi na 
razini biblijskih mjesta. Kasnija je teološka povijest navedenih 
latinskih riječi drukčija. Mi je, razumije se, ovdje ne možemo 
slijediti. 

Bezdan 

Na riječ bezdan svraćamo pozornost zbog već navedene 
tvrdnje u Rim 10,7. Grčka riječ za bezdan doslovce označuje 
ono što nema dna. Riječ je o prostoru beskrajne šupljine. 
Klasični su grčki pisci riječ redovito upotrebljavali kao pridjev. 


6 Usp. prethodno poglavlje br. 34. 

U Bibliji je riječ imenica. Njome se, uz ostalo, naznačuje 
ogromno podzemno mjesto gdje se nalaze umrli. To je, po 
drevnome mišljenju, negdje duboko ispod morskoga dna. 

Teološka napomena 

Gospodnji silazak u šeol, had, podzemlje ili bezdan ima 
veliko spasenjsko značenje. Zato je taj čin nazočan u Novome 
zavjetu i u osnovnome Vjerovanju. O tome su otajstvu crkveni 
Oci mnogo razmišljali i protančano raspravljali. Nisu kod toga 
uvijek bili jednodušni u tumačenju. Najprije možemo kazati da 
novozavjetni govor o Isusovu silasku u svijet preminulih očito 
predpostavlja činjenicu da je Gospodin na križu uistinu umro. 
Njegova je duša na Veliki petak ostavila svoje tijelo kao što se 
svaka ljudska duša rastavlja od tijela kada čovjek umre. Potom 
je Isusova duša boravila među mrtvima. Ali je ostavila carstvo 
mrtvih. To znači da je Isus uistinu uskrsnuo i tako svladao 
smrt. 

Novi zavjet napominje da je Krist u podzemlju 
“propovijedao” (1 Pt 3,18). Ni crkvenim Očima nije bilo 
posve jasno kako treba razumjeti to Gospodnje podzemno 
propovijedanje. Neki su čak smatrali da je Isus preminule 
pozvao na obraćenje. Neki se nisu usudili jasno izraziti što 
misle. S vremenom se ustalilo mišljenje da je Gospodin u 
podzemlju objavio veselu vijest o spasenju i otkupljenju. 
Njegovo djelo plodi i za one koji su živjeli i preminuli prije 
Utjelovljenja. Gospodin je za dobre otključao “had 
ključevima” (Otk 1,18) koje kao pobjednik smrti drži u svojim 
rukama. Gospodnje spasenjsko djelo ne zaustavlja ni šeol ni 
had ni bezdan ni podzemlje. 

Vraćajući se iz svijeta mrtvih i “uzlazeći u visinu”, Isus 
je iz podzemlja “odveo zarobljenike” (Ef 4,8). U tu je svrhu 
tamo i “sišao” (Ef 4,10). Istaknuto nam se čini bitnim 

sadržajem razmatranoga kristološkoga otajstva i neizrecive 
tajne. 7 

6. - Prorok 

Nema nikakve dvojbe da je proročko postojanje i 
djelovanje jedna od bitnih oznaka i obilježbi biblijske objave. 
Posebice su proroci bili brojni, utjecajni i značajni u Starome 
zavjetu. Nisu pak nepoznati ni novozavjetnome razdoblju. U 
hebrejskome postoje tri riječi kojima se kaže prorok. To su: 
hozeh, roeh i nabi. Svaka od tih riječi ima svoju naročitu 
vrijednost. Riječ hozeh dolazi od glagola koji znači “gledati”, 
“vidjeti” i “motriti”: Prema tome, hozeh je “motrilac” i 
“vidjelac”. On motri što mu Bog pokazuje. To redovito 
obični ljudi ne mogu vidjeti. S početka su istinski Božji vidioci 
nosili naziv hozeh. Kasnije se sadržaj te riječi suzio. Počeo je 
označavati isključivo i jedino one koje Pismo naziva lažnim 
prorocima. 

Riječ roeh ima ista značenja kao i hozeh. Razlika je među 
njima u tome što roeh uvijek označava prave Božje proroke. 
Nikada se riječju roeh u Pismu nisu nazivali krivi proroci koji 
zavode i obmanjuju. 


7 Usp. J. CHAINE, Descente du Christ aux enfers, DBS, 2, 395-431; H. 
QUILLIERT, Descente de Jćsus aux enfers, DTC, 4, 565-619; A. 
GRILLMEIER, Hollenabstig Christi, LThK, 5(1960), 450-455; J. D. 
QUINN, Descent of Christ into Hell, NCE, 4, 788-785; E. KOCH, 
Hollenfahrt Christi, TRE, 15, 455-461; C. COLPE, Hdllenfahrt, RAC, 15, 
1021-1022; H. E1SING, Scheol, LThK, 9(1964), 391-383; J. JEREMIAS, 
dSfjs, ThW, 1,146-150; E. KOSTER, Scheol , NCE, 13, 170; I.H. GORSKI, 
Hades , NCE, 6, 886; Hctdis, DB, 3, 394; A. VACANT, Enfer, DB, 2, 1792- 
1796; J. JEREMIAS, d(3ua<JOS, ThW, 1,9; F. VIGOUROUX, Abime, DB, 
1, 52-53; P. ANTOINE, Enfer, DBS, 2, 1063-1076; J. GNILKA, Holle, 
LThK, 5(1960), 445-446; I. H. GORSKI, Hell, NCE, 6, 1003-1005; M. 
RICHARD, Enfer, DTC, 5, 28^7; S.D.F. SALMOND, Hell, DoB, 2, 343- 
346; S.D.F. SALMOND, Hades, DoB, 2, 274-276. 

Riječ nabi koja također znači “prorok” posve je 
nesigurna korijenskoga podrijetla. Teško je kazati otkuda 
izvorno dolazi i što iskonski znači. Vjerojatno dolazi od riječi 
“pozvati” i “biti pozvan”. Prorok je “pozvani” i 
“pozivatelj”. Bog poziva proroka da on druge zove. Prorok je 
Božji glasnik. Govori u Božje ime. Prorok ne kazuje svoje već 
obznanjuje Božje. U Božje ime poziva narod. Kao Božji 
glasnik narod potiče, sokoli, opominje i prekorava. 

Septuaginta je sve tri hebrejske riječi prevela riječju 
TTpo4>rjTT|S. Ta riječ kao i njezin dio Trpć u grčkome imaju 
nekoliko osnovnih značenja. Ona osvjetljuju i tumače ulogu 
čovjeka koji se zove TTpo4>f)TT)S. U grčkome TTpo može označivati 
mjesto za koje kažemo da je “ispred”. Kada se pak rabi 
vremenski, tada TTpo izražava “prije” i “prethodno”. 
Međutim, TTpo također može značiti “umjesto” i “izvana”. 
Već bi se na temelju istaknutoga smjelo kazati daje TTpO(j)T)Tr|S 
čovjek koji se nalazi “ispred” drugih. Govori “prethodno”. 
Nagoviješta “umjesto” drugoga i “izvana” priopćava. 

U redovitome grčkome iječniku TTpo4>T)rr)S je čovjek koji 
je sposoban tumačiti neko božanstvo. Prenosi i razjašnjuje 
volju bogova. Ali je prorok i onaj koji naprosto najavljuje ili 
nagoviješta budućnost. Prorok govori javno i otvoreno. 

Riječ ■rTpo4>f)TTjS jamačno u Bibliji ima vlastito značenje 
makar se ono oslanja na opće značenje toga pojma. Smijemo 
stoga reći daje biblijski TTpo4>f)TTjS osoba koju Bog posebice 
poziva da u njegovo ime govori i poziva. Prorok to čini javno. 
Objavljuje i tumači sadašnjost i budućnost. Prorok je javni 
Božji tumač i vjesnik. 8 


8 Usp. E MANGENOT, Prophete, DB, 5,705-727; L RAMLOT, Prophćtisme, 
DBS, 8, 914-943; A. CONDAMIN, Prophćtisme, DAFC, 4, 386-388; A. 
M1CHEL, Prophćtisme, DTC, 13, 708; A.B. DAVIDSON, Prophecy and 
Prophets, DoB, 4, 108-109; H. GROSS, Propheten, LThK, 8(1963), 796; 
D.J. McCARTHY, Prophetism, NCE, 11, 868-869; S. LŠGASSE, 
Prophćtisme, DS, 12, 2410; H. KRAMER, TTpo4>f)TT|S , ThW, 6, 783-795; 
R. RENDTORFF, npo<t>riTTiS , ThW, 6,796-813. 

7. - Nekoliko tvrdnja o Bibliji 

Jeronim je proveo glavninu svoga života razmišljajući o 
Svetom pismu. Uglavnom je tumačio Pismo. Sigurno je o 
njemu kazao mnogo vrsnih misli. Ovdje gotovo usput ističemo 
i kratko razjašnjujemo neka Jeronimova mjesta. 9 

Ovo je osnovno Jeronimovo polazište: Sveto je pismo 
“božanski nadahnuto”. 10 Zato Jeronim Bibliju najne- 
posrednije povezuje s Duhom Svetim. Veli da su Pisma 
“napisana Duhom Svetim”. 11 Duh Sveti je “pisao” 12 Pisma. 
Proroci su govorili po “Božjem Duhu”. 13 U Pismu “zapovije¬ 
da Duh Sveti”. 14 Apostol je “pun Duha Svetoga”. 15 Pisma su 
“proistekla od Duha Svetoga”. 16 Ona su “riječi Duha 
Svetoga”. 17 Na temelju kazanoga sv. Jeronimu nije bilo teško 
zaključiti da je Sveto pismo koje obuhvaća veći broj knjiga 
zapravo “jedna knjiga” jer je “sva Pisma” napisao “jedan 
Duh Sveti”. 18 

Jeronim svjesno poistovjećuje Sveto pismo i Božji govor. 
Biblija je Božja riječ. Jeronim kaže da “Bog govori” kada 
“Pismo govori”. 19 Duh Sveti čini da Pismom “ozvanja ono 


9 Usp. J. FORGET, Jćrome, DTC, 8,894-983; E MANGENOT, Inspiration de 
ržcriture, DTC, 7, 2068-2266. 

10 Vidi: Ep 27,1; PL, 22, 431. - Podaci o izdanjima navedenih mjesta nalaze 
se u našoj prvoj knjizi o sv. Jeronimu: M. MANDAC, Sveti Jeronim, 365- 
369. 

11 Vidi: In Is 9,29; PL, 24, 346C. 

12 Vidi: Ep 65,7; PL, 22, 627. 

13 Vidi: In Dn 2,9-10; PL, 25, 499C. 

14 Vidi: Ep 123; PL, 22, 1049. 

15 In Eph 5,14; PL, 26, 558C. 

16 Vidi: In Mic 7,5-7; PL, 25, 1222A. 

17 Vidi: Ep 106,1; PL, 22,837. 

18 Vidi: In Is 9,29; PL, 24, 343C. 

19 Vidi: Ep 120,10; PL, 22, 999. 

što je njegovo”. 20 U Pismima su “Gospodnje riječi”. 21 Tu je 
“Gospodin govorio”. 22 Jasno je i razumljivo što zbog 
prethodnoga sv. Jeronim dodaje da “Pismo ne može lagati”. 23 
Ono “uvijek kazuje istinu”. 24 

Kod nastanka Svetoga pisma Jeronim nije zaboravio ni 
ljudski udio. Čovjek stavlja Bogu na raspolaganje “svoj jezik” 
koji je nešto kao “pisaljka” i “trska za pisanje”. Jezik je 
“sredstvo” 25 kojim se služi Bog kada nastaje proroštvo i 
svetopisamsko djelo. Biblijski navjesnik na posao kao 
“sredstvo” donosi svoja “usta”. 26 Po njima Bog govori 
slušateljevim “ušima” i naročito njihovu “srcu”. 27 

Jeronim je u Pismu sve cijenio. Ipak je upozoravao da 
biblijsku “veselu vijest” nadasve treba tražiti “u smislu”, a ne 
u pukim “riječima”. Bit je u tome da se traži “istina” u 
“mislima”. Na to se Jeronim osvrće kada razmišlja o načinu 
kako se “prevodi” 28 Sveto pismo. On je inače Pismo nastojao 
prevesti doslovce. 


20 Vidi: Ep 65,7; PL, 22, 627. 

21 Vidi: Tractde Ps 88; PLS, 2, 231;/« Gal 5,2; PL, 26, 421BC. 

22 Vidi: Traci de Ps 88; PLS, 2, 231. 

23 Vidi: In Jr 31,35; PL, 24, 919B. 

24 Vidi: Ep 82,7; PL, 22, 740. 

25 Vidi: Ep 65,7; PL, 22, 627. 

26 Vidi: Tractde Ps 88; PLS, 2, 231. 

27 Vidi: Ep 65,7; PL, 22, 627; Traci de Ps 84; PLS, 2, 224. 

28 Vidi:/« Gal 1,U;PL, 26, 347A;/nM/3,1; PL, 25, 1564C. 

PRIJEVOD 




Proslov 

Protekoše 1 otprilike tri 2 godine što rastumačili petoricu 
proroka: Miheja, 3 Nahuma, 4 Habakuka, 5 Sefaniju 6 i Hagaja. 7 
Zapriječen pak drugim poslom nisam uspio dovršiti što sam 
započeo. 8 Napisao sam knjigu o slavnim muževima 9 i dva 
sveska protiv Jovinijana. 10 Također sam za Pamahija 11 sastavio 
obranu 12 i rad o najboljem načinu kako se prevodi. 13 Isto tako 
sam napisao dvije knjige za Nepocijana 14 ili o Nepocijanu. 15 
Napisao sam i drugo što je predugo nabrajati. 


1 Znamo da je Jeronim ovu svoju knjigu posvetio akvilejskome biskupu 
Kromaciju što se neki put u izdanjima naznačuje Mi smo to ispustili. 

2 Napomena pomaže kada se utvrđuje vrijeme postanka nekih Jeronimovih 
spisa. 

3 O tome djelu vidi M. MANDAC, Sveli Jeronim Dalmatinac. Ovdje vidi 
drugo pogl. br. X. 

4 Vidi ovdje drugo pogl. br. XI. 

5 Usp. drugo pogl. br. XII. 

6 Usp. drugo pogl. br. XIII. 

7 Usp. drugo pogl. br. XIX. 

8 Jeronim se jada što nije proslijedio s proročkim tumačenjima. Usp. Y.M. 
DUVAL, Jšrome, 319 bilj. 4. Sva njegova brojna i korisna tumačenja treba 
dobro imati na umu. 

9 O tome djelu vidi M. MANDAC, Sveti Jeronim Dalmatinac. Ovdje vidi 
četvrto poglavlje. 

10 Usp. M. MANDAC, Sveti Jeronim Dalmatinac. Ovdje vidi peto pogl. br. II. 
i III. 

11 Usp. u ovoj knjizi šesto pogl. br. 18. 

12 Odnosi se na Ep 48 i Ep 49. Vidi ovdje peto pogl. br. II. i III. 

13 To je Ep 57. Usp. peto pogl. br. V. 

14 Odnosi se na Ep 52. Usp. peto pogl. br. IV. 

15 Jeronim se poziva na Ep 60. Usp. peto pogl. br. VI. 

Poslije, dkle, toliko vremena kao da sam se iz progonstva 
vratio kući. Tumačenje počinjem s Jonom. 16 Molim da nam 
onaj koji je Spasiteljeva 17 slika i koji je boravkom "tri dana i 
noći u utrobi nemani" (Mt 12,40) predoznačio Gospodnje 
uskrsnuće isprosi 18 prvotni žar t zaslužimo da nam dođe Duh 
Sveti. Jona u prijevodu znači "golubica". Ali "golubica" se 
odnosi na Duha Svetoga. 19 Stoga i mi tumačimo "golubicu" 20 
po dolasku "Golubice" 21 k nama. 22 

Znam da su drevni grčki i latinski pisci mnogo kazali o 
Joninoj knjizi. Ipak s brojnim pitanjima nisu zapravo razjasnili 
već zamračili misli. Zato samome njihovu tumačenju treba 
tumačenje jer čitalac odlazi mnogo nesigumiji nego je bio 
prije nego je tumačenje pročitao. Međutim, to ne govorim da 
time umanjim velike duhove i samohvalnom druge pogrdim. 
Želim samo istaknuti kako je tumaču dužnost kratko i jasno 
rasvijetliti Stoje tamno. Tumač ne smije isticati svoju učenost 
već razglobiti misao onoga koga tumači. 23 

Tražimo, dakle, gdje se o proroku Joni - ako se izuzme 
njegov spis i evanđelja, tj. Gospodnje svjedočanstvo 24 o njemu - 
još drugdje čita u Svetim pismima. Ne varam li se ovako o Joni 
piše u djelu o kraljevima: "Petnaeste godine kraljevanja 
judejskoga kralja Amasije, 25 sina Joaševa, postade izraelskim 


16 Usp. M. MANDAC, Sveti Jeronim Dalmatinac. Vidi ovdje prvo pogl. i 
drugo pogl. br. IX. 

17 Usp. ovdje osmo pogl. br. 3. 

18 Odnosi se, očito, na proroka Jonu. 

19 Usp. Mt 3,16. 

20 Odnosi se na Jonino djelo. Jeronim je obrazložio zašto se tako izražava. 

21 Sada Jeronim zaziva Duha Svetoga. 

22 Usp. sedmo pogl. br. 15. 

23 Jeronim često upozorava da tumačenje mora biti jasno i jednostavno. 
Kada egzeget previše pita, tumačeno djelo zapravo zamagljuje. 

24 Usp. Mt 12,34-41; 16,4; Lk 11,29-32. 

23 O tome kralju vidi P. RENARD, Amasias, DB, 1, 443-446; S. LANDERS- 
DORFER, Amasia(s), LThK, 1(1957), 419; B. McGRATH, Amasia, NCE, 1, 
369. 

kraljem u Samariji Jeroboam, sin Joašev. 26 On je kraljevao 
četrdeset i jednu godinu. Činio je što je zlo u očima Jahvinim. 
Nije se ostavio nijednoga grijeha Jeroboama, 27 sina Nebatova 28 
koji je zaveo Izraela. On je dobio natrag izraelsko područje od 
ulaza u Hamat 29 do Mrtvoga mora prema riječi koju je 
Gospodin, Bog Izraelov, rekao preko sluge svoga Jone, sina 
Amitajeva, proroka iz Gat 30 Hahera" (2 Kr 14,23-25). 

Židovi pak kažu da je Jona sin Sapreptske 31 udovice. 32 
Prorok ga je Ilija mrtva uskrisio. Potom je njegova majka 
kazala Iliji: "Sada znam da si Božji čovjek i da je Božja riječ u 
tvojim ustima istina" (1 Kr 17,24). Radi toga je razloga i sam 
dječak onako nazvan. Na našemu jeziku Amathi znači "istina". 
Budući da je Ilija rekao istinu, sin koji je uskrsnuo naziva se 
"Sinom Istine". 


26 Usp. H. LESfiTRE, Jćroboam II., DB, 3, 1303-1304; G. A. COOKE, 
Jeroboam II., DoB, 2, 583; B. McGRATH, Jeroboam II., NCE, 7, 871; M. 
REHM, Jeroboam II, LThK, 5(1960), 898-899; V. FRITZ, Jeroboam II, 
TRE, 16, 589-590. 

27 Usp. H. LES&TRE, Jeroboam I., DB, 3, 1301-1303; G.A. COOKE, Jeroboam , 
DoB, 2, 582-583; B. Mc GRATH, Jeroboam I, NCE, 7, 871; M. REHM, 
Jeroboam I., LThK, 5(1960), 898; V. FRITZ, Jeroboam , TRE, 16,588-589. 

28 Usp. Nabat, DB, 4, 1431; W.B. STEVENSON, Nehat, DoB, 3,501. 

29 Usp. A. LEGENDRE, Emath (entrće d'), DB, 2, 1719-1720; H. HAAG, 
Chamath, LThK, 2(1958), 1011. 

3 ® Sveto pismo spominje nekoliko mjesta s nazivom Gat. Posebni dodatak 
naznačuje o kojemu je kada govor. Usp. A. LEGENDRE, Geth, DB, 3, 223- 
227; D.A. PANELLA, Geth (Gath ), NCE, 6,457; R. NORTH, Gath, LThK, 
4(1960), 528-529. 

31 Usp. Sarepta, DB, 5,1486; C. KOPP, Sarepta, LThK, 9(1964), 329. 

32 O toj udovici vidi 1 Kr 17,7-24. 

Gat se za one što idu u Tiberijadu 33 nalazi na dugome 
miljokazu od Seforisa koji se sada zove Diocezareja 34 Gat nije 
veliko mjesto. U njemu se pokazuje Jonin grob. Neki drže da 
se Jona rodio i umro kod Diospolisa. To je Lida. 35 Ali oni ne 
razumiju dodatak Hahefer koji Gat razlučuje od drugih mjesta 
što se i danas pokazuju kod Eleuteropolisa 36 odnosno 
Diospolisa. 

Tobijina se knjiga ne nalazi u kanonu, 37 ali je rabe 
crkveni ljudi. I ona nešto slično spominje. Tobija je rekao 
svome sinu: "Sine, evo sam ostario i skoro ću se odvojiti od 
svoga života. Uzmi svoju djecu i pođi, sine, u Midijan 38 Znam 
što je prorok Jona kazao o Ninivi: da će se uništiti" (Tob 14,3- 
4). To je točno. U židovskim i grčkim povijestima - naročito 


33 Tiberijadu je na obalama Tiberijadskog jezera podigao Herod Antipa. O 
gradu vidi: F. VIGOUROUX, Tibćriade DB, 5, 2206-2209; S. MERRILL, 
Tiberias, DoB, 4, 759-760; C. KOPP, Tiberias, LThK, 10(1965), 178-179; 
P. HORVATH, Tiberias , NCE, 14, 150-151. 

34 Seforis je galilejski grad. Smjestio se na uzvišici. Udaljen je više 
kilometara sjeverozapadno od Nazareta. Nalazi se na putu koji vodi 
prema Tiberijadskome jezeru. Rimljani su grad nazvali Diocezareja. Usp. 
R. JANIN, Diocćsarie, DHGE, 14, 493-494; C. KOPP, Sepphoris, LThK, 
9(1964), 676-677. 

35 Od vremena Septima Severa Lida se zove Diospolis. Grad je bio prometno 
raskršće. Usp. C. KOPP, Lydda , LThK, 6(1961), 1248-1249; J. E. 
WUGLEY, Lydda , NCE. 8, 1107. 

36 Usp. R. JANIN, Žleuthćropolis , DHGE, 15, 154-155; L. GROLLENBERG, 
Eleutheropolis, LThK, 3(1959), 801-802. 

37 Jeronim je zapazio poteškoću vezanu uz kanonicitet Tobijine knjige. Nije 
se nalazila u židovskome kanonu. Sam Jeronim za taj spis nije 
posjedovao hebrejski izvornik. Znajući da se Tobijina knjiga ne nalazi u 
židovskome kanonu Jeronim pred njom oklijeva. Navodio ju je kao djelo 
prikladno za duhovnu izgradnju. Tako su postupali mnogi onodobni 
crkveni pisci. Tobijina je knjiga službeno uvrštena u kanonski popis g. 
393. na hiponskome saboru. O tome vidi: D. DUMM, Tobit (Tobias), NCE, 
14, 184; Tobie, DB, 5, 2259; A. CLAMER, Tobie, DTC, 15, 1165-1166. 
Općenito pak o riječi kanon vidi ovdje sedmo pogl. br. 27. 

38 Usp. E. BEURLIER, Mćdie, DB, 4,916-926; A.H. SAYCE, Medes, DoB, 3, 
310-311; R. MAYER, Medien, LThK, 7(1962), 232-233; R.N. FRYE, 
Medes, 9, 550-551. 

kod Herodota 39 - čitamo da je midijski kralj Ciaksar 40 razorio 
Ninivu kada je Jojaš 41 vladao među Židovima. Otuda 
zaključujemo da su na Joninu propovijed Ninivljani najprije 
čiili pokoru i dobili oproštenje, ali su se kasnije vratili ranijim 
porocima i na se izazvali Božju osudu. Židovi kažu da su u isto 
doba proricali Hošea, Amos, Izaija i Jona. Toliko s obzirom na 
povijesnu pozadinu. 

Znamo, časni oče 42 Kromacije, 43 da traži izobilje znoja 
ako se čitava proroka tumači kao Spasiteljevo razjašnjenje: to 
da je pobjegao, zaspao, bio bačen u more, progutan od 
nemani; da je naviještao pokoru 44 pošto je izbačen na obalu; 
da se rastužio zbog ogromnoga grada, razveselio bundevinoj 45 
sjeni; da ga je Bog prekorio što se više brinuo o zelenoj biljci i 
nenadano usahloj nego o velikome ljudskome mnoštvu. Tu je i 
ostalo što nastojimo razglobiti u samome djelu. Ipak - da sav 
smisao proroka sažmem u kratkome predgovoru - nitko neće 
biti bolji tumač svoje slike 46 nego onaj koji je nadahnuo 
proroke i prethodno u svojim slikama 47 uglavio crte istine. 
Židovima koji ne vjeruju u njegovu riječ i ne znaju da je 
Pomazanik Božji Sin veli: "Ljudi će Ninivljani ustati na sudu s 
ovim naraštajem i osudit će ga jer su obavili pokoru na Joninu 
propovijed, a ovdje je više od Jone" (Mt 12,41). 


39 Herodot je umro oko g. 430. prije Krista. O njemu vidi C. EHRHARDT, 
Herodot , RAC, 14, 849-861. 

40 Usp. F. VIGOUROUX, Cyaxare, DB, 2, 1161-1162. 

41 Usp. H. LES&TRE, Josias, DB, 3, 1679-1683; A.S. PEAKE, Josiah , DoB, 2, 
788-789; M. REHM, Josiafs), LThK, 5(1960), 1143; J.P. MURRAY, Josia, 
NCE.7, 1124. 

42 Upotrijebljena riječ papa dolazi iz prisnoga obiteljskoga rječnika. S 
početka je izražavala osjećaj. Kasnije obično naznačuje poštovanje i čast. 
Usp. G. SCHWAIGER, Papst, LThK, 8( 1963), 36-37. 

43 O Kromaciju vidi u ovoj knjizi šesto pogl. br. 10. 

44 Usp. ovdje sedmo pogl. br. 19. 

45 Znamenita je poteškoća o tikvi ili bršljanu u Jon 4,6. 

46 Jeronim je upotrijebio riječ typus. Usp. naše sedmo pogl. br. 14. 

47 Jeronim ima pred očima Isusa Krista. 

Židovsko se pokoljenje osuđuje, a svijet 48 vjeruje. Dok 
Niniva vrši pokoru, nevjerni Izrael propada. Židovi imaju 
knjige, 49 mi pak Gospodina knjig§. Oni drže proroke, mi 
razumjevanje proroka. Židove "ubija slovo", nas "oživljuje 
Duh" (2 Kor 3,6). Kod njih se oslobađa razbojnik Baraba, a 
nama se pušta 50 Krist, Božji Sin. 


48 Usp. naše sedmo pogl. br. 5. 

49 Misli se na Sveto pismo. 

50 Ne razumijemo najbolje Jeronimovu misao. 

I. - Jon 1,1-16 


1,1-2 Hebr.: "Riječ 1 Gospodnja bi upravljena Joni, 
Amitajevu sinu. Reče: ustani i idi u Ninivu, veliki grad, i u 
njemu propovijedaj jer se njegova zloća popela preda me. ” 2 
Septuaginta je ostalo jednako prevela osim što reče: 
"Popela se vika njegove zloće k meni. ” 3 

Jona se na izraelsku osudu šalje poganima. Niniva je, 
naime, vršila pokoru, a Izrael ustrajno ostajao u zloći. Prema 
tome, reče: “Njegova se zloća popela preda me” ili uziđe 
“vika njegove zloće k meni”. Posve je isto kazano u Postanku : 
“Sodomina se i Gomorina 4 vika umnožila” (Post 18,20). I 
Kainu Bog reče: ”Glas krvi tvoga brata sa zemlje viče k meni” 
(Post 4,10). 

Prijeđimo pak na preneseno značenje. Gospodin, naš 
Jona, 5 tj. “Golubica” i “Patnik” - jedno se i drugo može 
kazati jer je Duh Sveti u golubičinu liku sišao na nj i ostao na 


1 Izostavili smo - kako rekosmo - napomenu da “počinje knjiga”. 

2 Jeronim djelo tumači služeći se hebrejskim izvornikom što smo naznačili 
postavljenom kraticom. Čak je pojedine retke dijelio na dijelove. 
Nastojali smo doslovno prevesti Jeronimov prijevod Jonina proroštva. 
To je kadšto na uštrb uglađenosti sloga. 

3 Jeronim navodi i Septuagintu koju naznačujemo uobičajenim načinom. 

4 Usp. A. LEGENDRE, Gomorrhe, DB, 3, 273-275; E HULL, Gomonah, DoB, 
2. 227-228. 

5 Po Jeronimu. Jona svojim životom i djelom navješta Kristovo otajstvo. 
Jeronim se u svome tumačenju često skoro neopazice misaono šeće 
između Jone i Krista. To otežava razumjevanje njegova djela. - Tu je 
Jeronim napisao veoma dugu rečenicu koju smo nasilno prekrojili i 
stoga malo izobličili. 

njemu 6 i jer je Gospodin trpio od naših rana - plakaše nad 
Jeruzalemom 7 i mi smo iscjeljeni njegovom modricom. 8 On je 
uistinu Sin Istine 9 jer je Bog istina. 10 Poslanje u lijepu Ninivu, 
tj. svijet od kojega tjelesnim očima ne gledamo ništa ljepše. 
Zato su Grci, zbog ljepote, svijet nazvali KOCT|lOS. u Pošto je sve 
potanko bilo načinjeno, o svijetu se kaže: “Bog je vidio da je 
dobro” (Post 1,10). 

Rečeno je “u Ninivu, veliki grad”. To je zato da sav 
poganski svijet posluša jer je Izrael prezreo slušati. Kazano se 
zbog toga zbilo jer je “njegova zloća 12 uzašla pred Boga”. 
Bog je čovjeku koji će mu služiti sagradio nadasve lijepu 
kuću. 13 Ali se čovjek iskvario 14 od svoje volje i srce se njegovo 
od djetinjstva zdušno priklonilo zlu. 15 Čovjek je do neba digao 
svoja usta. 16 I kulu 17 je oholosti 18 podigao. Tako je 
prouzročio 19 da do njega siđe Božji Sin kako bi se po sniženju 
pokore na nebo popeo onaj koji nije mogao unići po 
nadutosti. 


6 Usp. Mk 1,10. 

7 Usp. Lk 19,41. 

8 Usp. Iz 53,5 i 1 Pt 2,24. 

9 Jeronim je već tako oslovio i Jonu pozivajući se na 1 Kr 17,24. 

10 Usp. Iv 14,6. 

11 Usp. ovdje sedmo pogl. br. 5. 

12 To se odnosi na grad Ninivu. 

13 To je svijet i svemir. 

14 Možda tu Jeronim ima na umu istočni grijeh. O tome otajstvu kod njega 
vidi M. JUGIE, Pćchd originel, DTC, 12, 371; J. TIXERONT, Histoire, 280. 

15 Usp. Post 8,21. 

16 Usp. Ps 72,9. 

17 Usp. Post 11,3-9. 

18 Usp. sedmo pogl. br. 32. 

19 O Božjemu naumu općega spasenja kod Jeronima vidi A. MICHEL, La 
volonti salvifigue universelle DTC, 15, 3362. 

1,3a Hebr.: “I Jona je ustao da od Gospodnjega lica 20 
pobjegne u Taršiš .” 21 

LXX: jednako. 

Prorok, 22 ukoliko ga je nadahnuo Duh Sveti, zna da je 
pokora pogana propast Židova. 23 On ljubi svoju domovinu. 
Stoga ne zavidi toliko Ninivi koliko ne bi htio da pogine 
njegov narod. Uostalom, čitao je da je Mojsije u molitvi za nj 
kazao: “Ako im otpuštaš grijeh, otpusti. Ali ako im ne otpuštaš 
i mene izbriši iz svoje knjige koju si napisao” (Izl 32,31-32). 
Na Mojsijevu je molitvu spašen Izrael. Mojsije nije zbrisan iz 
knjige. Štoviše, Gospodin je po sluzi prihvatio prigodu da 
oprosti i drugim Mojsijevim sudrugovima. Time što Bog kaže 
“pusti me” (Izl 32,10) pokazuje da se dade zadržati. Nešto 
slično veli i Apostol: “Želio sam biti prokletstvom 24 za svoju 
braću koja su po tijelu Izraelci” (Rim 9,3). To ne znači da sam 
želi to postati jer je za nj “življenje Krist, a smrt dobitak” (Fil 
1,21). Zapravo znači da tim više zaslužuje život jer želi druge 
spasiti. 

Jona je vidio kako se ostali proroci šalju “izgubljenim 
ovcama Izraelove kuće” (Mt 10,6) da narod pozovu na 
pokoru. Čak je i božanski Bileam proricao o spasenju 
izraelskoga naroda. 25 Stoga Jonu boli što je samo on odabran 
da se pošalje Asircima 26 koji su Izraelovi neprijatelji i da ide u 


2 ® Usp. sedmo pogl. br. 18. 

2 * Usp. sedmo pogl. br. 28. 

22 Usp. osmo pogl. br. 6. 

23 O nazivima Hebrej i Židov vidi: F. PRAT, Juif, DB, 3, 1859-1861; F. 
VIGOUROUX, Hebreu, DB, 3,513-515; A.L W1LLIAMS, Hebrew, DoB, 2, 
325-327; G. von RAD, ’ IapaijA, ThW, 3, 359; K.G. KUHN, ’ IO'parjA, 
ThW, 3, 368; W. GUTBROD,’ IOpa^A, ThW, 3,370-394; J. HASPECKER, 
Hebraer, LThK, 5(1960), 44-45; W.L. MORAN, Hebrews, NCE, 6, 978. 

24 Vidi ovdje sedmo pogl. br. 16. 

25 Usp. Br 22,23-24. 

26 Usp. F.M.T. De LIAGRE BOHE, Assyrien, LThK 1(1957), 950-957; R.I. 
CAPLICE, Assyria, NCE, 1,981; E. PANNIER, Assyrie, DB, 1, 1148-1169; 
W.G. LAMBERT, Assyrien un Israel, TRE, 4,265-277. 

veliki neprijateljski grad gdje vlada idolopoklonstvo 27 i 
nepoznavanje Boga. Ovo je još važnije od toga: Jona se bojao 
da se Ninivljani ne obrate prigodom njegove propovijedi i da 
zato Izrael ne bude posve ostavljen. Po istome je Duhu kojim 
mu se povjerilo navještenje poganima znao ovo: kada 
povjeruju pogani, propast će Izraelova kuća. Strašio se da se ne 
dogodi u njegovo doba što će se jednom dogoditi. 

Jona oponaša Kaina. 28 Odlazeći “od Božjega lica” 
htjede pobjeći “u Taršiš”. Josip 29 Taršiš uzima za cilicijski 
grad Tarz. 30 Samo je izmijenio prvo slovo. Koliko se pak može 
razabrati iz Ljetopisa neko se mjesto u Indiji 31 tako zove. 32 
Židovi pak tvrde da se more općenito kaže taršiš u skladu s 
izrekom: “Snažnom ćeš olujom razbiti taršiške lađe” (Ps 47,8), 
tj. morske lađe. I u Izaiji stoji: “Vičite, taršiške lađe!” (Iz 
23,1.14). Sjećam se da sam pred više godina o tome govorio u 
nekom pismu Marceli. 33 

Prorok, dakle, nije kanio pobjeći na određeno mjesto. 
Stupajući na more, žurio se otploviti bilo kamo. Upravo to 
priliči bjeguncu i bojažljivcu. On ne odabire u dokolici mjesto 
za bijeg već prihvaća prvu zgodu da otplovi. I ovo možemo 
kazati: Jona je mislio da je Bog poznat samo u Judeji i da je u 
Izraelu veliko njegovo ime. 34 Pošto je Boga osjetio u valovima, 
on ispovijeda i kaže: “Ja sam Hebrej i bojim se Boga koji je 
stvorio more i kopno” (Jon 1,9). Ako je Bog sazdao more i 
kopno zašto, Jona, ostavljaš kopno smatrajući da na moru 
možeš pobjeći od Stvoritelja mora? Istodobno Jona uči od 


27 Vidi ovdje pogl. 7. br. 17. 

28 Usp. Post 4,8-16. 

29 Odnosi se na Josipa Flavija. 

30 Usp. F. VIGOUROUX, Tarse, DB, 5, 2008-2012; W.M. RAMSAY, Tarsus, 
DoB, 4, 685-689; O. VOLK, Tarsos, LThK, 9(1964), 1303-1304. 

31 Usp. H. LESfiTRE, Inde, DB, 3,871-873. 

32 Usp. 2 Ljet 20,36-37. 

33 Usp. 2 Ljet 20,36-37. 

34 Usp Ps 75,2. 

spasenja i obraćenja mornara da se jednakom vjeroispovjeđu 
može spasiti i ono ogromno ninivsko mnoštvo. 

O Gospodinu i Spasitelju svome možemo kazati da je 
ostavio svoju kuću i domovinu. 35 Uzevši tijelo, na neki je način 
pobjegao od nebesnika. Došao je u Taršiš, tj. u more ovoga 
svijeta kako se drugdje kaže: “Ovo veliko i prostrano more 
gdje su bezbrojna bića, male i velike životinje. Tu brode lađe i 
ta neman koju si oblikovao da se s njome šališ” (Ps 103,25- 
26). Gospodin je govorio u muci: “Oče, ako je moguće, neka 
me mine ova čaša” (Mt 26,39). Puk je uzvikivao: toga “raspni, 
raspni; mi nemamo kralja doli Cezara” (Iv 19,15). Ono je 
govorio da pogani ne uđu u cjelini 36 i da se ne slome maslinove 
grane te na njihovu mjestu izrastu divljakine mladice. 37 Isus je 
narod toliko volio i ljubio zbog otačkoga odabranja 38 i 
obećanja Abrahamu 39 da je raspet na križ rekao: “Oče, oprosti 
im jer ne znaju što rade” (Lk 23,34). 

Ali se Taršiš također tumači kao “veselo motrenje”. 
Prorok, došavši u Jafu 40 - i to znači “lijep” - žuri se prema 
radosti. Uživajući u blaženome miru sav se predaje 
razmatranju. 41 Drži da je bolje uživati u ljepoti i različitosti 
znanja nego da prigodom spasenja ostalih naroda propadne 
narod iz kojega se po tijelu trebao roditi Krist 42 


35 Usp. Jer 12,7. 

36 Tu Jeronim dosta neobično tumači Mt 26,39. 

37 Usp. Rim 11,17-25. Inače u Rim 11,17 riječ je o pravoj maslini, ali zapuš¬ 
tenoj. Na neobrađenom je tlu i vlasnik se o njoj ne brine. O tome vidi E. 
LEVESQUE, Olivier, DB, 4, 1777-1779. 

38 Usp. Rim 9,4-5. 

39 Usp. Rim 11,26. 

40 Usp. L. HeDET, Joppd, DB, 3,1631-1640; G.M. MACKIE, Joppa, DoB, 2, 
755-756; R. NORTH, Jaffa, LThK, 5(1960), 851-852; J.E WRIGLEY, Jaffa, 
NCE, 7,800. 

41 Vidi ovdje pog. 7. br. 7. 

42 Usp. Rim 9,5. 

1,3b Hebr.: “I siđe Jafi. I pronađe lađu koja je išla u 
Taršiš. Isplati njezinu cijenu. I siđe u nju da s njima pođe u 
Taršiš, od lica Gospodnjega. ” 

LXX: “I siđe u Jafu. I pronađe lađu koja je plovila u 
Taršiš. Isplati svoju cijenu. I popne se u nju da otplovi s njima 
u Taršiš, od lica Gospodnjega. ” 

Jafa je judejska luka kako čitamo u kraljevskim 
knjigama 43 i Ljetopisima. 44 Tamo je tirski kralj Hiram 45 s 
Libanona splavima prevozio drvo, a kopnenim ga putem 
dovozio u Jeruzalem. U tome se mjestu do danas uz obalu 
pokazuju litice odakle je nekoć svezana Andromeda 
oslobođena uz Perzejevu pomoć. 46 Učeni čitalac pozna 
pripovijest. Ali se i zbog prirode kraja s pravom kaže da je 
Prorok koji je s brda i krša došao u ravnicu “sišao” i našao 
lađu koja je uže driješila od obale i kretala na more. Prorok je 
“isplatio njezinu cijenu” ili cijenu lađe, tj. njezina tereta. To je 
prema hebrejskome tekstu. 47 Sedamdesetorica su pak prevela 
“cijenu” za se. 

Jona je “sišao u nju”. To doslovce stoji u hebrejskome 
tekstu jer iered znači “sišao je”. Jona je kao bjegunac pomno 
tražio skrovište. Ili “se popeo” kako piše u redovitome 


43 To se ne da utvrditi. 

44 Usp. 2 Ljet 2,15. 

45 Hiram je bio tirski kralj. Suvremenik je Davidov i Salamonov. S njima je 
bio u dobrim odnosima. Usp. E. MANGENOT, Hiram , DB, 3,717-718; J.F. 
STENNING, Hiram, DoB, 2, 388-390; S. GRILL, Chiram, LThK, 2(1958), 
1071; F. BUCK, Hiram, NCE, 6, 1141. 

46 Po grčkoj mitologiji i priči Andromeda je kćer etiopskoga kralja Cefeja. 
Majka joj se zvala Kasiopea. Hvalila se da je ljepša od morskih nimfa 
nerida koje su kćeri boga mora Nereja. Među neridama posebno je 
poznata Tetida. Neride su molile Neptuna da kazni Kasiopeju. On je u 
Etiopiju poslao neman koja je trebala proždrijeti Andromedu. Ona je 
tome ipak umakla. Ali je bila prikovana na liticu uz more. Otuda ju je 
oslobodio Zausov i Danijin sin Perzej koji je Andromedu oženio. 

47 Značilo bi da je Jona platio cijenu za sav teret na lađi. Usp. Y.M. Duval, 
Jirome, 346 bilj. 8. 

izdanju. 48 Tako će poći kamo god lađa otplovi. Jona je smatrao 
da je pobjegao ako ostavi Judeju. 

Naš Gospodin na rubu judejske obale što se nazivaše 
najljepšom jer je bila u Judeji ne želi “djeci oduzeti kruh” i 
dati ga “psima” (Mt 15,26). Došao je “izgubljenim ovcama 
kuće Izraelove” (Mt 10,6). Cijenu isplaćuje prijevoznicima 49 
da - premda najprije želi spasiti svoj narod - spasi stanovnike 
mora i da sred vihora i oluja, tj. svojom patnjom i 
zlostavljanjem na križu spasi one što ih je, spavajući u lađi, 
nekako zanemario. 50 

Od pametnoga se čitatelja traži da ne uspostavlja istu 
mjeru za preneseni i doslovni smisao. Tako i Apostol Agaru 51 i 
Saru 52 povezuje uz dva zavjeta. 53 Ipak ne možemo sve što se 
pripovijeda kod te povijesti protumačiti duhovno. Kada u 
pismu Efežanima raspravlja o Adamu i Evi Pavao kaže: “Radi 
toga će čovjek ostaviti oca svoga i majku i prionut će uz svoju 
ženu i bit će dvoje u jednome tijelu. Ovo je otajstvo veliko: ja 
to kažem s obzirom na Krista i Crkvu” (Ef 5,31-32). 

Možemo li sav početak Postanka - stvaranje svijeta i 
stvaranje ljudi - prenijeti na Krista i Crkvu kada se tim mjestom 
poslužio Apostol? Recimo da ćemo zabilježbu “stoga će 
čovjek ostaviti svoga oca” (Post 2,24) primijeniti na Krista i 


48 To je latinski prijevod načinjen po LXX prije Jeronima. 

49 Očevidna je složenost tumačenja. 

50 Usp. Mt 8,24-25. 

51 Agara je podrijetlom Egipčanka. Služila je kod Abrahamove žene Sare. 
Usp. E. MARTIN, Agar, NCE, 1, 195-196; J. GABRIEL, Hagar , LThK, 4, 
(1960), 1314; G. KITTEL, Ayap, ThW, 1, 262-263; H.E. RYLE, Hagar, 
DoB, 2, 277-279. 

52 Sara je Abrahamova žena. Nekoliko se puta spominje i u Novome zavjetu 
gdje se ističe njezina uzorna vjera u Boga. Sara je pralik kršćanske 
slobode. Ubraja se među znamenite biblijske žene. Usp. H. JUNKER, Sara, 
LThK, 9(1964), 324; E. MARTIN, Sara, NCE, 12, 1081-1082; S.R. 
DRIVER, Šarah, DoB, 4,403-404. 

53 Usp. Gal 4,22-31. 

kazati da je na nebu ostavio Oca Boga 54 da se poveže s Crkvom 
iz pogana. Kako pak možemo razjasniti izričaj koji slijedi 
“svoju majku”? Možda ćemo kazati da je Krist ostavio 
nebeski Jeruzalem koji je “majka svetih” (Gal 4,26). A ostalo 
je od toga još i teže! 

Isti je Apostol također napisao: “Pili su iz duhovne 
stijene koja je slijedila. Stijena pak bijaše Krist” (1 Kor 10,4). 
Ipak nas to ne sili da cijelu knjigu Izlaska primijenimo na 
Krista. Što možemo reći? Ovo: daje Mojsije tu stijenu udario 55 
ne jednom već dvaput te da su vode “potekle” (Ps 77,20) i 
potoci se napunili. Da li smo ovom prilikom prisiljeni izvješaj 
toga mjesta podvrći pod alegorijske zakone? Zar radije svako 
mjesto u skladu s povijesnom različitošću neće imati različito 
duhovno značenje? 

Zaključimo: istaknuti navodi imaju svoja vlastita 
tumačenja. Što im prethodi i što dolazi iza njih ne traži istu 
alegoriju. 56 Tako je i s prorokom Jonom. Ne može se bez 
opasnosti po tumača sav dovesti u svezu s Gospodinom. U 
evanđelju se kaže: “Najgori i pokvareni naraštaj traži znak. Ali 
mu se neće dati doli znak proroka Jone. Kao što je, naime, Jona 
bio tri dana i tri noći u utrobi nemani, tako će Sin čovječji biti 
u srcu zemlje tri dana i tri noći” (Mt 12,39-40). Međutim, 
ostalo se što se pripovijeda kod toga Proroka u istome smislu 
radi navedenoga ne odnosi na Krista. Jasno je da se oko toga 
trudimo gdje god se to bez pogibli dade postići. 57 

1,4 Hebr.: "A Gospodin pošalje vjetar na more te na 
moru nastane velika oluja. 1 lađa se našla u pogibelji da se 
smrvi. ” 


54 Jeronim je napisao: “Oca je na nebu ostavio Boga”: Mi smo preveli 
uobičajenije. 

55 Usp. Izl 17,6. 

56 Usp. ovdje poglavlje 7. br. 10. 

57 Tu Jeronim svoje stajalište usklađuje s onim što je kazao u vlastitome 
Proslovu. 

LXX: “I Gospodin podigne vjetar na moru te na moru 
nastane velika oluja. I lađa se našla u pogibelji da se smrvi. ” 

Prorokov se bijeg može općenito povezati s ljudskom 
osobom. Čovjek je prezreo Božje zapovijedi, pobjegao od 
njegova lica 58 i predao se svijetu. Tu je kasnije, kada je protiv 
njega stala bjesnjeti oluja nedaća i brodolom cijeloga svijeta, 
bio prisiljen misliti na Boga i onome se vratiti od koga je 
pobjegao. Otuda također zapažamo da se i ono što ljudi drže 
spasonosnim, po Božjoj volji, preokreće u pogibao. Ne samo 
što pomoć ne koristi onima kojima se iskazuje već jednako 
ugrožava i one koji je iskazuju. Čitamo da su Asirci pobijedili 
Egipat jer je pomagao Izraelu protiv Božje volje. 59 Tako se u 
opasnosti našla lađa koja je prihvatila onoga koji je u opasnosti. 
More goni vjetar, oluja nastaje kod utihe: ako se Bog protivi, 
ništa nije sigurno. 

1,5a Hebr.: ‘‘Mornari su se prestrašili i zazivali svoga 
boga. Bacili su utovar koji je bio u lađi u more da ga se ona 
rastereti." 

LXX: "Prestrašili su se oni koji su plovili i svaki je 
zazivao svoga boga. Izvršili su izbacivanje utovara lađe u more 
da se lađa rastereti. ” 

Mornari misle da lađu preterećuje redoviti utovar. Oni ne 
shvaćaju da sav teret potječe od pobjegloga Proroka. Mornari 
se “boje”, svaki zaziva “svoga boga”. Oni ne znaju istinu, ali 
im nije nepoznata providnost. 60 I, premda ne poznaju vjeru, 61 
znaju da se nešto mora štovati. Mornari bacaju u more teret da 
se olakšana lađa probije kroz velike valove. Izrael, naprotiv, ne 
upoznaje Boga ni po dobru ni po nedaćama. Dok Krist plače 
nad narodom, 62 on ima suhe oči. 


58 

59 

60 
61 

62 


Usp. Post 3,8. 

Usp. Iz 20,3-6. 

Usp. ovdje sedmo pogl. br. 8. 

Jeronim je napisao riječ religio. O njoj općenito usp. E. MAGNIN, 
Religion, DTC, 13, 2182-2184; J. GOETZ, Religion, NCE, 12, 240. 

Usp. Lk 19,41. 

1,5b Hebr.: "Jona siđe u nutarnji dio lađe i spavaše 
tvrdim snom. ” 

LXX: “Jona siđe u utrobu lađe i spavaše i hrkaše.” 

U svezi s pripoviješću ovako: opisuje se Prorokov sigurni 
duh koji ne uznemiruje ni oluja ni pogibelj. Prorok se jednako 
ponaša kada je mirno i kod neposredne opasnosti od 
brodoloma. Drugi vape svojim bogovima, bacaju teret, svatko 
čini što može. Jona je pak tako miran i siguran u smirenoj duši 
da silazi u brodsku nutrinu te uživa u spokojnome snu. 
Međutim, smije se i ovako reći: Jona je bio svjestan svoga 
bijega i grijeha kojim je zanemario Gospodnje zapovijedi. 
Razumio je, za razliku od drugih, da oluja bjesni zbog njega. 
Zato silazi u lađinu nutrinu i žalostan se skriva da ne vidi kako 
se kao Božji osvetnici protiv njega podižu valovi. To što spava 
ne dolazi od sigurnosti već od muke. Čitamo da je i apostole za 
Gospodnje muke “zbog žalosti” (Lk22,45) pritisnuo težak san. 

Ali to možemo tumačiti i slikovito. Prorokova usnulost i 
duboko spavanje naznačuju čovjeka kojega koči san zablude i 
kojemu nije dosta što je pobjegao od Božjega lica. 63 Čak mu je 
duh svladan nekom zasutom bezumnošću pa ne pozna Božju 
srdžbu. Zato u sigurnosti spava i nosnicom se što šumi razliježe 
najdublji san. 

1,6 Hebr.: “Pristupi mu zapovjednik i reče mu: zašto si 
snom pritisnut? Ustani, zazovi svoga Boga! Možda će Bog 
pomisliti na nas i nećemo propasti. ” 

LXX: "Pristupi mu zapovjednik pramca i reče mu: zašto 
ti hrčeš? Ustani, zazovi svoga Boga! Na neki će nas način Bog 
spasiti i nećemo propasti." 

Naravno je da se svatko u svojoj opasnosti više nada od 
drugoga. Zapovjednik je ili zapovjednik na pramcu 64 trebao 
tješiti putnike. Ali, videći veličinu pogibli, budi zaspaloga, 
predbacuje mu bezbrižnu sigurnost i potiče ga da svojim 


63 Usp. Post 3,8. 

64 Usp. H. LESĆTRE, Navire, DB, 4, 1502-1515. 

muževnim udjelom moli svoga Boga: kao što mu je opasnost 
zajednička, neka mu bude zajednička i molitva. 

Prijeđimo na preneseno tumačenje. Mnogi plove s Jonom 
i imaju svoje bogove. Žure se da dopru do promatranja radosti. 
Tek pošto Jona bude kockom uhvaćen i kada se njegovom 
smrću utiša oluja svijeta i moru vrati mir, tada će se ljudi 
klanjati jednome Bogu. Pri nosit će se duhovne žrtve koje, 
dakako, po slovu mornari nisu posjedovali sred valova. 

1,7 Hebr: “I reče svatko svome sudrugu: dođite i bacimo 
kocke pa ćemo doznati zašto nas je snašlo ovo zlo. I baciše 
kocke i kocka pade na Jonu. “ 

LXX: “I svaki pojedinac reče svome bližnjemu: dođite, 
bacimo kocke i upoznat ćemo radi koga je ova nesreća na 
nama. I baciše kocke i kocka pade na Jonu. ” 

Mornari su poznavali ćudi mora. Toliko su dugo plovili 
da su im bili poznati uzroci oluja i vjetrova. Da su zaista vidjeli 
kako su se uzbibali uobičajeni valovi koje su već doživjeli, ne 
bi nikada kockom 65 tražili uzročnika brodoloma. Ne bi po 
nečem neizvjesnom željeli izbjeći sigurnoj pogibli. Isto tako ne 
smijemo odmah zbog toga primjera povjerovati u kocke niti s 
tim mjestom povezati mjesto iz Djela apostolskih gdje se Matija 
izabire za apostola 66 jer pojedinačne povlastice ne mogu biti 
opći zakon. Magarica je govorila na Bileamovu osudu. 67 
Faraon 68 i Nabukodonosor 69 u snu na vlastitu osudu upoz- 
navaju budućnost. Ipak ne upoznavaju Boga koji objavljuje. 70 I 


65 Vidi ovdje sedmo pogl. br. 9. 

66 Usp. Dj 1 »23-26. 

67 Usp. Br 22,28. 

68 Usp. Post 41,1. 

69 Usp. Dn 2,1. - Ime Nabukodonosor nosilo je nekoliko istaknutih babi¬ 
lonskih vladara. Usp. F. GOSSMANN, Nabukadnezar, LThK, 7(1962), 861- 
862; E. PANNIER, Nabuchodonosor , DB, 4, 1437-1444; A.H. SAYCE, 
Nebuchadnezzar, DoB, 3, 503. 

70 Općenito o objavi usp. H. HAAG, Rćvćlation, DBS, 10, 586-600; J. 
GUILLET DBS, 10, 601-618; N. 1UNG, RMlation , DTC, 13, 2580-2582; 
H. LES&TRE, Rivelation, DB, 5, 1080-1083. 

Kaifa u neznanju proriče kako je bolje da jedan propadne za 
sve. 71 Tako se i ovaj odbjegli hvata kockom. Ne hvata se 
snagom kocke - i to najmanje poganske kocke - već voljom 
onoga koji je rasporedio nesigurne kocke. 

Kazano je: “I upoznat ćemo radi koga je ova nesreća na 
nama.” Tu izričaj “nesreća” trebamo shvatiti u smislu jad i 
nevolja kao i ovdje: “Dosta je danu njegove nevolje” (Mt 
6,34). U proroka Amosa piše: “Postoji li nevolja u gradu koju 
Gospodin nije načinio?” (Am 3,6). U Izaiji piše: “Ja sam 
Gospodin koji uspostavlja mir i tvori nevolju” (Iz 45,7). Ali na 
drugome se mjestu “nesreća” shvaća kao ono što se protivi 
kreposti. Tako u ovoga istoga proroka prethodno čitamo: 
“Uzišla je buka njegove zloće do mene“ (Jon 1,1). 72 

1,8 Hebr.: "Rekli su mu: objasni nam radi čega nas 
snađe ovo zlo. Čime se baviš? Iz koje si zemlje? Kamo putuješ? 
Od kojega si naroda?" 

LXX: "Rekli su mu: kaii nam radi čega je ova nesreća 
na nama. Čime se baviš? Odakle dolaziš: iz kojega kraja i iz 
kojega naroda"? 

Onoga koga je kocka naznačila sile da vlastitim iskazom 
rastumači zbog čega je tolika oluja ili zašto protiv njih bjesni 
Božji gnjev. Vele: “Objasni nam radi čega nas snađe ovo zlo.” 
Čime se baviš, iz koje zemlje i iz kojega naroda putuješ? Kamo 
hitaš pobjeći? Treba zapaziti kratkoću kojoj smo se obično 
divili kod Vergilija: “Koji vas, mladići, razlog sili istražiti 
nepoznate pute? Kamo - reče - hrlite? Koje je vaše pleme? Od 
koje ste kuće? Nosite li ovamo mir ili oružje?” 73 Pitanja se 
odnose na osobu, predio, grad: da se otuda spozna i razlog za 
nesreću. 


71 Usp. Iv 11,49-50. 

72 Vidimo da Jeronim riječi malitia pridaje dva različita značenja. 

73 Navod je iz En., 8,112-114; usp. Y.M. DUVAL, Jirome, 199. Jeronim je 
rado čitao Vergilija. To vrijedi i za druge klasično naobražene kršćane. O 
tome vidi M.R.P. McGUIRE, Vergil, NCE, 14,613-614. 

1.9 Hebr.: “I reče im: ja sam Hebrej i bojim se 
Gospodina, Boga neba. On je stvorio more i suho. ” 

LXX: “I reče im: ja sam sluga Gospodnji i štujem Boga 
neba. On je stvorio more i suho. ” 

Jona nije rekao: ja sam Židov jer je to ime za narod 
poteklo od razdvajanja deset plemena od dvaju plemena. 74 
Rekao je: “Ja sam Hebrej.” Htjede reći TT£potTT|S, 75 iseljenik kao 
i Abraham 76 koji je mogao kazati: “Ja sam došljak i prolaznik 
kao svi moji oci” (Ps 38,13). O njemu piše u jednome 
drugome psalmu: “Prelazili su iz naroda u narod i od 
kraljevstva drugome narodu” (Ps 104,13). Mojsije pak reče: 
“Otići ću i gledati to veliko viđenje” (Izl 3,3). 

“Ja se bojim Gospodina, Boga neba.” Ne bojim se 
bogova koje vi zazivate i koji ne mogu spasiti. Bojim se “Boga 
neba koji je stvorio more i suho”. “More” kojim bježim i 
“suho” odakle bježim. Za razliku od mora lijepo kaže 
“suho”, a ne zemlja. Kratko naznačuje Stvoritelja svemira. On 
je Gospodar neba, zemlje i mora. 

Sada nastaje pitanje kako dokazati da Jona govori istinu: 
“Bojim se Gospodina, Boga neba.” Ipak ne izvršava njegova 
naređenja. Moguć je odgovor da se i grešnici boje Boga i da je 
obilježje slugu da se boje, a ne da ljube. Ali se na ovome 
mjestu “strah” može uzeti za “štovanje”. To je u skladu s 
poimanjem ljudi koji su slušali, ali još nisu poznavali Boga. 

1.10 Hebr.: “Prestrašiše se ljudi velikim strahom i rekoše 
mu: zašto si to učinio? Ljudi su, dakako, shvatili da bježi od 
Gospodnjega lica jer im je naznačio." 

LXX: “Prestrašiše se ljudi velikim strahom i rekoše mu: 
zašto si to učinio? Ljudi su, dakako, shvatili da bježi od 
Gospodnjega lica ukoliko im je naznačio.” 


74 Usp. 1 Kr 12,19. - Također vidi prethodnu bilješku br. 23. 

75 Usp. Post 14,13. 

76 Usp. Post 12,1. 

Događaju je slijed izvmut. 77 Zaista se moglo kazati da 
nikakav razlog za strah nije bio u tome što im je priznao 
rekavši: “Ja sam Hebrej i bojim se Gospodina, Boga neba koji 
je načinio more i suho.” Radi toga se neposredno dodaje da su 
se mornari zato pobojali jer im je naznačio da bježi od 
Gospodnjega pogleda i da nije izvršio njegove zapovijedi. 
Mornari Jonu optužuju i izjavljuju: “Zašto si to učinio?” To 
znači: ako se “bojiš” Boga, zašto bježiš? 78 Ako kažeš da je 
tako velike moći onaj kojega “štuješ”, kako možeš misliti da 
mu možeš umaći? 

Ali mornari se “straše velikim strahom”. Shvaćaju da je 
Jona svet i muž svetoga naroda. Oni su u Jafi odriješili uže. 
Zato su poznavali povlasticu hebrejskoga naroda. 79 Ipak ne 
mogu sakriti bjegunca. Velik je onaj koji bježi, ali je veći onaj 
koji traži. Ne usuđuju se izručiti, smaknuti ne mogu. Pred¬ 
bacuju grijeh, priznaju strah. Mole da lijekom bude onaj isti 
koji je bio počinitelj grijeha. Time što vele “zašto si to učinio” 
valjda Jonu ne kore već pitaju. Mornari žele doznati uzrok 
zašto je sluga pobjegao od gospodara, sin od oca, čovjek od 
Boga. Govore: kakva je to tajna da se napušta zemlja, otiđe na 
more, ostavi domovina te se čezne za tuđinskim predjelima? 

1,11 Hebr.: "Oni mu reknu: što ćemo s tobom učiniti pa 
da more ustukne od nas? More je, naime, naviralo i dizalo se. ” 

LXX: "Oni mu reknu: što ćemo s tobom učiniti pa da 
nam se more smiri? More je, naime, naviralo i sve više dizalo 
valove. ’’ 

Kažeš da su zbog tebe nastali vjetrovi, valovi, more, 
vrtlozi. Iznio si uzrok bolesti, naznači ga i za ozdravljenje. 
Otuda što se protiv nas pokrenulo more shvaćamo da je srdžba 


77 Ne razumjemo posve što Jeronim kaže. 

78 Već je Jeronim napomenuo da riječi vezane uz strah mogu imati različita 
značenja. 

79 Stanovito tumačenje može pružiti ono što smo naznačili u osmome pogl. 
br. 2. 

zbog toga što smo te primili. Ako je grijeh što te primismo, što 
možemo učiniti da se Gospodin ne gnjevi? “Što ćemo učiniti s 
tobom?” To znači: hoćemo li te ubiti? Ali ti štuješ Gospodina. 
Hoćemo li te zadržati? Ali ti bježiš od Boga. Mi ćemo uraditi 
rukama ono što narediš da se učini. Na tebi je da zapovjediš 
kako će se umiriti more koje sada svojim bujanjem svjedoči za 
Stvoriteljevu srdžbu. 

Pripovjedač 80 neposredno nadovezuje razlog za postav¬ 
ljeno pitanje. Veli: “More je naviralo i dizalo se.” More se 
“dizalo” kako je bilo zapovjeđeno. Kao osveta je svoga Gos¬ 
podina “naviralo”. Progoneći pobjegloga Proroka “naviralo 
je”. Svakim se trenutkom “dizalo”. I dok su mor-nari nekako 
oklijevali, more se “podizalo” u sve veće valove da pokaže 
kako se ne može odložiti Stvoriteljeva osveta. 81 

1,12 Hebr.: "Reče im: uzmite me, bacite me u more i 
more će ustuknuti od vas. Znam, naime, da je zbog mene nad 
vama silna oluja. ” 

LXX: "Jona im reče: uzmite me, bacite me u more i more 
će vam se smiriti. Ja, naime, znam da su zbog mene protiv vas 
veliki valovi." 

Protiv mene tutnji oluja, mene traži. Vama prijeti 
brodolom da mene uhvati. Mene hvata da živite od moje smrti. 
Veli: “Znam da je zbog mene ova velika oluja.” Nije mi 
nepoznato da su počela uznemirena meni za kaznu. Radi toga 
je pometnja u svijetu. Na me se ljuti, a vama prijeti brodolom. 
Sami vam valovi naređuju da me sunovratite u more. Ako ja 
osjetim oluju, vi ćete steći mir. 

Ipak treba zapaziti velikodušnost našega bjegunca: ne 
izmiče se, ne pretvara se, ne niječe. Priznao je bijeg, 
dragovoljno preuzima kaznu, sam želi propasti da radi njega ne 


80 Pitanje smo sastavljača spisa dotaknuli kod općenitoga razmatranja u 
prvome poglavlju br. 1. 

81 Usp. H. LES&TRE, Vengeance, DB, 5,2390-2391. 

stradaju drugi. Tako bi se grijehu bijega dodao grijeh smrti 
drugoga. Toliko u svezi s povijesnim izvještajem. 

Poznato nam je, uostalom, da se uspuhani vjetrovi kojima 
je u evanđelju Gospodin naredio da se utišaju i lađa u pogibelji 
u kojoj spavaše Jona kao i more što raste te je ukoreno riječima 
“umukni” i “zašuti” (Mt 8,24-26) odnosi na Gospodina 
Spasitelja i Crkvu u opasnosti odnosno na apostole koji bude 
Krista. 82 Apostoli su za vrijeme muke napustili Gospodina 83 i 
nekako stropoštali u valove. 

Ovaj Jona kaže: “Znam da je zbog mene na vama ova 
velika oluja.” Valovi vide da s vama plovim u Taršiš, tj. prema 
“motrenju veselja”. Tako ću vas sa sobom dovesti do radosti 
pa ćete i vi biti “gdje sam ja” (Iv 14,3) i Otac. Zato bjesne 
oluje i buči “svijet koji je položen u zlo” (1 Iv 5,19). Radi 
toga se počela komešaju. Smrt me želi progutati da jednako i 
vas pogubi. Ona ne shvaća da uzima zalogaj s udice 84 te da 
umire zbog moje smrti. 85 

“Zgrabite me i bacite u more.” Mi ne smijemo 
posegnuti za smrću 86 već slobodno prihvatiti smrt koju nam 
drugi nanesu. Stoga nam za vrijeme progonstva nije dopušteno 
poginuti od vlastite ruke. Iznimka je kada je u pitanju čistoća. 
Progonitelju se podmeće vrat. 

Reče: tako ćete utišati vjetre; tako ćete žrtvu izliti u more. 
Kada umrem utišat će se oluja koja zbog mene bjesni protiv 
vas. 


82 Usp. Mt 8,25. 

83 Usp. Mt 26,56. 

84 Hebrejska riječ za udicu dolazi od riječi koja znači “nepce” ili “grlo”. 
Razlog je jednostavan. Redovito se udica s mamcem zadržava u grlu. 
Tako se riba ulovi. Usp. H. LESfiTRE, Hamegon, DB, 3, 407-408; W. 
CARSLAW, Hook, DoB, 2,412. 

85 Opet spominjemo da Jeronim lako u razmatranju prevaljuje put od Jone 
do Krista. Na to izvrsno upozorava izričaj “ovaj Jona” spomenut na 
samome početku ulomka. 

86 Usp. H, LESferRE, Suicide, DB, 5,1879-1880. 

1.13 Hebr.: “Ljudi su veslali da se vrate na suho. Ipak 
nisu uspjevali jer je more nadolazilo i dizalo nad njih. ” 

LXX: “Ljudi su upregnuli sve sile da se vrate do kopna. 
Ipak nisu mogli jer je more protiv njih sve više naviralo i 
navaljivalo. ” 

Prorok je rekao svoju vlastitu osudu. Ali kada su mornari 
čuli da je Božji poklonik, nisu se usudili staviti na nj ruku. Radi 
toga su se nastojali vratiti na kopno i izbjeći opasnost da ne 
proliju krv. 87 Radije su htjeli propasti nego umoriti. 

Kolike li promjene u događajima! Narod koji je “služio 
Bogu” (Pnz 10,12) kaza o tome: “Raspni ga, raspni” (Iv 
19,15). Mornarima se zapovijeda da ubiju. More bjesni, oluja 
naređuje. Ali oni zanemaruju vlastitu opasnost, brinu se za tuđe 
spasenje. Zato Sedamdesetorica i kažu TT a.p e |31 aC o v T o 88 . To 
znači da su željeli upotrijebiti silu i pobijediti prirodu da ne 
povrijede Božjega proroka. 

Reče: “Veslali su da se vrate do kopna.” To znači kako 
su smatrali da lađu mogu izvesti iz pogibli bez otajstva onoga 
koji je imao trpjeti. Ipak je Jonino potonuće izdignuće lađe. 

1.14 Hebr.: "Zavapili su Gospodinu i rekli: molimo, 
Gospodine, da ne propadnemo zbog života toga čovjeka i da 
ne staviš na nas nevinu krv jer si ti, Gospodine, učinio kako si 
htio. ” 

LXX: “Zavapili su Gospodinu i rekli: da nipošto, 
Gospodine, ne propadnemo zbog života toga čovjeka i ne stavi 
na nas pravednu krv jer si ti, Gospodine, učinio kako si htio. ” 

Velike li vjere kod prijevoznika! Sami su u opasnosti, a 
mole za život drugoga čovjeka. Oni znaju da je gora smrt zbog 
grijeha nego gubitak života. Vele: “Ne stavi na nas nevinu 
krv.” Boga zazivlju da im se ne ubroji što budu učinili. 
Nekako izjavljuju: ne želimo pogubiti tvoga proroka. Sam je 


87 Usp. sedmo poglavlje br. 13. 

88 Riječ znači “truditi se”, “razviti jaku moć”. 

priznao tvoju srdžbu, a i oluja kaže da si ti, Gospodine, “učinio 
kako si htio”. Tvoju volju provode u djelo naše ruke. 

Ne čini li nam se da je glas mornara Pilatova izjava dok 
pere svoje ruke govoreći: “Ja sam čist od krvi ovoga čovjeka” 
(Mt 27,24). Pogani ne žele da Krist pogine. Priznaju nevinu 
krv. Židovi pak izjavljuju: “Njegova krv na nas i na našu 
djecu” (Mt 27,25). Čak ako “uzdignu ruke”, neće se uslišati 
jer su “pune krvi” (Ps 39,9). 

“Ti si, naime. Gospodine učinio kako si htio.” Sve: da 
smo ga primili; da se digla oluja; da vjetri bjesne; da se more 
uzdiže u valove; da ždrijeb odaje odbjegloga i da on naznačuje 
što treba učiniti. Sve je to, Gospodine, “tvoja volja” jer si ti 
učinio “kako si htio”. Zato i Spasitelj kaže u psalmu: “Htio 
sam. Gospodine, vršiti tvoju volju” (Ps 39,9). 

1,15 Hebr.: "I uzeše Jonu i baciše u more i more stade od 
svoje žestine. ” 

LXX: "I uzeše Jonu i baciše u more i more stade od 
svoga gibanja." 

Nije rečeno “dohvatiše” niti “navališe” nego “uzeše”. 
Kao da su Jonu nosili s čašću i s počasti ga “bacili u more”. 
Jona se nije otimao. Mornari su svoje ruke stavili na uslugu 
njegovoj volji. 

“I more stade” jer je našlo koga je tražilo. Recimo da 
netko progoni odbjegloga i ide žurnim korakom. Pošto 
progonjenoga dostigne, prestaje trčati. Stoji i drži koga je 
uhvatio. Tako je postupilo i more. Dok je Jona bio odsutan, 
srdilo se. Sada kada u svojoj nutrini drži onoga koga želi, veseli 
se i raduje i od veselja vraća mir. 

Promotrimo: prije Kristove smrti vladaju zablude svijeta i 
suprotni vjetri različitih učenja. 89 Lađa - to je cijeli ljudski rod 
odnosno Gospodnje stvorenje - se nalazi u opasnosti. Poslije 
Gospodnje smrti vlada mirnoća vjere, mir u svijetu, posvudašnja 


89 Usp. Ef 4,14. 

sigurnost i obraćanje Bogu. Ako to imamo pred očima vidjet 
ćemo kako je poslije Jonina strmoglavljenja “more odustalo 
od svoje žestine”. 

1,16 Hebr.: " Ljudi se prestrašiše velikim strahom i 
žrtvovaše žrtve Gospodinu i zavjetovaše zavjete." 

LXX: na isti način. 

Mornari su se prije Gospodnje muke prestrašili i vapili 
svojim bogovima. Poslije Gospodnje muke “boje se 
Gospodina”, tj. časte ga i štuju. Oni se “ne boje” naprosto 
kako smo čitali na početku. 90 Boje se “velikim strahom”. To 
je u skladu s onim što je rečeno: “Iz sve duše i iz svega srca i iz 
sve pameti svoje...” (Pnz 6,5). 

“I žrtvovaše žrtve”. Jasno je da ih doslovce nisu imali 
sred valova. Ali je “Gospodinu žrtva skrušeni duh” (Ps 50,19). 
I na drugome se mjestu kaže: “Žrtvuj Bogu žrtvu hvale i ispuni 
Svevišnjemu svoje zavjete” (Ps 49,14). Opet čitamo: “Prinijet 
ćemo ti teoce 91 svojih usana” (Hoš 14,3). 92 Radi navedenoga 
na moru “žrtvuju žrtve”. Također dragovoljno obećaju druge. 
Stvaraju “zavjete** 93 da se neće nikada udaljiti od onoga koga 
su počeli štovati. “Bojali su se velikim strahom” jer su po 
smirenome moru i iščezloj oluji shvatili da su prorokove riječi 
istinite. 

Jona je odbjegao na more. Brodolomac je, umro je, a 
spašava lađu što tone. Spašava pogane koje ranije zabluda 
svijeta guraše u razna mišljenja. Dotle Hošea, Amos, Izaija i 
Joel koji su proricali u isto doba nisu uspjeli popraviti narod u 
Judeji. To pokazuje da samo bjegunčeva smrt može spriječiti 
brodolom. 94 


90 Usp. Jon 1,5. 

91 Usp. H. LES&TRE, Veau, DB, 5,2385. 

92 Usp. H. LESfeTRE, Uvre, DB,4,221-223. 

93 Usp. H. LES&TRE, Voeu, DB, 5,2443-2445. 

94 Jeronim ponavlja da je Jona umro. 

II. - Jon 2,1-11 


2,1a Hebr.: “Gospodin pripravi veliku ribu da proguta 
Jonu." 

LXX: “Gospodin zapovjedi ogromnome kitu i on 
proždere Jonu. ” 

Gospodin je naredio smrti i podzemlju 1 da primi 
Proroka. Smrt je povjerovala da je Jona plijen njezina ždrijela. 
Stoga se pri njegovu vraćanju toliko rastužila koliko se 
razveselila kad ga je proždirala. Tada se obistinilo što čitamo u 
Hošeje: “Bit ću, smrti, tvoja smrt. Podzemlje, bit ću tvoj ugriz” 
(Hoš 13,14). 

U hebrejskome čitamo “velika riba”. Umjesto toga, 
Sedamdesetorica prevodilaca kao i Gospodin u evanđelju 2 vele 
“kit”. Tako kraće izražavaju isto. Na hebrejskome se kaže 
dag gadol, a prevodi “velika riba”. Nema pak dvojbe da to 
naznačuje “kita”. Ali treba uočiti da je ondje zaklon gdje se 
podrazumijevala propast. 

Pripovjedač bilježi “pripravio je”. To znači da je 
Gospodin na početku stvorio neman. O njoj u psalmu piše: 
“Taj zmaj 3 kojega si oblikovao da se s njime igraš” (Ps 
103,26). Također može značiti kako je Bog naredio da neman 
dođe do lađe te strmoglavljenoga Jonu primi u svoje skrovište i 
tako mu umjesto smrti pruži utočište. Na taj će način Jona koji 
je na brodu osjetio rasrđenoga Boga u smrti osjetiti 
smilovanoga. 


1 Jeronim je napisao riječ infernum. Usp. naše sedmo pogl. br. 34. 

2 Usp. Mt 12,40. 

3 Upotrijebljena je riječ dračo. Usp. sedmo pogl. br. 6. 

2,1b Hebr.: "Jona bijaše u ribljoj utrobi tri dana i tri 
noći. ” 

LXX. “Jona bijaše u kitovoj utrobi tri dana i tri noći. ” 

Gospodin u evanđelju razjašnjuje otajstvo toga mjesta. 4 
Stoga je suvišno jedno te isto ili nešto drugo kazati nego je 
izrazio onaj koji je trpio. Sami ćemo istražiti kako je u srcu 
zemlje 5 proveo “tri dana i tri noći”. 6 

Neki Veliki petak 7 dijele na dva dana i noći: pošto je 
sunce zapalo, od šeste do devete ure noć je zamijenila dan. 
Kada tome dodadu Subotu, drže kako dobivaju tri dana i tri 
noći. Mi pak sinegdohički 8 uzimamo dio za cjelinu. Isus je 
umro na Veliki petak. 9 Otuda uzimamo jedan dan i noć, a od 
Subote drugi dan i noć. Treću noć koja se pripisuje 
nedjeljnome danu pribrajamo početku slijedećega dana. Ni u 
Postanku noć ne spada na minuli već na idući dan. Početak je 
novoga dana, a ne konac protekloga. 10 

Da se kazano uzmogne shvatiti, jednostavnije ću se 
izraziti. Zamisli daje netko o devetome satu napustio postaju 11 
i slijedećeg dana o trećemu satu došao do nove postaje. Ako 
reknem da je putovao dva dana, neće mi se smjesta predbaciti 
laž jer onaj koji je išao nije sve satove obaju dana proveo na 
putu već određeni dio. Meni se čini da je to pravo tumačenje. 
Ali ako ga netko ne prihvaća i tajnu toga mjesta može boljim 


4 Usp. Mt 12,39-40. Na to smo se mjesto osvrnuli u osmome pogl. br. 5. 

5 Usp. Ef 4,9. To smo kratko pojasnili u osmome pogl. br. 5. 

6 Odnosi se na Mt 12,40. 

7 Jeronim se poslužio riječju Trapao'KC'UT). 

8 Jeronim je napisao auv€K6oxtK<2s. Sinegdoliaje kada se nekome pojmu 

pripiše šire značenje od redovitoga. 

9 Kod Jeronima piše ev TTapaaKevrj. Usp. Lk 23,54. 

10 Usp. Post 1,4-13. 

11 Jeronim je napisao mansio. O toj riječi vidi A. BLAISE, Dictionnaire, 514. 

obrazloženjem razjasniti, radije ćemo slijediti njegovo 
mišljenje. 12 

2,2 Hebr.: “Jona se iz riblje utrobe molio Gospodinu, 
Bogu svome, i govorio." 

LXX: na isti način samo uz izmjenu redoslijeda. 

Ako se Jona odnosi na Gospodina i ako time što je u 
kitovoj utrobi proveo tri dana i noći naznačuje Spasiteljevu 
muku, mora i njegova molitva biti slikom Gospodnje molitve. 

Znam da će biti ljudi kojima će se učiniti nevjerojatnim 
da se čovjek mogao očuvati tri dana i tri noći u kitovoj utrobi 
gdje su se probavljali brodolomci. Takvi su vjernici ili 
nevjernici. Ako su vjernici, od njih se traži da vjeruju još i 
uzvišenije zbilje: kako su tri mladića 13 bačena u peć 
razbuktaloga ognja toliko ostali neozlijeđeni da čak ni njihovu 
odjeću nije dotaknuo dah vatre; kako se more povuklo 14 te 
stajalo poput zida ukrućeno s obje strane da utre put narodu 
koji je prolazio; kako su razjareni lavovi čiju je glad povećala 
ljudska naredba gledali svoj plijen u strahu i nisu ga ni 
taknuli. 15 Ali toga je još na pretek. 

Ako je pak riječ o nevjernicima, neka čitaju petnaest 
knjiga Nazonovih Metamorfoza 16 te svu grčku i latinsku 
povijest. Tu će vidjeti kako se Dafna 17 preobrazuje u lovoriku, 
Fajetonove 18 sestre u jablane, a Jupiter - njihov vrhovni bog - 


12 Drugdje smo, pišući o Jeronimu, naznačili način kako se u ono vrijeme i 
ranije dijelilo dan i noć. 

13 Usp. Dn 3,94 (Vulgata). 

14 Usp. Izl 14,22-29. 

15 Usp. Dn 14,31. 

16 O Ovidijevu utjecaju na kršćanske pisce otačkoga razdoblja usp. M.P. 
CUNNINGHAM, Ovid in Christian Culture, NCE, 10, 838-839. - Jeronim 
je Ovidijevu djelu naznačio grčki naslov. 

17 Dafna je bila nimfa. Kći je boga rijeka Peneja. U nju se zaljubio Apolon i 
pretvorio je u lovor. Tako kaže priča. 

18 Po priči Fajeton je htio upravljati sunčanim kolima. Za to je bio preslab. 
Zapalio je zemlju. Zeus ga je usmrtio munjom. 

preobrazio se u labuda. Također se izlio u zlato i preinačio u 
bika da izvrši otmicu. Tu je i drugo gdje bestidnost priče niječe 
svetost božanstva. Nevjernici vjeruju u sve to i kažu kako je 
božanstvu sve moguće. Kada vjeruju u besramnosti, brane ih 
božanskom posvemašnjom moći. Ipak istu moć ne dopuštaju 
kada je u pitanju pošteno. 

Piše: “Jona se iz riblje utrobe molio Gospodinu, Bogu 
svome, i govorio.” To ovako tumačimo: kada je Jona u kitovoj 
utrobi osjetio da je zdrav i čitav, nije izgubio nadu u Božje 
milosrđe već se sav posvetio molitvi. Bog je kazao o 
pravedniku: “S njim sam u nevolji” (Ps 90,15). 19 Također je 
rekao: “Kada me zazove, reći ću: tu sam” (Iz 58,9). I bio je 
uza nj. Uslišani može kazati: “U nevolji si mi raširio prostor” 
(Ps 4,2). 

2,3 Hebr.: "Vapio sam iz svoje nevolje Gospodinu i on 
me je uslišao. Vapio sam iz utrobe podzemlja i uslišao si moj 
glas." 

LXX: na isti način, uz samo ovu izmjenu "iz utrobe 
podzemlja moga vapaja." 

Jona nije rekao “vapim” nego “vapio sam”. On nije 
molio za budućnost već zahvaljivao za prošlost. Naznačio nam 
je da se u trenutku kad je, sunovraćen u more, vidio kita i onu 
silnu tjelesnu gromadu kao i to kako ga otvorenim ustima guta 
ogromno ždrijelo, “sjetio Gospodina” (Jon 2,8). Tada je 
zavapio, vode su ustuknule i vapaj je pronašao mjesto ili je 
Jona ono učinio svim raspoloženjem srca u skladu s onim što 
kaže Apostol: kličete 20 u svojim srcima “Abba, Oče”. 21 Jona 
je zavapio onome koji jedini pozna ljudsko srce i koji veli 


19 U navodu se nalazi riječ tribulatio. Naši je riječnici nemaju. Riječju 
tribulatio biblijski i crkveni latinski prevodi veći broj hebrejskih riječi 
koje izražavaju razne ljudske tjelesne i duševne tegobe. Usp. H. 
LES&TRE, Tribulation , DB, 5, 2309-2314. 

20 Usp. Gal 4.6; Rim 8,15 i Kol 3,16. 

21 Usp. ovdje osmo pogl. br. 1. 

Mojsiju: “Što vapiš prema meni?” (Izl 14,15). Inače Pismo 
prije te izreke uopće ne spominje da je Mojsije vapio. Riječ je 
o istome što čitamo u prvome Stepenišnome 22 psalmu: “Kada 
sam bio u stisci zavapio sam Gospodinu i on me uslišao” (Ps 
119,1). 

Pod “utrobom zemlje” podrazumijmo kitov trbuh koji 
je bio tako velik da je kao kakvo podzemlje u se prihvaćao. 
Čak se može bolje upraviti na Kristovu osobu ukoliko u 
psalmu pjeva pod Davidovim imenom: “Moju dušu nećeš 
ostaviti u podzemlju niti ćeš dopustiti da tvoj Sveti 23 doživi 
raspadljivost” (Ps 15,10). Krist je u podzemlju 24 bio živ, 
“slobodan između mrtvih” (Ps 87,6). 

2,4a Hebr.: “I bacio si me u dubinu i u središte mora i 
val me je opkolio." 

LXX: “Bacio si me u dubinu središta mora i valovi su 
me opkolili." 

S obzirom na Joninu osobu tumačenje nije teško jer se 
Jona, zatvoren u kitov trbuh, našao u najvećoj dubini i u 
morskome središtu te bio ograđen valovima. Kada je riječ o 
Gospodinu Spasitelju 25 navest ćemo navod iz 68. psalma u 
kojemu sam kaže: “Pričvršćen sam u duboku blatu i nemam 
oslonca. Dođoh u morsku dubinu i oluja me potopila” (Ps 
68,3). O njemu je u drugome psalmu rečeno: “Ti si pak 
odbacio, prezreo i udaljio svoga Pomazanika. Uništio si savez 
svoga sluge, na zemlji uprljao njegovo svetište i razorio sve 
njegove ograde” (Ps 88,39-41). Tu je i ostalo. Ako se 


22 Određeni se psalmi na hebrejskome označuju kao “pjesme uspinjanja”. 
Nije jasno zašto se tako zovu. Možda je to stoga što su ih nakon 
Babilonskoga sužanjstva pjevali hodočasnici dok su se penjali u 
Jeruzalem. Nije isključeno da su ime dobili po posebnome ritmu koji je 
uvodio u misaoni uspon. 

23 Usp. ovdje osmo poglavlje br. 2. 

24 Vidi osmo pogl. br. 5. 

25 Ulomak je sadržajem složen. Jeronim ima na pameti otajstvo Utjelov¬ 
ljenja u cjelini. 

usporedi nebesko blaženstvo i ono mjesto o kojemu piše da je 
njegovo “mjesto u svetome miru” (Ps 75,3), svako je 
ovozemno obitavalište puno valova i oluja. 

Izričaj “središte mora” naznačuje podzemlje umjesto 
čega u evanđelju čitamo naznaku “u zemljinu središtu” (Mt 
12,40). Kao što je u živoga bića srce u sredini, tako se kaže da 
se i podzemlje nalazi u sredini zemlje. Čak po anagoškome 
tumačenju 26 izraz “u središtu mora” doziva u pamet središte 
iskušenja. 

Gospodin je bio sred gorkih voda i “iskusio sve osim 
grijeha” (Heb 4,15). Ipak nije osjetio gorke vode već je bio 
opkoljen rijekom o kojoj čitamo na drugome mjestu: “Riječna 
bujica razveseljuje Božji grad” (Ps 45,5). Dok su drugi pili 
slanu vodu, ja sam 27 posred iskušenja pio najslađu vodu. 

Neka ti se ne učini bezbožnim ako sada Gospodin izjavi: 
“Bacio si me u dubinu.” Sam kaže u psalmu: “Oni su onoga 
progonili koga si ti udario” (Ps 68,27). To je u skladu s onim 
što u Očevo ime piše u Zahariji: “Udarit ću Pastira i ovce će se 
razbježati” (Zah 13,7). 

2,4b Hebr.: “Svi su tvoji vrt lozi i tvoji valovi prešli preko 
mene. ” 

LXX: “Svi su tvoji vali i tvoji valovi prešli preko mene. ” 

Nitko ne sumnja da su preko Jone prošli naborani 
morski valovi i prohujala žestoka oluja. Ali mi tražimo kako su 
svi Božji vali, vrtlozi i valovi prešli preko Spasitelja. “Ljudski 
je život na zemlji iskušenje” ili - kako stoji u hebrejskome - 
“borba” (Job 7,1). Ovdje se, naime, borimo da drugdje 
budemo okrunjeni. Nema nijednoga čovjeka koji može 
podnijeti sva iskušenja. Iznimka je onaj koji je poput nas 
“iskušan u svemu osim grijehom” (Heb 4,15). 


26 U načelu anagoškim se postupkom tumač služi kada u Pismu traži 
duhovnu hranu za čovjeka koji hrli prema vrhuncima duhovnoga života. 

27 Jeronim riječi stavlja u Kristova usta. 

Rečeno je Korinćanima: “Nikakva vas kušnja veća od 
ljudske snage nije pogodila. Vjeran je Bog koji neće dopustiti 
da budete iskušani preko sila nego će uz kušnju utvrditi kraj da 
možete izdržati” (1 Kor 10,13). Budući da se sva progonstva i 
sve što se zbiva događa zavisno o Božjoj volji, stoga je kazano 
Božji “vrtlozi” i “valovi”. Oni Isusa nisu smrvili već su preko 
njega prešli. Samo su prijetili brodolomom, ali ga nisu 
obistinili. Sva su, dakle, progonstva i vihori što su mučili 
ljudski rod i slamali svekolike lađe prohujali povrh moje 28 
glave. Ja sam podnio oluje i skršio razjarene vihore da drugi 
sigurno plove. 

2,5a Hebr.: "Rekoh: odbačen sam od pogleda tvojih 
očiju. ” 

LXX: "Rekoh: odbačen sam od tvojih očiju. ” 

Prije nego što 29 sam “iz svoje nevolje zazvao i prije nego 
si me uslišio” (Jon 2,3) - ukoliko sam prigrlio slugin lik 30 i 
nasljedovao njegovu krhkost - rekao sam: “Odbačen sam od 
pogleda tvojih očiju.” Dok bijah s tobom 31 i dok sam uživao u 
tvome svjetlu i u tebi koji si svjetlo bio svjetlo, nisam govorio 
“odbačen sam”. 

Pošto sam pak “došao u morsku dubinu” (Ps 68,3) i bio 
okružen ljudskim tijelom, 32 povodim se za ljudskim osjećajima 
i govorim: “Odbačen sam od pogleda tvojih očiju.” To sam 
govorio kao čovjek. Ali kao Bog i ukoliko - jer sam u tvome 
liku 33 - nisam smatrao otimačinom što sam ti jednak 34 i 


28 Jeronim i tu riječi savija Kristu u usta. 

29 U ulomku Jeronim riječi stavlja u usta Kristu. 

30 Usp. Fil 2,7. 

31 Odnosi se na Boga Oca. 

32 Odnosi se na Utjelovljenje. 

33 Usp. Fil 2,6. 

34 Usp. Fil 2,6. 

htjedoh k tebi dignuti ljudski rod. Da pak ondje gdje sam ja i ti 
budu svi koji su u me i u te vjerovali, 35 velim: 

2,5b Hebr.: "Ipak ću otet vidjeti tvoj sveti hram." 

Sedamdesetorica su umjesto toga prevela: "Zar misliš - 
dodao bih - da ću vidjeti tvoj sveti hram? ” 

U grčkome se tekstu nalazi riječ a pa. 36 U općem je 
izdanju 37 prevedena “zar misliš”. Ali se također može prevesti 
“dakle” i biti konačni zaključak prve i druge tvrdnje te 
obrazlaganja i silogizma. Tada izražava sigurnost onoga koji 
tvrdi, a ne dvojbu nekoga tko oklijeva. 

Mi smo spomenuto preveli: “Ipak ću otet vidjeti tvoj 
sveti hram.” U skladu je s onim što se u Kristovo ime kaže u 
drugome psalmu: “Gospodine, ljubio sam ures tvoje kuće i 
mjesto šatora 38 slave tvoje” (Ps 25,8). Također je po 
evanđeoskome čitanju gdje piše: “Oče, proslavi me kod sebe 
onom slavom koju sam imao prije nego je nastao svijet” (Iv 
17,5). Otac je s neba odgovorio: “I proslavio sam i proslavit 
ću” (Iv 12,28). 

Čitamo: “Otac je u meni i ja u Ocu” (Iv 10,38). 39 Prema 
tome, kao što je Sin Očev hram, tako je Otac Sinov hram. Sam 
kaže: “Ja sam izišao od Oca i došao” (Iv 16,28). Isto tako 
piše: “Riječ bijaše kod Boga i Bog bijaše Riječ” (Iv 1,1). 

Ili ovako: jedan te isti Spasitelj kao čovjek ište, kao Bog 
obećaje, ali je siguran u svoj posjed koji je uvijek imao. 

Isto prenesimo na Joninu osobu. Tada se može razumjeti 
kako Jona - dok se moli u morskoj dubini - jasnom čežnjom 


35 Usp. Iv 17.2L-24. 

36 Usp. A. BAILLY, Dictionnaire, 257. - Grčki je tekst LXX. 

37 Odnosi se na latinski biblijski prijevod koji je Jeronim zatekao. 

38 O šatoru općenito usp. H. LESĆTRE, Tente, DB, 5, 2086-2088; W. 
M1CHAELIS, CTKTjvfj, ThW, 7, 369-396; W. EWING, Tent , DoB, 4, 717- 
718. 

39 Također usp. Iv 14,10-11; 17,21. 

čovjeka koji želi i koji se pouzdaje žudi vidjeti Gospodnji hram 
te da u proročkome duhu bude drugdje i da drugo promatra. 

2,6a Hebr.: “Opkoliše me vode sve do moje duše. 
Bezdan me ogradio." 

LXX: "Okružila me voda sve do moje duše. Ogradio me 
najdublji bezdan." 

Te vode koje su blize bezdanima i koje se kotrljaju i teku 
u zemlji te sa sobom vuku silno blato ne teže ubiti tijelo već 
dušu. Stoga u skladu s onim što smo ranije kazali Gospodin 
govori u psalmu: “Gospodine, spasi me jer vode uđoše do 
moje duše” (Ps 68,2). Na drugome mjestu veli: “Moja je duša 
prešla potok” (Ps 123,5). Također kaže: “Neka me zdenac ne 
pritisne svojim ustima” (Ps 68,16). I neka me 40 ne zatvori 
podzemlje. 41 Neka mi ne zaniječe izlazak: svojom sam voljom 
sišao, svojom ću se voljom popeti. Došao sam kao dragovoljni 
zarobljenik, trebam osloboditi zarobljenike da se ispuni izreka: 
“Uzlazeći na visinu poveo je zarobljeno roblje” (Ps 67,19; Ef 
4,8). To su oni koji su prije bili zasužnjeni za smrt. On ih je 
doveo na život. 

Pod “bezdanom” 42 moramo podrazumijevati neke 
zlokobne i nadasve zle sile ili moći predane mučenjima i 
kaznama. U evanđelju zlodusi traže da ih se ne sili otići tamo. 43 
Zato su “tame bile povrh bezdana” (Post 1,2). 

Kadšto “bezdan” označuje otajstveni i najdublji smisao 
i sud Božji. “Gospodnji su sudovi duboki bezdan” (Ps 36,7). 
Isto tako piše: “Bezdan doziva bezdan bukom slapova tvojih” 
(Ps 41,8). 


40 Jeronim govor stavlja u Kristova usta. 

41 Unaprijed treba često voditi računa o svemu što piše u našem osmome 
poglavlju br. 5. 

42 Vidi u osmome poglavlju br. 5. Tu se govori o “bezdanu”. 

43 Usp. Mt 8,30. 

2,6b-7a Hebr.: “ More je prekrilo moju glavu. Sišao sam 
do kraja brda. Zauvijek su me zatvorile prijevornice zemlje. ” 
LXX: “Moja je glava sišla u pukotine brda. Sišao sam u 
zemlju čije su prijevornice vječna užeta. ” 

Nitko ne sumnja da je morska pučina prekrila Joninu 
glavu te da je on sišao do samoga podnožja planina. Jona je 
dopro do najdubljih zemljinih dubina koje po Božjoj volji 
nose kao na kakvim konopima i stupovima kuglu zemaljsku. O 
zemlji je i drugdje rečeno: “Učvrstio sam njezine stupove” (Ps 
74,4). 

Glede Gospodina i Spasitelja u skladu s oba izdanja 44 
čini mi se da možemo reći slijedeće: njegova osnovna sila 45 i 
njegova glava 46 - to je duša 47 koju se Gospodin udostojao uzeti 
s tijelom za naše spasenje - siđe u “rascjepe brda”. To su 
skrivali valovi; to se udaljilo od nebeske slobode; to je opkolio 
bezdan; to se odvojilo od Božjega veličanstva 48 

Spasitelj je potom došao u ona podzemna mjesta gdje su 
se grešničke duše vukle kao u najgorem mulju. Tako je kazao 
pisac psalma: “Ući će u najniži dio zemlje, bit će dio lisica” 
(Ps 62,10-11). To su “zemljine prijevornice”. Nešto su kao 
kakve ključanice najtežega zatvora i muka. Ne dopuštaju da iz 


44 Odnosi se na hebrejski i septuagintin tekst. 

45 Jeronim se poslužio filozofskom riječju principale. Njome se označuje 
ljudska duša kao sila koja ravna tijelom. 

46 Jeronim je napisao caput. Čak i ta riječ može značiti “duša”. 

47 Apolinaristi su učili da Krist nije posjedovao razumnu ljudsku dušu. 
Jeronim je izrijekom odbio taj krivi nauk. 

48 Vjerojatno Jeronim naprosto želi reći da je Isusova duša poslije smrti 
bila u podzemlju. O odnosu između otajstva hipostatskoga sjedinjenja i 
Kristova silaska u podzemlje vidi A. MICHEL, Hypostatique (union), 
DTC, 7, 536-539. Na cjelovitost se pitanja odnosi naša sedma bilješka u 
osmome poglavlju. Tu posebice izdvajamo radove koje su napisali ovi 
autori: H. QUILLIERT, A. GRILLMEIER i J.D. QINN. Čitalac zna da smo 
cijeli broj 5 u osmome poglavlju posvetili Gospodnjemu silasku “nad 
pakao” da barem donekle razjasnio Jeronimove izreke koje nam nisu 
uvijek najjasnije. 


243 



podzemlja iziđu utamničene duše. Sedamdesetorica su slikovito 
prevela sa “vječni konopi” 49 jer uvijek žele držati one koje 
jednom zarobiše. 

Posredstvom Kirove 50 osobe u Izaiji čitamo o našemu 
Gospodinu: “Razbit ću gvozdena vrata i polomit željezne 
prijevomice” (Iz 45,2). Gospodin je “sišao do kraja brda i bio 
zatvoren vječnim prijevomicama” da oslobodi sve koji su 
zasužnjeni. 

2,7b Hebr.: “Moj ćeš život izdignuti iz raspadljivosti, 
Gospodine, moj Bože. ” 

LXX: "Uzici će iz raspadljivosti moj život. Gospodine, 
Bože moj. ” 

Točno kaza “izdignut ćeš” ili “uzici će iz raspadljivosti 
moj život”. Bio je, naime, sišao 51 do raspadljivosti i do 
podzemlja. U 15. psalmu prorečeno je o Gospodnjoj osobi: 
“Moju dušu nećeš ostaviti u podzemlju niti ćeš dopustiti da 
tvoj Svetac vidi raspadljivost” (Ps 15,10). To tumače apostoli: 
David je, jasno, umro i bio ukopan, a Gospodnje tijelo nije 
doživjelo raspadljivost. 52 

Drugi pojašnjuju 53 drukčije: da je u odnosu na nebesko 
blaženstvo i Božju Riječ ljudsko tijelo raspadljivost i da se sije 
u raspadljivost. 54 U 102. psalmu piše o pravednome: “On liječi 
sve tvoje bolesti i tvoj život izbavlja iz raspadljivosti” (Ps 
102,3-4). Stoga bi i Apostol kazao: “Bjedna li mene čovjeka, 
tko će me osloboditi od tijela ove smrti?” (Rim 7,24). Radi 
toga bi bio govor o “tijelu smrti” (Rim 7,24) odnosno “tijelu 


49 Jeronim je naveo grčki: kcit6xovs aituviovs. 

50 O tome kralju vidi: E. PANNIER, Cyrus, DB, 2, 1191-1194; R. MAYER, 
Kyros I, LThK, 6(1961), 715-716; E. A. BALLMANN, Cyrus,King of 
Persia, NCE, 4, 582-583. 

51 Riječ je o Kristu. 

52 Usp. Dj 2,27 i 13,38. 

53 Vjerojatno slijedi zamršena rasprava s origenistima. 

54 Usp. naše sedmo pogl. br. 23. 


244 



poniznosti” (Fil 3,21). Neka dotični to navode prigodom 
svoga krivovjerja 55 i neka Kristu pripisuju Antikristov govor! 
Neka zadrže crkve da mogu hraniti predebeli trbuh i neka 
vode rasprave protiv tijela živeći tjelesno. 

Mi pak znamo da je Krist uzeo tijelo od netaknute 
Djevice i da mu je to tijelo bilo hram, 56 a ne raspadnutost. Ali 
ako nas stave pred Apostolovu tvrdnju gdje se govori o 
“duhovnome tijelu” (1 Kor 15,44), nećemo biti svadljivi. 
Reći ćemo da uskrsava isto tijelo i ista put koja je ukopana i 
položena u zemlju. Ona mijenja slavu, a ne izmjenjuje narav. 
“Treba da ovo raspadljivo obuče neraspadljivost i ovo smrtno 
zaodjene besmrtnost” (1 Kor 15,53). Kada se kaže “ovo”, na 
neki se način pokazuje tijelo dohvaćeno s dva prsta: ovo u 
kojemu se rađamo; ovo u kojemu umiremo; ovo koje se boje 
primiti oni koji će se kazniti; ovo koje djevičanstvo očekuje za 
nagradu, a preljub ga se boji kao kazne. 

Povezano s Jonom ovako se može shvati: u kitovoj se 
utrobi morao raspasti sukladno tjelesnoj naravi i postati 
životinji hranom te se razliti po njezinim žilama i zglobovima. 
Ali je Jona ostao zdrav i čitav. On kaže “Gospodine, Bože 
moj”. To je izričaj čovjeka koji se umiljava. Boga koji je svima 
zajednički radi veličine dobročinstva na neki način doživljava 
svojim i nekako vlastitim Bogom. 

2,8a Hebr.: “Kada je u meni moja duša bila u tjeskobi, 
ja sam se sjetio Gospodina. ” 

LXX: “Kada se od mene dijelila moja duša, ja sam se 
sjetio Gospodina." 

Kada se, reče, više nisam nadao u nikakvu pomoć, 
spasenje mi bijaše sjećanje na Gospodina. To je prema izreci: 
“Sjetio sam se Gospodina i razveselio se” (Ps 76,4). Na 
drugome mjestu piše: “Sjetio sam se drevnih dana i na pameti 
imao vječne godine" (Ps 76,6). Kada sam, dakle, očajavao 

55 Usp. 1 Kor 15,42. 

^Usp. Iv 2,21. 

glede izbavljenja i kada mi tjelesna krhkost usred kitove utrobe 
nije ostavila nikakvu nadu u život, uspomenom je na 
Gospodina svladano što se činilo nemogućim. Vidio sam da 
sam zatvoren u utrobu i sva je moja nada bio Gospodin. To nas 
- po Septuaginti - uči da u trenutku kada se naša “duša dijeli” 
i odvaja od tjelesnoga ustroja, misao ne trebamo na nikoga 
drugoga svrnuti nego prema onome koji je naš Gospodin kada 
smo u tijelu i izvan tijela. 

Preneseno na Spasiteljevu osobu tumačenje nije teško. 
Gospodin je rekao: “Žalosna je moja duša do smrti” (Mt 
26,38). Također kaza: “Oče, ako je moguće, neka me mine 
ova čaša” (Mt 26,39). Jednako reče: “U ruke tvoje izručujem 
svoj duh” (Lk 23,46). Postoji i ostalo tome slično. 

2,8b Hebr.: “Neka dopre do tebe molitva moja, do tvoga 
svetoga hrama." 

LXX: na isti način. 

U svojoj sam se pometnji zato sjetio Gospodina da moja 
molitva s kraja mora i planinskih rascjepa uziđe na nebo i 
dopre do tvoga svetoga hrama u kojemu ti uživaš u vječnome 
blaženstvu. Treba uočiti novi redoslijed: moli se za molitvu. 
Moli da njegova molitva uziđe u Božji hram. Moli kao 
svećenik 57 da se narod oslobodi po njegovu tijelu. 

2,9 Hebr.: “Oni koji uzalud zadržavaju ispraznosti, 
napustit će svoje 5S milosrđe. ” 

LXX: “Oni koji zadržavaju isprazno i laži, ostavili su 
svoje 59 milosrđe. ” 

Bog je po naravi milosrdan i spreman iz blagosti spasiti 
one koje ne može spasiti po pravednosti. 60 Ali mi svojom 


57 Tu Jeronim ima pred očima Krista. 

58 Bog je ljudima milosrđe. Ljudi u Bogu imaju jedino “svoje” milosrđe. 
Zato Boga drže “svojim” milosrđem. O istome treba voditi računa i u 
nastavku teksta. 

59 Usp. prethodnu napomenu. 

60 U Jeronimovoj tvrdnji ima neka neobičnost i tajnovitost. 

krivnjom gubimo i ostavljamo pripremljeno milosrđe koje nam 
se i nadalje pruža. Ftorok nije kazao koji čine ispraznosti - “is¬ 
praznost nad ispraznostima, sve je ispraznost” (Prop 1,2) - 
inače bi se učinilo da sve osuđuje i da milosrđe niječe cijelome 
ljudskome rodu. Prorok je rekao: “koji zadržavaju ispraz¬ 
nosti” ili “laž”. Ti su zavoljeli svoje srce. 61 Oni ne čine samo 
ispraznosti već ih tako zadržavaju što ih vole i smatraju da su 
našli blago. 

Istodobno zapazi prorokovu velikodušnost. Vječnom je 
noći prekriven u morskoj dubini, u trbuhu silno velike 
životinje. Ipak ne razmišlja o svojoj opasnosti nego općom 
prosudbom besjedi o naravi zbilja. Veli: “Napustit će svoje 
milosrđe.” Milosrđe je uvrijeđeno. Možemo ga uzeti za 
samoga Boga jer je Gospodin milosrdan i milostiv, strpljiv i 
velikoga smilovanja. 62 Ipak milosrđe one koji “zadržavaju 
ispraznosti” ne napušta i ne prezire već čeka da se vrate. Oni 
pak vlastitom voljom “ostavljaju milosrđe” koje ostaje i opet 
se nudi. 

Kazano se, po Gospodnjoj osobi, kao proroštvo može 
primijeniti na židovsku nevjeru. Židovi smatraju kako 
opslužuju ljudske i farizejske zapovijedi koje su ispraznost i 
laž, a ostavili su Boga koji im uvijek bijaše milosrdan. 

2,10 Hebr.: "A ja ću ti u glasu hvale žrtvovati. Što sam 
god obećao, za spas ću izvršiti Gospodinu. ” 

LXX: “A ja ću ti u glasu hvale i priznanja žrtvovati. Što 
sam god obećao, za spasenje ću tebi, Gospodine, izvršiti. ” 

Oni koji zadržavaju ispraznosti, ostavili su svoje 63 
milosrđe, a ja sam progutan 64 radi spasenja mnogih. Tebi ću 
žrtvovati glasom hvale i zahvaljivanja: sebe ću prinijeti. Kao 
“naša pasha žrtvovan je Krist” (1 Kor 5,7). Samoga je sebe 


61 Usp. Ps 72,7. 

62 Usp. Ps 144,8. 

63 Vidi bilješku br. 58. 

64 Jeronim govor stavlja u usta Gospodinu. 

prikazao kao svećenik i ovca. Veli: zahvaljujem ti kao što sam i 
ranije zahvalio govoreći: “Zahvaljujem ti Oče Gospodine neba 
i zemlje” (Mt 11,25). Ispunit ću zavjete koje sam načinio 
Gospodinu za spasenje sviju da “ne propadne zauvijek ništa 
od onoga što si mi dao” (Iv 6,39). Spoznajmo što je u svojoj 
muci Spasitelj obećao za naše spasenje i Isusa ne “činimo 
lašcem” (1 Iv 1,10). Budimo “čisti” (Iz 1,16) i daleko od svih 
grešnih nečistoća da nas prikaže Bogu Ocu kao žrtve što ih je 
obećao. 

2,11 Hebr.: “I reče Gospodin ribi da Jonu izbljuje na 
kopno. ” 

LXX: “I naredi kitu i on Jonu izbaci 65 na suho. ” 

To što smo upravo čitali u Jonino ime Gospodin je molio 
u utrobi nemani 66 o kojoj i Job kaže tajanstveno: “Neka je 
prokune koji je prokleo onaj dan. On će uloviti veliku neman” 
(Job 3,8). Prema''tome, naređuje se toj velikoj nemani, bezdanu 
i podzemlju da zemlji vrate Spasitelja. Tako će on koji je umro 
da oslobodi one koje su držali okovi smrti sa sobom mnoge 
povesti u život. Izričaj “izbljuje” treba slikovitije 67 shvatiti: 
Život je kao pobjednik izišao iz najdubljih dubina smrti. 68 


65 I tu bi se, po sebi, smjela upotrijebiti riječ “izbljuvati”. 

66 Misli se na podzemlje. 

67 Jeronim je inače napisao €)J.4 >aT ''KU)TepOW'. 

68 Život je Krist. Usp. 1 Iv 1,1-2. 

III. - Jon 3,1-10 


3,1-2 Hebr.: "Riječ Gospodnja dođe Joni drugi put 
govoreći: ustani i idi u Ninivu, veliki grad, i u njemu 
propovijedaj prema ranijoj propovijedi koju ti ja kažem ." 1 

LXX: " Besjeda Gospodnja dođe Joni drugi put 
govoreći: ustani i idi u Ninivu, veliki grad, i u njemu 
propovijedaj prema ranijoj propovijedi koju sam ti ja kazao. ” 
Proroku se ne veli: zašto nisi učinio što ti je bilo 
zapovjeđeno? Dovoljno mu je kao kazna brodolom i što je bio 
progutan. Tako će spoznati Gospodina koji ga oslobađa kada 
ga nije spoznao dok je naređivao. Suvišno je, uostalom, sluzi 
koji je pogriješio poslije kazne predbacivati što je počinio jer 
takav prijekor ne bi bio toliko popravljanje koliko odbačenje. 

Naš se Gospodin drugi put nakon uskrsnuća šalje u 
Ninivu. 2 Prethodno je nekako pobjegao 3 govoreći: “Oče, ako 
je moguće, neka me mine ova čaša” (Mt 26,39). Nije htio 
“kruh sinova dati psima” (Mt 15,26). Židovi su pak rekli: 
toga “raspni, raspni. Mi nemamo kralja osim Cezara” (Iv 
19,15). Stoga Gospodin sada drage volje ide u Ninivu i nakon 
uskrsnuća ono propovijeda što mu je prije muke bilo 
naređeno 4 propovijedati. Sve ovo - da se naređuje; da sluša; da 


1 Preveli smo doslovno s prezentom makar je na štetu jasnoće. Septuagintin 
je prijevod jasniji: tu je perfekt. 

2 Očito je da Ninivu treba uzeti u prenesenome smislu. 

3 Tumačenje je neobično. Ono se ponavlja. Očito je pod dojmom Jonina 
teksta. 

4 Usp. Iv 10,18. 

neće; da se ponovno sili da hoće; da drugi put ispunja Očevu 
volju - poveži s čovjekom i “likom sluge” (Fil 2,7) jer njemu 
takve riječi odgovaraju. 5 

3,3-4a Hebr.: “Jona je ustao i po Božjoj riječi otišao u 
Ninivu. Niniva bijaše veliki Božji grad od tri dana hoda. / 
Jona poče ulaziti u grad jedan dan hoda.” 

LXX: "Jona je ustao i otišao u Ninivu kako mu je bio 
rekao Gospodin. Bijaše pak Niniva veliki grad Bogu, 6 otprilike 
tri dana hoda na putu. / Jona poče ulaziti u grad otprilike 
jedan dan hoda na putu.” 

Jona smjesta provodi u djelo što mu je bilo naređeno. 
Niniva u koju je krenuo Prorok bijaše veliki grad i toliko 
prostran da se jedva mogla obići putovanjem kroz tri dana. Ali 
se Jona sjećao zapovijedi i ranijega brodoloma. Stoga je uz 
žurbu jednodnevnim hodom svladao put za tri dana. Ipak neki 
kazano shvaćaju jednostavno: Jona bi propovjedao samo u 
trećini grada, ali bi riječ njegove propovijedi smjesta doprla i 
do drugih. 

O našemu se Gospodinu zapravo kaže da je ustao poslije 
podzemlja. On Gospodnju riječ propovijeda kad šalje apostole 
da one koji su bili u Ninivi 7 krste “u ime Oca i Sina i Duha 
Svetoga” (Mt 28,19). To je “put triju dana”. Ali se i to 
otajstvo ljudskoga spasenja obistinjuje “putem jednoga dana”, 
tj. ispovjedanjem jednoga Boga. Jona 8 ne propovijeda toliko 
apostolima koliko u apostolima jer sam kaže: “Ja sam, evo, s 
vama do svršetka svijeta” (Mt 28,20). 


5 Jeronim dobro razlikuje dvije Kristove naravi. Prevodili smo doslovno. 
Jeronimov način govora o Kristu u ulomku treba uzeti za običan oblik 
izražavanja. 

6 Izričaj smo preveli doslovno. U hebrejskome je jasnije. 

7 Niniva zamjenjuje cijeli svijet. 

8 To je Isus Krist. 

Nitko ne sumnja da je “Niniva veliki Božji grad”. 9 
Svijet je, naime, i svemir “po njemu 10 sazdan i bez njega nije 
ništa nastalo” (Iv 1,3). Također valja zapaziti da nije bilo riječi 
o tri dana i tri noći ili o jednome danu i jednoj noći već 
naprosto o danima i danu. To je zato da se pokaže kako u 
otajstvu Trojstva i ispovijedi jednoga Boga nema ništa tamna. 11 

3,4b Hebr.: “Povikao je i rekao: još četrdeset dana i 
Niniva će se uništiti. ” 

LXX: “ Propovijedao je i rekao: još tri dana i Niniva će 
se uništiti." 

Broj tri koji su upotrijebila Sedamdesetorica ne odgovara 
pokori. Dosta se čudim zašto je tako prevedeno kada na 
hebrejskome nema ništa zajedničko ni sa slovima ni slogovima 
ni s naglaskom ni s riječi. Tri se kaže salos, a četrdeset arbaim. 
Uostalom, prorok koji je Asircima poslan iz Judeje s tolikim 
putem tražio je pokoru dostojnu svoje propovijedi. Tako će se 
dugotrajnije primijenjenim zavojem izliječiti već stare i trule 
rane. Broj pak četrdeset odgovara grešnicima, postu, molitvi, 
vreći, 12 suzama i ustrajnome zazivanju. Stoga je na sinajskome 
brdu 13 i Mojsije postio četrdeset dana. 14 Piše daje i Ilija 15 
postio četrdeset dana kad je umakao Jezabeli, najavio glad 
izraelskoj zemlji i Božju srdžbu koja se s visine nadvila. I sami 
Gospodin, pravi Jona, poslan da propovijeda svijetu posti 


9 Svijet je Božji grad. 

10 To je Riječ iz Iv 1,1-18. 

11 Treba se naviknuti na Jeronimovu egzegezu. 

12 Usp. H. LES&TRE, Sac. DB, 5, 1308-1309. 

13 Usp. A. LEGENDRE, Sinai, DB, 5, 1751-1783; J. RENDEL, Sinai, DoB, 4, 
536-538; C. Me GOUGH, Sinai. NCE, 13, 249; H. HAAG, Sinai. LThK, 
9(1964), 782-783; E. LOHSE, 2iva, ThW, 7, 281-286. 

14 Usp. Izl 34,28. 

15 Usp. 1 Kr 19,8; 17,1. 

četrdeset dana 16 i kao baštinu nam ostavlja post da tim 
brojem 17 pripravimo svoje duše na blagovanje njegova tijela. 

Pripomenu “povikao je” ispunja ovo evanđeosko 
mjesto: “Stojeći u Hramu povika govoreći: tko je žedan, neka 
dođe i pije” (Iv 7,37). Svaki se Spasiteljev govor naziva 
povikom jer propovijeda veliko. 

3,5 Hebr.: “/ povjerovale muževi Ninive u Boga i 
oglasili su post i obukli se u vreće od starijega do mlađega. ” 

LXX: na isti način. 

Niniva je povjerovala, a Izrael ostao nevjeran. 
Povjerovala je “kožica”, 18 a “obrezanje” 19 ostaje bez vjere. 
Najprije su u Ninivi povjerovali muževi koji su dospjeli do 
“Kristove dobi” (Ef 4,13). Oni oglašuju post i oblače se u 
vreću 20 od “starijega do mlađega”. To je dostojno jelo i 
odijelo za pokoru. Tako se oni koji su Boga uvrijedili 
raskošnošću i sjajem njemu sviđaju osudom onoga čime su 
prije vrijeđali. Vreća i post oružje su pokore, pomoć 
grešnicima: prvo post pa vreća. Najprije što je skrovito, a 
potom što je javno. Ono je uvijek za Boga, ovo je katkada i za 
ljude. Ako od te dvije nužnosti jednu treba ukloniti, radije ću 
izabrati post bez vreće nego vreću bez posta. 

Starija dob počinje i spušta se do mlađe. Nitko, naime, 
nije bez grijeha pa makar mu život trajao samo jedan dan i 
makar bile izbrojive godine njegova života. 21 Ako ni “zvijezde 
nisu čiste pred Božjim licem” koliko je manje “crv 22 i 
gnjiloća” (Job 25,5) i oni što se drže krivcima Adamova 


16 Usp. Mt 4,2. 

17 Vjerojatno se odnosi na korizmu. 

18 Odnosi se na neobrezane. 

19 Usp. sedmo pogl. br. 26. 

20 Usp. sedmo pogl. br. 22. 

21 Usp. Job 14,5. 

22 O crvu u Bibliji vidi H. LESČTRE, Ver, DB, 5,2395-2396. 

grijeha koji je uvrijedio? 23 I sami je redoslijed prekrasan: Bog 
zapovijeda pokoru. Prorok propovijeda gradu. Najprije vjeruju 
muževi i kada oni obznanjuju post svaka se dob odijeva 
vrećom. Muževi ne govore o vreći nego samo o postu. Ali oni 
kojima se zapovijeda pokora dosljedno uz post vežu vreću da 
prazni želudac i žalobna odjeća snažnije mole Boga. 

3,6-9 Hebr.: ‘7 dođe riječ do ninivskoga kralja. On 
ustane sa svoga sjedala, sa sebe zbaci svoju odjeću i obuče se 
u vreću te sjede u pepeo. 24 U Ninivi se obznani i kaza iz 
kraljevih usta i usta njegovih prvaka ovo: ljudi i vučna marva, 
volovi i blago neka ništa ne okušaju niti jedu i neka ne piju 
vodu. Neka se vrećama pokriju ljudi i marva i neka snažno 
uzvikuju Bogu. Neka se muž odvrati od svoga zla puta i od 
nepravednosti koja je u njihovim rukama. Tko zna da li će se 
Bog izmijeniti i oprostiti i odustati od bijesa svoga gnjeva pa 
nećemo propasti?" 

LXX: “I približi se besjeda ninivskome kralju. On usta sa 
svoga prijestolja 25 i skine svoju haljinu sa sebe, pokrije se 
vrećom te sjedne u pepeo. U Ninivi se navijestilo od kralja i 
svih njegovih starješina ovo: ljudi i vučna marva, volovi i ovce 
neka ništa ne okušaju niti jedu i neka ne piju vodu. / pokrili su 
se vrećama ljudi i marva i žestoko su uzvikivali Bogu. / svatko 
se vratio sa svoga zlog puta i od nepravde koja bijaše u 
rukama onih 26 koji su govorili: tko zna da li će se Bog pokajati 
i odustati od gnjeva svoga bijesa pa nećemo propasti?" 

Ninivski kralj zadnji prihvaća propovijed, silazi sa svoga 
sjedišta, odbacuje prethodni nakit i, zaodjeven u vreću, sjedi u 
pepelu. Nije zadovoljan svojim obraćenjem te s ostalim svojim 

23 U pozadini je otajstvo istočnoga grijeha. 

24 Usp. sedmo pogl. br. 33. 

25 Usp. H. LESfiTRE, Trone, DB, 5, 2327; J.A. SELBIE, Throne, DoB, 5, 756- 
757; H. GROSS, Thron, LThK, 10(1965), 172; O. SCHMITZ, epot'OS, 
ThW, 3, 160-167. - Prijestolje je kraljevsko sjedalo. Bog kao svekoliki 
kralj ima svoje prijestolje. 

2 ^ Prevodimo doslovce. 

vođama propovijeda pokoru. Veli da glađu treba moriti ljude i 
marvu, volove i blago. Treba da se pokriju vrećama. Pošto 
osude ranije mane, neka se posve posvete pokori. 

Znam mnoge 27 koji toga Ninivskoga kralja uzimlju za 
đavla koji će - jer neće propasti nijedno razumno stvorenje 
koje je Bog stvorio - sići sa svoje oholosti, obaviti pokoru i 
ponovno biti vraćen na svoje prvotno mjesto. Da tu misao 
potvrde, također navode mjesto iz Danijela gdje se 
Nabukodonosor iznova postavlja u ranije kraljevanje pošto je 
sedam godina vršio pokoru. 28 Ali to Sveto pismo ne kaže. To 
čak posve uništava Božji strah. Ljudi se lako odadu manama 
ako misle da se i đavao koji je začetnik zala i vrelo svih grijeha 
može spasiti nakon što obavi pokoru. Stoga navedeno 
mišljenje odbacimo iz svojih pameti. Znajmo da se u evanđelju 
grešnici šalju u vječni oganj koji je pripravljen đavlu i 
njegovim vjesnicima. 29 

O njima je rečeno: “Njihov crv neće uginuti niti će se 
njihov oganj ugasiti” (Iz 66,24). Znamo pak da je Bog blag. 
Mi smo grešnici i zato se ne veselimo Božjoj nemilosrdnosti. 
Čitamo: “Milosrdni se i pravedni Gospodin i naš Bog smiluje” 
(Ps 114,5). Božju pravednost opasuje milosrđe. U takvome 
društvu pristupa sudu: tako oprašta da sudi; tako sudi da 
oprosti. “Milosrđe i istina međusobno iziđoše ususret. 
Pravednost se i mir poljubiše” (Ps 84,11). 

Pretpostavimo da su sva razumna stvorenja jednaka te se 
vlastitom voljom po krepostima ili manama uzdižu uvis 
odnosno ruše na najniže, ali se nakon duga kruženja i 
beskrajnih stoljeća obistini prvotna uspostava za sve 30 i jednako 
dostojanstvo za borce: gdje će biti razlika između djevice i 


27 Odnosi se na origeniste. 

28 Usp. Dn 4,24-33. 

29 Usp. Mt 25,41. 

39 Jeronim se u ulomku odmjerava s glasovitom hipotezom o apokatastazi 
svega. 

raspuštenice? Gdje će biti razlika između Gospodinove Majke 
- već je zločin to i reći! - i žrtava javnih pohota? Hoće li isto 
biti Gabrijel i đavao? Hoće li isto biti apostoli i zlodusi? Hoće li 
biti isto proroci i lažni proroci, mučenici i progonitelji? Misli 
što hoćeš, umnažaj godine i vremena i beskrajna razdoblja 
puni mučenjima: ako je za sve isti konac, sve je prohujalo ništa 
jer ne pitamo što smo negda bili već što ćemo biti zauvijek. 

Znam što protivnici obično protiv toga reknu i sebi s 
đavlom spremaju nadu i spasenje. Međutim, ovo zaista nije 
trenutak da se opširnije piše protiv pokvarenoga učenja i 
đavolske obrane 31 onih koji po zakutcima tvrde dok javno 
niječu. Nama je dovoljno da smo naznačili što o ovome 
ulomku mislimo i što - kako dolikuje tumačenjima - kratko 
naznačujemo: tko je ninivski kralj kojemu na posljetku dolazi 
Božja riječ. Što ljudima znači svjetska učenost i svjetovna 
mudrost svjedoče: Demosten, Tulije, 32 Platon, Ksenofont, 
Teofrast, 33 Aristotel i svi drugi govornici i filozofi koje ljudi 
uzimlju za kraljeve i njihove propise ne smatraju propisima 
smrtnih ljudi već božanskim proroštvima. Radi toga i Platon 
kaže da će države biti sretne ako filozofi vladaju ili ako se 
kraljevi bave filozofijom. Ipak je nadasve teško da takvi ljudi 
vjeruju u Boga. 

To neću pokazivati svakodnevnim primjerima kao što 
također prešućujem poganske pripovijesti. Dovoljno nam je 
Apostolovo svjedočanstvo kada, pišući Korinćanima, kaže: 
“Pogledajte, braćo, svoj saziv. Tu nisu mnogi tjelesno mudri 
niti ima mnogo moćnih niti mnogo od plemstva. Naprotiv, Bog 
je odabrao ludo iz svijeta da pomete mudre. I slabo je od 
svijeta Bog izabrao da zasrami jako. Bog je odabrao i ono što 
nije od časti i što se preziralo...” (1 Kor 1,26-28). I tako dalje. 


31 Jeronim je napisao CTUP^ipc^iia. Riječ nam nije jasna, a nismo je našli 
ni u rječnicima. Tek smo joj uspjeli naslutiti korijen i otuda značenje. 

32 Odnosi se na Cicerona. 

33 Taj je filozof bio Platonov i Aristotelov učenik. 

Stoga se opet 34 veli: “Pogubit ću mudrost mudrih i odbaciti 
učenost pametnih” (1 Kor 1,19). Također Pavao reče: “Pazite 
da vas tko ne pokrade filozofijom 35 i ispraznim zavođenjem” 
(Kol 2,8). 

Iz rečenoga je jasno da Kristova propovijed dopire posve 
na kraju do svjetskih kraljeva. Oni odlažu bljesak govomištva, 
ukrase i sjaj riječi te se sasvim predaju jednostavnosti i 
priprostosti. Vrativši se pučkome izražavanju sjede u nečistu i 
ruše što su ranije hvalili. Za primjer uzimamo blaženoga 
Ciprijana 36 koji je ranije bio branitelj idolopoklonstva i dopro 
do tolike slave u govomištvu da je u Kartagi 37 poučavao 
govomištvo. Napokon je čuo Joninu propovijed, obratio se na 
pokoru i došao do tolike kreposti da je Krista javno 
propovijedao i za nj pod mač šiju savio. 

Evo kako shvaćamo daje ninivski kralj sišao sa sjedala: 
grimiz je zamijenio vrećom, pomasti blatom, čistoću 
nečistoćom, ali ne nečistoćom smisla nego riječi. Zato se i o 
Babilonu 38 kaže u Jeremiji: “Babilon je zlatna čaša koja opija 
svu zemlju” (Jer 51,7). Koga to nije opila svjetovna kazana 
riječ? Čiji to duh nije dirnula gradba riječi i sjaj njezina 
izražaja? U Boga teško vjeruju: moćnici, plemenitaši, bogataši i 
od njih još teže govornici. Dušu im zasljepljuju bogatstva, moć 
i raskoš. Okruženi su manama pa ne mogu vidjeti vrline. 
Jednostavnost Svetoga pisma ne prosuđuju po veličanstvu misli 
već po priprostoći riječi. Ali kada oni koji su ranije učili zlo 

34 Tu zapravo sv. Pavao navodi Iz 29,14. 

35 O samome pojmu filozofija u Bibliji vidi: H. LESĆTRE, Philosophie , DB, 
5, 312-318; T.B. KILPATRICK, Phylosophy , DoB, 3 , 848-854; O. 
M1CHEL, (fuAooocKa, ThW, 9,169-185. 

36 Njemu smo nekoć u istome nizu posvetili zaseban rad. 

37 Usp. J. FERRON-G. LAPEYRE, Carthage , DUGE, 11, 1149-1233; E.P. 
COLBERT, Carthage, NCE, 3, 159-160; A. STU1BER, Karthago, LThK, 
6(1961), 1-2. 

38 Usp. E. PANNIER, Babylone, DB, 1, 1351-1357; K. GALLING-B. 
ALTANER, Babylone, RAC, 1, 1118-1134; J.S. CONSIDINE, Babylon, 
NCE, 2,3-4. 


256 



započnu, okrenuti pokori, učiti dobro, tada ćemo vidjeti gdje se 
ninivljanski puci obraćaju na jednu propovijed i gdje se 
obistinjuje što čitamo u Izaiji: “Narod se jednom rodio” (Iz 
66 , 8 ). 

To što se ljudi i stoka za vuču pokrivaju vrećama i viču 
prema Bogu shvaćamo na ovaj način: na Joninu propovijed 
pokoru obavljaju razumni i nerazumni, umni i jednostavni. To 
je u skladu s onim što drugdje piše: “Gospodine, spasit ćeš 
ljude i stoku” (Ps 35,7). 

Blago prekriveno vrećama možemo i drukčije tumačiti, 
nadasve ako se služimo navodima u kojima čitamo: “Sunce i 
mjesec odjenut će kostrijet” (JI 2,10). Na drugome mjestu 
piše: “Nebo ću zaodjenuti vrećom” (Iz 50,3). Tu se žalobno 
odijelo, tuga i žalost slikovito 39 nazivaju vreća. 

Rečeno je: “Tko zna da li će se Bog izmijeniti i 
oprostiti.” To se zato izražava dvojbeno i nesigurno da ljudi, 
dok sumnjaju u spasenje, snažnije vrše pokoru i više Boga 
pozivaju na milosrđe. 

3,10 Hebr.: "I vidje Bog njihova djela jer su se odvratili 
sa svoga zlog puta. I smilova se Bog nad nevoljom za koju je 
kazao da će im nanijeti i nije nanio. ” 

LXX: “I vidje Bog njihova djela jer su se vratili sa svojih 
zlih putova. I Bog se pokajao nad nevoljom za koju je kazao 
da će im nanijeti i nije nanio. ” 

U skladu s oba prijevoda Bog prijeti narodima 
onodobnoga asirijskoga grada ili svakodnevno narodima 
svijeta da bi vršili pokoru. Ako se obrate, i on će izmijeniti 
svoju odluku. On je obraćenjem naroda mijenja. To još jasnije 
izražavaju Jeremija i Ezekijel: Bog neće provesti u djelo dobra 
koja je obećao ako se dobri okrenu na zlo ni zla kojima je 
zaprijetio zlima ako se obrate spasenju. 40 Tako, dakle, i sada 

39 Jeronim je napisao |i€Ta4>opiKU)S. 

40 O tome se može vidjeti u osamnaestome poglavlju proroka Jeremije i 
Ezekijela. 

Bog vidi njihova djela jer su se obratili od svoga opakoga puta. 
Ali nije uslišio riječi koje Izrael često govoraše: “Sve ćemo 
učiniti što god kaže Gospodin” (Izl 24,3). Bog je motrio djela. 
Budući da mu je milija grešnikova pokora nego smrt 41 rado je 
promijenio presudu jer je vidio promijenjena djela. Štoviše, 
Bog je bio ustrajan u svojoj odluci jer se od početka htio 
smilovati. Nitko, naime, ako želi kazniti, ne kazuje prijetnju 
koju će izvršiti. 

Pojam pak nevolja - kako ranije rekosmo - shvati u 
smislu kazne i patnje, a ne da bi Bog kanio načiniti bilo kakvo 
opako djelo. 42 


41 Usp. Ez 18,23. 

42 Odnosi se na riječ malitia o kojoj Jeronim govori tumačeći Jon 1,7. 

IV. - Jon 4,1-11 


4,1 Hebr.: "Jona se ražalostio velikom žalošću. 
Razgnjevio se. Molio se Bogu i govorio. ” 

LXX: "Jona se rastužio velikom tugom. 1 Smeo se. Molio 
se Gospodinu i govorio." 

Jona je vidio kako ulazi “mnoštvo naroda” (Rim 11,25) 
i kako se ispunja prorečeno u Ponovljenome zakonu: “Oni su 
me ljutili s onim bogovima koji to nisu, a ja ću njih srditi s 
narodom koji to nije. Poticat ću ih na gnjev ludim narodom” 
(Pnz 32,21). Jona zato očajava nad Izraelovim spasenjem. 
Trese ga velika bol koja provaljuje u riječ. Jona iznosi razloge 
za žalost i kao da ovako govori: jedini sam odabran od toliko¬ 
ga broja proroka da po spasenju drugih navijestim propast 
svome narodu. Jona se, prema tome, ne žalosti, kako neki misle, 
što se spasava veliki broj pogana nego što propada Izrael. 

U istome je smislu i naš Gospodin plakao nad 
Jeruzalemom. 2 Nije htio uzeti “sinovima kruh i dati ga psima” 
(Mt 15,26). I apostoli najprije propovijedaju Izraelu. 3 Pavao 
želi “biti prokletstvom 4 za svoju braću koja su Izraelci”. 
Njihovo je “posinjenje, 5 slava i savez”. Njihova su obećanja i 
zakonodavstvo. Od njih su “oci i od njih je Krist po tijelu” 
(Rim 9,3-5). 


1 O tuzi u Bibliji vidi H. LES&TRE, Tristesse, DB, 5, 2318; F. MUSSNER, 
Trauer, LThK, 10(1965), 323-324; R. BULTMANN, \UTT), ThW, 4,314- 
325. 

2 Usp. Lk 19,41. 

3 Usp. Dj 13,46. 

4 Usp. sedmo pogl. br. 16. 

5 O toj osnovnoj poruci vidi: S. MANY, Adoplion, DB, 1, 228-233; L. 
WENGER-A. OEPKE, Adoption, RAC, 1,99-112; J. BELLAMY, Adoption, 
DTC, 1,425-437; S.M. POLAN, Adoption , NCE, 1, 136; P. VULFING von 
MARTITZ, ido0€<ria, ThW, 8, 400-401; E. SCHW1ZER, vio0eaia, 
ThW, 8, 401-402; E. PAX, Gotteskirubchaft, LThK 4(1960), 1114-1116. 

Onaj pak koji se žalosti - to je Jona - dobro se rastužuje 
bolju. I “njegova je duša žalosna sve do smrti” (Mt 26,38) jer 
je - što je bilo do njega - puno pretrpio da ne propadne 
židovski narod. Samome povijesnome događaju izvrsno 
odgovara ime “onaj koji se žalosti”. Označuje jadnoga 
Proroka kojega su pritisnula stradanja od putovanja i 
brodoloma. 

4,2-3 Hebr.: "Molim, Gospodine, zar to nije moja riječ 
dok još bijah u svome zavičaju? Radi toga poduzeh bježati u 
Taršiš. Ja, naime, znam da si ti blag i milosrdan Bog, srtpljiv i 
velikoga smilovanja. Opraštaš opačine. A sada, Gospodine, 
uzmi, molim, moju dušu od mene jer je za me bolja smrt 6 nego 
život." 

LXX: "O, Gospodine, zar to nisu moje riječi dok još 
bijah u svome zavičaju? Zato sam pohitao pobjeći u Taršiš. 
Znam, naime, da si ti milosrdan i milostiv, strpljiv i velikoga 
smilovanja i pokaješ se nad nevoljama. A sad. Gospodine 
gospodaru, uzmi od mene moju dušu jer mi je bolje umrijeti 
nego živjeti. ” 

To što smo mi preveli s “molim”, a Sedamdesetorica 
uzvikom “o” 7 u hebrejskome se tekstu čita anna. Meni se čini 
da to izražava osjećaj čovjeka koji se u molitvi umiljava. 
Jonina molitva, kada Jona kaže da je pravedno htio pobjeći, na 
neki način Bogu predbacuje nepravdu. Stoga molitva na 
početku prošnje ublažuje Jonine pritužbe. Jona kaže: “Zar to 
nije moja riječ dok sam još bio u svome zavičaju?” Znao sam 8 
da ćeš to učiniti i znao sam da si milosrdan. Zato te nisam htio 
naviještati stroga i ljutita. Iz toga razloga htjedoh pobjeći u 
Taršiš, predati se promatranju zbilja i u moru ovoga vijeka 9 


6 O složenosti pojma smrt vidi: H. LESŽTRE, Mort, DB, 4, 1285-1289; F. 
MUSSNER, Tod, LThK, 10(1965), 219-221; F. DINGERMANN, Tod, LThK, 
10(1965), 218-219. 

7 Jeronim je zabilježio ui Sij. 

8 To je zamišljeni Jonin govor. 

9 Usp. naše sedmo pogl. br. 4. 

radije uživati u miru i spokoju. Ostavio sam svoj dom, napustio 
svoju baštinu, izišao sam iz tvoga naručja i otputovao. Da sam 
kazao kako si milosrdan, blag i oprostitelj opačina, nitko ne bi 
činio pokoru. Da sam te navijestio okrutna i samo kao suca, 
znao sam da to nije vlastito tvojoj naravi. Postavljen, dakle, u taj 
procijep radije sam pobjegao nego da blagošću prevarim 
pokornike ili da o tebi propovijedam što ti nisi. 

Uzmi, Gospodine, moju dušu jer mi je bolja smrt nego 
život; uzmi moju dušu koja je bila žalosna do smrti; uzmi moju 
dušu. “U ruke tvoje predajem duh svoj” (Lk 23,46). Bolja mi 
je smrt nego život. Kao živ nisam mogao spasiti jedan narod. 
Umrijet ću i svijet će se spasiti. 

Povijest je očita. S obzirom na Prorokovu osobu može se 
- kako već često isticasmo - ovako rastumačiti: Prorok se žalosti 
i želi umrijeti da Izrael ne propadne zauvijek pošto se obrati 
svekoliko mnoštvo naroda. 

4.4 Hebr.: “ Gospodin kaza: misliš li da se s pravim 
razlogom ljutiš?" 

LXX: “Gospodin kaza Joni: da li si se jako rastužio ”? 

Hebrejski izričaj hadra lach 10 može se prevesti “ti si se 
ljutio” i “ti si se rastužio”. Jedno i drugo odgovara i Proroku 
i Gospodinu. Jona se “razljutio” da se ne pomisli kako je 
Ninivljanima lagao. “Rastužio se” shvaćajući da će Izrael 
propasti. Razumno je što mu Bog nije kazao “bez razloga se 
ljutiš” ili “žalostiš”. Inače bi protuslovio svojoj presudi. 
Gospodin pita onoga koji se rasrdio i ražalostio da naznači 
razloge za gnjev ili tugu ili da, ako bude šutio, njegova šutnja 
potvrdi istinitost Božjega suda. 

4.5 Hebr.: “I izišao je Jona iz grada i sjeo nasuprot 
istoka u gradu. Tu je sebi načinio sjenicu. I sjedio je pod njom 
u sjeni dok nije vidio što se zbilo s gradom". 

LXX. jednako. 


10 Spominjemo da smo hebrejski naprosto prepisivali kako smo zatekli u 
tekstu. To općenito vrijedi. 

Bratoubojica i čovjekoubojica Kain 11 bratovom je krvlju 
okrvavio svijet. Prvi je podigao grad i nazvao ga imenom svoga 
sina Henok. 12 Radi toga se i kaže kod proroka Hošeje: “Bog 
sam, a ne čovjek. Sred tebe sam svet i neću ući u grad” (Hoš 
11,9). Psalmist pak tvrdi da su “Gospodnji izlazi smrti” (Ps 
67,21). Radi toga se i jedan izbjeglički grad naziva Ramot. 13 
To znači “motrenje smrti”. S pravom svatko tko je bjegunac 
te zbog grijeha ne zaslužuje boraviti u Jeruzalemu prebiva u 
gradu smrti i nalazi se s druge strane rijeke Jordana koji znači 
“silazak”. 

Prema tome, izlazi “Golubica” 14 ili “Patnik” 15 iz 
takvoga grada i stanuje naprama istoka otkuda istječe sunce. 16 I 
tu je u svome šatoru. Promatrajući vremenski tijek očekuje što 
će se dogoditi gore spomenutome gradu. 17 Prije nego se spasi 
Niniva i ne usahnu tikva, prije nego zasvijetli Kristovo evanđelje 
i prije nego se ispuni Zaharijino proroštvo “evo čovjeka kome 
je ime Istok” (Zah 6,12), 18 Jona je bio pod sjenicom. Još nije 
došla istina o kojoj Evanđelist i Apostol reče: “Bog je istina” 
(Iv 3,33). 19 

Lijepo je dodano: “Ondje sebi načini sjenicu.” Tu je 
- kod Ninive - načini za se jer Ninivljanin onoga doba nije 
mogao stanovati s Prorokom. “I sjedio je pod sjenom” u 
sučevu svojstvu ili smanjen u svome veličanstvu. Bokove je 


11 Usp. Post 4,1-25. 

12 Usp. Post 4,17. 

13 Usp. Pnz 4,43. - O tome gradu vidi: L. HEIDET, Ramoth-Galaad, DB, 5, 
960-966; S. MERRIL, Ramoth-Gilead, DoB, 4, 199; C. CORCORAN, 
Ramath , NCE, 12,75. 

14 Jeronim je to prethodno povezao s Joninim imenom. 

15 Jeronim je i to povezao uz Jonino ime. 

16 Razumje se da sunce doziva u pamet Krista. 

17 Vjerojatno se odnosi na Ninivu. 

18 O Spasitelju na temelju Zah 3,8 i 6,12 nazvanome u Lk 1,78 Istok vidi H. 
LESfeTRE, Orient, DB, 4,1866; V. ERMONI, Josui, DB, 5,1689. 

Možda Jeronim tu ima na pameti i Iv 14,6. 

snažno opasao da se cijela odjeća ne spusti do nogu i do nas 
koji smo vani već se povišenim pojasom stisne u se. 

Također je kazano: da “vidi što će se zbiti s gradom”. 
To je redoviti svetopisamski običaj kada ljudske osjećaje veže 
uz Boga. 

4,6 Hebr.: “I pripravio je Gospodin Bog bršljan koji se 
popeo nad Joninu glavu da bude sjena nad njegovom glavom 
i da ga štiti jer se bio umorio. I Jona se veselio velikom 
radošću nad bršljanom. ” 

LXX: “I zapovjedio je Gospodin Bog bundevi i popela se 
nad Joninu glavu da bude zasjen nad njegovom glavom i da 
ga štiti od njegovih nevolja. / Jona se veselio velikim veseljem 
nad bundevom." 

Tvrdi se da me je na tome mjestu nekoć u Rimu stanoviti 
Kanterije iz veoma drevnoga komelijevskoga 20 plemena ili - 
kako se sam razmeće - iz porodice Azinija Poliona 21 optužio za 
svetogrđe jer sam umjesto “tikva” preveo “bršljan”. Kanterije 
se pobojao da u slučaju ako nikne bršljan umjesto tikve neće 
imati što krišom i potajice piti. Uistinu, na samim se posudama 
od tikava što se pučki nazivaju saucomariae obično slikaju 
slike apostola od kojih je i on sebi - iako ne svoje - pripisao 
ime. 22 

Ako se pak tako olako mijenja ime da se umjesto 
urotničkih komelijskih tribuna poseže za imenom emilijskih 23 
konzula, čudim se zašto meni ne bi bilo dopušteno umjesto 
“tikva” prevesti “bršljan”. 24 


20 Ime Komelije nosi jedno od najglasovitijih i najslavnijih rimskih pleme¬ 
na koje je Rimu dalo velike ljude. 

21 Azinije je ime rimskoga plemena gdje je bio naročito poznat Azinije 
Polion. 

22 Ne shvaćamo o čemu je riječ. 

23 Emilije je ime prastaroga rimskoga plemena. 

24 Vjerojatno je tu Jeronim ironičan i sarkastičan. 

Ipak pristupimo ozbiljnome poslu. Umjesto “tikva” ili 
“bršljan” u hebrejskome tekstu čitamo ciceion 25 što se sirijski 
i punski kaže ciceia. 26 Riječ je o vrsti grma ili stabalca sa 
širokim lišćem koje pruža iznimno gustu sjenu. Ta je biljka u 
Palestini veoma rasprostranjena i to posebice na pjeskovitu tlu. 
Ako sjeme baciš u zemlju te se zagrije, na čudesan način brzo 
uzrasta do stabla. Kroz nekoliko dana što si gledao kao travku 
motriš kao stabljiku. 

U vrijeme kada smo prevodili proroke htjedosmo zadržati 
samu riječ hebrejskoga jezika iz toga razloga što latinski ne 
pozna tu vrstu stabla. Ali smo se pobojali gramatičara 27 koji bi 
tu izmišljali sva moguća tumačenja: smislili bi indijske zvijeri ili 
beocijska brda ili kakve slične nemani! Stoga smo se poveli za 
drevnim prevoditeljima 28 koji su i sami upotrijebili riječ 
“bršljan” kako se i kaže grčki. 29 Drugo što nisu ni imali pri 
ruci. 

Razglobimo, dakle, povijesno značenje i prije mističnih 
tumačenja razjasnimo doslovni smisao. Narav je “tikve” i 
“bršljana” da pužu zemljom i da bez pomagala ili koca ne 
teže za visom. Kako je, dakle, uz Prorokovo neznanje tikva 
narasla kroz jednu noć te pružila zasjen, a nije joj u naravi da 
se u vis diže bez motke, trske ili koca? Međutim, ciceion bi 
iznenadnim nicanjem priskrbio čudo i zaštitom bi zelenoga 
zasjena očitovao Božju moć, ali bi slijedio svoju narav. 

Ipak zbog zaljubljenika u tikvu 30 nećemo skroz ostaviti 
bundevu. Na osobu se Gospodina Spasitelja tako može 
primijeniti što ćemo se sjetiti Izaijine riječi: “Sionska će se kći 
ostaviti kao sjenica u vinogradu i kao kućica u dinjištu te kao 


25 Slijedimo način pisanja iz latinskoga izvornika. 

2(> I tu postupamo kao i prethodno. 

27 Usp. H. I. MARROU, Augustinus und das Ende der antiken Bildung, F. 
Schoningh, 1981, 3-23. 

28 Usp. Y.M. DUVAL, Jirome, 423 bilj. 14. 

29 Jeronim je napisao KlOCTOS što znači “bršljan”. 

30 Jeronim je napisao <t>iAoKoX6KOveov. Riječ Ko\oKOV0a znači “tikva". 

zaposjednuti grad” (Iz 1,8). Na drugome svetopisamskome 
mjestu ne nalazimo tikvu. Stoga kažemo da ondje gdje raste 
krastavac, obično raste i bundeva. 

Izrael se uspoređuje toj vrsti jer je negda Jonu štitio pod 
svojom sjenom dok je iščekivao obraćenje pogana. Nije mu 
priskrbio samo neznatno veselje. Radije mu je načinio zasjen i 
sjenicu nego kuću jer sjenica ima što sliči krovu, ali nema 
kućnih temelja. Prema tome, naše će se skromno stabalce 
ciceion što brzo raste i brzo vene svojim redom i životom 
usporediti s Izraelom koji u zemlju pruža sitno korijenje i 
nastoji se, jasno, dignuti u vis, ali se ne izjednačuje s visinom 
“Božjih cedrova” (Ps 79,11) 31 i “čempresa” (Iz 37,24). 32 

Meni se čini da isto svjedoče i skakavci s kojima se hranio 
Ivan koji kaže kao predstavnik Izraela: “Treba da on raste, a ja 
smanjujem” (Iv 3,30). Skakavac je mala životinja. Ima nejaka 
krila. Izdiže se, doduše, sa zemlje, ali ne može visoko uzletjeti. 
Nešto je više od gmaza, ali se ne izjednačuje s pticama. 

4,7-8 Hebr.: “Bog pak pripravi crva sutradan pri 
nastupu zore. / on ugrize bršljan. A kada se pomoli sunce 
Gospodin zapovjedi toplotne vjetru Sto teze. I sunce udari nad 
Joninu glavu i on se raspalio. I molio je za svoju dušu da 
umre. Rekao je: bolje mi je umrijeti nego živjeti. ” 

LXX: “Bog pak zapovjedi crvu sutradan ujutro i on 
ugrize tikvu i ona se sasuši. Čim se sunce pomolilo. Bog je 
zapovjedio dahu žarkoga vjetra i sunce je udarilo nad Joninu 
glavu. I uzrujao se i dosadio mu je njegov život. Rekao je: 
kudikamo mi je bolje umrijeti nego živjeti. ” 

Prije nego je izašlo sunce pravde 33 zasjen se zelenio i 
Izrael se nije sušio. Pošto se ono pojavilo i od njegove se 
svjetlosti raskinule ninivske tame, spremljen je crv za sutradan u 
osvit zore. Zbog njega 21. psalam nosi naslov “za jutarnje 


3 ' O cedru vidi E. LEVESQUE, Cedre, DB, 2,374-380. 

32 F. HY, Cypris, DB. 2, 1171-1172; E. LEWESQUE, Cypres, DB, 2, 1172- 
1175. 

33 Usp. Mal 4,2. 

dizanje”. Bez ikakva sjemena nastaje iz zemlje i veli: “Ja sam 
crv, a ne čovjek” (Ps 21,1). Crv je pogodio zasjen koji je, 
izgubivši Božju pomoć, izgubio svekoliko zelenilo. 

Bog je zapovjedio vrućemu i žarkom vjetru o kojemu je u 
Hošeji prorečeno: “Gospodin će dovesti platneni vjetar koji se 
podiže iz pustinje. Sasušit će njegova vrela i opustošit njegov 
izvor” (Hoš 13,15). 

Jona se počeo znojiti. Opet je htio umrijeti s Izraelom u 
krštenju da u kupelji iznova stekne vodu koju je u nijekanju 
izgubio. 34 Zato i Petar osušenim Židovima veli: “Vršite pokoru 
i neka se svatko među vama krsti u ime Isusa Krista za 
oproštenje grijeha i primit ćete dar Duha Svetoga” (Dj 2,38). 

Ima tumača koji pod crvom i ognjenim vjetrom 
podrazumijevaju rimske vojskovođe koji posve uništiše Izrael 
nakon Kristova uskrsnuća. 

4,9 Hebr.: “I reče Gospodin Joni: zar misliš da se ti s 
pravom srdiš na brSijan? I kaza: ja se s pravom srdim do na 
smrt." 

LXX: “/ reče Gospodin Bog Joni: da li se ti jako žalostiš 
nad bundevom? / reče: ja se jako žalostim do na smrt. ” 

Kada su Ninivljani činili pokoru i kada se spasio 
poganski grad, Prorok je isto i onda zapitan: “Smatraš li da se 
s razlogom ljutiš?” (Jon 4,4). Tada nije ništa odgovorio. Samo 
je šutnjom potvrdio Božje pitanje. Znao je da je Bog blag i 
milosrdan, strpljiv i velikoga smilovanja te da oprašta opačine. 
Jona se nije žalostio zbog spasenja pogana. Ali pošto se u 
osušenoj bundevi sasušio Izrael i kada je ponovno zapitan “da 
li se s pravom ljutiš zbog bršljana”, sada otvoreno odgovara i 
izjavljuje: “Ja se s razlogom srdim - (ili 35 žalostim) - do na 
smrt.” Nisam, naime, tako želio spasiti jedne da drugi 
propadnu niti sam tako želio tuđe steći da svoje izgubim. 36 


34 Ne razumijemo Jeronimovu misao. 

35 To je radi preuzimanja iz LXX. 

36 Jeronim riječi stavlja Joni u usta. Inače se može uputiti na 1 Kor 9,19. 

Krist zaista do današnjega dana oplakuje Jeruzalem. Plače 
sve do smrti, ali ne svoje već židovske da nijekanjem umru, ali 
da uskrsnu ispovijedanjem Sina Božjega. 

4,10-11 Hebr.: “I reče Gospodin: ti se žalostiš zbog 
bršljana za koji se nisi trudio niti učinio da uzraste. On je kroz 
jednu noć niknuo i za jednu noć uginuo. A da ja ne oprostim 
Ninivi, velikome gradu, u kojemu živi više od sto i dvadeset 
tisuća ljudi koji ne razlikuju što im je desno, a što lijevo, ali i 
mnogo blago?" 

LXX: “/ reče Gospodin: ti štediš bundevu za koju nisi 
radio niti je hranio. Niknula je noću i noću propala. Zar da ja 
ne poštedim Ninivu, veliki grad, u kojemu boravi više od 
dvanaest tisuća muževa koji ne poznaju svoju desnicu i ljevicu 
kao i mnogo blago?" 

Zaista je veoma teško rastumačiti kako se - tropološki - 
veli Sinu: “Ti se žalostiš zbog bršljana za koji se nisi trudio niti 
učinio da uzraste” kada “je sve postalo po njemu i bez njega 
nije ništa postalo” (Iv 1,3). Jedan je to mjesto tumačio da 
razriješi navedenu primjedbu, ali je zapao u hulu. Naveo je 
mjesto iz evanđelja: “Zašto kažeš da sam dobar? Nitko nije 
dobar osim Boga koji je jedan” (Mk 10,18). Dotični je 
protumačio da je Otac dobar. Sina je u usporedbi s onim koji 
je savršeno i zaista dobar stavio na niži stupanj. Tvrdeći to nije 
zapazio da je više zapao u Marcionovo krivovjerje - Marcion 37 
razlikuje Boga koji je samo dobar od onoga koji je sudac i 
stvoritelj - nego Arijevo. Arije, doduše, propovijeda da je Otac 
veći, a Sin manji. Ipak ne niječe daje Sin stvoritelj. 38 

Ovo, dakle, što ćemo kazati treba s naklonošću slušati i 
naše pokušaje radije pomoći dobrohotnošću i molitvama nego 
prezreti zlobnim uhom. Čak i neupućeni mogu grditi i 
klevetati. Učeni i oni koji znaju što je mukotrpni znoj trebaju 
umornima pružiti ruku, a zalutalima pokazati put. 


37 Usp. naše šesto pogl. br. 13. 

38 Arije je učio da Isus Krist nije Bog. 

Naš Gospodin i Spasitelj nije djelovao u Izraelu kako je 
djelovao u poganskome narodu. Izrael, uostalom, otvoreno 
izjavljuje: “Toliko ti, eto, godina služim i nikada nisam 
prekoračio tvoju zapovijed. I nikada mi nisi dao jare da se 
pogostim sa svojim prijateljima. Ali kada je ovaj tvoj sin koji je 
progutao svoj imetak s bludnicama došao, za nj si zaklao 
utovljeno tele” (Lk 15,29-30). Otac ga ne pobija već mu blago 
uzvraća: “Ti si, sine, uvijek sa mnom. I sve je moje tvoje. 
Trebalo je da se pogostiš i razveseliš jer je ovaj tvoj brat bio 
mrtav i oživio je, izgubio se i pronašao” (Lk 15,31-32). 

Za poganski je narod žrtvovano ugojeno tele i prolivena 
dragocjena krv o kojoj Pavao na dugo i široko raspravlja u 
Poslanici 39 Hebrejima. 40 I David kaže u psalmu: “Brat nije 
otkupio, otkupit će čovjek” (Ps 48,8). 

Krist je odredio da taj narod 41 raste. Sam je umro da on 
živi. Sišao je u podzemlje da isti uzađe na nebo. U Izraelu nije 
bilo takva djelovanja. 42 Zato Izrael i zavidi mlađemu bratu 43 
Pošto je s bludnicama i svodnicima potrošio imutak dobiva 
prsten, 44 odjeću i stječe prethodno dostojanstvo. 

Rečeno je: “Jedne noći niknu.” To naznačuje vrijeme 
prije Kristova dolaska. Krist je bio “svjetlo svijeta” (Iv 8,12). 
O njemu se kaže: “Noć je prošla, dan se približio” (Rim 
13,12). 

“Kroz jednu noć propade” kada je Židovima zasjalo 
“Sunce pravde” (Mal 4,2) i kada su izgubili Božji nagovor. 


39 Dobro je poznata poteškoća oko autorstva toga spisa. 

40 Vidi Heb 9,1-28 i 10,1-39. 

41 U ulomku je riječ o spašenome narodu. 

42 Nije nam jasna Jeronimova misao. 

43 Tako, po Jeronimu, rasipni sin iz Lk 15,11-32 zastupa pogane, a njegov 
brat Izraela. 

44 Usp. naše sedmo pogl. br. 28. 

Veliki i lijepi grad Niniva predoznačuje Crkvu u kojoj je 
veći broj od dvanaest izraelskih plemena. To u osami također 
označuju ulomci dvanaest košara. 45 

Oni ne znaju “što je lijevo, što desno”. To je zbog 
nevinosti 46 i jednostavnosti. Izričaj upućuje na dob mlijeka i 
pameti prepušta koliki je broj druge dobi kada je toliko 
mališana. Ili ovako: kako je grad bio velik, a u velikoj kući nije 
samo zlatno i srebrno posuđe već drveno i glineno 47 u Ninivi je 
bilo veliko mnoštvo koje prije obavljene pokore nije znalo 
razliku između dobra i zla, desna i lijeva. 

“Mnogo blago”: u Ninivi je veliki broj stoke i 
nerazumnih ljudi koji se uspoređuju s “nerazumnim 
živinama” (Ps 48,21) i s njima se upriličuju. 


45 Usp. Mt 14,20. 

46 Treba pogledati što Jeronim kaže tumačeći Jon 3,5 kada navodi Job 14,5 i 
25,5. 

47 Usp. 2 Tim 2,20. 

RĆS U MĆ 


S. JEROME, Commentaire sur le prophete Jonas 


Mise & part la traduction croate du texte de s. Jćrome le 
livre que nous rćcapitulons contient comme introduction huit 
chapitres. Nous en allons indiquer trčs brićvement le contenu. 

Le premier chapitre du livre possfede uniquement deux 
paragraphes: dans le premier l’auteur, en s’appuyant sur les 
exćgčtes plutot modemes, parle d’une maničre gćnćrale du 
livre de Jonas; le second paragraphe prćsente assez 
sommairement le commentaire hićronymien lui-meme. 

Voici de quoi ii s’agit dans le deuxieme chapitre: Pauteur 
y a traduit et commentć tous les prologues ćcrits par Jćrome 
pour ses commentaires bibliques. Ses propres traductions 
l’auteur les a prćfacćes d’une introduction explicative. On sait 
par ailleurs que s. Jćrome a expliquć scientifiquement les livres 
bibliques suivants: Is, Jr, Ez, Dn, Os, JI, Am, Ab, Jon, Mi, Na, Ha, 
So, Ag, Za, Ml, Ga, Ep, Tt et Phm. 

Le troisidme chapitre est une large interprćtation des 
prologues de Jćrome que nous venons de mentionner. 

Dans son quatrieme chapitre l’auteur a traduit et 
expliquć la prćface hićronymienne pour son livre fameux De 
viriš illustribus. 

Le cinquičme chapitre est consacrć a certaines ćpitres de 
Jćrome. II y est question notamment de ces ćpitres: 37, 48, 49, 
52, 57 et 60. L’auteur en a traduit entićrement les ćpitres 
suivantes: 37, 48 et 49. Mais toutes sont munies des notes 
explicatives. 

Dans le sixieme chapitre l’auteur donne des renseigne- 
ments nćcessaires sur beaucoup de personnes qu’on rencontre 
dans les textes hićronymiens. En voici la liste: Ambrosiaster, s. 
Ambroise, Basilide, s. Cyprien, Lactance, Manbs, Marcion, 
Marius Victorinus, Minucius Felix, Montan, Nćpotien, 
Pammachius, Rheticius d’Autun, Tatien, Tertullien et Valentin. 

Le septieme chapitre nous fait connaitre - parfois meme 
en dćtails - le sens de divers termes et phrases qu’on lit chez 
Jerome dans les textes traduits pour ce livre. 

Le huitieme chapitre expose assez succinctement 
quelques thčmes thćologiques. L’auteur s’y attarde sur la 
signification du mot important abba et sur son utilisation dans 
le Nouveau Testament. Puis ii se demande ce qu’est la saintetć 
dans son sens biblique et ce que signifient au juste les 
expressions le Saint, le Saint de Dieu et le Saint d’Israel. On 
trouve dans le meme chapitre une courte reflexion sur 
l’appellation du Christ comme Sauveur et un mot trbs gćnćral 
sur la crucifixion comme sentence de mort. Mais en revanche 
l’auteur s’y penche assez longuement sur le mystčre inson- 
dable de la descente du Christ aux enfers car ce thfcme revient 
pour ainsi dire sans cesse sous la plume hićronymienne dans le 
commentaire traduit. Enfin ii y a dans le meme chapitre 
quelques lignes ou l’auteur traite la question du prophčtisme 
dans l’Ancient Testament et rćsume les opinions de Jćrome sur 
la Bible. 

VAŽNIJE KRATICE 


CCL = Corpus Christianorum. Series latina 
DACL = Dictionnaire d’archćologie chrćtienne et liturgie 
DAFC = Dictionnaire apologćtique de la foi catho!ique 
DB = Dictionnaire de la Bible 
DBS = Dictionnaire de la Bible. Supplćment 
DHGE = Dictionnaire d’histoire et de gćographie ecclćsi- 
astiques 

DIP = Dizionario degli istituti di perfezione 
DoB = Dictionary of the Bible (Hastings) 

DS = Dictionnaire de spirituaiitć 

DTC = Dictionnaire de thćologie catholique 

LThK = Lexikon fiir Theologie und Kirche (drugo izdanje) 

NCE = Nevv Catholic Encyclopedia 

NJBC = The New Jerome Biblical Commentary, ... R.E. 

Brown ... G. Chapman, 1992. 

PL = Patrologia latina 

RAC = Reallexicon fiir Antike und Christentum 
SC = Sources chrćtiennes 

ThW = Theologisches Worterbuch zum Neuen Testament 
(Kittel) 

TRE = Theologische Realenzyklopadie 

